
PREFAŢĂ 


Cartea aceasta se arată a fi a unui istoric, dar și a 
unui economist, și a unui sociolog, și a unui om de 
legi, și a unui gînditor, prin atîtea și atîtea pagini de 
reflecții asupra spațiului și spiritului unui continent 
al cărui produs de primă importanță s-a numit uma- 
nismul. Ea urmărește mai întîi, în milenii de consti- 
tuire și așezare, soarta popoarelor mișcate pe eșichierul 
lumii care avea să devină Europa, priveşte înapoi cum 
se închegau, în filiații ori înrudiri colaterale, din vîn- 
zoliri și tălăzuiri uriașe, viitoarele națiuni. Ea relevă 
fizionomii ale etniilor, descifrează vocaţii ale grupurilor 
și națiunilor, desfășurate pe traiectorii mai lungi ori 
mai scurte, în nesfîrșitele dimensiuni ale timpului, 
drumurile prin care au ieșit în lumină, sau altele care 
s-au frînt din cauze uneori necunoscute — și pentru 
unele și pentru altele semnalind unitatea din adîncuri, 
straturile comune cele mai ascunse, pierdute cîteo- 
dată, dar oricînd valoroase și demne de a fi valorificate. 
Într-o devenire necesară, astfel de componente ale 
conștiinței colective după concepţia autorului cărții 
trebuie să ducă, pe scara fără capăt a evoluţiei, spre 
o tot mai mare apropiere între oameni și mai cu seamă 
spre conștiința acestei necesităţi. Remarcabilul rac- 
courci realizat de autor stringe, mai ales, într-o per- 
spectivă posibilă, ceea ce interesează în principal 
poporul nostru de la Carpaţi şi Dunăre —anume 
cadrul şi realităţile concrete ale grandioasei aventuri 
a indo-europenilor —, și o face începînd de la traco- 
geţi, greci și romanii unificatori prin limbă, organizaţie 
şi legi. 

Chiar în faptele care mărturisesc înfruntări sînge- 
roase consemnate de istorie, autorul cărţii caută anu- 
mite determinări ascunse, raţiuni care să explice ten- 
taţia apropierii intereuropene — sau, atunci cînd acest 
lucru nu e cu putință (căci au fost mari conflicte au- 
tentice, care au spulberat pacea continentului nostru), 
autorul extrage lecţii subtile pentru contemporaneitate, 
întărind permanent ideea păcii și colaborării în uriașa, 
„familie europeană“, în uriașa ființă spirituală atît de 
diversă și totuși unică, al cărei „portret“ sui-generis 
el îl descoperă și-l descrie cu satisfacție. Fireşte, e o 
imagine aparţinînd generosului umanism al Renașterii, 
dar de o frumuseţe care susține ceea ce în carte edat 
drept o permanență — fie și palidă — în trecut și care 
e un admirabil deziderat pentru viitor, — susținut și 
de Conducerea Supremă a Statului nostru, de politica 
înțeleaptă, de echilibru superior, a României Socialiste. 

Laicizat, după lunga negură medievală, întors spre 
sursele greco-latine ca înspre un nou și acut argument 
al solidarității și continuității europene, umanismul 
Renașterii din secolele XV și XVI a izbutit o imagine 
de excepțională valoare a acestui spirit, prin conștiința 
apartenenței la. o comunitate intelectuală care, con- 
firmînd intens valenţele specificului național, depășea 
granițele 'statale instituite în cursul istoriei. Lorenzo 
Valla, Pico della- Mirandola, Thoman Morus, Erasm 
ori Nicolaus Olahus puteau astfel afirma calitatea lor 
de cetățeni ai republicii literelor, pe temeiul stăpînirii 
acelor mirabile instrumente de forjare a spiritului 
european, care au fost: şi sînt limbile și literaturile 
greco-latine. 

Evident, în acest climat de extensie prielnică a 
minţii spre fruntarii intelectuale vaste, pe care războa- 
iele și inimiciţiile omenești nu le puteau schimba, 
o hartă ca aceea menţionată simbolic de I. C. Drăgan, 
semn al unei luări de conștiință, marchează un prag 
de etapă într-o necontenită devenire. | 

Și, în analiza care urmează, autorul stabileşte 
secțiunile unei fenomenologii a „conştiinţei europene“ 
care înfățișează aventura ideii de la stadiul biologic 
la cel geografic (izbutit de pax romana), la cel spiritual 

latin configurat de Evu Mediu, la cel francez împlinit 
în Secolul luminilor, Începută de la Luther, din plină 
Renaștere și Reformă, etapa aceasta se deschide cu 
imaginea omului individual, a personalităţii, cîştig 
notabil asupra omului de imperiu spiritual cum fusese 
acela al etapei anterioare. Dar printr-un ricoșeu spe- 
cific, adincirea omului individual, a omului unei na- 
țiuni, revelă universalitatea umană în domeniul spi- 
ritului, într-un permanent joc de oglinzi complemen- 
tare. Astfel de semnificative realități sînt permanent 
relevate în cartea lui I.C. Drăgan. Se arată, pe fondul 
unor mari evenimente social-politice, cum Renașterea 
a trecut — prin Baroc— în acel comprehensiv Secol 
al luminilor, care a strîns atîtea genii laolaltă, a făcut 
să explodeze, sub presiunea gîndirii lor universalizante, 
rigidele, învechitele bariere ce despărțeau „stările“, 
așadar clasele sociale, într-o primă revoluţie, aceea de 
la 1789. Noul concept de om ridicat din această revo- 
luţie, gîndit cam în acelaşi timp de enciclopediștii 
francezi și de Kant, îmbracă și el un caracter izbitor 
de universalitate, așadar întărind tot ideea de apro- 
piere între oameni. Enciclopedia fixă, cu entuziasmul 
și grandilocvenţa lui Diderot și a celorlalți, într-o defi- 
niţie celebră, pe omul gîndit de „lumini“, cu toate 
atributele sale universalizante. Este tocmai ceea ce 
dă impulsul cel mai mare ideii de națiune, de om al 
unei națiuni, toate naţiunile fiind chemate să joace 
rolul lor în universalitate. 

Pregătirea fusese făcută inițial numai la nivelul 
conceptelor. Omul universal, umanitatea — pacea uni- 
versală, literatura universălă etc. — constituiau un bun 
comun la sfîrșitul sec, XVIII și la începutul sec, XIX. 
Social-politic, secolul XX va i și secolul „națiunilor“, 
mai cu scamă al celor mici, care vor izbuti scuturarea 
jugurilor și vor dobîndi autodeterminările, Procesul, 
expus pe larg în cartea de faţă, e urmărit în panora- 
micul european pînă la primul război mondial care, 
zguduind tronurile şi împărăţiile, a dat o fizionomie 
susținut naţională unei Europe care gîndea în același 
timp tot mai insistent la universalitate, 

După vindecărea rănilor celui de-al doilea război 
mondial și în ciuda împărțirii Europei în două blocuri, 
drepturile omului au renăscut în forme noi, ca 0 ex- 
presie a unei alte etape de istorie, dominată de ideile 
de responsabilitate şi de angajare socială, devenite 
bun comun la nivelul omului și la acela al națiunilor. 
Cartea arată cum socialismul, pe tot întinsul conti- 
nentului, demonstreză în chipurile cele mai variate un 
nou mod de solidaritate umană, determină un interes 
sporit pentru soarta continentului și a lumii întregi. 
O „Europă unită“, așa cum o vede Iosif Constantin 
Drăgan, se va putea înălța numai din această sinteză 
între specific naţional şi universalitate, într-un fel 
care să ateste și să respecte evoluţia tradițională a 
tuturor popoarelor mari și mici, prinse cu aceeași 
solicitudine adincă în construirea lumii viitorului. 

Și ni se pare că zorii acestei lumi, pregătite și dorite 
de atîtea milenii, se anunţă cu semnele. unei activități 
politice febrile pe continentul nostru. Conferinţa de la 
Helsinki a fost doar un început, o primă acțiune de 
stabilizare a unor bune relații între popoare, pe te- 
meiul unor principii fundamentale ale dreptului ginţilor, 
ale dreptului internațional. Iar contribuția României 
la pregătirea Conferinţei n-a fost deloc mică, Poporul 
nostru și Conducerea lui, sprijinind din toate puterile 
această manifestare a dorinței de colaborare între 
statele continentului, a dat glas unei prezențe tradi- 
tionale românești în și pentru Europa. Desigur, aceasta 
cu planul de viziune prospectivă câștigat de țara noastră 
socialistă într-o experiență de decenii, care a adăugat 
pe dimensiunea viitorului înțelepciunea trecutului plin 
de vicisitudini, dar și îndrăznelile avîntate ale con- 
strucţiei contemporane. 

Autorul acestei cărți întruchipează el însuși, într-o 
privinţă, ideea cărţii sale, aceea a perfectei compati- 
bilități între a fi un român profund atașat trecutului 
istoric al patriei de obirșie, limbii materne, admirator 
al realităților românești de azi, și a fi un european 
militant, Stabilit dinainte de război în Italia, în împre- 
jurări pe care le arată cu minuţie și expresivitate de 
romancier realist în proza sa autobiografică Prin 

Europa (vol. 1— 1973; vol. II — 1975), el a ajuns 
în stăpînirea unor importante mijloace materiale, cărora 
le-a dat și întrebuinţări legate de programul său euro- 
pean, O fundaţie culturală care-i poartă numele și 
avînd centre de activitate în Roma, Veneţia, Milano, 
Atena, Paris, Madrid, München şi alte orașe europene 
are între obiectivele ei legăturile între europeni din 
toate țările continentului, cercetarea a ceea ce i-a 
unit în trecut, îi unește sau îi poate uni azi, valorificînd 
și celebrind însușirile spirituale și patrimoniul de valori 
al fiecărei națiuni. 

n programul Fundaţiei un loc deosebit îl ocupă, 
în chip firesc, reflectarea istoriei rcmânilor, a. trecu- 
tului lor îndepărtat sau apropiat, de la traci pînă azi 
(o cercetare de istorie a autorului cărţii de față, cu 
titlul Noi, tracii, a apărut recent, în 1916— fragmente 
ale ei s-au publicat în revista Săptămâna ; în Italia s-a 
tipărit de asemenea lucrarea sa Romania paese dei 
due mondi, excurs de socio-istorie din a cărui materie 
o parte se află încorporată cărţii de față). Discutind 
despre Europa, autorul lucrării o face din perspectiva 
spațiului românesc, al spiritualității românești; în 
textul său e permanentă, explicit sau implicit — şi 
nu numai în capitolele consacrate direct rcmânilor 
şi Rcmâniei — conștiința bogatei încărcături a tra- 
diției noastre, conștiința contemporanului acestor rea- 
lităţi în care trăim. Iosif Constantin Drăgan între- 
prinde aici rescrierea unei istorii într-o perspectivă 
mai rar folosită — aceea a trei dimensiuni ale timpului 
românesc, proiectate și evaluate pe fundalul dezvoltării 
europene. Poporul român şi destinul său istoric, mi 
siunea sa în răscrucea în care l-a aşezat istoria sint 
analizate în funcţie de Europa, într-o necontenită 
raportare la standardurile continentale. A f 

Ca un cronicar obiectiv, privind faptele existenței 
şi spiritualităţii noastre milenare în lumina unei clare 
conștiințe a necesităţilor profunde, interioare, careaw 
minat continentul european spre marile sale țeluri, 
autorul luminează şi momentele cînd istoria noastră 
a înregistrat ritmuri analoge cu ale unora sau multora 
din țările europene, și pe acelea cînd ea a cunoscut 

un curs aparte, propriu, datorit unor condiţii și factori 
distincţi. Etapele istoriei noastre sint urmărite în 
felul cum ele se omologhează, se desfășoară în paralel 
sau nu, ca ficțiune şi semnificaţie, cu etapele istoriei 
continentale, căutîndu-se a se releva acordul de adin- 
cime întrevăzut mereu pînă azi — așadar tocmai spi- 
ritul pașnic, constructiv, solidar al poporului român. 
De la traco-geţi la masivul și durabilul proces de ro- 
manizare, la grelele secole ale invaziilor (în răstimpul 
cărora populaţia acestor locuri a stat în calea năvăli- 
torilor exercitînd, ca întotdeauna după aceea, operaţiile 
tăcute și benefice ale îmblînzirii și asimilării în cîmpii, 
ale conservării în munți), la organizările incipiente 
de unități administrative, din care au ieşit ärile 
Române, cele trei, cu destin comun, deși despărțite 
atîta vreme de o istorie vitregă, la luptele crîncene duse 
de românii din Țara Românească, Moldova și Tran- 
silvania împotriva Imperiului otoman în nestăvilită 
expansiune — cartea e povestea dinamică, dramatică 
a unui destin național care a înfruntat eroic mileniile, 
condus de idealul unității sale, al permanenţei, al 
demnităţii. Din cînd în cînd, gîndul moștenirilor 
nobile — latine, bizantine —a revenit, ca un discret 
lait-motiv, în determinarea unor filiații, a unor înriu- 
riri statornice și pline de forță. Cu noi adaosuri docu- 
mentare, ideea fundamentalei cărți a lui Iorga, Byzance 
après Byzance, este reluată nu numai în perspectivă 
politică, evident preponderentă, dar și în corolarele ei 
multiple și variate, de la ideea-metaforă a tronului 
voievodal ca matrice, la elementele izbitoare din stilul 
artelor figurative. Dealtfel, de la Mircea şi Alexandru 
la Ștefan și Neagoe, la Mihai, la Vasile Lupu şi la 
Cantacuzini, mulți poartă emblema vulturului bicefal 
al Bizanțului, se înrudesc prin soţii cu Comnenii şi 
se consideră urmași ai unui testament nescris, de apărare 
a fiinţei neamului, a credinţei și a ţării cu sabia şi de 
edificare și ocrotire a monumentelor ei cu aur și argint. 
I. C. Drăgan analizează disociativ cum gîndul impe- 
riului, germinat de la romani, a fost aşteptat şi primit 
de greci de la romani și a germinat mai tirziu la 
bizantini ; însă la români a ajuns, de la strămoșii lor, nu 

aspiraţia imperiului, ci, datorită unor trăsături cu 
totul particulare ale sufletului românesc — la ei a 
înflorit spiritul de înţelegere, dorința de conviețuire. 
Cu mai puțină pompă și ostentaţie decît organizatorii 
cruciadelor în apus, şi cu mai multă și smerită hotă- 
rîre de asumare a jertfei pentru apărarea fiinţei nca- 
mului și a pămîntului strămoșesc, a nevoii de pace, vo- 
ievozii români au însemnat în această parte de lume 
hotarul de netrecut pentru puterea otomană și pentru 
Islam, fără fanatism și cu o toleranță funciară, dar 
știind că ei singuri trebuie să apere aici ceea ce este de 
apărat: țara proprie și, odată cu ea, credinţa și moş- 
tenirea creștinătății de răsărit. Şi gestul de martir al 
voievodului Constantin Brâncoveanu, săvirșit tragic la 
începutul secolului al XVIII-lea, în plin Secol european 
al luminilor, reprezintă o glorioasă atestare în acest 
sens. 

Pe această cale, și întemeiată pe conștiința unității 
de limbă, neam și credință, s-a generat şi s-a dezvoltat, 
în acești români, esențialmente neagresivi şi nerîvni- 
tori la bunurile altor neamuri, o destul de timpurie 
idee a propriei uniri, spusă consecvent și politic; 
realizată dramatic de Mihai, deși pentru scurt timp, 
și purtată apoi mai departe de cei mai aleși reprezen- 
tanţi culturali, de luptătorii revoluționari, pînă cînd 
idealul Unirii s-a realizat. 

Toată această constantă a evoluţiei politice ro- 
mâneşti, de așezare și consolidare a propriului neam și 
de solidaritate cu lumea continentului european, este 
dedusă de I.C. Drăgan dintr-o filozofie românească, 
de privire a existenței ca totalitate, ca armonie a 
omului cu cosmosul, în viață și moarte (după mitul 
mioritic), filozofie a măsurii clasice, tipică pentru 
susținerea unei atitudini umaniste. Astfel, nesfirşitul 
şir al dramaticelor lupte duse de români în istoria lor 
de război și de pace, de răzmerițe și revoluţii (de la 
Horia la Tudor, la Iancu, la Bălcescu și pină azi), 
este explicat și justificat ca apărare a principiului 
demnităţii și justiţiei, pe care un popor îl promo- 
vează ca să-și îndeplinească, în deplină pace și cola- 
borare cu celelalte popoare ale lumii, propria sa chemare 

spre progres și păstrare a ființei. Iar socialismul in- 
staurat în România și devenit mod de viață modernă, 
este prezentat și el ca expresia unei sinteze naționale 
trainice și originale, manifestarea dorinţei unei țări 
de a trăi și de a construi liberă pe pămîntul strămoșilor. 

De aceea, ajuns la capătul extrem de interesantului 
său excurs românesc și european, prof. dr. I. C. Drăgan 
poate afirma, ca o concluzie sincronizatoare: „Scriind 
despre România, scrii, în cele din urmă, despre Europa“. 


ZOE DUMITRESCU-BUŞU LENGA 

INTRODUCERE 


Europa, un continent care începe să se cunoască pe sine 


Despre Europa s-a spus că ar fi o necunoscută. 
Constatarea o poate verifica lesne oricine întreprinde 
o călătorie prin diferite țări ale continentului nostru. 
şi aduce acolo vorba, în mediile cele mai obișnuite, mij- 
locii, despre, să zicem, unele repere geografice. Cu 
surprindere ar observa cum capitale ale unor țări cu 
populații mai reduse numeric — Oslo, Stockholm — 
sînt confundate între ele, cum Bucureștiul, Sofia saw 
Belgradul sînt situate aiurea, toate acestea datorită 
faptului că negura a învăluit secole de-a rîndul teritorii 
şi neamuri care, însă, au trecutul și prezentul lor bine 
conturate. Un tînăr italian poposind în orașul Lugoj, 
din România, nu știe care a fost participarea acestei 
țări la cel de-al doilea război mondial. Un tînăr danez 
aflat în vacanţă la Ibiza, în Baleare, așteaptă legătura 
telefonică urgentă pentru o convorbire cu Copenhaga 
şi nu este cel mai adesea în măsură să stabilească țara 
în care se află oraşul Milano. 

Turismul a făcut mult pentru ca popoarele să se 
reveleze unele către altele, transferînd periodic mari 
mase de europeni dintr-o parte în alta a continentului, 
dintr-un capăt în altul al lumii și apoi readucîndu-le 

la matcă, pe aceleași trasee sau pe altele, stabilind 
contacte umane și, prin aceasta, o mai bună cunoaș- 
tere între oameni. Opera se cere desăvîrșită nu numai 
prin aprofundarea datelor geografice, ci a tuturor 
cunoștințelor ce ţin de istorie, politică, economie, cul- 
tură, folosind pentru aceasta mijloacele eficiente de care 
dispun sistemele comunicațiilor de masă. Educaţia 
permanentă devine o realitate din ce în ce mai strin- 
gentă şi se cere desfășurată pe întreaga durată a vieții 
la toate meridianele și paralelele. 

Formarea unei conștiințe a europeanului despre 
sine însuși, despre antecedentele continentului în an- 
samblu și ale fiecăruia din popoarele lui impune însă 
o pregătire încă de pe băncile școlii, prin programe 
corespunzătoare, discutate şi precizate în prealabil de 
responsabilii educației popoarelor, căci numai în felul 
acesta se va ajunge la întărirea sentimentelor de soli- 
daritate, am zice: continentală, și respect reciproc al 
popoarelor între ele, pe teritoriul acesta atît de răvășit 
altădată de rivalități, războaie, contradicții, care nici 
azi nu s-au terminat cu totul. În condițiile actuale, 
se putea vorbi oare efectiv despre o astfel de solidari- 
tate pe care s-o simtă — şi de care să fie conștient în 
sfera ei de implicaţii reale — un italian faţă de italienii 
de la Dunăre (cum au fost denumiți de cineva românii), 
care sînt frați buni cu latinii și care se trag dintr-o 
ramură comună, iliro-tracă? S-ar putea vorbi despre 
o solidaritate de acest fel între spaniolii celto-iberici 
față de celții irlandezi sau din Noua Anglie, aflați la 
o atît de mare distanţă unii de alţii, dar celți la origine? 
Și tot astfel, ar fi de crezut că italienii longobarzi se 
simt apropiați — și sînt conştienţi de rațiunile acestei 
apropieri — de europenii germanici de la Marea. Nor- 
dului sau de vikingii scandinavi? : 

Solidaritatea popoarelor curopene, privită în această 
latură a existenţei lor, este destul de redusă, iar în 
unele cazuri, inexistentă, 

Au existat și cazuri expresive contrarii, tonifiante 
prin exemplaritatea lor: solicitudinea Franţei pentru 
Principatele Române, în a doua jumătate a secolului 
trecut, în perioada redeșteptării sentimentului lor 
național și unităţii lor; grija slavilor din răsăritul 
continentului pentru cei din Peninsula Balcanică, opri- 
maţi de Imperiul otoman, de asemenea în secolul tre- 
cut, sprijinirea mișcărilor naționale din sudul Dunării, 
chiar a revoluţiei grecești — Eteria — pentru a mări 
potenţialul de ripostă a Peninsulei Balcanice, cotropită 
de puterea sultanilor. 

(Firește că, sub raport istoric, lucrurile trebuie 
privite și în dialectica lor mai puțin romantică. Poli- 
tica lui Napoleon al III-lea față de centrul și răsăritul 
continentului, echilibrul pe care-l urmărea Franţa 
jumătăţii de secol trecut prin raport cu cele trei imperii 
habsburgic, țarist și otoman, afla mereu în Țările Ro- 
mâne un pretext foarte potrivit de a manevra abil 
relațiile uneia din cele trei Mari Puteri cu celelalte. 
La fel, necesitatea slăbirii Semilunii în Balcani, limi- 
tarea puterii ei în Marea Neagră, în strîmtori și în 

țarist cu acela al sultanilor. Nu mai puţin, însă, lumea 
reținea cu satisfacție consecința sau numai aparenţa 
relațiilor frățești între latini și latini, între slavi și 
slavi, care dobindeau strălucire de suprafaţă, reală, 
chiar atunci cînd se înfruntau în ascuns interese poli- 
tice acute.) 

Dar, pe cît de frumoase și elocvente pentru posi- 
bilitatea realizării unei solidarități a popoarelor euro- 
pene — raporturi de această natură au fost puține şi 

de' durate limitate, luînd mereu forme diferite, schim- 
bînd termenii apropierii popoarelor după obiectivele 
alianțelor politice, care mai mult au divizat decît au 
unificat; nu mai puțin însă, raporturi ca acestea au 
alimentat ideea că atari forme de solidaritate mai largă 
sînt posibile, de vreme ce existau în intervale scurte 
forme locale de apropiere şi conviețuiri. 

Să ne oprim însă mai ales la ceea ce a dezbinat 
continentul. Cauzele sînt multiple. În unele cazuri au 
fost rezerve firești întemeiate pe vechi rivalități și 
conflicte militare, ca acelea care au opus, în secolul 
al XVI-lea, Spania Angliei, sau cetățile Italiei Impe- 
riului otoman, care, în secolele XVI—XVIII, avea sub 
dominație Principatele Române. A fost apoi teama de 
necunoscut; care, la unităţile sociale cele mai simple, 
se manifestă printr-o prudență excesivă. Se și spune că 
omul de la ţară, cînd pornește la drum, nu mănîncă 
decît hrana cunoscută. Așadar, o mare parte a neînțe- 
legerilor ce domnesc în lume şi a animozităţilor dintre 
oameni de etnii diferite se datoresc lipsei seculare de 
informaţie sistematică și dificultăţilor de comunicare, 
care încep a fi depășite abia odată cu a doua jumătate 
a- secolului trecut, odată cu trenul și telegraful. Răz- 
boaiele civile care au bîntuit istoria Europei lăsaseră, 
fa rîndul lor, urme adînci în conştiinţe. Dorința de domi- 
nație pe plan individual sau colectiv a adîncit rivali- 
tățile și ierarhiile nenaturale, care au dus la dezvol- 
tarea propagandei brutale sau subtile, ce au alimen- 
tat încă în secolul nostru felurite prejudecăți nocive, 
sau ideologii antiumane, pînă la cea recentă, nazistă. 
Aceste prejudecăți și ideologii au atribuit fără discer- 
nămiînt popoarelor calităţi sau defecte capitale, le-au 
socotit pe unele „superioare“, „alese“, iar pe: altele, 
„inferioare“. S-au născut astfel imagini deformate și 

adesea încărcate de șarjă emotivă, ducînd la tensiuni 
inutile între oameni, între state — într-un cuvînt, între 
europeni — măcinînd solidaritatea posibilă a conti- 
nehtului, fără să alimenteze sau să întărească respectul 
popoarelor unul față de celălalt, ci numai rivalitatea 
între ele, 

Diticultatea de comunicare se mărește evident și 
prin diversitatea limbajelor, limbilor şi dialectelor, 
înțelegînd prin limbaj mentalitatea și accepțiunea dată 

„unor termeni și idei, iar prin limbă sau dialect modali- 
tatea diversă de a se exprima în forme tot mai îndepăr- 
tate de sursa comună indo-europeană. Facilităţi pentru 
studierea limbilor în toate țările continentului sînt nece- 
sare, chiar indispensabile, pentru că numai cunoscînd 
mai multe limbi, înţelegîndu-le și exprimîndu-se cu 
ajutorul lor, adresîndu-se unii altora, oamenii pot 
ajunge la înțelegerea mentalităţii, concepţiei despre 
viață, felului de manifestare și de trai al semenilor din 
jur, ca și al celor din alte zone ale lumii. Pentru o mai 
profundă înțelegere și o mai strînsă apropiere, pro- 
ximul mileniu va utiliza desigur, în primul rînd, expresia 
matematică. și informatica, și apoi comunicarea prin 
muzică, plastică etc. alături de cea prin cuvînt. 

Trecind la aspectul obiectiv al cunoașterii, se impune 
cu necesitate focalizarea atenției generale asupra națiu- 
nilor și a conducătorilor care poartă răspunderea guver- 
nării acestora. Prilejurile de stimulare a schimburilor 
de idei și principii nu lipsesc, la cele mai diferite nivele. 
Dimpotrivă, dăinuind din Antichitate, sportul a deve- 
nit azi unul dintre cele mai vii mijloace de comunicare 
și manifestare pe plan mondial, alături de turism şi 
chiar mai presus de el. Imaginea naţiunilor nu poate fi 
însă redusă la atât și cunoașterea amănunțită pretinde 
studiul multiplu nu numai al biografiei atleţilor res- 

pectivi și performanţelor obținute de ei. Știința, artele, 
literatura vorbesc despre psihologia și structura. socie- 
tăților, dar, din păcate, nu o dată aceste domenii au 
fost și sînt încă, pe plan mondial, mai ales apanajul 
celor puternici, circulația valorilor aparținînd țărilor 
mici și mijlocii fiind nu o dată redusă, fără intensitate 
și continuitate, 

Uriașe depozite de cultură asiatică sînt abia sem- 
nalate Americii, Antichitatea europeană din sud e mai 
puțin cunoscută în nord, și invers: civilizația germanică 
e cu totul insuficient revelată sudului. 

Lipsa mijloacelor materiale de propagare a culturii 
defavorizează ţările în curs de dezvoltare, le ține pe 
acestea în umbră — în vreme ce vecinele lor progre- 
sează cu pași gigantici — le răpește prestigiul și auto- 
ritatea pe care le merită., 

Demnă de apreciere, modernă, directă și eficientă 
a devenit în secolul nostru practica șefilor de state și 
de guverne de a călători prin țări străine, de a cunoaște 
la fața locului realități sociale, economice și psihice 
diferite, de a-și reprezenta interesele naţionale, princi- 
piile politice și aspiraţiile fără intermediari. Desigur, 
relaţiile stabilite prin ambasadori, la diferite nivele, 
nu și-au pierdut eficiența, se ştie însă din trecut că 
nu întotdeauna ochii acestora, uneori nu prea experți 
— sau nu bine intenţionaţi — au văzut ceea ce trebuiau 
să vadă, iar urmarea dărilor de seamă incomplete şi 
subiective au avut de atîtea ori consecințe nedorite 
şi cîteodată urmări grave. Cite războaie n-au avut 
între cauzele lor determinante şi insuficienta comuni- 
care a oamenilor politici. Activitatea politică s-a redus 
la combinaţii de culise, a fost înlocuită prin demon- 
straţii militare, de forță, sau acțiuni clandestine de 
spionaj, și astfel politicienii au ajuns să arunce unii 

împotriva altora zeci de milioane de necunoscuţi, obli- 
eîndu-i prin lege să devină violenți, agresivi, sîngeroși, 
să se sacrifice pentru soluționarea sîngeroasă a unor 
divergențe, altfel posibil de soluționat pe cale paș- 
nică, prin tratative, dar extrem de complicat de rezol- 
vat pe calea armelor, și costisitoare, catastrofice pentru 
omenire, care s-a văzut despuiată brusc de vieți şi 
bunuri materiale uriașe. 

Cunoașterea reciprocă nu numai a popoarelor, dar 
şi a conducătorilor de popoare face parte, deci, din acest 
capitol al relaţiilor intereuropene și interumane, şi 
activitatea lor prezintă formele elevate de conlucrare 
ale diferitelor lumi aflate în emulaţie, construind pe 
planetă. „Lumea a treia“ este poate categoria cea mai 
semnificativă, interesantă, ea înfățișează fenomene noi, 
în puternică mișcare, de care nu se poate să nu se ţină 
seama. (Utilizăm această nomenclatură: lumea întîi, 
a doua, a treia pentru că e folosită foarte frecvent în 
limbajul general, deși nu acoperă decît parțial reali- 
tăţile sau diferențierile specifice ale populației plane- 
tei. Lumea a treia, prin urmare, reprezintă un coefi- 
cient substanţial — mai bine de două treimi — din 
omenire, iar în anul 2000 va reprezenta și mai mult, 
70—80% sub raportul populației — nu ne referim la 
stadiul dezvoltării ei de atunci — întrucît ritmul de 
dezvoltare demografică al acesteia este superior celui 
al lumii a doua și al lumii întîi, În această lume a treia 
intră în prezent țările subdezvoltate; lumea a doua 
este a țărilor în curs de dezvoltare, căci gradul de indus- 
trializare — folosim clasificarea obișnuită: țări indus- 
triale, țări în curs de industrializare — indică sensul 
activ al ascensiunii economice. Industrializarea a deve- 
nit o componentă clasică a progresului general actual, 
deoarece presupune includerea unor mari cantități 

de muncă în bunuri și servicii, în punerea lor la îndemâna 
populaţiei, și impune o utilizare pe scară largă a mași- 
nilor, pentru reducerea efortului fizic, în ultima vreme 
chiar şi a celui intelectual, prin folosirea ordinatoarelor.) 

Orice cunoaștere, spre a nu rămîne platonică, implică 
nu numai clasarea popoarelor în cele trei grupuri, în 
cele trei „lumi“, ci mai ales stabilirea misiunii pe care 
ele o îndeplinesc fiecare pe teritoriile unde locuiesc și 
în spaţiul lor de activitate și examinarea posibilităților, 
a mijloacelor de dezvoltare oferite, din spirit de soli- 
daritate, pe baza interesului și avantajului reciproc. 
O expunere sintetică, privind retrospectiv trecutul în 
lumina actualități și considerînd prezentul în perspec- 
tiva viitorului — cum se dorește a fi eseul de față — 
poate aduce date pentru o înţelegere mai adincă a 
situațiilor complexe ivite pe plan internaţional. Ea 
este necesară, pentru că Europa, spre a ajunge la o 
dezvoltare armonioasă și la evitarea conflictelor eco- 
nomice și militare de care a avut parte în trecut, tre- 
buie cunoscută în toate detaliile ei, acordîndu-se o 
atenție egală naţiunilor vechi și noi, statelor mari și 
mici, dezvoltate sau în curs de dezvoltare. Dar, în 
timp ce odinioară istoria scrisă se obstina să se ocupe 
adesea nu de evenimentele sociale, ci de războaiele 
purtate de-a lungul vremii, mult mai rar s-a scris isto- 
ria neamurilor, a populațiilor, etniilor, ca produse 
organice ale trecutului (atunci cînd neamul nu coincide, 
în genere, cu limitele statului, în diversele lor ipostaze 
și stadii). 

Acesta este cazul poate cel mai tipic, al românilor, 
adică al tracilor romanizați, existenţi de peste două 
milenii pe meleagurile Europei, Vechile tratate de 
istorie au înfățișat mai ales aspectele politice, confla- 
grațiile armate și prea puțin aspectele economice, 

sociale, culturale ale tracilor vechi, cel mai răspîndit 
popor după indieni, cum îl definea Herodot. În aceeași 
situaţie se află bascii, populaţie străveche, în Peninsula 
Iberică, frizii, în nordul Germaniei, și alte etnii, care 
dau coloritul specific al continentului nostru și contri- 
buie în forme proprii la înnobilarea valorilor lui spiri- 
tuale. Drepturile şi îndatoririle lor în amalgamul naţio- 
nalităţilor, precum și aportul lor la dezvoltarea actualei 
civilizații — de care, din păcate, nu toate statele bene- 
ficiază în mod egal — toate acestea constituie o ches- 
tiune deschisă în continuare, de rezolvarea căreia depind 
în cea mai mare măsură factorii de natură să asigure 
securitatea și prosperitatea Europei. 

Însă istoria seminției româneşti sau a neamului 
românesc — după o terminologie folosită larg în secolul 
trecut și întrucitva compromisă prin folosirea abuzivă 
și pătimașă de mișcările șovine — istoria acestei seminții 
rămîne cea mai expresivă pentru destinul unei compo- 
nente a continentului european, căreia istoria i-a rezer- 
vat în trecut perioade întregi de dominație politică 
străină, 

Pentru a înţelege mai bine spiritul care a însufletit 
mereu acest popor, de conviețuire pașnică, de respect 
pentru fondul etnic al altor popoare, tocmai pentru 
că și-l prețuia, apărîndu-l, conservîndu-l eroic pe al 
său, este util să parcurgem, într-o panoramă întrucitva 
mai extinsă, cadrul evoluției sale din cele mai vechi 
timpuri, prin vicisitudinile istoriei. Furopenismul său 
se întemeiază profund şi stăruitor pe dragostea și 
încrederea. sa în propriul potenţial spiritual, economic, 
tehnic, social, politic etc, cu care participa la progresul 
continentului și planetei. 

Către acest patrimoniu sau potenţial specific, ce se 
integrează în chip specific Europei, şi prin ea lumii, 

să ne îndreptăm pornind de la panoramicul curopean 
însuși și să ne întoarcem mereu către el, pentru a releva, 
măsura și valorifica mai bine, pe această cale, însuși 
acest fenomen distinct, care este fenomenul românesc 
în toate manifestările și particularităţile lui. 


Caractere armonioase ale unui profil unitar 


O hartă din secolul al XV-lea — dinaintea desco- 
peririi „lumii noi“, a Americii — reprezintă Europa 
sub forma unei femei: dreaptă, cu un sceptru în mînă, 
ea se află în fața Asiei și privește către Oceanul Atlantic. 

Simbolul ei este evident? Europa se înfățișa acelui 
timp ca o ființă alcătuită dintr-un singur trup, consti- 
tuit din diferite țări, îndeplinind rolul organelor vitale. 
În nomenclatura lor latină, toate regiunile specifice 
ale continentului nostru se găsesc reprezentate în ea? 
Galia, Germania, Italia, Grecia, Anglia, Scoţia, Dacia, 
Scythia, Bulgaria. Astfel, geografia face loc unui fel 
de anatomie a realității europene. Mai mult decit atît, 
această femeie, care iese în lumină către mijlocul 
celui de-al doilea mileniu al erei noastre, dobîndește 
conștiință de făptura sa ca și cum aceasta ar începe să 
viețuiască. Prin această atitudine pare să spună că 

orice delimitare în făptura ei este cu neputinţă, întrucît 
nu pot exista separări între diferitele părți și organe 

ale unui corp unic și că orice luptă sau război îi provoacă 
răni, o primejduiește în existenţa sa. 

Ne place să vedem exprimată aici, de o minte și 
de o mînă aparţinînd unui european, conștiința reali- 
tăţii geopolitice a continentului nostru. Orice viață 
omenească nu se concepe decît sub forma unei idei 
despre sine, adică a unei conștiințe. Aceasta nu înseamnă, 
cîtuși de puţin că de cînd a luat naștere, și pînă în seco- 
lul al XV-lea, Europa a trăit ignorînd structura sa 
profundă, naturală, care se înfățișează ca o unitate, 
cu toate— sau în ciuda — accidentelor istorice care 
au îmbucătăţit-o și au deviat-o adesea din adevăratul 
ei drum. Reprezentind-o ca un corp omenesc, carto- 
graful a renunțat la imaginea plată a geografiei ptole- 
meice, în favoarea unei semnificații mai înalte, spiri- 
tuale, a realității ei. 

S-ar putea merge mai departe cu interpretarea sim- 
bolului: capul femeii, așa cum e desenată harta, ar fi 
francez, inima italiană, brațele germane etc. Dar 
trebuie să renunțăm, căci ceea ce e important e „do- 
bîndirea conștiinței“, care-i restituie Europei fizionomia 
sa geopolitică. Așa o declară contele Coudenhove- 
Kalergi: „Această mare și minunată țară care se 
ignoră pe ea însăși“ — și o arată că ea este o realitate 
armonică, formată din cîmpii cu rîuri, din dealuri și 
munţi, cu orașe și sate în care trăiesc popoare cu limbi 
și obiceiuri diferite. „Această geografie, conștientă de 
aici înainte de caracterul său european, constituie un 
fundament unitar în chip organic. Cum să spui, din 
acest moment, că Alpii aparțin unei țări mai curînd 
decît alteia, și că Dunărea este un fluviu german, au- 
striac sau românesc? Lanţul muntos, de la Pirinei pînă 
la Carpaţi, își dă mîna, așa cum încep să facă şi rîurile 
— ca arterele și venele unui corp hrănit de sîngele 

său — care se împreună în chip natural: Dunărea cu 
Rinul, Rinul cu Vistula, Vistula cu Prutul, Prutul cu 
Dunărea.“ 

Și totuși îi trebuie multă virtute și voință „familiei 
europene“ — vom numi adesea în acest fel ansamblul 
popoarelor Europei, fără a ignora și nici nega diferen- 
țierile specifice, inerente, dintre ele— îi va trebui 
energie multă pentru a se recunoaște în unitatea sa 
geopolitică. Mai întîi trebuie să urce în timp spre ori- 
ginile semințiilor și raselor sale: să se regăsească — 
dincolo de numeroasele deosebiri de ordin etnografic 
—ca „popor unic“. Pare de neînțeles ca, pe un sol 
unitar, în această geografie specifică a Europei, masa 
umană să se fi divizat în atît de numeroase grupuri. 
Teoretic, ar trebui să admitem că aici un Singur popor 
ar trebui să trăiască. Urcăm astfel înapoi în timp 


„pînă la acel fopor-eponim, un fel de celulă fundamen- 


tală care, într-o epocă foarte îndepărtată a Europei 
(cu vreo cinci mii de ani în urmă), a început să se dez- 
volte și să iradieze în spațiul continental. După cum se 
va vedea într-un capitol următor, începînd din acest 
moment apare, deși difuză, cea dintii „conștiință“ a 
Europei în stadiul biologic. Este vorba, într-adevăr, 
de conștiința biologică a Europei, de ideea că, în acest 
sens nuanțat, „poporul“ european, vorbind o limbă 
cu bogate caractere comune (care s-a numit grupul de 
limbi sindo-europene“), a avut vocaţia și sarcina isto- 
rică de a lua în stăpinire întreaga sa țară — continen- 
tul curopean, Acest „popor“ — acum putem să-i spu- 
nem astfel, cu nuanțele de mai sus — „popor“ pe care, 
pentru acea epocă îndepărtată, îl vedem format din- 
tr-o rasă unică, s-a împărţit, în drumul său spre est, 
spre vest și spre sud, în mai multe grupuri etnice, ceea 
ce nu e totuna cu a spune că Europa, la nivelul biologic, 

ar fi rezultatul unui conglomerat de rase, al unei adu- 
nături de etnii. O deosebire, deloc neesențială, o vedem 
sălășluind aici. Singură istoria, în acțiunea ei de parti- 
cularizare, va transforma „statul“ primordial în plu- 
ralitate şi în conglomerat, Însă ea nu va face niciodată. 
să dispară această realitate biologică de obirşie comună, 
a Europei, pe care a fondat-o acel popor prim la înce- 
putul „aventurii“ sale europene. 

Numai în cadrul și în cursul istoriei—acest neîntre- 
rupt teatru, unde se joacă destinul omului și al lumii 
întregi — se dezvoltă „conștiința europeană“. După 
constituirea geografică și etnică, Europa dobindește o 
conștiință istorică despre caracterele comune ce există 
evident în structura componentelor ei. Mai multe 
milenii de istorie ne vor învăța că „umanitatea euro- 
peană“ se simte frustrată în existența ei de fiecare 
dată cînd unitatea îi este atinsă, chiar cînd aparent e 
îmbunătățită. Efortul de a-și apăra teritoriul său euro- 
pean, sau de a-și reunifica trupul său divizat, din vechea. 
hartă, este desigur dovada că nu i-a lipsit niciodată 
„conștiința europeană“. Numai căile utilizate — mili- 
tare, religioase, politice sau culturale — iar uneori şi 
stindardul ralierii — atunci cînd a fost imperialism, 
voinţă de putere, urmărirea unui ideal — pot fi discu- 
tate, Ceea ce, dealtfel, explică la scara istorică atit suc- 
cesele sporadice și efemere, cît și eșecurile tragice ale 
acestei conștiințe „de sine“, 

Oricum, efortul n-a fost zadarnic! un nivel de con- 
ştiinţă ia ființă și se conturează, devine o „a doua 
natură a Europei”, Aceasta marchează „natura“ Euro- 
pei ca un corp cu numeroase caractere culturale comune 
ca suflet și trup al unei viziuni specifice despre lume, 
despre viață și destin. Din acest moment, realitatea 
geopolitică a continentului nostru, care se sprijină pe 

o geografie comună, și cu elemente complimentare, 
armonice, pe o rază originară, în cadrul unei istorii 
specifice, evoluează în Cultură. Ea e cea care, de aici 
înainte, caracterizează ceea ce numim, exagerat, desi- 
gur, dar cu ochii la pacea continentului nostru, la evo- 
luția rapidă a tuturor statelor care-l compun, „națiunea 
europeană“, despre care vorbește Coudenhove-Kalergi 
cînd face apel la patriotismul englezilor, germanilor, 
italienilor, polonezilor, spaniolilor, „patriotismul euro- 
pean“, spunea el, al tuturor popoarelor Europei, care 
își vor da seama că „sînt fiii unei aceleiași culturi și 
ai unei aceleiași tradiţii“, că sînt „păzitorii unei ace- 
leiași misiuni civilizatoare, legați unii de ceilalți prin- 
tr-o comunitate de destin permanentă și prin organele 
unei aceleiași vieţi“. 


Fenomenologie a „conștiinței europene“ 


Istoricii culturii și civilizației europene sînt adesea 
de acord în a spune că Europa oferă numeroase trăsă- 
turi specifice ale unei realități spirituale armonice, deși 
pe plan statal ea este un conglomerat de state nafio= 
nale distincte, prezentind adesea și deosebiri între 
structurile sociale și politice, Așadar, în acest sens, de 
conștiință, de entitate spirituală, europenii au temei 
să se simtă solidari cu întreaga lor „patrie“, conti: 
nentul european, 

„Sîntem 360 de milioane de oameni“, exclama, încă 
în 1928, Drieu de la Rochelle, care-și mărturisea numai- 
decît crezul: „Vreau să fiu mare și să desăvîrșesc monu- 
mentul european în vederea celei mai mari glorii a 
lumii“. Iar Jean Thiriart, în cartea sa Europa, Un 
împeriu de 400 de milioane de oameni, precizează că 
„europenii noștri aparțin unor ţări în majoritatea lor 
de o foarte înaltă dezvoltare industrială, nu vom vorbi 
aici despre milioanele de săraci sau despre milioanele 
de subdezvoltaţi, ci despre milioanele de oameni ținind 
deopotrivă de o civilizație bogată, puternică și înflo- 
ritoare. Căci furnalele noastre, oţelăriile noastre, uzi- 
nele noastre freamătă de o activitate intensă; băncile 
noastre au o acoperire în aur superioară celei a S.U.A. 
Mai mult încă, dolarul american nu-și menține cursul 
decît prin artificiile împrumuturilor impuse Germaniei 
Federale cu ajutorul șantajului diplomatic“. El ple- 
dează pentru „unitatea politică“, fără de care nimic 
nu va fi posibil. Europa este deci, mai întîi, un fapt 
de conștiință. A-i recunoaște unitatea, comunitatea de 
cultură și destin înseamnă a avea vie în minte Europa 
drept conștiință de a fi. 

Rezultă că- istoria Europei se identifică la acest 
stadiu cu conștiința ideii de europenism. În felul feno- 
menologiei hegeliene, care descrie avatarurile Con- 
ştiinţei, putem urmări „aventura europeană“ în diferi- 
tele ei „formule de unitate“. Constatăm în acest caz 
că în repetate momente Europa își dobîndește o formă 
nouă de „unitate“, care, la rîndul ei, va dispărea, în 
favoarea alteia, mai largă. 

Din punct de vedere spiritual, Europa este rezul- 
tatul unei civilizații latine compuse cu elemente ger- 
mano-nordice și cu elemente slave, în prealabil europe- 
nizate. Rolul Romei în ceea ce numim aici „unitatea 

europeană“ este pentru toată lumea indiscutabil. Căci, 
dacă civilizația noastră debutează cu cultura greacă 
a sutelor de orașe-state grecești, a căror unitate a fost 
imposibil să se realizeze, ea nu începe cu adevărat, 
pe plan mondial, decît cu lex romana. 

Așadar, putem spune că spiritul european „s-a năs- 
cut“ în anul 753 î.e.n., odată cu întemeierea Romei, 
chiar dacă unitatea sa, în mai multe rînduri realizată 
și pierdută, nu va fi înfăptuită în sensul considerațiilor 
noastre decît mai tirziu. . 

Desigur, pare exagerat din partea noastră să vorbim 
de o conștiință europeană într-o epocă veche de aproape 
trei milenii! Dar ținem să subliniem că ne aflăm în 
planul fenomenologiei „conştiinţei europene“, care se încu- 
metă să descrie sumar aventurile unei idei — chiar 
ale unui fapt — începînd cu nașterea sa „în embrion“ 
şi pînă la forma sa cea mai desăvîrşită. Căci, dacă isto- 
ria face să rezulte o cu totul altă evoluție, a comuni- 
tăţii celei mai restrinse — Roma nu era decit un sat 
abia înainte de a deveni „capitala Universului“ (Urbi 
ei orbi) — fenomenologia conștiinței europene demon- 
strează că la început a fost ideea europeană, sub forma 
ei biologică, geografică, spirituală, și numai apoi s-au 
constituit particularitățile de ordin etnic, statal și 
s-au afirmat activ cele de ordin național. Se va remarca, 
dealtfel, că de fiecare dată partea (cum e orice grup 
lingvistic sau etnic) se detașează dintr-un ansamblu 
mai vast, care, considerat la limită, este însuşi „totul“ 
european, Nu un Tot politic, o „Europă-Patrie“ — 
în acest caz trebuie să ne situăm în planul evoluţiei 
istorice, care, aceasta, merge de la simplu la complex 
— ci un Tot fenomenologic, adică un Tot de conștiință. 
Astfel că, în expunerea de față, vom avea în vedere 

mai curind ideea europeană, ca o concretizare a con- 
şiiinței de apartenență a curopeanului la un spaţiu 
geografic anumit, decit o Istorie a Europei. Conștiinţa 
vorbeşte despre ceea ce dintotdeauna este unitar, 
fără ca ca să se realizeze obligatoriu în fiecare moment 
al îstorier, Invers, dacă unirea Europei nu corespunde 
conștiinței fenomenologice a Europei, ea nu durează, 
permițînd conştiinţei să pregătească datele pentru 
o nouă încercare, mai vastă, completă, de asemenea de 
unire a Europei, 

Iată deci cum ar putea fi desemnate Stadiile Con- 
științei Europene, cu tentativele lor istorice de reali- 


zare. 
I. Stadiul biologici La acest nivel, care este cel mai 


imediat, întrucît privește „aventura umană“ a europea- 
nului privit ca populație, considerăm Europa, în cele 
mai vechi epoci ale ei, drept o unitate biologică de 
rasă, E vorba de grupul numit (pentru rațiuni lingvis- 
tice) indo-european, situat în- nordul continentului 
nostru și care pornea la cucerirea teritoriului pe care 
va trăi — Europa. Se poate astfel spune — în cadrul 
preocupărilor de față —că în stadiul biologic al unui 
singur grup european de oameni exista un „Stat euro- 
pean“ întemeiat pe unitate biologică. 

II. Stadiul geografic; Statul european constituit pe 
un fundament biologic se distruge prin acțiunea isto- 
rică, plasată la temelia sa: acceptarea vastului teri- 
toriu european care corespunde realităţii geopolitice 
(de la Brest la Urali) și despre care am vorbit mai 
înainte, Grupurile biologice de oameni se formează 
și limba unică originară se diversifică ea însăşi într-un 
mozaic lingvistic, Numai plecînd de la acest „conglo- 
merat“ de grupuri etnice, de la acest „Babel“ de limbi, 
va încerca Roma să refacă unitatea Europei, nu însă 

cea biologică (această formulă, în fenomenologia Con- 
științei, se dovedește perimată), ci geografică. Acest 
stadiu e acela al celebrei pax romana, adică al 
unității geografice (cu implicațiile sale militare și, fără 
îndoială, civilizatorii) a unei Europe diversificate. 
Conștiinţa Europei, în stadiul geografic, îmbracă forma 
romană. 

III. Stadiul spirituali Din nou istoria demon: 
strează caducitatea „formulei romane“ a Europei, 
desigur pentru că ea este o unitate bazată exclusiv pe 
geografie. Problema se pune acum pentru „conștiința 
europeană“ să realizeze o nouă sinteză, care va fi cea 
a spiritualității latine. Dacă stadiul biologic este acela 
al preistoriei, iar; stadiul grec și roman eal Antichității, 
cu stadiul latin intrăm în evul mediu european. Mem- 
brul grupului uman european, devenit civis roman; 
este de acum înainte o persoană, Europa apare cao 
comunitate a „persoanelor“, aşa cum altădată era a 
grupului unitar lingvistico-biologic, sau a cetățenilor 
Romei. 

IV. Stadiul francez: Eșecul, nu al conștiinței, ci al 
realizării ei, se abate din nou asupra Europei. Aceasta 
pentru că există acum, în istorie, o problemă nouă 
pe care o pune „conștiința europeană“ a omului, și 
anume universalitatea sa. Numim această nouă încercare 
de sinteză europeană născută din iluminismul secolului 
al XVIII-lea „stadiul francez“, deoarece efortul de uni- 
versalizare a individului începe cu cogito-ul cartezian, 
Acest Ego va fi dezvoltat de întreg secolul al XVIII-lea; 

avînd drept rezultat, în planul ideii, Eul kantian, iar 
în planul politic, Revoluţia Franceză, „Stadiul fran: 
cez“ îmbogățește conținutul concret al conștiinței euro: 
pene pentru că el pregătește mai mult omul, ca realis 
tate istorică, pentru ideea unei Europe unite, în termenii 

sau în accepţia lucrării de față. Într-adevăr, subiecti- 
vismul transcendental al lui Kant este cel care face 
din om un „universal“. Iar Revoluția Franceză este 
cea care, ca fenomen determinat de „omul universal“, 
va păși dincolo de frontierele proprii pentru a realiza 
Europa — „Europa unită“. Dar, paradoxal, Europa 
napoleoniană, căreia îi rezistă Anglia, va face să ia 
avint neașteptat particularismele europene, care sînt 
națiunile. Sinteza franceză eșuează și ea, desigur pen- 
tru că a voit să identifice Europa cu Franţa (revolu- 
ționară). Așa cum Roma cezarilor sau a papilor s-a 
voit unica Europă! 

V. Stadiul european: În acest moment, conștiința 
europeanului se află în căutarea unei formule politice 
care să realizeze o formă nouă de convieţuire, putem 
spune chiar de vieţuire a Europei, anterior răvășită 
de conflictele atît de violente dintre statele rivale. 
Căci nici o altă tentativă, de la eșecul napoleonian, 
n-a realizat „unitatea europeană“: nici Imperiul austro- 
ungar, nici Imperiul pangermanismului bismarckian, 
nici „noua ordine“ hitleristă — soluții bastarde, deoa- 
rece imperialiste, fundate pe dominația unei singure 
națiuni, și care în nici un chip nu pot îmbogăți conți- 
nutul concret al omului european. 

Rînd pe rînd, conștiința fenomenologică a Europei 
a făcut din om membrul unui grup vital, cetățeanul 
unei „împărăţii“, „persoana“ unei spiritualități, cetă- 
ţeanul-persoană al unei națiuni, Dincolo de evidentele 
deosebiri dintre structurile ideologice ale diferitelor 
state din Europa actuală, prezentul aduce tot mai acut 
la ordinea zilei ideea de responsabilitate şi solidaritate 
socială a fiecărui om, De pe acum știm despre conti- 
nentul nostru că nu-și va putea realiza colaborarea și 
pacea comună decît pornind de la acest aspect al 

conștiinței sale. „Omul universal“ al Revoluţiei Fran- 
ceze nu se poate mulțumi numai cu prerogative ca 
votul universal sau dreptul său de a milita într-o 
formaţie politică. Prin afirmarea sa ca membru al 
unei națiuni, el vrea să-și concretizeze universalitatea : 
el reclamă mai multă responsabilitate socială. 

Conţinutul „social“ al europeanului secolului al 
XX-lea reclamă cu necesitate o Europă solidară pe 
baza culturii sale specifice, însumare a bogatelor sale 
culturi naționale. Este un „naționalism“ specific, mai 
exact o treaptă sau o cale pe care se poate realiza, 
într-un viitor cu neputinţă de precizat, „sinteza“ 
europeană, din națiunile cu specificul spiritual al fie- 
căreia, existente și ele, cu neputinţă de negat. 

Fenomenologia conștiinței manifestate pe conti- 
nentul nostru, cu stadiile ei succesive, cu diferențierile 
ei naționale evidente, arată că, în chip contrar atîtor 
altor civilizaţii (din Asia, Africa sau cea precolumbiană 
din America de Sud, toate dispărute), civilizația noastră 
nu va dispărea niciodată. Bomba atomică este aici 
neputincioasă, deoarece ea ar trebui să dea asalt unei 
„conştiinţe“. și nu unor realități. materiale. Făuritorii 
acestei extraordinare. civilizații sînt europenii. Din 
păcate, noi nu ne-am dobîndit deplin “conștiința, 
în istorie, a forței noastre; ne lipseşte încă simțul soli- 
darității și manifestăm un complex de inferioritate 
inexplicabil. 

Dar timpul presează. Demografia este în explozie. 
Acum trei sute de ani, planeta număra abia 500 de 
milioane de oameni. Sînt, astăzi, mai mult de 3 miliarde 
de locuitori pe acest pămînt, care va număra, în anul 
2000, aproape 7 miliarde. Paralel, producţia industrială 

— cu deosebire energia „atomică“ și oţelul — va fi 
hotărîtoare pentru puterea națiunilor. Or, acești factori 
demografici și industriali riscă să rezerve o dezagrea- 
bilă surpriză Europei dacă ea continuă să întîrzie 
construirea a ceea ce am numit — implicînd toate 
distincțiile de ordin național și social — unitatea sa 
de acțiune concretă în planul progresului general. 

PARTEA ÎNTÎI 


CONFLUENȚE MITOLOGICE 


Gurile Dunării, țărmul Mării Negre, cu străvechi 
cetăți, cîmpiile soarelui prezintă o bună parte din 
teatrul mitologiei antice, un loc preferat pentru aven- 
turile zeilor și semizeilor. S-ar părea că personajele 
sacre, în lungile lor peregrinări, se reîntorc mereu la 
patria lor de origine, își celebrează diferite evenimente 
şi săvîrșesc fel și fel de miracole pe un teritoriu adorat, 
teritoriul tracilor. După -o versiune, argonauții își 
poartă spre nord corabia lor căutătoare; aici se află 
insula frumoasei Elena. Lîna de aur este căutată nu 
numai în Crimeea, ci și pe cîmpiile dunărene. Mitologia 
clasică situează Eliseul, țara fericirii perpetue — în 
care este veșnic ziuă, unde nu sînt zăpezi, nu este 
frig niciodată — într-o insulă împădurită din Marea 
Neagră, nu departe de Delta Dunării. Locuitorii ei 
puteau să se nască din nou oricînd ar fi dorit, Aici 
sufletele tracilor, elenilor și ale altor neamuri erau 
chemate la un ospăț fără sfîrşit, Hercule, cel mai mare 
viteaz al populaţiei traco-pelasge, iar mai tirziu al 
celei grecești, a întrupat la început alte sensuri şi a 
fost legat de vechiul cult al zeului Soare. Amintirea 
unor asemenea zei-eroi dăinuie și azi, ca strămoși ai 

personajelor din baladele românești, fiind recunoscuți 
în multe tradiţii și ritualuri folclorice. Prezenţa semi- 
zeului fusese de exemplu semnalată pînă tîrziu în Ada- 
Kaleh, insula de curînd dispărută sub apele lacului 
de acumulare al hidrocentralei de la Porţile-de-Fier. 

Numeroase mituri greceşti sînt la origine vechi 
mituri trace. Zei ca Zeus din Dodona, Demetra, Ares, 
Dionysos, Semela, Zamolxes și alții au fost preluaţi 
de greci în momentul instalării lor în peninsulă. Ritu- 
alurile la indo-europeni se compuneau, mai ales, din 
rugăciuni și jertfe de animale domestice, de cereale și 
fructe. Vatra casei, loc pentru jertfe, păstrătoare de 
semnificații oculte, a fost socotită în chip statornic 
drept loc sfînt, așa cum odinioară jertfele închinate 
zeilor se făceau pe altare anume, în preajma crîngu- 
rilor și pădurilor, În timp ce bătrînii îngenuncheau 
și rosteau rugăciuni, tinerii proslăveau zeii și puterea 
lor prin cîntece și jocuri rituale. La traci, mare amploare 
aveau ceremoniile închinate lui Dionysos, iar la tracii- 
pelasgi, așadar din peninsula elenă, cele consacrate 
mamei zeilor, în latinește: Magna Mater Deorum. 
De la cultul lui Dionysos, tracul slăvit și de peninsu- 
larii greci,-au derivat misterele eleusine și ceremoniile 
de la Delfi, așa cum Jocurile Oimpice își au obirşia în 
dansurile războinicilor traci. 

Cultul războinicului, de fapt al călărețului trac, 
însumează tradiții mitice despre viața și isprăvile 
unor viteji, a căror forță a căpătat treptat valori supra- 
omenești, Semizeii erau muritori, intrau în legătură cu 
zeii și erau proslăviţi de rapsozi hoinari sau de aezi, 
care cîntau în fața căpeteniilor trace acompaniindu-se 
de: liră. Există imnuri închinate pămîntului, altele 
agriculturii, deci fie Magnei Mater Deorum, fie Semelei, 
Demetrei, Persefonei etc., toate de origine tracă. 

Înainte de începerea bătăliilor, rapsozii intonau cîntece 
de vitejie, evocau figurile vitejilor ce puteau să îmbăr- 
băteze, așa cum tot acești rapsozi îi însoțeau pe traci 
la petrecere, la nuntă sau la înmormîntare, „Eposul 
homeric și toată mitologia e o moștenire esenţială; 
transportată de eleni din barbarie în civilizaţie“, avea 
să spună un savant, iar această continuitate se veri- 
fică pînă în zilele noastre, între altele, prin prezenţa 
unor motive și simboluri de circulaţie în literatura 
populară românească, 

Bazinul dunărean și Peninsula Balcanică sînt centre 
în care s-au prelucrat nu numai metalele, ci și stră- 
vechile mituri și elemente ale artei. Tracii, ilirii și 
grecii se întîlneau pe acest teritoriu, împrumutîndu-și 
reciproc idei și teme de meditație. Marele sanctuar 
din Hem, închinat Semelei și lui Dionysos, nu pre- 
zintă mari deosebiri față de sanctuarele de pe terito- 
riul Helladei — Delfi, Dodona şi altele — accesibile 
tracilor, ilirilor și celorlalte popoare, răspîndite pînă 
dincolo de Hellespont — de Dardanele. Obiectele de 
artă și obiectele de cult ale acelei perioade vorbesc 
despre un fond comun de spiritualitate. În timp ce 
ilirii mențineau vechiul lor stil, tracii și grecii înaintau 
în alte direcţii și spre un alt orizont. 

Perioada istorică acoperită de izvoarele scrise a 
început înainte de secolul al VIII-lea î.e.n. Din acest 
moment apar inscripții cu alfabet grecesc şi tot de atunci 
datează operele lui Hesiod, Munci şi zile şi Teogonia. 
Cercetările lui Heinrich Schliemann pun în valoare 
perioada miceniană și aruncă o vie lumină asupra 
gîndirii fantastice grecești, Regăsim, pe bază documen- 
tară, evenimente care au constituit sursele de inspi- 
rație pentru mituri și legende. Acestea se focalizează 
și se sedimentează în Iliada și Odiseea, care reprezintă 

punctul culminant al eposului eroic de la începuturile 
istorici europene. Idiomurile triburilor vorbesc despre 
soarta instabili a populațiilor preistorice, despre care 
Tucidide scria: „Triburile din care, prin contopire, au 
luat naștere grecii nu le putem socoti stabile, deoarece 
ele au apărut, s-au destrămat, s-au încrucișat și s-au 
amestecat, au intrat temporar în alianță, mutîndu-se 
dintr-un loc în altul și contopindu-se cu populația 
autohtonă a teritoriilor în care veneau, adică în care 
se așezau“, Tucidide se referea mai cu seamă la etnia 
tracă de pe teritoriul din sudul Dunării, care a contri- 
buit la formarea substratului elenic. Migraţiunea vechi- 
lor greci a jucat un rol însemnat în expansiunea elenilor 
şi hegemonia peninsulei elene în Mediterană, servind 
drept punct de plecare al întregii civilizaţii și culturi 
europene. 

Revenind la traci, adică la formațiunile care au 
pregătit cristalizarea clasicității greco-romane, vom 
observa că foarte răspîndit încă din cele mai îndepăr- 
tate timpuri a fost cultul Marii Zeițe Mame. Dar 
spre deosebire de Demetra pelasgilor, la traci Zeița 
Mamă poartă alt nume aproape la fiecare trib și se 
leagă de cultele inițiatice. Marea Zeiță Mamă Demetra 
(la romani Ceres) este cea mai veche și mai omagiată 
zeiță a elenilor, ducîndu-ne cu gîndul la epoca matriar- 
hatului. În cinstea ei, în Eleusis exista sanctuarul 
Metroon, unde se înfățișau tainice ritualuri. Misterele 
eleusine erau închinate nu numai zeiței Demetra, ci 
şi fiicei sale Persefona, După mit, aceste ceremonii au 
fost instituite de însăși Demetra și ele s-au contopit 
de timpuriu cu cultul lui Dionysos, zeul rodniciei. 
La origine, locuitorii Eleusisului erau traci-pelasgi, 
și cultul lui Dionysos cuprindea muncile agricole și 
obiceiurile domestice, Ceremoniile evocau coborârea 

Persefonei în lumea subpămînteană și cununia ei cu 
Hades toamna, cînd se arunca sămînța în pămînt. 
Totodată erau în legătură cu întoarcerea ei deasupra 
pămîntului, primăvara, cînd răsar semănăturile şi 
cînd are loc cununia ei cu Dionysos. 

Misterele orfice, originare din Tracia, au introdus 
și inițierea în viața de dincolo de mormînt. Ele îl prea- 
măreau, în realitate, pe Dionysos Înflăcăratul, cu care 
se confunda zeul frigian Sabasis, deosebit de respectat 
atît în Tracia, cît și în Asia Mică. Mai toate motivele 
orfice reflectă credința nestrămutată în puterea supra- 
naturală a muzicii și în însușirea ei de a purifica şi 
exalta. Tracii credeau că zeii nu primesc jertfe decît 
de la oamenii cu cugetul curat, cei neîmpovărați de 
crime. Ei socoteau că atunci cînd demonul răului intră 
în om, acesta nu are altceva de făcut spre a se salva 
decît să ceară ajutor și refugiu în temple, la sfintele 
altare și la alte locuri sacre, adresînd rugăciuni zeilor 
spre a-l scăpa de cel necurat, care s-a întrupat înlăuntrul 
lui. Omorul și adulterul erau socotite cele mai mari 
păcate. Ritualul izbăvirii de păcate fusese răspîndit 
în Asia Mică prin cultul lui Apolo, dar a fost cunoscut 
şi în Tracia încă din epoca timpurie, fiind legat de 
cultul lui Dionysos, al zeului Hermes, al lui Heracles. 

Multe tradiții semnalate cu continuitate la români 
evocă aspecte ale acestor mituri. Regăsim astfel imagi- 
nea lui Dionysos în numeroase ipostaze, Subordonat 
cîndva zeiţei lunii, Semela, Dionysos părea hărăzit de 
destin orgiilor ei. Era numit și Dentrites, adică arbore 
al tinereţii, iar unele ritualuri, la vremea cînd înfrun- 
zesc şi înfloresc copacii, proslăvesc independența sa. 

În Tracia, Dionysos a fost reprezentat în primele 
perioade ca taur alb, dar la greci, Hermes la trans- 
format în berbec, fiindcă locuitorii din Arcadia erau 

păstori, iar soarele intra în constelația berbecului în 
sărbătorile primăverii. Hiadele, cărora Hermes le-a 
încredințat pe Dionysos, au căpătat nume noi, ca 
Înalta, Şchioapa, Gălăgioasa, Minioasa. Zeul Dionysos 
se arăta ca leu, taur ori șarpe, acestea fiind emblemele 
de zodiac ale anului împărţit în trei părți. El s-a născut 
iarna, ca şarpele, ceea ce face ca în unele reprezentări 
să poarte o ghirlandă de șerpi; a devenit leu primă- 
vara, iar în toiul verii a fost omorît și devorat, ca taurul, 
iedul sau cerbul. Cînd îl atacau titanii, el se întrupa 
în aceste ipostaze. 

Cultul zeului Dionysos a fost cu greu acceptat de 
eleni. Credinţa lor în el avea mare înrîurire mai cu 
seamă asupra femeilor, care cădeau în extaz, strigau 
şi dansau cu demență în timpul ritualurilor ce i se con- 
sacrau. Prin aceasta el amintea de patria lui de origine, 
Tracia (spațiu unde s-au continuat numeroase dansuri, 
încheiate într-un fel de delir), în această țară genera- 
toare de poezie, leagăn al misterelor evocînd pe Sabasis 
sau pe Bacchus-Dionysos, pe Dionysos Înflăcăratul, 
care suferă, moare și învie din morţi. De obicei, Dionysos 
își anunța venirea în noile ținuturi cucerite răspîn- 
dind printre femei o stare de vrajă. Cronicarii Anti- 
chităţii arată că în Italia de sud tensiunea produsă de 
dansurile dionysiace atingea paroxisniul. Orgia şi 
extazul erau cele două caracteristici ale cultului lui 
Dionysos. Slujitorii săi produceau extazul prin sunetele 
asurzitoare ale instrumentelor, prin strigăte și jocuri 
furioase. Lîngă Roma, la Albano, se sărbătoreau în 
păduri, o dată pe an, bacchanalele sau saturnalele, și 
atunci femeile purtau obiecte simbolice ale materni- 
tății sau virilității, proslăvind astfel bucuria vieții, 


a naturii și fecundității, 

După ce s-a întors din Egipt, Orfeu s-a suit în cora- 
bia argonauţilor, după cum se spune, și a plutit pînă 
în Colchida, iar cîntecul lui a astimpărat furtunile şi 
i-a ajutat pe navigatori să înfrunte pericole fără număr. 
Căsătorit cu Euridice, Orfeu s-a instalat pe meleaguriie 
Traciei, Într-o zi, Euridice s-a întilnit cu Aristeu și 
acesta a dat s-o sărute, Ea a încercat să scape, a fugit, 
dar a călcat pe un șarpe, a fost mușcată de el și a murit. 
Orfeu a coborit în Tartar, sperînd că o va readuce îr 
viață. Cîntecul lui i-a fermecat pe luntrașul Charon, 
pe Cerber, pe cei trei judecători ai morților, înmuind 
pînă și inima feroce a lui Hades. Așa a readus-o pe 
Euridice pînă la suprafața pămîntului, dar, nerespec- 
tind făgăduiala de a nu o privi pînă cînd nu vor ajunge 
la lumina zilei, a pierdut-o pentru totdeauna — temă 
reluată în numeroase variante în literatura și drama- 
turgia modernă. 

Tradiţia spune că atunci cînd Dionysos a apărut pe 
neașteptate în Tracia, Orfeu a refuzat să-i aducă 
omagii și să i se închine. Atunci, Dionysos a pornit 
împotriva. lui menadele, care l-au tăiat în bucăți. 
Capul lui plutind pe rîul Herno continua să cînte, pînă 
a ajuns la mare, pe țărmul unei insule. Frumoasele 
semnificații ale acestor întîmplări mitice exprimă 
poetica gîndirii oamenilor de pe aceste locuri şi pro- 
fundele teme filozofice care îi preocupau. 

Divinizarea Soarelui, ca părinte al tuturor lucrurilor, 
exista și la traci. Sofocle arăta că, la călăreţii traci, 
soarele este pomenit drept cea mai dragă şi mai veche 
flacără, 

Născut pe munte, Hermes, unul dintre cei mai 
vechi zei traci, a fost înfășat de mamă-sa cu grijă şi 
așezat în ciurul pentru vînturarea griului. El a crescut 
însă atît de repede, că, îndată ce s-a întors mamă-sa, 

el a și pornit în căutare de aventuri, motiv des prezent 
în basmele poporului român. Hermes era protectorul 
turmelor și uneori era înfățișat cu un berbec în braţe, 
În eposul lui Homer, el devine emisarul zeilor și con- 
ducătorul sufletelor moarte în împărăţia lui Hades. De 
asemenea, este ocrotitorul drumeţilor, iar odată cu 
dezvoltarea schimburilor negustorești, devine și zeul 
ocrotitor al acestei meserii. Este pomenit și ca zeu al 
mincinoșilor, dar și ca protector al tineretului și atle- 
ților. După ocuparea Imperiului persan de către 
Alexandru Macedon, cînd în Asia și în Egipt apar cele 
dintii state și colonii grecești, Hermes, cel provenit 
de la traci, se identifică cu zeul Tot, zeul egiptean 
al ştiinţei şi magiei. 

Cu multe rezonanțe în folclorul românesc, Pro- 
meteu, titanul al cărui cult traco-thesalic este înde- 
obşte cunoscut, a fost adus la lumina epocilor moderne 
în primul rînd de tragedia lui Eschil. El este socotit 
drept cel mai de seamă titan, pedepsit de Zeus pentru că 
a furat focul și l-a dăruit oamenilor, dîndu-le acestora 
posibilitatea de a trăi mai fericiți. Zdruncinînd autori- 
tatea zeilor din Olimp, Prometeu se înscrie între marii 
răzvrătiți, a căror origine trebuie căutată însă în adin- 
cimile istoriei trace. Din păcate, niciodată nu vom 
cunoaște primele lui întruchipări. 

Ne-am putea opri, astfel, la mulţi strămoși ai zeilor 
eleni, Am putea să vorbim despre Cronos, Ares, Hera, 
Zeus, Artemis, fecioara arcului de argint, inclusă ca 
toți ceilalţi în familia zeilor și zeiţelor din Olimp. Am 
putea urmări ritualurile transmise şi necontenit meta- 
morfozate către zilele noastre pe teritoriul din sudul 
şi din nordul Danubiului, Mitologia clasică elenă, şi 
apoi cea romană le-au făcut să intre în tipare defini- 
tive, în timp ce multe din ipostazele și faptele lor stră- 

vechi, legate de organizarea primitivă a societății 
trace, au fost date uitării, Și, totuși, nu se poate să nu 
ne dăm seama de faptul că istoria Greciei avea înaintea 
ei istoria altor popoare și că, dintre aceste popoare, 
tracii cei numeroși merită în primul rind atenţia cerce- 
tătorului modern. 

Într-un fel, istoria trebuie privită și prin prisma ei 
poetică, iar destinul și evoluţia unor popoare, văzute 
în cuprinsul unei metafore, Vechii ocrotitori ai tur- 
melor și păstorilor au căpătat, asemenea lui Pan, 
îndeletniciri mai însemnate printre zeii olimpici, și 
aşa cum zeul trac devine protectorul întregii naturi, 
ei devin exponențţii unui sistem de activități mai cuprin- 
zător și mai evoluat. Refăcînd imaginea unui filozof, 
vom putea spune astfel că nu grecii au fost primii copii 
minunați ai Europei, ci străvechii traci, de la care ne 
vin cele mai îndepărtate și uimitoare ecouri. 


LEAGĂNUL EUROPEI 


În ultima vreme a făcut senzaţie, în zona Porţilor- 
de-Fier, descoperirea unor așezări preistorice, locali- 
tatea Lepenski-Vir fiind socotită drept una din cele 
mai vechi, poate chiar cea mai veche aşezare omenească 
europeană. Sud-estul Europei, considerat demult ca 
parte fundamentală integrantă a continentului nostru, 

în trecut reprezenta Europa însăși. Herodot, vorbind 
despre marșul persan împotriva Greciei, pomeneşte 
despre trecerea oștilor prin „Europa“, de unde rezultă 
că acest teritoriu era situat în Tracia. Exista și o pro- 
vincie romană denumită Europa, ceea ce dovedește 
continuitatea acestei noțiuni, la origine legată de masa 
mare a triburilor trace. 

Dar cine erau străvechii locuitori ai acestor teri- 
torii, azi obiectul unor cercetări intensive, menite să 
aducă la cunoștința prezentului o lume care părea 
iremediabil pierdută pentru știință? 

Izvoarele istorice nu abundă în informaţii și date 
asupra lor. Studii asupra preistoriei Europei vorbesc 
despre o origine comună a populaţiei primordiale, 
stabilită pe locurile omului neolitic de aici și ale pelas- 
gilor. Nu precizează însă prea bine zona. Ipoteze de 
lucru emise recent, după căutări și reflexiuni bazate 
pe lucrări mai vechi (Dacia preistorică a faimosului 
arheolog, istoric și folclorist român Nicolae Densu- 
sianu), socotesc că „leagănul Europei“ ar trebui căutat 
în arcul munţilor Carpaţi și la Dunăre. 

De aici, prin transhumanță, o ramură s-ar fi înde- 
părtat spre Orient, ajungînd de la iarnă la vară, în 
căutare de pășuni, pînă în India îndepărtată, cea fertili- 
zată de Ind și de Gange. Epopeea acestor „arieni“, 
deveniți din păstori cuceritori ai noilor teritorii pentru 
turmele lor, ar fi lăsat urme adînci în povestirile Upa- 
nișadelor indien6 şi numele personajelor respective 
s-ar regăsi în toponimia din zona carpato-danubiană, 
îndeosebi în Banat și Transilvania. Aceste ipoteze de 
lucru, bazate pe deducții logice, pe similitudini de topo- 
nimie și limbă, ca arhivă istorică a poporului, pe folclor 
şi pe mitologie, sînt în curs de publicare. 

Pe de altă parte, mitologia tracică înlesnește iden- 
tificarea localităţilor şi denumirilor cedate sau trans- 
mise tracilor odată cu zeitățile tracice, ca Dionysos 
— zeul dragostei, Artemis sau Bendis — zeitatea vină- 
torii, pomenită de Platon, Ares — zeul războiului, 
și legendarul Orfeu, cîntărețul căruia i s-au închinat 
munţii, pădurile și animalele. Însuși Giambattista Vico 
a remarcat continuitatea tradiției orfice, ocupîndu-se, 
în studiile sale referitoare la Homer, de acest transfer 
de zei. 

Tracii au fost ramura rămasă la fața locului, dezvol- 
tîndu-se și separîndu-se într-o sută de triburi, în timp 
ce altă ramură s-a detașat spre Occident, Ilirii, neamul 
vecin, înrudit cu tracii și veneţii, au intrat în Italia, 
s-au stabilit pe ambele maluri ale Mării Adriatice, fapt 
dovedit de existența orașelor ale căror silabe finale 
sînt „ona“: Salona, Ancona, Arona, Verona. Există 
însă și ramificații pînă în ţările baltice, unde, după 
unele opinii, denumirile de „lituan“ și „leton“ ar deriva 
de la „latin“ (ceea ce nu implică neapărat originea 
latină a acestor populaţii, ci, de exemplu, faptul că 
acolo s-au putut afla de timpuriu centre de cultură latină 
etc.), și, în același chip, „daino“ ar fi „doina“ traco- 
romanilor de azi. 

Neamurile sud-estului așezate în Italia au dat 
naştere italilor și latinilor, rămînînd nelămurită origi- 
nea și numele etruscilor. Limba latină originară, o 
limbă vulgară, departe însă de latina clasică vorbită 
de Cicero, era apropiată de limba originară prero- 
manică, vorbită în leagănul carpato-danubian, după 
cum o arăta însuși Ovidiu, care, deşi clasic, a învă- 
țat-o și s-a delectat scriind ocazional, în exilul său pe 


țărmul Mării Negre, versuri în această limbă. 

Asemănarea dintre limba latină vulgară și limba 
tracilor și ilirilor a explicat, în parte, miracolul romani- 
zării rapide și lesnicioase a populaţiei din sud-estul 
european și, în chip aparte, a dacilor, precum și numă- 
rul redus de cuvinte tracice conservate în limba română 
de azi, cu aspect total diferit. 


TRACII, PREZENȚĂ GEOGRAFICĂ, SPIRITUALĂ 
ŞI CONȘTIINȚĂ EUROPEANĂ 


Populaţia aborigenă rămasă la fața locului, în 
arcul carpatin şi pe văile Dunării, s-a dezvoltat treptat, 
întinzîndu-se ca o pată de ulei în toată Peninsula 
Balcanică, cu excepţia Peloponezului și a coastelor 
presărate cu orășele şi porturi elene, atît în, Mediterană, 
cât şi de-a lungul Bosforului și al unei părți din Marea 
Neagră. Puternica răspîndire a tracilor l-a făcut pe 
Herodot să scrie că „după indieni, naţia cea mai nume- 
roasă sînt tracii, iar dacă ar fi uniți, ar fi de nebiruit“. 
Herodot călătorise, văzuse multe, iar relatările sale 
despre traci sînt verosimile. 

Într-adevăr, pe vremea părintelui istoriografiei, 
Roma nu se afirmase și nu ajunsese să constituie acel 
puternic stat euro-mediteranean, imperiul multinațio- 
nal și poliglot care, la apogeul său, avea aproape treizeci 
de milioane (potrivit recensămintelor de pe vremea lui 
August și a altor imperatori) sau cincizeci—șaptezeci de 

milioane de locuitori (potrivit statisticii întocmite 
de cercetătorul german Maier). Națiuni care să depă- 
şească un milion de oameni erau foarte puține. Înşiși 
grecii nu erau constituiți într-o unitate naţională și 
nu se poate afirma că aceia care foloseau limba greacă, 
sau erau formaţi în cultura greacă, în numeroasele lor 
„poleis“ (orașe-cetăți), numărau milioane de oameni. 
Populația, în genere, era redusă numeric, căci explozia 
demografică în lume constituie un fenomen caracte- 
ristic timpurilor moderne. 

Ca atare, bazîndu-ne pe afirmaţiile lui Herodot și 
fără a-i socoti pe grecii săi, așezați de marele istoric, 
în chip explicabil, pe treapta cea mai înaltă, putem 
spune că, în secolul al V-lea înaintea erei noastre, 
tracii erau națiunea cea mai însemnată în Europa. 
Cunoscuţi și sub numele de geţi sau daci, ei s-au extins 
în nord pînă în regiunea Vistulei inferioare, a Oderului 
mijlociu și în platoul Boemiei. În est, ei ajungeau 
adesea pînă la Bug și la Nipru. În sud, ei s-au întins 
nu o dată pînă în Asia Mică, 

Istoria seminției dace urcă pînă în epoca eneo- 
litică (mileniul al treilea î.e.n.). Arheologii vorbesc 
mai curent de poporul trac; dacii — geții — sînt 
ramura, situată la nordul Dunării, a marii populaţii 
trace. Este cunoscută, prin tradiția antehomerică a * 
grecilor, întreaga importanță a culturii trace. Or, lucru 
remarcabil, anumite fenomene de cultură grecească, 
de origine tracă, se regăsesc în folclorul românesc (cum 
a dovedit savantul Nicolae Densusianu în lucrarea sa 
Dacia preistorică). Permanenţa elementului „trac“ atît 
în mitologia greacă, precum și în folclorul românilor 
este o dovadă despre vechimea acestei culturi. 

Totuși, în „stadiul rasial“ al Europei, acela al 
extensiei seminţiilor, epocă anterioară primei sinteze 

culturale a Europei (care este Imperiul roman), orice 
mișcare de populație n-are decit o semnificație demo- 
grafică, Dacii, cunoscuţi în Europa orientală din anul 
1800 î.e.n., vor fi obligați să iradieze. E o „explozie 
demografică“ a rasei. Împinşi totodată de sciți veniți 
din stepele rusești (și anterior din Asia), dacii se orien- 
tează spre nordul, vestul și sudul european, de la 
începutul primului mileniu î.e.n. Harta lui Ptolemeu 
ne arată cu precizie expansiunea dacilor, care a avut 
loc între 900 și 500 î.e.n. Fenomenul este strict demo- 
grafic. Nu va fi de mirare că vom găsi, mai curînd decît 
o naţiune sau un stat, niște triburi dace care, în felul 
triburilor germanice, poartă nume diferite. Astfel, 
în nord (în partea Vistulei) îi găsim pe costobocii trans- 
montani, care sînt daci, după cum o atestă, de asemenea 
pe harta lui Ptolemeu, numele orașelor (davele): 
Susudava pe Oder. Mai la vest se află poporul arsieților, 
dac și acesta, care stă la originea orașelor Arsenian 
şi Arsekvia din Silezia. cehă. Trei alte triburi dace sînt 
menționate mai la sud: sadoţii, bizti (de la besii traci) 
şi piengitii (sau, după Vasile Pârvan, piegetii). Oraşul 
Singone (la s-e. de Brno) amintește de numele dac al 
Singidavei. Alte triburi dace pe malul Marus-ului (care 
amintește Mureșul românesc, odinioară Maris-ul dac), 
actualul March, constituie elementul cel mai occi- 
dental al expansiunii dacice. Ne-am lungi enumerind 
toate triburile dace de care va fi vorba în momentul 
cînd îl vom vedea pe Traian gata să supună pe dacii 
lui Decebal, pentru a „pacifica“ (pax romana) partea 
orientală a Europei, Să ne amintim totuși că cei mai 
importanţi printre triburile dace sînt carpii (locuitori 
ai Carpaţilor), care, vreme îndelungată, vor trăi în 

sînul „Imperiului roman ca „daci liberi“, în munţi. 


42 


Scanned with CamScanner 


43 


Oricum, dacii își terminaseră, către anul 500 î.e.n., 
mișcarea lor de expansiune, În momentul cînd Herodot 
îi introduce în istorie (cu prilejul episodului persan) 
dacii aveau format un stat pregătit, la rîndul său, să 
răspundă atacurilor altor seminţii, 

Tracii, în ansamblu, au tot atîta importanță ca și 
marile seminţii ce constituie fondul etnografic euro- 
pean. Mai întîi fiindcă tracii sînt elementul european 
al întregii Europe de est și de sud-est: traci din nordul 
Dunării, în principal daco-geţi, şi traci din Peninsula 
Balcanică. Apoi trebuie să ținem seama de întreg aportul 
imediat al tracilor în cultura europeană, care se for- 
mează odată cu sintezele succesive: daco-romană la 
nordul Dunării, eleno-tracă, macedo-greacă și romano- 
tracă în Balcani. Fie cu romanii sau cu grecii, tracii 
sînt fondul etnic cel mai bogat și cel mai hotărîtor pentru 
stilul cultural în această zonă europeană. 

Herodot ne spune că „rasa tracă este cea mai 
întinsă (după indieni)“. Este un adevăr: tracii ocupă 
o suprafață uriașă, de la Marea Egee și din vestul Asiei 
Mici pînă în munții Boemiei şi stepele de la est de Nistru, 
spre Bug și Nipru. 

Vecinii lor sînt, așadar: sciții (de rasă iraniană) 
la est, germanii la nord-vest, slavii la nord-est, celții 
(și germanii) la vest, ilirii la sud de Dunăre și grecii în 
sudul Peninsulei Balcanice, Această seminţie este 
totuși o națiune, după cum precizează N. Iorga: „Tracii 
sînt [.,.] o singură națiune ca limbă, ca obiceiuri și ca 
religie“, Totuși, existenţa lor începe prin triburi a 
căror tradiție s-a continuat sub diferitele nume, pe 
care și le-a ales seminţia, schimbindu-și uneori și felul 
de a vorbi în decursul timpului. Este cazul edonilor, 
bessilor, aștilor, crobizilor (sau crobuzilor), tribalilor, 

sailor, paiților, sirilor, dardanilor, coraliilor, kiko- 
nilor, dasareților, hibrienilor și al multor altor triburi. 
E de înțeles remarca lui Herodot că „dacă tracii ar fi 
uniţi, ei ar fi stăpinii lumii“. Dar ne aflăm tot într-o 
epocă în care conştiinţa Europei nu depășește stadiul 
rasial. Ceea ce explică sensul demografic al existenţei 
lor: mişcări migratorii, căutare de terenuri pentru a 
trăi ete. Adevărul este că tracii, ca toate semințiile 
care formează Europa geografică a momentului, sînt 
o naţiune în mişcare, ignorînd frontierele. Expansiunea 
tracă nu este fenomen european decît pe plan geografic. 
Seminţia atinge Nistrul și teritorii la est de el, pentru a 
se limita, ca rasă europeană, cu popoarele venite din 
Asia. Ea se întinde spre Asia Mică pentru aceleași 
rațiuni. Ea chiar încearcă să ocupe Europa nordică și 
occidentală pînă în Germania. Această expansiune 
tracă, la fel cu mișcarea celților (dar în direcție opusă), 
nu are sens european decît în planul rasial. Ea dez- 
văluie că la baza conștiinței biologice a Europei se află 
un tezaur tracic important. 

Desigur, era lui Pericle a fost neîntrecută în civili- 
zaţie şi cultură. Dar valorile culturale create în nucleul 
central al triburilor trace, adică în bastionul transil- 
vănean, nu trebuie trecute sub tăcere, Aceste comori 
ne sînt azi ceva mai bine cunoscute, ca şi valorile spiri- 
tuale, dezvoltate pe vechiul teritoriu al României de 
azi. Aici par să fi apărut primii sihaştri europeni. 
Secole de-a rîndul, medicina pusă în legătură cu vinde- 
carea sufletului și-a dovedit virtuțile. În marile centre 
fortificate se produceau obiecte artistice din aur şi 


din alte metale extrase din minele Carpaţilor. Căci ` 


această zonă, după epoca neolitică şi epoca bronzului, a 
cunoscut și fierul, minele preistorice înscriindu-se între 
documentele arhaice ale Banatului. De mare valoare 

sînt statuetele de bronz de la Năieni, coiful de aur 
găsit la Poiana-Coţofenești, falera de aur de la Herăs- 
trău, tezaurele de la Craiova și Agighiol. Înşiși grecii 
își procurau obiecte preţioase, simbol de civilizație 
înaintată, din inima țării tracilor. 

Nu numai Herodot, ci și alți autori greci vorbesc 
despre elementul războinic înregistrat „primo loco“ 
în Tracia. Se pare că un rege trac ar fi afirmat că dacă 
n-ar fi război, nu s-ar putea stabili nici o deosebire 
între el și un om de rînd! Dar ceea ce interesează mai 
mult este ipoteza de lucru potrivit căreia prima in- 
dustrie, prima zonă industrială a Europei, ar fi situată 
in arcul carpatin. Metodele de extracție a minereului 
de aur și zdrobirea lui cu ajutorul sistemelor mecanice, 
bazate pe forța apei, deși cu totul depășite, mai pot 
fi regăsite la diferite muzee ale tehnicii populare. 
Acestea, pentru epoca la care ne referim, erau mașini 
de înaltă tehnicitate, produse de mintea ageră a unor 
oameni inventivi, trăiţi la munte, unde condițiile de 
viață sînt, în genere, mai grele decît la șes. 

Nici sursele de energie n-au lipsit în zona carpatină, 
apa fiind folosită încă de la început nu numai pentru 
morărit, dar și pentru alte munci industriale. Aici a 
existat combustibil din abundență. Lemnul pădurilor, 
în primul rînd, dar și cărbunele, care n-ar fi exclus 
să fi fost folosit de pe atunci, așa după cum ţiţeiul 
a fost folosit întotdeauna pentru osiile de car, sau: 
în medicină, pentru vindecarea unor boli de piele. 
Spre a păstra linia de continuitate a acestei demons- 
traţii, putem remarca faptul că nici azi ihtiolul n-a 
fost scos din farmacia mondială. 

Toate aceste activităţi presupun o evoluție remar- 
cabilă a tehnicii și un rafinament aparte în măiestria 
și gustul pentru bijuterii, Influențele orientale și scitice 

nu au lipsit, deoarece schimburile comerciale au fost 
continui încă din timpuri străvechi. Faptul că ele 
se produceau cu mare intensitate în ţara tracilor pre- 
supune însă o industrie de bază care, ca și astăzi, 
constituie un elocvent indice de dezvoltare. Minele de 
sare completau activitatea minieră, fiindcă sarea, în 
timpurile antice, era la mare preţ, și pentru transportul 
ei se organizau caravane. Un asemenea aspect al eco- 
nomiei îl relevează tradiția unui oraș al sării ca Salz- 
burgul, unde, pînă în timpurile moderne, episcopul 
își asigura veniturile din traficul cu sare. 

„Ca probă a puternicei, dezvoltări a economiei patri- 
arhale trace sînt numeroasele tezaure de aur (peste 
două sute) deoscoperite în. ultima vreme și despre care 
ziarele italiene au scris recent, arătînd că miracolul 
comorilor din această zonă industrială nu mai consti- 
tuie o legendă. 

Agricultura și creşterea vitelor erau exercitate de 
traci pe scară întinsă, iar lanurile aurite ale Bărăga- 
nului, atunci în parte acoperit și de. codri, au atras 
nu numai atenția populațiilor din răsărit, ci și a celor 
din sud. Încercarea lui Alexandru Macedon de a trece 
dincolo de Dunăre, spre a răpune populaţiile trace 
agricole, dar războinice, nu a dat rezultate și el a fost 
nevoit să se retragă, nu fără admiraţie pentru iscusința 
și vitejia triburilor băștinașe. Cu gîndul la metalul 
preţios al munţilor, ostașii lui Alexandru înaintau prin 
spicele de aur ale grîului atît de înalt, încît lancea era 
folosită pentru a croi cărări, 

Bogăția sporește în funcţie de numărul oamenilor, 
așa că ne putem întreba; câţi traci au existat pe aceste 
meleaguri spre a realiza avuţiile care luau ochii popoa- 
relor vecine și a putea să înfrunte Imperiul roman ajuns 
la Dunăre, neliniștindu-i cu expansiunea sa? 

UNIFICATORUL 'TRACILOR, BUREBISTA 


Cel mai priceput și mai însemnat rege care s-a ocupat 
de unificarea tracilor, într-o măsură mult mai largă 
decît regii odrisilor de la sudul Dunării, a fost Burebista. 
În timpul domniei sale peste tracii din nord, el a reuşit 
să cuprindă poporul trac, cunoscut sub diferite denu- 
miri regionale, formînd un stat a cărui populaţie a fost 
apreciată la două milioane și jumătate de locuitori. 
Această operă gigantică se petrecea pe timpul lui 
Caius Iulius Caesar, care a simţit vrăjmășia și opo- 
ziția tracilor atît în „Europa“ (adică în peninsulă, 
numită astfel de greci), cît şi la nord de Dunăre, în 
Panonia, după cîte se pare. Numele lui Burebista a 
rămas legat de. reducerea plantațiilor viței-de-vie, o 
măsură nu numai disciplinară, dar impusă și de morala 
austeră a marelui preot Deceneu. 

Desigur, oștile lui Caesar erau numeroase şi bine 
instruite, totuși nu trezeau frica oștilor regelui trac 
Burebista, care era pe punctul de a-l înfrunta pe impera- 
torul roman dacă acesta n-ar fi fost asasinat în anul 44 
î.e.n. Năzuia oare Caesar să adauge la titlul său de 
Galicus și titlul de Tracicus sau Dacicus, cum i-a 
fost atribuit mai tîrziu împăratului Traian? Legături 
între Burebista și Brutus par să fi existat, chiar dacă 
acesta împreună cu Cassius şi alții erau „republicani“ 
convinși pînă-n măduva oaselor, iar Burebista era un 
rege, rex dacorum sau rex tracorum. Paradoxul istoriei 
arată că, în timp ce tracul Burebista se apropia de 
Brutus, împotriva lui Caesar, acesta se alia cu regina 
Egiptului ptolemeic, Cleopatra, care se mîndrea cu 

descendența ei din Alexandru cel Mare, deci cu descen- 
dența ei traco-macedoneană. 

Statul lui Burebista avea totuși un caracter sufi- 
cient de popular pentru a-l apropia de statul republi- 
can roman. Deosebirile dintre clasa conducătoare și 
popor pare-se că nu erau chiar atît de mari cum ar fi 
înclinați unii să creadă, Aurul tracilor încărca sufi- 
cient vistieriile țării, care, în afară de construirea și 
fortificarea orașelor, nu-și risipea tezaurele în războaiele 
preventive de apărare legitimă împotriva invadato- 
rilor din nord și din Orient, în genere călăreţi, ca sciţii. 

Așa-zisele lui ofensive, sau mai degrabă incursiuni, 
în sudul Dunării erau condiționate de necesitatea opo- 
ziţiei față de expansiunea romană, intensificată după 
cucerirea Greciei. Cucerirea Macedoniei, în urma răz- 
boaielor macedonene, transformase și această zonă în 
provincie romană. Toată activitatea războinică romană 
din sudul Dunării apropia vizibil legiunile romane 
de marele bastion liber al tracilor, de regatul lui Bure- 
bista. Ideea libertății la traci, ca și la greci, era înrădă- 
cinată în conștiințe. Nu putea să fie suportată ideea 
unei cuceriri sau a unei dominaţii străine. De aceea 
Burebista se pregătea să apere glia țării, iar Caesar să 
răpună un rege pe care îl socotea prea puternic. 

Fiind vorba de tracii din sudul Dunării, asupra 
cărora s-a extins între primii stăpînirea romană — 
care nu putea acționa acolo altfel decît avea să se 
manifeste la nordul Dunării — se pune fireasca între- 
bare; ce au fost macedonenii antici, unificaţi şi ridicați 
la rangul de putere internaţională, care au impresionat 
Antichitatea, răminînd legendari și purtînd în mare 
fală numele regelui lor, Alexandru Macedon? Greci, 
desigur, n-au fost, căci erau în permanente războaie 
cu ei, iar cînd aceștia n-au respectat tratatele, au pri- 

mit lecţii singeroase, cum a fost distrugerea Tebei. 
Compasiune de rasă și seminţie nu au simţit macedo- 
nenii față de greci, pe care regele Filip, și apoi succe- 
sorul său, Alexandru, au căutat să-i unifice prin cuce- 
rire. Mama lui Alexandru era din Epir, iar această 
regiune muntoasă nu atrăgea populaţia grecească. 
Alături, din Iliria pînă în Dalmația, erau lirii, veri 
buni cu tracii, și, deci, nici din această zonă mama lui 
Alexandru nu putea să-și revendice origini elenice. 
În Panonia și în nordul ei dăinuia de asemenea o popu- 
lație tracă băștinașă, deși împestrițată cu celți. Alte 
neamuri, în nord, au fost și ele absorbite de populația 
autohtonă, alcătuită din traci. Substratul acesta etnic 
şi biologic al tracilor a fost întotdeauna preponderent, 
şi nu numai numericește. De aceea, există o înriurire 
firească între neamurile dunărene de azi, prin elemen- 
tul tracic, care a constituit urzeala de bază a noilor 
popoare. 
Dată fiind marea răspîndire a tracilor, afirmată de 
Herodot, romanii luaseră obiceiul de a-i denumi cu 
nume felurite, după regiunile unde erau instalați. 
Poate că aceste denumiri și le dădeau ei înşişi, pentru 
o mai lesnicioasă identificare a ținutului lor originar. 
Aceiaşi traci au ajuns să fie numiţi daci şi geţi în nor- 
dul Dunării, sau moezi în sudul Dunării, sau bessi 
în centrul peninsulei. Relativ tirziu, în vremea împă- 
ratului Justinian, tracii romanizați de la Constanța 
treceau drept schiţi sau sciți, cum a trecut şi Dionysios 
Exiguus, creatorul cronologiei noastre, deoarece această 
regiune, în care năvălitorii au fost absorbiți, mai purta 
numele de Scytia Minor. Deşi felurit denumită, popu- 
laţia era însă aceeași, căci meleagurile centro-orientale 
ale Europei aparţineau tracilor. Dimpotrivă, numele 

originar al Constantinopolului a mai păstrat multă 
vreme numele eponimului trac, legendarul Byzas. 


Potrivit geografiei greceşti, la un moment dat Tra- 
cia antică era una și aceeași cu Europa și reprezenta 
testul continentului sau țării de dincolo de orașele lor, 
iar obiceiul s-a păstrat pînă azi în limbajul curent, 
întilnindu-se frecvent în Grecia expresia: „la noi este 
aşa, dar în Europa e altfel“. 


ROMANIZAREA 


Procesul de romanizare a tracilor a început prin 
contacte comerciale, apoi prin bătălii și cuceriri, a 
continuat după căderea lui Burebista şi s-a desăvârşit 
în secolul al II-lea. După cucerirea Daciei de către 
împăratul Traian, patria tracă din nordul Dunării a 
fost transformată. într-o provincie romană cu numele de 
Dacia Felix. Prea fericită nu se poate spune că a fost 
Dacia după instaurarea legiunilor romane, căci nici o 
țară nu se poate bucura după pierderea libertății! 

Mulţi n-au putut să suporte invazia romană — care 
introducea sistemul juridic al imperiului, drumuri de 
piatră și orașe tot de piatră, cum a fost noua Sarmi- 
zegetusa, devenită Ulpia Traiana — și s-au retras în 
munți și spre nord, îndeosebi în Maramureş şi în Țara 
Oașului, unde carpo-dacii mai păstrau un nucleu al 

tracilor liberi. Această situație a dăinuit mai bine de 
un secol, pînă cînd romanizarea și amestecul cu popu- 
laţia latină, venită să se așeze pe aceste plaiuri bogate, 
a dat roadele așteptate și a pacificat pe răzvrătiții 
fugari, iar aceștia n-au mai fost de atunci remarcaţi 
în istorie sub vechiul lor nume. 

Cucerirea Daciei de către romani s-a desăvirșit 
în mai multe etape. Noul rege erou al tracilor, Decebal, 
izbutise să întărească statul trac şi să-l pregătească 
pentru confruntări decisive cu legiunile romane. Dife- 
rite bătălii s-au încheiat cu tratate menite să-i trans- 
forme pe acești oameni îndirjiți în apărătorii frontie- 
relor romane. Așa a ajuns marele imperiu roman să 
plătească, drept soldă aliaților săi traci, anumite tri- 
buturi, discutate și stabilite de Senatul şi poporul 
roman. Unii istorici au remarcat diferența de nuanță 
comportată de aceste plăţi și nu s-au sfiit să mărtu- 
risească adevărul, astfel transmis pînă în zilele noastre, 
privitor la solda-tribut datorată de romani geto-daci- 
lor. De aceea, .cel mai mare soldat roman încoronat, 
hispanicul Traian, s-a decis să spele această rușine şi 
să cucerească Dacia, transformînd-o în provincie ro- 
mană. În vremea lui hotarele imperiului au trecut 
dincolo de Dunăre. Este semnificativ că în Dobrogea, 
și chiar în Moldova răsăriteană, pînă în Bugeacul Basa- 
rabilor, numele lui Traian s-a legat de niște valuri 
enigmatice, ale căror rămășițe dăinuie încă. 

După o rezistență vitejească, cele două războaie 
ale regelui Decebal cu împăratul Traian s-au încheiat, 
şi victoria acestuia din urmă (106) a deschis seria 
festivităților de triumf, care au durat șase luni de zile, 
fiind finanţate de tezaurul capturat din Dacia. Pro- 
babil că Forul Traian, cheie de boltă a forurilor impe- 
riale, precum și capodopera lui, Columna, au fost 

construite cu prada de război. Dacă ne gîndim că și 
ramura, latină se trăgea, la urma urmei, din trunchiul 
comun traco-iliric, am fi înclinați să subliniem contra- 
dicţiile istoriei și dorința de dominare a unora asupra 
altora, cum atît de plastic s-a întîmplat de atitea ori 
în istorie — în Peninsula Italică, în perimetrul germanic 
etc, 

Romanizarea a fost rapidă și desăvirșită pînă la 
contopirea completă a limbii tracice preromane în noua 
limbă latină vulgară, care devenise limba de circulație 
în tot imperiul. Tocmai această înfrățire a celor două 
limbi explică fenomenul conservării a foarte puține 
cuvinte trace originare, dintre care unele se regăsesc 
în limba iiliro-albaneză de azi, după cum o confirmă 
cu multă logică academicianul francez de curînd dis- 
părut, Louis Armand. 

Noii traci au vorbit astfel noua limbă, dar elemen- 
tul etnic nu s-a modificat prea mult, cu toată masiva 
infuzie a fenomenului roman. Desigur, printre colo- 
nişti au existat numeroase elemente înrudite, de pro- 
veniență sud-dunăreană. Formula „ex toto orbe“, 
definind obîrşia ostașilor și coloniștilor romani aduși 
în Dacia, ar putea să fie considerată o exagerare reto- 
rică. Pe lîngă tipurile romane, îndeosebi printre ţăranii 
din Țara Moților și Maramureș, se regăsește tipul cla- 
sic al tracilor, al celor ce reprezintă expresiv continui- 
tatea masivă a dacilor liberi. Pînă în zilele noastre, 
obiceiurile lor, felul de a se îmbrăca, de a munci, sco- 
țînd aurul din străvechile mine sau prelucrind lemnul 
pădurilor din Alpii Carpatini, se regăsesc în formele lor 
primordiale, Tot astfel, pînă la poalele Munţilor Tatra, 
în Volohia, trăiesc munteni care nu vorbesc limba 
urmașilor tracilor, dar casele lor de lemn, înfățișate turiș- 

tilor ca nişte vii muzee, sînt construite aidoma cu ale 
descendenților tracilor de la Carpaţi și Dunăre. 

Cea mai întinsă parte din țara tracilor, astfel împăr- 
țită, a fost inclusă în Imperiul roman, iar cea rămasă 
în nordul Daciei, din pricina fărimițării statului în 
mici organizaţii politice, ușor de luat sub stăpinire de 
popoarele de nord și de răsărit, a fost călcată adesea de 
nomazii care au început să se pună în mișcare. Neamul 
tracic s-a menținut peste și în ciuda formelor statale 
care i s-au suprapus și chiar a schimbării limbii. Urme 
ale substratului comun trac se regăsesc azi în Balcani, 
în Panonia; locuitorii au împrumutat în general limba 
semințiilor stabilite ulterior în aceste locuri. Deși 
reduși ca număr, oaspeții năvălitori veneau înarmați 
și se stabileau de fiecare dată ca o castă militară 
guvernatoare. Cu timpul au fost asimilați, deoarece 
puterea de supraviețuire a tracilor s-a dovedit fără 
limită. 

Dar poate cea mai puternică afirmare a lor a fost 
încercarea idealistă de a salva și restaura muribundul 
Imperiu roman. 


PATRUZECI DE TRACI ȘI ILIRI ÎMPĂRAȚI ROMANI 


Cînd centrul de gravitate al apărării Imperiului 
roman s-a deplasat de la Rin la Dunărea de Jos şi recru- 
tarea legiunilor a impus atragerea populației locale, 
elementul tracic și iliric a început să pătrundă în armată. 

Cei ce s-au împonivit Imperiului roman — ca gladia- 
torul trac Spartacus, genialul apărător al sclavilor 
exploataţi, în anul 71 î.e.n. — au devenit campionii 
cei mai viteji ai apărării imperiului și ai Romaniei. 
La un secol după moartea lui Traian, nucleul armatei 
romane a ajuns să fie alcătuit numai din traci și iliri, 
iar curînd după aceea a apărut șirul impresionant al 
celor patruzeci de împărați romani de origine tracă și 
ilirică, între Maximinus Trax și Focas (235—610). 

Idealistul Decius, apărătorul Moesiei, a fost pri- 
mul împărat căzut în luptă. Regalian a fost socotit de 
istoricii contemporani ca rudă apropiată a lui Decebal. 
Cei patru șefi ai cavaleriei romane, urcînd pe tronul 
Romei cu numele de Aureolus, Claudius, Aurelianus, 
Probus, proveneau din Peninsula Balcanică. Orașul 
modern italian Pontirilo, denumit în trecut Pons Au- 
reoli, ne amintește de moartea tragică a lui Aureolus. 
Succesorul lui, Claudius Gothicus, din Serbia de azi, 
salvează imperiul. Marele Aurelian, restauratorul uni- 
tății romane, cel care a lichidat anarhia militară, a 
construit zidurile Romei și orașul francez Orléans — 
numit mai înainte Aurelianum — s-a văzut nevoit să 
retragă din Dacia Traiană administrația și armata 
(271) spre a putea să recucerească Palmyra și Galia. 
Probus, visînd un imperiu pacificat, a folosit trupele 
pentru lucrări edilitare în regiunea dunăreană şi a fost 
ucis de soldații nemulțumiți. 

Unul dintre cei mai mari „caesari-ciobani“ (cum 
îi numește exegetul lor, Alexander Randa, în studiile 
sale, se pare cele mai cuprinzătoare cunoscute pînă în 
prezent în problema acestor împărați, Die Trako- 
Illyrische Kaiserzeit, în curs de apariţie, şi Der Balkan 
Schhiisselraum dey Weltgeschichte) a fost Dioclețian 
(284—305), care dă imperiului un aspect cu totul nou. 

Centrul de gravitate al imperiului devine „iliricul“, 
adică spaţiul balcanic, de unde vine şi noul „colectiv 
imperial”, tetrarhia lui Maximinus, Constantinus 
„Chlorus“, Galerius, Daia, Severus, Licinius, toţi de 
origine danubiană, Dar și mai important este rolul 
marelui Constantin (306—337), creatorul imperiului 
creștin și al noii capitale, Constantinopol, orașul cel 
mai de vază al istoriei universale după Roma. 

Figura ultimului renumit împărat păgin, Iulian 
Apostatul (361—363), rămîne legată tot de lumea 
tracică. Iulian a fost salvatorul Galiei și creatorul 
metropolei pariziene. Cînd tracii, în mod vremelnic, au 
fost înlocuiți cu împărați de altă origine, imperiul s-a 
prăbușit. Şi iarăși a fost salvat de un șir impresionant 
de generali și împărați de origine dunăreană, ca Aëtius 
din Durostor, care l-a învins, pe Attila, Constantin 
al Il-lea, Leon cel Mare. Și, în sfîrşit, trebuie să înre- 
gistrăm restaurarea imperiului prin opera lui Justinian 
(527—565) și a generalului trac Belizar. Elita oştilor 
lui Justinian provenea din regiunile tracice. Un „nume- 
rus dacicus“, adică un batalion de daci, forma garni- 
zoana Romei recucerite. Interesant de știut la ce s-au 
gîndit aceștia cînd s-au văzut, după sute de ani, stă- 
pînii Forului Traian și ai Columnei sale! 

Tot traci au fost și cîțiva dintre succesorii lui Jus- 
tinian, ca Tiberiu al II-lea, denumit de cronicari „cel 
mai frumos dintre împărați și cel mai frumos dintre 
oameni, iubind întreaga lume şi de toată lumea fiind 
iubit“, Ultimul din șirul acestor împărați traci a fost 
un ofițer energic, comparabil cu Maximinus Trax. 
Sfârșitul său a fost tragic, După ce a fost jupuit de 
viu, a fost ars și aruncat în Bosfor de adversarii care 
l-au răsturnat, Lui Focas, ultimul împărat de obirșie 

tracă, i-a fost dedicată ultima coloană din Forul Roman, 
cea care-i poartă numele, Deși a fost un tiran, a rămas 
memorabil prin faptul că a donat Panteonul de la Roma 
bisericii, ceea ce a prilejuit apoi sărbătorirea zilei tutu- 
ror sfinților, 

În această eră, grecii au dat un singur împărat 
Imperiului roman, Baziliskos, și acesta pentru că se 
înrudea cu fata unui împărat de origine tracă, Leon cel 
Mare, din tribul bessilor. S-a întîmplat aceasta chiar 
în 476 e.n., anul prăbușirii Imperiului occidental 
roman. 

În spațiu, numai cinci sute de metri separă Columna 
lui Focas de Columna lui Traian. În realitate însă și 
în timp, distanța dintre ele acoperă cinci secole de covir- 
şitoare însemnătate istorică pentru întregul sud-est 
european și Imperiul roman. 

Teritoriul traco-iliric nu prezenta decît a șaptea 
parte a imperiului și a zecea parte a populaţiei Impe- 
riului roman, dar tracii și ilirii au purtat multe secole 
pe umerii lor greutatea militară gigantică, „demnă de 
un Atlas“, cum se exprimă mai înainte citatul savant 
Alexander Randa. Această epocă traco-iliră a Imperiului 
roman a lăsat urme de neuitat în istoria culturii euro- 
pene, dar și consecințele sfirșitului ei au fost extraordi- 
nare, Blocul traco-iliric devenise și scutul imperiului, 
dar și elementul de coeziune între cele două jumătăţi 
ale lumii greco-romane, Urmările rupturii acestui scut 
și ale dezarticulării lui au fost considerabile, Bizanțul s-a 
izolat, Roma abandonată a devenit papală, Orientul 
a uitat limba latină, Occidentul a uitat limba greacă. 
Dezbinarea Europei viitoare avea să fie decisă pentru 
cel puțin o mie cinci suțe de ani, 

DE LA AURELIAN LA JUSTINIAN 


Un celebru savant german, Franz Altheim, susține 
în cartea sa Împărații soldați (Die Soldatenkaiser) cît 
de importantă a fost hotărîrea Daciei pentru o romani- 
tate care nu numai că a vrut să fie romană, dar era 
chiar romană. Este important că tocmai unul dintre 
cei mai marcanți împărați romani de origine tracică, 
adică Aurelian, care, precum se pare, a introdus în 
armata romană steagul cu balaurul dacic, a fost nevoit 
să se retragă din Dacia Traiană la 271. Operația nu s-a 
făcut, cum s-a obișnuit a se spune, sub presiunea duş- 
manilor. Aurelian se hotărîse să scurteze frontiera impe- 
riului, pentru a recuceri provinciile pierdute la răsărit 
şi apus. Dacia era provincia cu hotarul cel mai lung al 
imperiului, un cap de pod în nordul Dunării, hotar a 
cărui extindere corespundea cu a zecea parte a frontie- 
relor imperiului ca atare. 

Acţiunea a reușit, iar de aici înainte Dacia Felix 
Tămînea să înfrunte singură, pentru o mie de ani, 
valurile migrațiunii popoarelor. 

Această migrațiune se produce sub presiunea mon- 
golilor, exercitată violent împotriva hunilor. Popu- 
laţiile stepelor mongole se puseseră astfel în mişcare, 
pătrundeau pînă în inima Europei şi învingeau, la 
rîndul lor, triburile germanilor răsăriteni. Prin trecă- 
torile din nordul Maramureșului pătrundeau unităţile 
sau seminţiile — hoardele — hunice. Neamurile slave 
se apropiau și ele de hotarele imperiului, învingînd pe 
cale mai pașnică și invadind teritoriile germanice, care 
slăbiseră granițele, 

Regiunea sud-dunăreană a ţării tracilor a fost 
organizată în Dacia  Riponsis și  Medilerranea, 
astfel că, în realitate, strămutarea principalelor auto- 
rități și a legiunilor, datorită lui Aurelian, se făcea tot 
pe un teritoriu trac, romanizat cu mult înainte și care, 
prin această deplasare, se romaniza și mai mult. Isto- 
ricul austriac Jung a subliniat că prin această operă a 
lui Aurelian s-ar fi creat în Dacia Ripensis și Dacia 
Mediterranea o conștiință dacă, iar aceasta a dat un 
impuls puternic imperiului, întărindu-l prin împărați 
originari din această zonă. 

„Barbarii“ — așadar migratorii — de neam ger- 
manic n-au dăinuit prea mult în țara tracilor, îndrep- 
tîndu-se şi așezîndu-se în cele din urmă în Italia şi în 
Spania, unde au adus, prin celebra confuzie dintre 
goți şi geți, mitul lui Zalmoxe, Burebista şi Deceneu, 
care a dăinuit în Spania pînă în veacul al XVII-lea, 
în timp ce arcul getic pătrundea în stema statului 
spaniol. 

În vremea războiului de 30 de ani, gînditorul spa- 
niol Saavedra Fajardo pomenea de „geții care se cred 
nemuritori“ astfel: „Creian la immortalidad del alma... 
depreciaban la muerte y generosamente se ofrecian a 
los peligros... cuando tronaba, disparaban los arcos 
contra el cielo en favor de sus di6ses... el rey Boruista, 
come prudente, reconociă gran disposisi6n de aquella 
gente para las artes y ciencias y las introdujo entre 
ellos, dândoles por maestro a Diceneo, su consejero, 
gran filósofo” („Credeau în nemurirea sufletului... 
disprețuiau moartea și se ofereau în mod generos pri- 
mejdiilor... cînd tuna, trăgeau cu arcurile împotriva 
cerului ca să-și apere zeii... regele Boruista, ca un rege 
capabil, recunoștea marea aptitudine a acestei ginte 


sa 


e 


Scanned with CamScanner 


59 


pentru arte și științe și le introducea, dîndu-le ca mae- 
stru pe consilierul său, Diceneo, un mare filozof“). 

Este demn de reținut faptul că în Spania, care a dat 
tracilor pe cuceritorul Traian, mitul dacic a supravie- 
țuit infinit mai intens decît pe alte meleaguri. 

Pe cîtă vreme neamurile germanice nu s-au stabilit 
în Dacia, neamurile slave, venite precum se pare din 
regiunile mlăștinoase ale Pripetului, s-au așezat atît 
în nordul, cît și în sudul Dunării, printre tracii romani- 
zaţi. Mai puțin pricepuți decît localnicii în meșteșu- 
guri și în cultivarea pămîntului — deprinderi mult mai 
înaintate în aceste părți europene decît în ținuturile lor 
de baștină — slavii au deprins firesc practicile din 
locurile noi, unde se așezaseră, adică ale populaţiei 
autohtone. Întotdeauna s-a impus civilizația înaintată, 
nu înapoierea (ceea ce s-a numit: barbaria, de la bar- 
baros, în grecește: străin), căci omul tinde de la natură 
spre mai bine. Astfel, slavii au învățat să se îmbrace, 
să se comporte după felul european. La fel, au adoptat 
noi deprinderi în materie de hrană, de locuit, de artă 
şi, desigur, şi-au însușit şi termenii proprii aborige- 
nilor mai civilizaţi, în timp ce ei le-au transmis aces- 
tora știința lor și nomenclatura aferentă în privința 
păstoritului. 

Adoptarea s-a făcut și pe plan familial, prin căsă- 
torii mixte. (Este caracteristic faptul că în limba româ- 
nească a pătruns cuvîntul slav „nevastă“.) Desigur, 
limba s-a îmbogăţit prin cuvinte asimilate treptat. 
Împrumuturile lingvistice nu au fost egale, căci latina 
vulgară vorbită de traco-romani era mai bogată decît 
limba noilor-veniţi. Se susţine că hunii, cînd au sosit 
în Europa, aveau un limbaj limitat la patru sau cinci 
sute de cuvinte, Studiul filologiei pune bine în evidență 
fenomenul formării limbii române actuale, care păs- 

trează vechiul fond de cuvinte și structura gramati- 
cală, dar se colorează în coabitarea cu limba slavă 
impusă, prin misionarismul religios de origine bizantină 
şi prin forța dominatorilor, ca limbă de stat oficială. 

Din amestecul cu populaţiile băștinașe locale s-au 
născut ceea ce se cunoaște sub denumirea de naţiuni 
slave noi din sudul Dunării — bulgari, sîrbi, croaţi, 
muntenegreni ș.a. — și, cu toate că noile populații 
își schimbaseră limba, ele nu puteau să nu păstreze 
şi un oarecare fond lexical de la localnici. În nordul 
Dunării, limba slavilor în trecere spre sud nu s-a putut 
impune, nu îndestul de cuprinzătoare spre a înlocui 
un instrument de comunicare mult perfecționat, adap- 
tat perfect spiritului locuitorilor și ambianţei lor natu- 
rale. Nici organizaţii statale nu au creat, populația 
băștinașă menţinîndu-se compactă, spre deosebire de 
cea din sud, aparent asimilată, dar prezentînd un feno- 
men specific de absorbţie prin raport cu noii-veniți, 
înfăţişîndu-se sub numele acestora. Azi, în Bulgaria 
şi Serbia, se subliniază importanţa contactului continuu 
cu populația băștinașă traco-romană. Astfel, cu prile- 
jul primului Congres de tracologie de la Sofia, în anul 
1972, s-a subliniat- însemnătatea marilor împărați de 
origine traco-ilirică și s-a vorbit de Galeriu, căruia i 
se atribuie intenţia de a fi voit să preschimbe Imperiul 
roman într-un Imperiu dac: „daciscum cognomina- 
retur“. Arcul lui Galeriu dăinuie şi azi la Salonic, în 
Grecia, 

Imperiul răsăritean a mai fost multă vreme stăpâînit 
de împărați de origine tracă. Cel mai important dintre 
ei, fără îndoială, a fost Justinian, creatorul dreptului 
european, ÎInstalat în castelul său somptuos de pe 
coastele Bosforului, Justinian a înfrumusețat Noua 
Romă, a reorganizat Imperiul de răsărit, încercînd să-i 

păstreze caracterul roman și latin, precum reiese din 
legislația întemeiată de dînsul și din actele oficiale. 
Opera cea mai prețioasă a lui Justinian a fost defini- 
tiva inventariere a legilor, apărute pînă la acea dată 
în Imperiul roman, codificarea și transmiterea lor pen- 
tru posteritate. Cuprinse sub titlurile Pandectele și 
Digestele (530—533), aceste două opere juridice au 
devenit faimoase și constituie cel mai prețios patri- 
moniu al culturii latine în acest domeniu. Fără codifi- 
cările și transcripțiile lui Justinian, dreptul roman s-ar 
fi pierdut de-a lungul secolelor. 

Pînă în anul 1926, dreptul lui Justinian a mai fost 
în vigoare subsidiară în Basarabia şi la el se putea 
apela dacă nu existau alte dispoziții moderne. Dacă 
în timpurile noastre legislaţiile s-au întemeiat în toate 
țările lumii civilizate pe sistemul juridic roman, aceasta 
se datorește clarviziunii împăratului umanist și „just“, 
cum însuși numele său și al familiei din care se trăgea 
i-o impunea, destinîndu-l unui rol excepțional în istorie. 

Contemporan cu fiul de țăran Justinian, un alt 
trac de pe malul Mării Negre, Dionysios, deși calificat 
drept călugăr scit, a dat o mare contribuţie de cultură 
şi civilizație, creînd și lansînd, la Roma, noua eră creș- 
tină, în anul 526 e.n. Priceput în istorie și profund 
cunoscător al Sfintei Scripturi, al astronomiei. și al 
tuturor deciziilor luate la diferite concilii ecumenice, 
el a calculat, la cererea papii, data Paştilor pe nouăzeci 
și nouă de ani înainte și, cu acest prilej, a propus data- 
rea istoriei creștine și europene cu începere de la naș- 
terea întemeietorului acestei religii. În felul acesta, 
anul 754 U.C, (ab Urbe Condita — de la întemeierea 
Romei) devenea anul | A.D. (Anno Domini). 

Așadar, tracii au dat însemnate contribuţii spiri- 
tuale și materiale la constituirea noii civilizații și astfel 

prezența lor a continuat să dăinuie în istorie. Din 
păcate, însăși istoria plasează pînă azi existența. acestui 
mare popor într-o zonă enigmatică și greu accesibilă, 
dar conturul principal al țării lor îl mai putem contempla 
în imaginea unei constelații de cetăţi și orașe din Dacia 
Traiană, Denumirea lor sună straniu pentru românii 
de azi: Porolissum, Apulum, Potaissa, Germisara, 
Azizis, Berzovia, Acidava, Napoca, Drobeta, Dierna, 
Sucidava, Amutrium. Unele, ca Drobeta (Turnu-Se- 
verin) şi Napoca (Cluj), și-au reluat locul pe harta mo- 
dernă a României. Ptolemeu înşiră o serie de orașe 
dacice pe care le reproducem după Istoria românilor 
de C. C. Giurescu și D. C. Giurescu: „1. Dokidava (poate 
Dacidava; comparat cu topicul Dakiviza), în partea 
de nord a Crișanei; 2. Arcobadara, situată de Pto- 
lemeu spre est de Porolissum, deci prin ţinutul Rodnei 
sau al Bistriţei; 3. Trifulon:; 4. Patridava şi 5. Car- 
sidava, aşezate tustrele în ţinutul costobocilor, în nordul 
Moldovei; 6. Petrodava, după Ptolemeu în Moldova 
centrală, la vest de Siret; s-ar putea să fi fost pe locul 
actualei Piatra-Neamţ; 7. Sangidava, pe valea de sus 
a Mureșului, cam prin părţile Topliţei; 8. Utidava, în 
Moldova, spre sud de Petrodava; 9. Marcodava, prin 
mijlocul Transilvaniei, spre nord-est de Apulum; 
10. Ziridava, în extremitatea de vest a Daciei, spre 
Tisa mijlocie, poate la Cenad, pe Mureș, unde sînt 
urme romane; 11, Simgidava, la sud de Munţii Apuseni, 
poate pe Mureș, în regiunea Devei; 12. Comidava, în 
partea sud-estică a Transilvaniei, în hotarul comunei 
Rîșnov; 13, Ramidava, poate la Drajna-de-Sus; 
14, Zusidava, prin nord-estul Munteniei; 15. Zurobara 
pus de Ptolemeu în nord-vestul Banatului; 16. Netin- 
dava, în estul Munteniei, pe lîngă Ialomiţa; 17. Ziason, 
în Muntenia centrală, spre vest de Netindava; 18. A7- 

cina, prin Oltenia de mijloc sau de nord; 19. Sornon, 
aşezat în sudul Munteniei, prin Vlașca. Spre răsărit 
de Siret și în apropierea lui, Ptolemeu indică trei loca- 
lităţi cu nume specific dace: 20. Zargidava ; 21, Tama- 
sidava şi 22. Piroboridava. Prima e mai spre miază- 
noapte, prin judeţele Vaslui sau Neamţ ; cea de-a doua 
ar veni aproape de vărsarea Bistriţei; pentru cea de-a 
treia s-a propus, şi nu fără temei, de către Radu 
Vulpe, identificarea cu așezarea de la Poiana, de pe 
malul stîng al Siretului, aproape de confluența Trotu- 

ROMANIA DE SUD 


Nici în Imperiul bizantin n-a lipsit intensa afirmare 
a latinității. E adevărat că influența grecească continua 
să crească mereu și limba greacă domina statul și 
viaţa lui culturală, Sub dinastiile Heraclizilor, Isau- 
rienilor și Frigienilor, imperiul căpătase un caracter 
oriental în substanţă și în formă, încît numai numele 
de Noua Romă și de Romania păstrau amintirea 
originii sale, În peninsulă, relatinizarea s-a făcut pe 
altă cale, și anume prin cucerirea Constantinopolului 
în cea de-a patra cruciadă, din 1204, 

În Peloponez, numele de Romania se transformase 
în Moreea, Nauplea devenise sub venețieni Napoli di 

Romania, iar cruciadele, care trecuseră prin Peninsula 
Balcanică și prin Constantinopol, fuseseră alcătuite 
din catolici latini. Prea plăcute amintiri n-au lăsat. 
În unele ţinuturi cucerite de cruciați s-a introdus limba 
franceză, în altele limba italiană sau, mai bine zis, dia- 
lectul venețian, așa încît și azi limba greacă modernă 
păstrează foarte multe cuvinte vechi venețiene. Limba 
vorbită curent în Grecia se subdivide azi în trei — cea 
vorbită de popor, cea ecleziastică și cea oficială, în 
acte și în Parlament. A 

Se ştie că dominaţia latină pe ruinele fostului 
Imperiu bizantin a fost de scurtă durată. Bizanțul, 
fărîmițat în trei state — imperiul Comnenilor la Tre- 
bizonda, despotatul Epirului și statul Lascarizilor din 
Asia Mică — renăştea. Paleologii recucereau Constanti- 
nopolul, dar Bizanțul nu mai era o mare putere, cel 
puțin din punct de vedere material. A păstrat însă 
comorile tradiţiei antice, printre care și informaţiile 
atît de preţioase despre traci, înrfurind, prin funcțiu- 
nile lui spirituale, noile state formate în Peninsula Bal- 
canică. Bulgaria și Serbia au împrumutat multe aspecte 
culturale și politice ale acestui ultim Imperiu bizantin 
renăscut, ca, de pildă, vulturul bicefal, devenit simbol 
al statului bulgar și sîrbesc, Acesta a rămas pînă în 
veacul al XX-lea simbolul Albaniei. În teribilul război 
civil din veacul al XIV-lea, purtat între „dreapta“ 
și „stînga“ bizantine, s-a afirmat pentru întîia oară 
familia împărătească a Cantacuzinilor, după tradiţie 
de obirșie tracă, originară, precum se pare, din Mig- 
donia, în nordul orașului Salonic. Mai tîrziu, Cantacu- 
zinii aveau să joace un rol important în istoria româ- 

ROMANIA DE NORD 


Spre deosebire de Romania din sudul Dunării, care 
se păstra în cadrul unor frontiere flexibile, în Roma- 
nia de nord nu se poate vorbi de o administrație cen- 
trală. Aici s-au format o seamă de mici organizații 
județene, în frunte cu un judex, șef al unei văi sau al 
unei depresiuni împresurate de munți, care au luat 
numele de „ţară“. Așa au fost Țara Birsei, Țara Loviș- 
tei, Țara Hațegului, Țara Oașului, Țara Făgărașului 
etc. Ele formau mici unități organice din punct 
de vedere economic, dar mai ales din punct de vedere 
militar, deoarece apărarea, în fața atîtor invazii, consti- 
tuia aspectul primordial al oricărei organizații politice. 

(Situaţia, dealtfel, nu diferă mult de cea de astăzi, 
cînd problema securităţii se ridică pe primul plan și 
cînd toate eforturile conducătorilor de state sînt îndrep- 
tate spre asigurarea condițiilor politice pentru dezvol- 
tarea și prosperitatea economică.) 

Cînd organizația cuprindea mai multe judeţe și 
judecii recunoșteau autoritatea unei căpetenii mai 
mari, aceasta lua numele de „ban“, şef al unui „banat“ 
ca acela al Timișoarei, al Severinului, al Olteniei. Nu- 
mele unor judecători sau bani, ca Menumorut, în 
Maramureș, Gelu și Glad, în Banat, au rămas în scrip- 
tele și legendele românilor. 

Lipsa de unitate a statelor mai mari a făcut ca aceste 
formaţiuni politico-juridice să fie învinse și, chiar dacă 
la început li s-a păstrat o funcţie administrativă şi 
un raport feudal de vasalitate similar cu acela alcomi- 
tatelor din Occident, dominatorii maghiari le-au uni- 

ficat într-un principat care cuprindea întreaga Tran- 
silvanie, țara de dincolo de păduri, sau Ardeal, un ter- 
men de origine tracă (Ardelion), cum figurează în izvoa- 
rele bizantine. Pentru mai sigura dominare a Transil- 
vaniei, ca şi pentru apărare împotriva invaziilor din 
est, au fost introduse nuclee de populație nouă, în pri- 
mul rînd secui, și apoi au fost colonizați sașii. 
Noii dominatori au devenit mandatarii și intermediarii 
politicii religioase papale, încercînd, fără succes, dar 
cu multă tenacitate, să schimbe limba și religia popu- 
laţiei băștinașe printr-o acţiune de prozelitism catolic. 

Păstrînd fondul de tradiții tracice, românii au fost 
creștini încă de la nașterea lor, iar episcopul Ulfila, cel 
care i-a creștinat pe goți, pare a fi fost urmat în acţiu- 
nea sa de episcopul Niceta din Remesia (Moesia de 
altădată), considerat a fi primul episcop al românilor. 
Tracii romanizați se rugau în limba latină, pe care o 
foloseau și la manifestările lor politice, și, prin episcopi 
şi preoți de neamul lor, se legau de singura bază cen- 
trală creștină recunoscută, care era Roma. 

Odată cu dezvoltarea Imperiului roman de răsărit 
şi bizantinizarea Romaniei sud-orientale, s-a dezvoltat 
şi forța corespunzătoare bisericească, întrucît biserica 
a fost o structură de care imperiul nu se putea lipsi, 
după cum vechea Romă, în toate formele sale statale 
(regat, republică, imperiu), a avut întotdeauna și un 
Pontifex Maximus religios. Adesea, această funcție 
era în mîinile aceleiași persoane, devenită astfel și 
consul sau împărat şi șef al bisericii. 

Slavii au fost creștinați de călugării greci Metodie și 
Chiril — care au creat pentru ei şi un nou alfabet, 
derivat din cel grecesc — și de elevii lor, între care Cle- 
ment de Ohrida, Spre mai ușoara lor creștinare, aceştia 
au introdus slavona în biserică, Cnezatele și voievodatele 


Scanned with CamScanner 


67 


din sudul Dunării au impus, la un moment dat, noua 
limbă bisericească nu numai populaţiei tracice, ci și 
bulgarilor, populaţie mongolă stabilită aici în număr 
suficient pentru a domina, însă nu și pentru a înlătura 
specificul trac, Tracii s-au menţinut și au ajuns să 
dea principi ca aceia din familia Asăneștilor, întermeie- 
torii imperiului numit vlaho-bulgar al populațiilor din 
nordul și sudul Dunării. Slavii numeau populaţiile 
băștinașe de traci romanizați cu un cuvint nou: vlahi 
sau valahi, derivînd mai curînd de la cuvîntul german 
„Walsche“, și întrebuințat pentru totalitatea neamurilor 


„romanice, decît de la latinul „flaccus“. S-a mai afirmat 


că ar fi în legătură cu goticul „Wolf“ sau „Wolfin“, 
adică lupoaică. Legenda lupoaicei era adînc înrădăci- 
nată în lumea latinităţii, însă și tracii, și îndeosebi 
cei din Dacia, aveau legendele lor inspirate de această 
fiară. Numele de dac derivă de la lup, după cum bine 


arată Mircea Eliade în volumul său De la Zalmoxe la 


Ginghis-Han. Şi cuvintele „olasz“ și „olah“, cu care 
maghiarii îi definesc pe italieni și pe români, atribuin- 
du-le într-un cuvînt aceeași comună origine, pare-se 
că ar deriva tot din cuvîntul gotic, avar sau poate 
alan, absorbit de limba maghiară — „Wolf“, adică 
lup. 

Tracii s-au numit — și au fost numiţi şi de către 
unele dintre populaţiile vecine — români, iar de către 
slavi, valahi. Termenul a trecut și în limba greacă, 
astfel că în toată regiunea de la Carpaţi și din Balcani 
s-a utilizat forma de „vlahi“ sau „vlasi“. De aici şi 
denumirea pentru aromâni, aceea de cuţovlahi. 

Începînd cu secolul al X-lea, forţele politice locale 
au ajuns să impună limba slavonă și în bisericile româ- 


nești, sub amenințarea tăierii limbii acelora care vor 


mai folosi în slujbe și rugăciuni latina. Astfel, tracii 

romanizați din nordul și din sudul Dunării au ajuns să 
se roage într-o limbă care nu cra a lor, iar acest fapt 
a contribuit nu puţin la slavizarea populației din 
sudul Dunării, Fraţii Metodiu și Chiril au devenit apos- 
tolii slavilor și au orientat misiunea apostolică spre 
episcopia din Ohrida — sau Ocrida — de pe lacul cu 
același nume. Pe măsură ce legăturile cu Roma slă- 
beau, se întăreau cele cu Noua Romă, Constantinopolul. 
Cu bizantinizarea Romaniei de sud-est și dezvoltarea 
bisericii creștine de la Bizanţ, paralel și ca o comple- 
tare a puterii politice de aici, s-au creat premisele unei 
autonomii bisericești, care au dus, în secolele urmă- 
toare, la faimoasa schismă și dezbinare, cu afurisenii 
reciproce din partea celor doi pontifi ai bisericii creș- 
tine, cea de expresie latino-occidentală și cea bizan- 
tino-orientală. 

Traco-românii n-au făcut niciodată vreo schismă, 
folosind limba latină în biserică pînă în secolul al 
IX-lea, iar apoi pe cea slavă, pentru alte șapte sau 
opt secole, urmînd apoi, într-o anumită proporție, limba 
grecească, și anume în literatură, nu în biserică, pentru 
alte două secole, și întorcîndu-se, în sfîrşit, definitiv 
la limba română. Depinzind ecleziastic de episcopiile 
din sudul Dunării, deoarece abia în ultimele secole au 
fost create episcopii și în nordul Dunării, românii s-au 
trezit depinzînd de Noua Romă. Biserica de aici a 
devenit un bastion de apărare împotriva prozelitismului 
catolic, care, deși latin, se prezenta sub forma expan- 
siunii cu obiective politice (ale monarhiei de la Buda 
sau ale celei de la Viena), scut și fațadă comodă pentru 
realizarea planurilor de subjugare națională. 

În toată această perioadă, de la detașarea de -Ro- 
mania bizantină și organizarea populaţiei băştinașe în 

mici state, pînă în perioada construirii noilor state ale 
cuceritorilor, avem date politice şi culturale comparativ 
mai puţine, atit sub forme colective, cît şi sub forme 
individuale, Prin secolul al X-lea a apărut însă un mare 
călugăr, fondator al mănăstirii Sfîntului Nicolae în 
sudul țărilor scandinave, pe lîngă orașul lui Dum- 
nezeu (Göteborg sau Gătenburg), numit Petrus de 
Dacia. 

Să fie oare un trac romanizat, originar de prin 
părțile Daciei, acest Petrus, sau numai trecător 
vremelnic prin aceste locuri? Să fie vorba de o gre- 
șeală de grafie, întrucît Danemarca, numită în trecut 
Dania, era uneori confundată și cu Dacia, după cum 
Jordanes a confundat în mod intenţionat, spre a cîştiga 
mai mare prestigiu, numele goților săi cu al geților din 
Dacia, scriind Historia getarum în loc de „gotorum“, 
atît de mare fiind prestigiul acestei Dacii Felix? Îndo- 
iala ar putea fi în parte înlăturată dacă ne adresăm 
lui Zangirolami, cercetătorul arhivelor venețiene. El 
arată că Sfîntul Nicolae era un sfînt oriental, protector 
îndeosebi al românilor împotriva tătarilor. Ideea o 
întărește prima biserică din Lugoj, al cărui turn se 
mai conservă şi astăzi; această biserică a fost ridicată 
sub hramul Sfîntului Nicolae, după invazia tătarilor 
din 1241 și distrugerea cetăţii. 

Nu este exclus ca mănăstirea Sfîntului Nicolae din 
Scandinavia, azi în ruine, folosită pentru spectacole 
estivale de evocări istorice și avîndu-l ca protagonist 
pe Petrus de Dacia, să reamintească de existenţa unui 
trac de prin părțile dunărene și nu de vreun pelerin 
din Dania, ţară unde sfintul este prea puţin cunoscut 
și venerat, 

CONŞTIINŢA GEOGRAFICĂ A EUROPEI 


Istoria Europei începe cu Roma. Fără îndoială, un 
fond biologic originar luase încă de mai înainte în stă- 
pinire teritoriul european. Însă în dispersiunea. popoare- 
lor și a grupărilor lingvistice — consecință inevitabilă 
a expansiunii sale — fondul biologic indo-european se 
diferențiază în sînul lui însuși, pînă la a-și deveni 
străin lui însuși, fără nici o unitate. 

` Roma este cea căreia îi datorăm începutul istoric 
al armonizării Europei, acțiunea care debutează, în 
Antichitate, cu „Imperiul roman“, se continuă cu „lu- 
mea latină“ și continuă pînă în epoca actuală în cele 
mai diverse forme. În fiecare moment istoric, noi 
cîștiguri de ordin spiritual și material reflectă impera- 
tivul și șansele Europei. 

Admirabil destin acela al satului. de pe malul Ti- 
brului; care devine Urbs.eponima a cezarilor, a papilor 
și deyoţilor unei Europe unite mai întîi geopolitic, apoi, 
cînd această „unitate europeană“ s-a sfărimat, a rămas 
uriașa, iradiere a culturii romane unificatoare. Două 
milenii și jumătate de existență nu i-au micșorat cu 
nimic prestigiul, nici misiunea sa, chiar cînd, uitîn- 
du-se pe sine, „Roma nu mai era în Roma“. Cu toate 
acestea, conștiința care îl creează și îl fundează pe 
omul „națiunii europene“ n-a fost niciodată posibilă 
fără opera politică, militară și spirituală a Romei. 
Chiar dacă omenirea n-a descoperit puterea Jogosului 
decît la Atena, încarnarea lui simbolică în chip uman 
la Bethleem și universalitatea lui la Paris, întotdeauna 
a fost nevoie ca Roma să adăpostească, să legifereze 

şi să valideze spiritul european. „Trebuie să recunoaș- 
tem, scrie A. Karquel în Europa, aventură omenească, 
că fiecare cucerire romană a servit pentru a întări mereu 
mai hotărît marșul acestei ţări a continentului, a acestei 
lumi occidentale europene spre universalitatea ce pare 
a fi, pentru ea, un scop, un final grandios în propășirea 
geniului rasei europene.“ E adevărat că, după cuvîntul 
lui Seneca, „omul trebuie să privească lumea ca lo- 
cuința comună a speței umane“. Filozoful roman avea 
chiar atunci conștiința nu numai a universalității 
omului (pe care grecii o cunoșteau de cinci secole), ci 
şi a lumii europene, în care oamenii sînt „membrele 
unui uriaș trup“. Imperiul roman realizează în istorie 
această „boltă care nu se susține decît prin agregarea 
tuturor părților sale“. Pentru a fi înțeles. și realizat 
unitatea, în pax romana, a tuturor grupurilor biolo- 
gice (dela galila traci), Roma este întiiul oraș al Eu- 
ropei. 

UN SAT PE CELE ȘAPTE COLINE 


Legenda, ca și istoria fundării Romei, este exem- 
plară pentru Europa. Ea arată voința de „unificare“, 
de „universalitate“ și de „responsabilitate“. Nu e de 
mirare că, și la șapte secole după „evenimentul ori- 
ginar“, istorici ca Titus Livius, Dionysios din Hali- 

caras sau Plutarh și poeți ca Virgiliu, Ovidiu sau Pro- 
perțiu, istorisesc și cîntă fundarea Orașului imperial. 

În mod sigur, primii locuitori ai Romei, în epoca 
neolitică, sînt ligurii. După tradiţie, înaintea sosirii 
colonilor, din Alba (a căror așezare marchează începutul 
istoric al orașului), se aflau aici cascii, care au fost, 
dealtfel, nimiciți de vecinii lor, latinii din Septimon- 
tium. 

Legenda, recunoscută de istoria nu mai puțin... 
legendară, fixează întemeierea Romei în anul 753 î.e.n. 
Ea vorbește de aventura minunată a doi frați, Romulus 
şi Remus, care pun cele dintii temelii ale unui oraș, 
unde exilaţii din Alba pot găsi refugiu. Dar fiecare 
dintre fraţi alesese locul care i se păruse lui mai po- 
trivit pentru întemeierea orașului: Romulus pe Palatin, 
Remus pe Aventin. Discordia între frați face cu nepu- 
tință ca cele două așezări— Roma quadrata și Remo- 
rium (sau Regnarium) — să fie reunite într-un singur 
oraș. Mai rău încă, Romulus sapă șanțul care trebuia 
să separe orașul său de acela al fratelui său. Iar Remus 
este ucis pentru că a voit să atenteze la „proprietatea“ 
lui Romulus. 

Numai după înmormîntarea lui Remus în Remoria 
se apucă Romulus de construirea cetăţii. „El adusese 
din Tyrrenia oameni ca să-l îndrume și să-l învețe în 
amănunt riturile și formulele ce trebuiau respectate, 
ca într-o ceremonie religioasă. Se săpă, cam în locul 
pe care-l numim azi Comice, o groapă circulară, unde 
fură depuse ofrande, din cele a căror folosire este îngă- 
duită de lege sau e făcută trebuincioasă de la natură. 
La sfîrșit, fiecare zvirli înăuntru un pumn de pămînt 
adus din locul de unde venise și se amestecă totul 
laolaltă, Dădură acestei gropi numele «mundus», la 
fel ca Olimpului. Apoi, trasară în jurul acestui centru 

urma zidului împrejmuitor al orașului, dîndu-i forma 
unui cerc, Întemeietorul, punind plugului său un brăz- 
dar de bronz, îi înjugă un bou și o vacă, apoi îi mînă, 
răsturnind pe urma liniei circulare pe care o trăseseră 
o brazdă adîncă. Bărbaţi îl urmează, care sînt însăr- 
cinaţi să arunce în interior bulgării de pămînt pe care 
plugul îi ridică și să nu lase vreunul afară. Aceasta e 
linia care marchează locul zidurilor; el se numește 
« pomerium », cuvînt alcătuit din bucăţi de cuvinte 
și care înseamnă «în spate sau după ziduri». Acolo 
unde vor să pună în zid o poartă, se trage brăzdarul, 
se ridică plugul și se lasă un loc gol. Astfel se consideră 
drept sfînt zidul întreg, în afară de porți. Dacă se so- 
coteau și porţile drept sfinte, n-ar fi putut, fără teamă 
de mînia divină, să treacă nici lucrurile trebuitoare 
care intră în oraș, nici lucrurile necurate care se 
aruncau.“ (Plutarh, Vieţile oamenilor iluștri — Ro- 
mulus.) ; 


Plutarh mai precizează că „oraşul a fost întemeiat 
în a unsprezecea zi înaintea calendelor lui mai: este 
un punct asupra căruia s-a căzut de acord, și romanii 
sărbătoresc această zi, pe care o numesc ziua de naștere 
a patriei lor“. 

Cu toate acestea, istoria obiectivă a întemeierii 
Romei ni se pare încă mai elocventă pentru destinul 
Europei. Căci de la început asistăm la o acțiune fede- 
ralivă a mai multor sate latine aşezate pe Palatin, 
care se unesc pentru a deveni Urbs, oraşul Roma, 

Geografic, Palatinul cuprinde două versante dis- 
tincte; la vest, Germalul ; la est, Palatualul (sau Pa- 
latuarul), Cînd mărunta colonie albană ajungea pe 
Palatin, ea alegea Germalul. Acolo este locul unde 
oamenii legendarului Romulus se stabilesc în a lor 

„Roma quadrata“ — formă geometrică preferată pen- 
tru opidum-urile lor de priscolatini. 

După legenda. oficializată, Roma a fost fondată 
deci în secolul al VIII-lea î.e.n. În fapt, ea este rezul- 
tatul unei istorii ce se întinde pe mai multe secole, 
încă în secolul al X-lea î.e.n. găsim, în afară de satul 
de pe Germal, un alt sat, numit Fagulal, așezat pe 
versantul occidental al Esquilinului. Trebuie totuși să 
așteptăm secolul al VII-lea î.e.n. pentru ca alte sate 
să fie fundate: Palatualul, Querquetalul (sau Querque- 
tual), Quirinalul (cu vetrele anexe ale Viminalului) şi 


Velia. 

Toate sînt sate de origine și cu populație latine. 
Numai satele de pe Germal și Fagutal sînt mai vechi 
decît data stabilită de legendă (secolul al VIII-lea 
î.e.n). E drept că pe Aventin (unde s-ar fi așezat 
Remus), pe care îl desparte de Palatin valea (să fie 
oare „șanțul“ lui Romulus?) Murcia din Septimontium, 
exista un sat neolitic cu populaţie ligură, mult mai 
vechi. 

Oricum ar fi, satele latine formează un grup omogen 
și coerent. Cu excepția Quirinal-Viminalului, care ră- 
mâne o colonie sabină, cele șapte sate aşezate pe cele 
șapte coline au conștiința originii lor şi a intereselor 
lor comune, În zorii umanităţii europene — conside- 
rată drept conștiință istorică în marș — șapte sate, 
de cîteva mii de vetre abia, hotărăsc să fuzioneze. 
Fără îndoială, astăzi ni se pare perfect normal ca 
oamenii să tindă la unitate, dar această idee, pe plan 
politic, este o idee romană. Ea vine exact de la păstorii 
și agricultorii latini, locuind cele șapte coline, acum 
2100 de ani, 

Liga seplimontială cuprinde cele șapte sate latine: 
Germal, Palatual, Velia, Fagutal, Cispius, Oppius și 

Sucusa (o parte din Querquetual). Este o încercare de 
fuziune, de unitate politică a Palatinului. „F ederația 
palatină“ e un eveniment revoluționar. Ea este să- 
mînţa ce va creşte în pămîntul italian, căreia Europa 
îi va fi fructul, 

Evident, această Romă primordială — care dealt- 
fel nu poartă încă numele ilustru de Uzbs — exclude 
cele trei coline care fac parte din Roma istorică: Aven- 
tinul, Capitoliul și Quirinalul. Pe de altă parte, „Fede- 
rația palatină“ este mai ales religioasă; Orașul nu este 
încă un oraș, ci un sat mare federat, numit Septimor- 
tium. Pe planul social, el reunește trei triburi: ramnii, 
tiții și lucerii. După tradiție, se apreciază că Septi- 
montium era condus de un rege, cu comiţii şi un Senat. 
Din acest moment, pare-se, începe expansiunea ;, Romei 
preetrusce“, cu cuceririle ei legendare: Antemnae, 
Caenina, Crustumerium (răpirea Sabinelor, distru- 
gerea Albei, episodul horaţilor și curiaților). Istoricii 
subliniază cu deosebire căderea metropolei albane și 
ridicarea Septimontiumului — sat cu întindere de 20 
de kilometri — ca metropolă a Latiumului. Dar ei nu 
vorbesc încă de Roma ca oraș decît începînd cu venirea 
etruscilor, 


ROMA ETRUSCĂ 


Marșul — care se și constituie ca o înaintare către 
unitate — al satului roman este oprit de etrusci. Mai 
exact, acest popor, stabilit între Apenini și Marea 
Tireniană, profită de căderea Albei, pentru a pune 

stăpinire pe Latium şi, încetul cu încetul, pe peninsulă, 
Începînd cu secolul al VII-lea î.e.n. și timp de un 
secol și jumătate, cît durează ocupația etruscă, Roma 
pare să-și fi uitat destinul său latin. Pe plan politic 
va fi încercată o formulă de unitate, care, nefiind 
romană, nu va avea nici o șansă de viitor; căci ea e 
lipsită, în îngustimea ei etruscă, de viziunea și vocaţia 
continentală. 

Rînd pe rînd ligurii și umbrii (la nord-vestul pe- 
ninsulei) sînt etruscizați. Pentru a se descotorosi de 
greci (stabiliți în sudul și sud-estul peninsulei), etruscii 
se aliază cu cartaginezii, popor semit din nordul Africii. 
Miza este supremaţia asupra Mării Tireniene, pe care 
o controlează „imperialismul“ focean (grecii din Mar- 
silia). „Aliaţii“ etrusci și cartaginezi obțin victoria de 
la Alalia (în Corsica). Este prima dată istorică în acest 
secol al VII-lea î.e.n. cînd vedem lumea europeană 
(în limitele sale geopolitice de atunci) împărțită și do- 
minată de forțe străine. În adevăr, etruscii veniți din 
Asia și semiții din Africa. încheie un tratat, pentru 
a-și atribui zonele de influență. Etruscii iau Campania 
și Corsica, în timp ce cartaginezii iau Sicilia și Spania. 
Elenismul, acest element constitutiv al Europei, este 
oprit. În schimb, ideea politică etruscă și civilizația 
etruscă sînt cele care procedează la transformarea 
peninsulei, 

Ne putem întreba dacă secolul de dominație etruscă 
n-a fost un rău necesar pentru poporul latin. Cînd 
etruscii iau Latiumul, Roma nu e decît un sat — Sep- 
timontium, Piatra care construiește Urbs-ul este nu 
numai un material, ci și o idee politică. Popor de păstori, 
latinii nu ajunseseră încă, în secolul al VII-lea fen, 
la ideea urbană de locuință, 

Etruscii sînt cei ce ridică oraşele latine la rangul 
de metropole ale populației. Faptul de a fi schimbat 
împletitura de crengi cu piatra este un eveniment de 
o mare amploare politică. Roma este astfel întemeiată, 
de data aceasta, ełrusco ritu. Ea înglobează satele 
federale ale Septimontiumului, plus satul Aventinului. 
În schimb, îi lipsesc în continentare Capitoliul și sabinii 
Quirinalului și Viminalului. Astfel ia naștere Roma 
„oraș al fluviului“, „Rumon“-ul priscolatinilor. Capi- 
toliul și Quirinalul nu-i vor fi anexate decît în a doua 
jumătate a secolului al VI-lea î.e.n. Se inaugurează 
Forumul, Capitoliul devine centrul religios al orașului 
unificat, Acropolea unde se află templul Triadei Ca- 
pitoline. 

Deci, Urbs-ul — ca și satul roman — este rezultatul 
pietrei etrusce. Dar se şi poate oare vorbi cu adevărat 
de Roma universală și de statul roman învestit cu o 
misiune continentală? 

Ideea însăși de unitate e cea care lipseşte civiliza- 
ției etrusce. Acest popor, venit, se pare, din Asia Mică 
și Septentrională (în același timp cu pelasgii din Imbros 
și Lemnos în Grecia), împins de către dorieni, nu face 
parte dintre indo-europeni. Dacă el ar fi reuşit să 
etruscizeze Peninsula Italică, Europa n-ar fi ajuns 
niciodată la conștiința de sine. Căci o civilizație nu 
este o cultură. Va fi dat poporului latin, prin inter- 
mediul statului roman, să asimileze elenismul şi creş- 
tinismul și să pună bazele culturii europene, întiiul 
fundament al „naţiunii unice“ a Europei. 

Dimpotrivă, etruscii sînt lipsiţi de orice viziune 
europeană, Romanii vor avea o acţiune decisivă în 
favoarea a ceea ce numim aici „ideea europeană“ 
atunci cînd resping definitiv la Zama (202 î.e.n.) 
pe cartaginezi, aceştia neeuropeni. Etruscii condamna- 

seră Europa (mediteraneană) la Alalia. Cît despre 
„unitatea“ pe care ei o impun în peninsulă, aceasta 
nu e decît iluzie. Din punct de vedere etnic există o 
mulțime de popoare (liguri, gali, veneţi, etrusci, italioţi, 
osci, lapigi, greci, latini etc.) complet străine unele de 
celelalte. Limbile sînt tot atât de diferite. Etruscii n-au 
reușit, în răstimpul celor 150 de ani de dominație, 
să formeze un popor unic, cu o singură limbă, în vastul 
teritoriu supus de ei. Cînd ne gîndim că un secol abia 
le-a fost suficient galilor pentru a deveni galo-romani 
şi dacilor, la fel membri ai imperiului, să fie un popor 
nou (daco-romanii, strămoșii românilor), se înțelege 
toată diferența dintre statul etrusc și statul roman. 
Ceea ce și explică dărîmarea „imperiului“ etrusc în 
momentul cînd popoarele latine se revoltă, în 509 î.e.n. 


ROMA LATINĂ 


Revolta popoarelor latine din Italia este o necesi- 
tate istorică, Trebuia o altă imaginaţie, o altă putere 
și o altă conștiință geografică pentru a repune statul, 
și cu el istoria, pe traseele europene. După un secol 
şi jumătate de dominație, civilizaţia etruscă e nevoită 
să cedeze locul latinilor. 

Revolta începe cu grecii din Cumae, conduși de 
Aristodem. Latinii sar în ajutorul lor şi obțin victoria 
de la Aricis, De atunci începe destrămarea. Unul după 
altul, popoarele italice scutură jugul etrusc și lovesc 
de moarte imperiul. Pare totuși că Roma ezită cîtva 

timp încă să ia armele împotriva puterii centrale, 
E adevărat că ordinea etruscă, cu aparenta ei unitate, 
se bucură de o mare stimă printre romani. Însă trebuie 
ca Imperiul etrusc să sucombe pentru ca o altă unitate 
să fie încercată. Roma latină, deși moștenitoare a ideii 
politice a statului, introdusă de civilizația etruscă, 
va pregăti un popor și un stat nou, cu o politică con- 
tinentală, 

După reculul Etrusciei și izgonirea, în 331 î.e.n., 
a galilor (care, din 390 f.e.n., supuseseră Roma unui 
tribut anual de 1 000 de livre aur), Roma se lansează 
la asaltul lumii. E o cucerire în doi timpi, întîi medite- 
raneană, apoi mondială. Pentru popoarele care vor 
suferi atacul roman, orașul este „pădurea, birlog al 
lupilor care devorează popoarele Italiei“. Dar e o 
apreciere provincială, cea a samnitului Pontius Tele- 
sinus. Pentru cel ce privește global istoria, înălțarea 
Romei dobîndește prestigiul destinului. Căci ea schimbă 
fața lumii, creînd un imperiu cu popoare noi, o ordine 
continentală şi o cultură europeană. Tot Roma e cea 
care stabilește, pe plan geopolitic, frontierele Europei 
şi indică, pe plan civilizator, culturile de asimilat și 
valorile de apărat. 


PERIOADA MEDITERANEANĂ 


În timpul unu, Roma trebuia să realizeze unitatea 
peninsulei și să arunce Asia și Africa în afara Mării 
Mediterane. Ne amintim că de la tratatul încheiat 
între semiţii cartaginezi și etruscii asiaţi, „imperialis- 

mul“ focean în Marea Tireniană cedase locul expansi- 
unii cartagineze și etrusce. Dar după victoria grecilor 
insurgenți, ajutaţi de Syracuza, la Cumae (474 î.e.n.), 
Imperiul etrusc pierde controlul mării, în beneficiul 
numai al cartaginezilor. Din 409 î.e.n., marele oraș 
semit din Africa atacă Syracuza, atunci condusă de 
Dionysios Bătrinul. Roma înțelege că trebuie să 
oprească imperialismul cartaginez și că nu trebuie să 
încheie o pace cu locuitorii din extra-imperiu pe seama 
unei părți a Europei, care, din contră, trebuie să fie 
apărată în Sicilia. Zama, s-a spus adesea şi pe bună 
dreptate, nu este o înfruntare între romani și fenicienii 
din Cartagina. Este o luptă pentru viața fondului bio- 
logic european și a destinului său continental. Roma 
învinsă, Europa ar fi încetat să mai existe chiar în 
momentul cînd se profilează conștiința sa geopolitică. 

Astfel, stabilirea autorității Zumii romane în jurul 
întregii Mediterane are același sens ca și acel mundus 
al Romei, quadrate de la 753 î.e.n.: deschidere către 
Olimp — către cer!— și către Infern, adică îmbră- 
ţișarea ariei de aşezare a întregii umanități. Ulterior, 
„lumea romană“ va deveni „stilul“ roman de existență, 
cu alte cuvinte, va institui calitatea de cetățean al 
lumii (romane). 

Nu e vorba deci de o cucerire imperialistă. Etruria 
e cea care — următor imperiilor asiatice — s-a com- 
portat ca ocupant. Dimpotrivă, Roma eliberează, uni- 
versalizează și umanizează fiecare din cuceririle sale. 
Față de Hanibal, barbar de geniu al armelor şi al stra- 
tegiei, Roma. reprezintă „noţiunea modernă a Italiei 
și a unităţii“, cu alte cuvinte ideea despre lume ca tota- 
litate umană. Astfel se explică elogiul pe care Roma 
îl primește de la „victimele“ sale — gali, daci, greci 

sau germani. Poetul Rutilius Namatianus, senator 
gal, va scrie prin 417 en.: 

„Vom cînta de-a pururi amintirea ta nepieritoare, 
minunată Romă, regina lumii! Soarele va pieri înaintea 
gloriei tale; tu acoperi Universul cu darurile tale, 
precum soarele cu razele lui. Vitejia ta a strălucit să-ţi 
ia ochii, Tu ai unit în aceeași patrie naţiile cele mai 
îndepărtate ; cele ce n-aveau legi s-au lăudat cu stă- 
pînirea ta şi tu ai transformat într-o singură cetate 
ceea ce se chema Univers... Oraş plin de glorie, în culmea 
puterii, ale cărui înalte monumente încărcate de trofee 
nu se pot număra, ale cărui sanctuare minunează, 
oare nu ești tu locuit de zeii înșiși?“ 

Rutilius Namatianus își scrie elogiul într-un mo- 
ment cînd „Roma nu mai este în Roma“. Deja foști 
barbari conduc armatele ei care merg să apere lumea 
și pe împărații ei din Orient și Occident. Europa se 
îndreaptă spre sciziune — care va fi ulterior cea a două 
spiritualități creștine; mult mai tîrziu se va produce 
și sciziunea a două blocuri ideologice. Dar Roma, 
ca idee, este pentru poetul gal eternă: 

„Stăpînindu-ți durerea, vindecă-ţi rănile. Tu ştii, 
în toiul nenorocirilor, să nădăjduiești izbînda și să 
renaști după fiecare lovitură a soartei. Pedepsirea lui 
Brennus a urmat numaidecît după victoria lui: samniţii 
au ispășit greu trufia lor. Pyrrhus a trebuit să fugă după 
multe triumfuri, Hanibal însuși îşi plinse succesele. 
Precum aplecarea torţei [ca să facă flăcări mai mari, 
n.n,], umilirile tale îţi transmit puteri noi. Tu vei dura 
cit lumea și cît rotirea stelelor.“ 

„Lumea“, în mod sigur, este în acest moment opera 
Orașului — a Romei, Roma o creează, ca idee geografică 
și politică, eliberînd, ocupînd, anexînd, emancipînd 
țările Europei care nu au „idee“, nici conştiinţă de 

apartenenţa lor la o lume. Sicilia în 241 î.e.n., Sardinia 
și Corsica după 237 î.e.n., Spania în 201—154 î.e.n., 
Macedonia în 200—168 î.e.n., Corintul în 146 î.e.n., 
Galia în 50 f.e.n., Britania în secolul I e.n., Germania 
meridională la începutul erei noastre, Dacia și Franco- 
‘nia după anul 100 e.n. — toate aceste țări dobîndesc 
titlul de „Lume“. Și totuși fiecare avusese, prin fondul 
său biologic, zilele sale de glorie: galo-celții traversa- 
seră Europa, Macedonia. cucerise Orientul, Spania era 
cartagineză, iar dacii confederați luaseră tribut Imperiu- 
lui roman. Dar toți au trebuit să moară biologic pentru 
a renaște politic — această metamorfoză este opera 
Romei, deci a ideii universale a statului roman. 


„PAX ROMANA“ 


Acţiunea militară a Romei este prin urmare un fapt 
în ordinea geografică — pentru imperiu. ca „lume uni- 
versală“. Roma este orașul prin excelență, deoarece in- 
cinta ei adevărată cuprinde „toată Europa“, în accepţia 
dată acestui cuvînt în epoca imperiului. Legendarul 
şanţ — sau zid — din jurul orașului s-a mutat acum 
la marginile lumii: de la Capul Finisterre la „stepa 
sarmată“, Europa e una, de la Brest la Marea Neagră 
şi Caspica. Bossuet înțelesese aceasta cînd afirma că 
„romanii nu porneau la cucerirea lumii prin voia întim- 
plării, ci prin conduită“, La fel cum Republica aruncă 
elementul asiatic și african în afara Europei meridio- 
nale, asimilînd toate popoarele mediteraneene, de la 
Peninsula Iberică la peninsula grecească, la fel cum 

imperiul cezarilor și împăraților respinge „barbaria“ 
galică, britanică, germană sau dacă dincolo de frontie- 
rele „lumii“ — adică ale imperiului — Cezar, August 
şi Traian sint ziditorii Imperiului roman în conștiința 
sa geografică și culturală, O singură Romania se întinde 
în Occident și în Orient, galo-romamii și daco-romanii 
fiind în această Romamie un acelaşi popor. 

Din punct de vedere politic trebuie subliniat sensul 
noțiunii „pax romana“: a fi în permanent război 
preventiv. Dar curînd, cucerirea se transformă în orga- 
mizare : Roma se vrea prezentă prin legi mai curînd 
decît prin armata sa. Eroarea capitală săvîrșită de Varus, 
care ar fi putut romaniza Germania pînă 'la Elba, a fost 
de a fi uitat că legiunile sale reprezentau Roma. 
Nemulţumind populaţia, el pierde nu numai soldaţii, 
ci și, sau mai ales, un fond biologic și un teritoriu euro- 
pean. Rănită în latura sa nordică, „Lumea romană“ nu 
va fi aici europeană. Pe aici însă va veni, într-o zi, 
amenințarea cea mai mare pentru „pax romana“. 

Între timp, Rhetia (Tirolul și Bavaria de sud), Nori- 
cum (Austria) și Panonia (Cîmpia ungară) sînt anexate 
imperiului. Timp de încă două secole, aceste regiuni —ca 
și Dacia și Moesia — vor fi apărate de Roma. Ca şi 
Cezar și August, Traian înţelege că imperiul trebuie 
găsit nu în inima lui, ci la graniţe. El ia comanda legiu- 
nilor sale și merge să stabilească limesul imperiului pe 
Nistru, 


APĂRAREA IMPERIULUI ROMAN 


Constituirea Europei la nivelul conștiinței sale geo- 
grafice este contemporană războiului ei de apărare. Cînd 
Roma anexează sau protejează un nou ţinut, ea îl pre- 

sătește pentru „aventura europeană“. Dar ea își apără 
fiinţa sa însăși, destinul său, cînd, la frontierele imperiu- 
lui, ea atacă sau respinge pe adversarii din Asia și pe 
cei din Africa. 

Or, apărarea Europei romane începe, avant la 
lettre, cu războaiele medice. Grecii sînt cei care, în mo- 
mentul cînd Roma se debarasează de etrusci și pornește 
la reunificarea și consolidarea peninsulei, trebuie să-i 
oprească pe asiați — perșii — la porţile Europei. 

Din punctul de vedere european expus mai sus, rolul 
grecilor este mai puțin important decît acela al romani- 
lor. Fără îndoială, grecii au pus bazele unei culturi 
umane noi, care rupea cu dogmatismul teologic al asiro- 
babilonienilor, al egiptenilor și al evreilor. Însă rațio- 
nalismul filozofic și fizic al grecilor, la fel ca, mai tîrziu, 
universalismul creștin de la Bethleem, își află șansa în 
„cezarismul“ Romei imperiale. Căci orașul este cel care 
face din această cultură și din acest mesaj o conștiință 
pentru fiecare om devenit de acum înainte, în limitele 
„mundus“-ului roman, un civis. 

Grecii așteaptă deci să fie înglobaţi în Imperiul 
roman, pentru a se ridica la conștiința geografică a 
imperiului — „mundus“. Pînă atunci nu sînt decît ne- 
gustori în căutarea unor noi porturi de comerț. Ca și a 
cartaginezilor, cucerirea lor teritorială nu are nici o 
semnificație „mondială“ în sensul roman de „mundus“ 
ca deschidere (sau orificiu) a Pămîntului între Cer 
și Infern, Ei, grecii, în secolele VIII—VI î.e.n., coloni- 
zează lumea, de la Marsilia la Tomis, fără a gîndi o 
singură clipă să acorde fondul biologic (de la gali pînă 
la daci) conștiinței unităţii continentale. Este adevărat 
că lumea greacă ignoră simțul juridic al omului care 
populează pretutindeni același imperiu — poporul conti- 
nental unic. 

Astfel, războiul Troiei are semnificația unui război 
colonial. În cel mai bun caz, orașul de importanţă comer- 
cială pentru navele grecești în drum spre Pont poate 
oferi un subiect de epopee. Sîntem în domeniul afaceri- 
lor, sau în mitologia epică, însă deloc în 7storie, ca 
înălțare a unei lumi. Troienii învingători n-ar fi schimbat 
nimic în Europa, deoarece nu exista aici, prin greci, o 
Europă (ceea ce nu înseamnă că șansele spiritului rațio- 
nal n-ar fi fost întrucîtva în pericol). Cu toate acestea, 
începînd cu secolele VI—V î.e.n., grecii își asumă un 
rol european, fără voia lor: oprirea înaintării persia- 
nului Darius pe continentul nostru. 

Se recunoaște eroismul grecilor la Marathon, unde 
Darius e înfrînt în anul 490 î.e.n. de atenianul Miltiade. 
La fel se va întîmpla după rezistența de la Termopile, 
la Salamina (480 î.e.n.) și la Plateea. Din nenorocire, 
Confederaţia de la Delos, ca dealtfel orice uniune a cetă- 
ților grecești, nu durează decît atît cît ţine primejdia. 
Fiecare cetate — și războiul peloponeziac o dovedeşte — 
înțelege să-și continue existența independentă, egoistă, 
cum pot fi numai oamenii de afaceri, 

Tocmai dacii, strămoșii românilor, locuind aproxima- 
tiv pe teritoriul României, trebuie să facă față penetra- 
țiilor scite și cimeriene în primul mileniu înaintea erei 
noastre, Se ştie că aceste popoare au fost asimilate, ca 
atiția alți „barbari“ — adică străini — asiatici veniţi 
de atunci în Europa. Totuși, regiunii Dacia pontică, 
tot atît de Dacie cît și restul țării, sciţii i-au dat numele 
lor: Scythia Minor, Corăbierii greci, ignorînd în aceeași 
măsură fondul biologic real al ţării, extind numele de 
„țara scită“ (pe care l-au aflat în Rusia) pînă la gurile 
Dunării, În adevăr, cultivatorii stabili daci (care s-au 
opus totdeauna. păstorilor nomazi sciți), acești tyra- 
geţi ai istoricilor greci, locuiau toată țara dacică, pînă 

la țărmurile Mării Negre. Așa se explică de ce regii 
daci au protejat întotdeauna porturile grecești, de la 
limanul Nistrului pînă în sudul Balcanilor. Nu sciţii, 
chiar cînd ei se stabilesc (și sînt asimilați de băștinașii 
daci), ci tyra-geţii (adică „geții Nistrului“) sînt cei ce 
locuiesc la frontiera pontică a Europei. 

La 514 î.e.n., după spusele lui Herodot, dacii (acești 
„geţi nemuritori“) sînt cei ce se opun Asiei, încarnată 
de data aceasta de Darius și armatele sale persane. 

Se spune că Darius venise în fruntea a 800 000 de 
soldați, pentru a pedepsi pe sciți, care-i jefuiau în Turan 
(Asia) întinsul său imperiu (de la Indus la Marea Egee). 
În marșul său de-a curmezișul Balcanilor, popoarele 
trace i se supuseră de îndată, în afară de geți, care, 
spune Herodot, „se hotărîră la o rezistență înverșunată“, 
căci ei sînt „cei mai îndrăzneţi și mai cinstiți dintre 
traci“. 

Mai mult de cinci secole după aceea, romanii întîl- 
nesc aceeași rezistență a dacilor. Traian, care are 
absolută nevoie de Dacia pentru a apăra Imperiul roman 
la frontiera sa orientală, trebuie să-și conducă în per- 
soană legiunile împotriva: regelui Decebal. În aceşti 
ani de început al celui de-al doilea secol al erei noastre 
(100—110), „problema dacă“ este, după aceea a ger- 
manilor (în parte soluționată, dealtfel), marea grijă a 
Romei. Traian înţelesese că masa germanică nu putea 
fi dominată decit dînd-o peste cap prin est. Tacit și 
scrisese Germania sa, pentru a lămuri opinia publică 
romană asupra, importanţei problemei „marii Germanii 
romane“, Or, era suficient, se pare, să se caute pentru 
imperiu o nouă frontieră, pornind din Carpaţi (care 
fuseseră atinși), pentru a merge mai departe în lungul 
Dunării, spre Vistula, pînă pe malurile Elbei (frontieră 
a imperiului la nord), Astfel că sînt retrase legiunile din 

Germania pentru a apăra Imperiul roman în orientul 
dunărean. 

De acum înainte nu sînt decît doi adversari față în 
față: Traian, conducătorul „lumii civilizate“, al impe- 
riului care are conștiința votaţiei sale istorice în unita- 
tea lumii (europene), și Decebal, „conducătorul barba- 
riei europene“, adică al teritoriului european care nu 
face încă parte (în conștiința geografică) din imperiu, 
deci din lumea stăpinită de „pax romana“. Decebal și 
dacii săi sînt un pericol politic (mai curînd decît militar) 
pentru Roma, campioana civilizaţiei (europene). Că 
rezistența dacă — ale cărei coase, după Tironton, au 
provocat soldaților romani răni mai grave decît acelea 
pricinuite de săgețile parților — a fost înverșunată și 
demnă de admiraţie, nimeni nu se îndoiește la Roma. 
Dar nu e vorba de „curaj“ sau de „disprețul față de 
moarte“ al dacilor învățați de zeitatea lor Zamolxes. 
Înfrîngerea lor e o necesitate istorică, în sensul unei 
dobindiri, printr-un fond biologic european, a conştiin- 
ţei apartenenţei la familia romană, deci, în termenii 
epocii, la Europa. La Zama, Europa își apără ființa și 
rasa împotriva Cartaginei. Dar la Sarmizegetusa, 
Roma reprezentind o Europă ajunsă, datorită ei, la 
conștiința sa geografică (care e tocmai imperiul), se 
înfruntă cu o alternativă neromană a Europei, deci cu 
o altă civilizaţie, aceea provenită din fondul dac. După 
cum subliniază N, lorga în a sa Istorie a românilor 
(vol. I, partea a II-a), „Decebal este una din ultimele 
mari figuri ale Antichității și una din întruchipările 
cele mai frumoase, în afara Romei, ale ideii imperiului 
milenar“, După convingerea sa, Dacia este ultima țară 
europeană care-și părăseşte existența „la marginea 
lumii“ și se integrează, într-un mod organic, imperiului. 

S-a pus întrebarea dacă anexarea Daciei — devenită 
foarte repede, datorită bogăției sale și afinităţilor sale 
cu Roma, Dacia Felix — n-a fost o „eroare“ politică 
și militară pentru „pax romana“. Iulian regreta 
dispariția Galiei sub Cezar, cum regretă el și dispariţia, 
„statelor“ lui Macrian Alamanul și al unui Hermanaric 
Gotul, din cauză că aceste țări, din afara Imperiului 
roman, „se puteau interpune între Roma și barbaria 
pură“. El condamnă deci „eroarea săvirșită timp de o 
jumătate de mileniu de către conducătorii Europei 
civilizate, care aveau datoria să mențină și să educe 
statele vecine, căi protectoare de trecere, de care s-ar 
fi putut sfărîma invaziile barbarilor îndepărtați“. În 
realitate, Dacia, devenită romană și părăsită de admi- 
nistrația ei sub Aurelian, își va asuma, de bine, de rău, 
misiunea de a filtra invaziile barbare în drumul lor spre 
sudul și vestul european. Și este aproape un miracol 
cum această țară, care a îndurat asaltul tuturor semin- 
ţiilor venite din Asia, a putut da naștere românilor, 
aceștia asumîndu-și apoi ei înșiși rolul de zid în aţa 
expansiunii tătare sau turcești. Încetinind, prin sacri- 
ficiul său, înaintarea invadatorilor, ţara daco-romană 
permite restului Europei să se pregătească de apărare 
și de ripostă, 

Oricum, însă, transformînd Dacia în provincie 
romană, Traian împlineşte un veritabil act al conştiin- 
tei geografice a Europei. El ştie că Roma trebuie apă- 
rată aici de năvălitorii care vin de dincolo de Urali. 
Numeroasele zallum-uri, numite în românește „valul 
lui Traian“ (sau „troian“), sînt săpate, ca apărare, în 
Bugeac și în Dobrogea, Anumiți arheologi atribuie 
vallum-ul dintre Prut și Dunăre (la Tulucești) lui Traian. 
După Amianus Marcellinus, ar fi un șanț de mai tîrziu, 
săpat de apărătorii daco-romani împotriva hunilor şi a 

goților. Este interesant de amintit că între Prut și 
Nistru vallum-ul înscamnă separarea între regiunea 
dunăreană (care în acea perioadă este romană sau bizan- 
tină) şi interiorul barbar, Dovada suplimentară că geo- 
grafia stabilită atunci de oameni mărturisește aceeași 
conștiință europeană a epocii. 


„CIVIS ROMANUS SUM“ 


Bilanțul creşterii supremației Romei, de la uniunea 
Septimontium și pînă la uniunea tuturor popoarelor 
europene, este impresionant. El arată că, în adevăr, 
continentul nostru ajunge la conștiința geografică a 
unității sale, devenită fapt împlinit, datorită Imperiului 
roman. Coudenhove-Kalergi, în Europa unită, constată 
că „pînă la Cezar, Imperiul roman fusese un imperiu 
mediteranean. Dar, scrie el, cucerirea Galiei, a Germa- 
niei, a Bataviei și a Marii Britanii l-a transformat, în 
jumătatea sa occidentală, într-un imperiu european. 
Iată dim ce cauză Cezar poate fi considerat, pe bună 
dreptate, drept cel dintii întemeietor al Europei“. În ce 
ne privește, dorim să adăugăm că acestei „Europe 
occidentale“, spaniolul Traian i-a anexat Europa cen- 
trală și orientală, Astfel încît, după cum recunoaște 
dealtminteri și Coudenhove-Kalergi, „nu mai există, 
de la frontierele Scoției pînă în Sicilia, și din Portugalia 

pînă în România, decit un imperiu, un împărat, o pace, 
o armată, o administrație, o monedă, un teritoriu 
economic, o cultură și, cu cîteva rare excepţii, o limbă“. 
Această Europă romană rămase unită timp de patru 
secole. 

Secretul acestei metamorfoze în fondul biologic și 
lingvistic al Europei devenite romane rezidă mai puțin 
în forța, disciplina sau administrația Romei, cît în 
descoperirea „cetățeanului“ imperiului. Expresia „civis 
romanus“ este cea dintii mărturisire a caracterului 
mondial al omului, a universalității sale continentale. 
„Romanizarea“ (aşadar  „europenizarea“) se petrece 
pornind de la omul juridic și pentru om. Toate provin- 
ciile — gali, batavi sau traci — vorbeau latina. „Pro- 
vincialii“ se simțeau romani. Idealul locuitorului acestor 
Romania (din Occident sau din Orient) era de a spune: 
„Civis romanus sum“ — sînt cetăţean roman. 

Nici un „barbar“ — etrusc sau cartaginez, german 
sau dac — nu gîndise să dea un statut juridic comun 
pentru toți oamenii care locuiau în regiunile ocupate, 
anexate sau simplu federate. Roma, de la federația 
italică și pînă la imperiul unificat, a știut să creeze 
„cetățeanul“ egal în drepturi în orice parte a țării. 
Totuşi, abia în anul 212 Caracalla extinde, printr-un 
edict, cetățenia romană la toți oamenii liberi care locu- 
iesc în imperiu. Începînd din acest moment, şi pe plan 
juridic, Roma (sau Urbs) și lumea, (sau Orbs) nu fac 
decît un singur corp. 

Jus romanum înlocuieşte jus civile romanorum, şi 
leges romanae detronează restrictivele jus nostrum 
şi jus gentium, Dreptul municipal devine drept național. 


Fără îndoială, noi, europenii, susţinem că definiția 
omului, deci conștiința pe care imperiul o dobîndeşte 

cu privire la destinul său european, nu este totală. De 
exemplu, faptul de a exclude „sclavii“ este el însuși o 
lacună în acest umanism. Va fi dealtfel rațiunea pentru 
care „pax romana“ va fi tulburată și în cele din urmă 
distrusă. Pentru a nu fi putut, sau știut, să-i facă pe 
toți locuitorii continentului egali în drept, Europa 
romană se va prăbuși, pentru a lăsa să germineze o 
altă Europă, care ia conștiință, de această dată, de uni- 
tatea sa spirituală: Europa geniului latin și creștin. 
Roma cezarilor, creatoarea „cetățeanului“, cedează 
locul Romei papilor (creatori ai „credinciosului cato- 
lic“). Universalitatea spirituală înlocuiește universali- 
tatea juridică. 


INTERLUDIU EUROPEAN. CADRUL CONTINENTAL UNDE 
SE PLASEAZĂ ȘI EVOLUEAZĂ FENOMENUL ROMÂNESC. 
DE LA FUNDAREA ROMEI PÎNĂ LA ULTIMELE MIGRAȚIUNI 


În uriașul interval care urmează retragerii oficiali- 
tății romane din spaţiul tracic nord-danubian în acela 
din sudul fluviului, interval care se întinde pe aproape 
un mileniu, au loc în acest perimetru, avînd în centrul 
său arcul carpatic, mari prefaceri şi mutații, al căror 
rezultat este poporul român, Sau, în termeni mai vechi 
— care sînt acceptaţi pentru unele demonstraţii ale 
expunerii noastre — neamul românesc, Ne interesează 
nu coeficienţii sau ponderea elementelor care au intrat 
în reacția acestei chimii sau alchimii biologice, etnice, 

ci spectacolul istoric în proiecția și în aria lui geografică 
europeană. Continentul luptă pentru a-și defini limitele 
în această zonă, la nord de Pontul Euxin (străbătut de 
argonauţii legendei), de Caucaz (unde fusese înlănțuit 
Prometeu), pînă la Urali, dincolo de care, departe, erau 
ținuturile de unde porneau spre Europa năvălitorii 
— „barbarii“ — adică străinii. La nordul Pontului 
Euxin și al Caucazului trăiau sciţii; ajungeau și păstorii 
din Carpaţi; Orfeu fusese în  Colchida — Crimeea; 
Medeea îl însoțise, protejînd lîna de aur, deci păstoritul 
pusese în relație aceste spații de stepă cu păşunile mon- 
tane din Carpați, Rodopii tracici și din Olimpul elen. 
Aceasta în negura Antichității prehomerice; timpurile 
noi, de după actul lui Aurelian, începeau să cunoască 
o altă transhumanță, aceea a migrațiilor venind din- 
spre nordul continentului sau dinspre Asia. Goții, 
slavii, avarii, vandalii, hunii, normanzii, varegii, pece- 
negii, cumanii și — spre sfîrşitul mileniului care cu- 
prinde fluxul și refluxul lor — turcomanii și tătarii 
calcă jumătatea estică a Europei în toate direcțiile, 
pînă în sud, trec spre extrema lui vestică, unii dintre 
ei stabilindu-și popasuri mai scurte sau mai lungi în 
jurul arcului carpatic. Traco-romanii (sau daco-geto- 
romanii) și apoi traco-românii, de care vom vorbi tot 
mai frecvent din secolul al III-lea al erei noastre, 
cunosc din plin trecerile neamurilor care s-au succedat 
pe aici, Statul puternic instituit în această zonă de daci, 
apoi de romani, este primul de care se lovesc toate aceste 
fluxuri biologice. Ceea ce rezultă e un principat, al 
cărui proces de fierbere nu-l cunoaștem prea exact, 
dar mai ales limba, tradiţiile, nomenclatura locurilor, 
practici din viața curentă ni-l sugerează, ne dau repere 
semnificative asupra lui. Spaţiul românesc — Blaga 
va vorbi de un „spațiu mioritic“, implicînd nu doar 


92 


Scanned with CamScanner 


93 


activitatea păstoritului, ci o geografie, o conștiință 
completă — se precizează ca unul dintre cele mai expre- 
sive pentru formaţiile spirituale europene, acestea inte- 
resîndu-ne în principal. Le vom urmări pe scurt, pentru 
a cunoaşte, pe de o parte, pulsul continentului în cuprin- 
sul mileniului prim al erei noastre, pe de altă parte, 
vecinătățile în care s-a format spiritul european, con- 
ştiinţa europeană a ceea ce aveau să fie, în al doilea 
mileniu, chiar de la început, Principatele Române. 


PRELIMINARII: FONDUL ETNOGRAFIC GENERAL. LIMBA. 
VECINII 


Cultura curopeană revelă în primul rînd că acest 
continent al nostru posedă în general un tezaur lingvistic 
dintre cele mai bogate; o pluralitate de naţiuni vorbesc 
un număr impunător de limbi și dialecte. Acest aparent 
„Turn al lui Babel“ pare să fi constituit, la prima vedere, 
un obstacol în calea unei Europe solidare, paşnice. 
Cîtuși de puţin: e suficient să cităm ca exemplu nu 
Elveţia (exemplul ar fi prea frumos), unde se vorbeşte 
germana, franceza și italiana, ci Franţa, această țară 
formată din mai multe naţionalităţi (bretonă, bască, 
alsaciană, corsicană etc.) și unde se vorbeşte o singură 
limbă — franceza, 

Cu toate acestea, problema limbii, ca și cea a grupu- 
rilor etnice — etniile care trăiesc în Europa — trebuie 
abordată în alt mod. Din moment ce am afirmat că 
Europa este o „națiune unică“, pentru că ea este rezul- 
tatul unei singure culturi (cu originalitatea sa specifică), 
pluralitatea „limbilor“ sau multitudinea „popoarelor“ 
care o constituie nu mai sînt un obstacol ce ar trebui 
trecut, ci situații de pe acum rezolvate. Căci „stilul“ 
comun, determinat de cultura „naţională“ a Europei, 
a sintetizat în genere fiecare etnie particulară și expresia 
sa lingvistică într-un tot integrat. Vorbim azi despre un 
tip uman european cum vorbim despre unul nord sau 
sud-american, despre unul asiatic, african etc., ceea ce 
nu exclude în acest cadru „continental“ particulari- 
tăți specifice, „naţionale“. Despre procesul de „euro- 
penizare“ a popoarelor și limbilor, în cadrul fenomenului 
cultural, va fi vorba mai departe în studiul nostru. La 
început, să descriem cîteva din etapele fenomenologice 
pe care le parcurge conștiința europeană. Se emite ipo- 
teza că o Europă unitară, în sensul demonstrației noastre, 
s-a conturat la mai multe nivele — tot atîtea stadii de 
conștiință — dar că o sinteză finală, spirituală, a Euro- 
pei nu se poate întemeia decît pe o armonie a sa cultu- 
rală. Orice program de reunificare, cu preambulurile 
sale de ordin geografic, biologic, lingvistic, istoric, spiri- 
tual, nu poate să nu înceapă a se clădi și pe Cultură. 
Ea e cea care operează apropierile necesare prime în 
interiorul frontierelor de tot felul care îi delimitează 
pe europeni, 


O astfel de frontieră este cea a etniei biologice a 
rasei, cu expresia sa lingvistică, Un finlandez nu este 
„același“ cu un spaniol, un rus nu e la fel cu un italian 
şi un bulgar este foarte diferit de un irlandez. Adunați 

în jurul unei mese, cei șase locuitori ai continentului 
nostru pot să înșire, cu succes, lista nenumăratelor dife- 
rențieri de limbă, de obirșie, de credinţă sau de ideolo- 
gie care îi separă. Mutaţia stării fiecăruia dintre ei 
are loc, nu mai puțin, de îndată ce ei se definesc ca 
tipuri de cultură, În mod absolut, nici unul nu este asia- 
tic (chiar dacă finlandezul este, biologic, uralo-altaic), 
nu este american, sau arab (în ciuda dependențelor 


istorice, spirituale sau ideologice, la civilizaţii distincte ` 


ale etniilor proprii). 

Ce poate însemna atunci ceea ce am numit, cu 
un termen neobișnuit, dacă ținem seama de îm- 
părţirea continentului nostru în State—ce poate în- 
seamna „conștiința biologică“ a Europei? 

Ne preocupă să demonstrăm că în sfera de preocupări 
ale studiului de față și în terminologia lui ne referim la o 
„națiune europeană“, la acel grup de formații statale 
şi de națiuni care vorbesc „o limbă comună“; această 
„națiune lingvistică“, în termenii studiului nostru, este 
Europa ca fenomen cultural, distinct de alte atare feno- 
mene: asiatic; african, sud-american etc. Dar la celălalt 
capăt al aventurii sale istorice, în zorii „umanității sale 
europene“, continentul nostru se constituie ca Statul unei 
singure „națiuni lingvistice“, indo-europeană. Reluind 
unele spuse anterioare, e vorba, în fapt, de un popor-epo- 
nim, strămoșul unic al tuturor grupurilor etnice — et- 
niilor — și limbilor Europei, Fenomenul a fost urmă- 
torul: acum peste patru mii de ani, un grup întins de 
oameni, vorbind o limbă în genere comună şi format dinir- 
un lip cu caracteristici biologice de asemenea comune, a 
pornit dintr-o regiune situată în sud-estul şi centrul Eu- 
ropei; întinzîndu-se în tot nordul continentului european. 
După cunoștințele noastre actuale de ordin lingvistic și 
arheologic, acest popor, numit „indo-european“, apare 


Scanned with CamScanner 


ca o ipoteză verosimilă? | Indiscutabil, nu stă în intenția 
noastră să analizăm chipul acestui popor, cu toate că 
un atare studiu ar fi captivant, Să-i reținem totuși 
caracteristicile generale: e un popor care duce o viață 
agricolă (prin urmare nu este nomad), vorbește o singură 
limbă (el nu este un „conglomerat“ de elemente diverse) 
și practică o civilizaţie ncolitică (este evoluat). Însă în 
acest moment al existenței sale, un fenomen trebuie să 
se fi produs, un fel de revoluţie biologică: creșterea subită 
a populației. La fel cu noi, cei de azi, acest european 
primar a fost nevoit să facă față exploziei demografice. 
Oamenii secolului al XX-lea sînt încă departe de a fi 
găsit compensarea necesară acestei multiplicări geome- 
trice a speței umane (ea se dublează acum la fiecare 
25 de ani), cu toate că mijloacele lor tehnice și medicale 
sînt avansate și asigură o certă creștere a producţiei 
etc. Strămoșul nostru, lipsit de cultură, a rezolvat 
această problemă printr-o vastă mișcare de migraţie: 
a plecat în căutarea unor noi pămînturi pentru cultură 
și locuință. Or, în acest punct se împlinește cel 
mai extraordinar dintre destine: poporul european 
pune stăpînire în întregime pe continentul său, aceeași 
Europă care, patru milenii mai tîrziu, va fi obiec- 
tul „naţiunii europene“. Plecat de pe micul său 
teritoriu, europeanul se extinde pe pămînturile 
— europene — ale Germaniei, Franţei, insulelor Brita- 
nice, Spaniei, Italiei, Poloniei, României, Rusiei și 
Balcanilor, Astfel se constituie, după Léon Homo (în 
Italia primitivă), cea dintii „unitate“ a Europei. Că 
acest „Stat european“ — îl numim astfel pentru nece- 
sităţile demonstraţiei noastre — e format şi din masa de 
locuitori împrăștiați, încă din preistorie, pe continentul 
nostru, nimeni nu o contestă, Dar ceea ce contează mai 
presus de orice este conştiinţa biologică a acestui popor 

unic, care ia în stăpînire pământurile europene și care 
înfăptuieşte astfel, asimilînd o umanitate locală, prima 
unitate de civilizaţie. În acest stadiu există Europa. 
Fără îndoială, este o Europă dinaintea uceniciei cultu- 
rii, care sintetizează, asimilează și efectuează mutaţiile 
necesare în corpul și spiritul populațiilor. Dar o unitate, 
totuși, reunește Europa biologică şi lingvistică în epoca 
civilizaţiei neolitice. Pentru a ne face o idee despre tipul 
său de cultură, o putem compara cu elenismul antic 
sau cu lumea arabă modernă: ceea ce constituie acum 
fondul ei comun e limba sa și rasa. 


Astfel, chiar de la începuturile sale, Europa este 
rezultatul unei acţiuni de cuceriri de către european a 
teritoriilor sale europene. Act simbolic și, ca destinul, 
de naștere. Pretutindeni se vorbește „europeana“, 
această străbună a limbilor pe care ştiinţa lingvistică 
o desemnează, prin uz, sub numele de „indo-euro- 


| peană“, 


Pînă unde se întinde acest stat? Este tot sarcina 
lingvisticii (ajutată de arheologie) să fixeze frontierele 
Europei neolitice (civilizație a rasei europene). Această 
hartă coincide cu cea a „mişcării europene“ a acelui 
Popor-eponim. Or, pentru a urmări aventura migratorie 
a făuritorului primului stat european și a stabili contri- 
buția sau importanța sa în formarea și evoluția româ- 
nilor (traco-românii) ar trebui să descriem etniile 
— rase, popoare, grupuri — care fac parte din el, Altfel 
spus, e suficient să descriem mișcarea în interiorul conti- 
nentului nostru a acestor nenumărate ramuri biologice 
ieșite din trunchiul comun (care este civilizaţia neoli- 
tică a statului lingvistic european) pentru a cunoaşte 
frontierele Europei în primul ei stadiu de „conștiință 
europeană“, 

AVENTURA ETNICĂ A „IMPERIULUI EUROPEAN“ 


„Poporul european“ pune deci stăpînire pe terito- 
riul său, care corespunde, pînă la amănunt aproape, 
Europei geopolitice, definită în capitolul precedent. 
Dar, odată cu sfîrşitul perioadei neolitice, cu alte cu- 
vinte către prima jumătate a celui de-al doilea mileniu 
t.e.n., statul biologic (și lingvistic) european se dislocă. 
Intrat în istoria aventurii sale existențiale, acest stat se 
dovedește incapabil să dureze. 

Căci, prin însăși natura sa, el trebuie să răspundă 
unei probleme noi: aceea a particularizării umanității 
sale vii. 

Nu este suficient, într-adevăr, să te instalezi pe un 
teritoriu, Trebuie să-l amenajezi, să stabilești raporturi 
de viață cu el. Rezultatul este dubla influență dintre 
sol şi om. Mediul e, după expresia populară româ- 
nească, sfințit de ființa umană, La rîndul său, el imprimă 
unele norme de viață care dau existenţei un caracter 
particular. | 

Urmează că poporul „indo-european“, instalat în 
Europa, se împarte în mai multe ramuri geografice: 

A. Grupul zis occidental, format, la data acestei 
protoistorii, din popoarele italic, celtic, germanic, 
grec şi albanez. 

B., Grupul zis oriental, format, în aceeaşi perioadă, 
în special din balto-slavi, armeni și indo-iranieni. 

Ne preocupă grupul „occidental“, fiindcă el s-a 
identificat, în concepţia noastră, cu Europa acelui timp, 
însă nu e mai puţin adevărat că, într-o perioadă urmă- 
toare, „Orientul“ se va întoarce asupra acestei Europe 
iniţiale ca și cum ar vrea să reia un teritoriu pe care-l 

părăsise de bunăvoie. Această „pătrundere“ biologică 
va avea o influenţă de ordin secund. Ca fenomen cultu- 
ral, Europa era, cînd se producea penetraţia orientală, 
în principal asiatică, în gestație, Toate elementele străine 
ale acestei culturi vor fi sau respinse, sau asirhilate. 

Deci grupul occidental este acest popor curopean 
care se așază de la Carpaţi la Atlantic, dar pare incapa- 
bil să se mențină în unitatea sa, încît timp de o jumă- 
tate de mileniu (de la 2000 la 1500 î.e.n.) trei civili- 
zaţii noi își fac apariţia: 

a) civilizația italică, 

b) civilizația celtică, 

c) civilizaţia tracă. 

Se definește o civilizaţie arhaică după obiectele 
fabricate ce au fost găsite, după riturile sale funerare 
și localităţile unde ea s-a dezvoltat. Încât se dă civili- 
zaţiei italice numele de civilizație Unetic (Annelitz), 
fiindcă focarul său (scos la iveală de arheologie) se 
găseşte în masivul Boemiei și în Silezia; civilizaţia cel- 
tică se caracterizează prin riturile iumuli-lor. (Ea se 
situează în Germania. occidentală, între Marea Nordu- 
lui, lacul Constanţa, Mozela și Turingia. Cele două civi- 
lizații sînt înrudite, deoarece ele au fost create de o 
aceeași rasă, avînd un fond lingvistic comun. Timp de 
secole, civilizația italo-celtică a Europei vorbește un 
idiom comun. Dar fenomenul cultural aprofundează 
viața fiecărui popor în așa, fel încît din acest idiom se 
nasc limbi diferite : celtica și italica, Înaintarea spre 
sud este opera italioților, După Elveţia, e ocupată 
Lombardia, (după cum o atestă aşezările lacustre pe 
piloți — palafitele — descoperite mai ales la Varese). 
Ritul incinerării era, în adevăr, necunocut în peninsu- 
lă înaintea, sosirii italioţilor (ligurii, veniţi din Asia Mică 
trecînd prin insulele grecești, practică înhumarea). În 

plus, italioţii introduc bronzul. Acţiunea italioților, 
care se îndepărtează tot mai mult de fondul comun 
european, ajunge la formarea dialectelor. Cu toate aces- 
tea, după cum o dovedește limba umbriană (umbrii sînt 
ultimii italioţi veniţi în peninsulă) aceasta rămîne în- 
trudită cu celtica pînă la sfîrșitul mileniului al doilea 
î.e.n. (începutul epocii fierului), Acesta, e momentul 
cînd, în valea Dunării, începe fermentația intensă a 
popoarelor, de care am vorbit în paginile anterioare, 
Elenii (aheii și dorienii îndeosebi) invadează Balcanii. 
Umbrii din Italia sînt astfel tăiați de baza (și leagănul) 
lor din Europa Centrală. La rîndul lor, ilirii, care trăiau 
în Balcani (vom reveni mai jos la aceasta), împinși de 
dorieni; vor găsi refugiu pe solul italic. Și ei se vor 
diferenția de asemenea în două popoare: veneţii la 
nord şi iapigii la sud (conform precizărilor lui Herodot). 

Astfel „Imperiul european“, fundat pe o comunitate 
biologică și lingvistică, se scindează pentru o primă dată 
în Occident și în Orient, iar apoi Occidentul cunoaște 
două civilizaţii: una, civilizaţia italiotă, ia în stăpinire 
peninsula, căreia îi dă numele și, după legea „localizării“ 
rasiale și lingvistice, se multiplică în tot atîtea grupuri: 
umbrii, samniţii, sabinii, latinii etc. Or, pornind de la 
unul din aceste popoare — latinii — unitatea va fi din 
nou realizată, însă în cadrul unei civilizaţii noi, civili- 
zaţia Romei, aceasta restabilind iarăşi Europa în fron- 
tierele sale „neolitice“. Aceasta e cea care, extinzîndu-se 
către est și nord, atinge nordul dunărean, unde se află 
vatra viitorului popor român, deocamdată ocupat de 
geto-daci — tracii de nord, 

Să urmărim acum, tot atât de sumar, în linii generice, 
aventura etnică și lingvistică a altor civilizaţii europene, 
mai învecinate sau mai îndepărtate, geografic, dar și 
cronologic, de spaţiul unde aveau să existe românii. 

Nu stă în intenţia noastră, desigur, să facem istoria 
fiecărui popor european: spaţiul nu ne-ar permite-o, 
și nici ansamblul preocupărilor noastre nu se referă și 
la sfera geopolitică a vecinilor continentului, Mai mult, 
un popor considerat numai sub unghiul rasial sau etnic 
și lingvistic este, pentru noi, fără interes. Europa, ca o 
comunitate de popoare, ne preocupă mai ales ca fenomen 
cultural, și nu rasial. Dacă reamintim principalele etnii 
sau rase care, de trei mii de ani, au locuit continentul 
nostru, e pentru a urmări sintezele operate prin 
intermediul culturii. Așadar, etnia în mişcare, modul său 
de înaintare creatoare în istorie este ceea ce ne preocupă. 
Pe această cale, de la italioţi ajungem la celți. 


|] 

Astfel, italioții se înstăpînesc în Peninsula Italică 
și făuresc istoria romană. Cît despre celți, ei rămîn timp 
îndelungat fără istorie: ei trăiesc din amintirile lor neo- 
litice. Dar există un moment privilegiat, un moment 
creator care face din celți cuceritorii lumii: e momentul 
sintezei celtice care vorbeşte de mișcarea „tribului 
celtic“ spre estul european. Ea va dura două secole 
aproximativ (din al V-lea pînă în al III-lea f.e.n.) 


E totdeauna instructiv a asista la întîlnirea unor 
civilizații diferite. În momentul cînd celții întreprind 

„invazia“ lor spre Carpaţi și Balcani, Roma este fun- 
dată, traco-dacii au o civilizaţie avansată, iar grecii 
intră în era Logos-ului, după epoca miturilor şi a epo- 
peilor homerice, Aceasta pentru a spune cum contactul 
între rasele europene, ajunse la forme de cultură speci- 
fice, poate fi greu de consecinţe. Nici un contemporan, 
se plinge N. Iorga în celebra sa Istorie a românilor 
şi a romanității orientale (tomul I), „n-a descris marea 
invazie (a celților) în secolul al V-lea, cu căştile lor de 
bronz împodobite cu figuri de animale, de păsări, cu 
coarne, cu picioarele strînse în ițari, cu săbiile lor încovo- 
iate, cu berbecele lor puternic și cu lancea lor lungă, în 
aceste regiuni ale Orientului, unde ei trebuiau să facă 
de asemenea, prin vacarmul uriaș al strigătelor cu care-și 
însoțeau apariția, și o impresie de teroare“. 

Pînă unde merg celții în deplasarea lor spre est? 
Numele orașelor descălecate în timpul mișcării lor ne 
permit să determinăm geografia politică a înaintării 
celților. Or, aceste Campodunum, Virunum, Remesiana 
(care amintește de galicul Reims), Artobonge, Gaveno- 
dorum, Idunum și alte Arelate (de la Arles) în Vindelicia 
şi Norica se întind pînă la vărsarea Nistrului. Celţii 
pătrund, așadar, în est concomitent cu momentul cînd 
Europa geopolitică își trăia finalul.! Invazia celtă se 
continuă atunci către sud. O serie de nume celtice atestă 
coborîrea lor în Balcani, unde se vorbeşte de un „regat“ 
celt la Tylis sau Tyle?, ca, de pildă: Meldia (care eo 
Meaux), Galaţi-Galata  (Port-en-galle), Orkellai-Vercel- 
lae, Taliata, Gernlata și Narissus. 


1 Existenţa dolmenilor în stepa rusească poate dovedi, şi în 
același timp nu poate, că celții ar fi pătruns dincolo de Nistru, 
De fapt, cimerienii, poper de rasă orientală, sînt cei care au 


introdus în ritul funerar practica, dolmenilor. 


2: Satul bulgar Tulovo. 

Ramura cea mai durabilă a celților poartă numele de! 
scordiaci. Alături de britolagi, ei joacă un rol important 
în regiunea orientală a Europei, de la Panonia spre est, 
pînă dincolo de Nistru, Dunele — adică cetățile celtice— 
se succed începînd de la Singidunum (Belgrad), loc de 
mare valoare strategică, unde se întîlnesc albiile largi 
ale Dunării, Savei și Timișului, pînă la Capedunum și 
la Bononia Balcanilor, pînă la Vidin și, de partea cea- 
laltă a Dunării, pînă la Durostorum — cu terminație 
tracică — pe un amplasament de o uriașă importanță 
militară. Aceasta arată un întreg sistem galic de ocupa- 
ţie, acolo unde Dunărea își schimbă cursul spre nord 
și de unde se poate domina vasta regiune de mlaștini 
a Borcei, apoi, mai sus, pînă la Arrubium-Măcin, pentru 
a ajunge la alte puncte de dominație: anume Noviodu- 
num (un altul se află pe cursul mijlociu al Dunării), 
vadul dobrogean de la actuala Isaccea și cetățile semna- 
late de Ptolemeu (Carrodunum, Maeronium, Vivanto- 
varium, Eractum), în nordul Mării Negre, spre Crimeea. 

Dealtfel, într-o epocă în care șeful germanilor opuși 
lui Caesar se numea Ariovist, cuo terminaţie celtică, 
Chiar această terminaţie se regăsește, cu un nume amin- 
tind de populaţia boilor celți ai Boemiei, la Boerebista — 
Burebista. 

Care este extensia invaziei celților? 

Cu mult înaintea romanilor, care nu-și stabilesc 
frontiera lor europeană orientală pe Nistru decît în 
secolul al II-lea al erei noastre, celții veniţi din Galia 
refac „unitatea europeană“ de la Atlantic pînă în ste- 
pele ruseşti, Desigur, penetraţia celților n-a avut un 
caracter de formaţie statală, deși Iulian admite un stat 
celt sub regele Critasir sau Ecritasir, de asemenea, în 
Transilvania, cînd de fapt e în discuţie numai pasajul 

împotriva scordiscilor și tauriscilor, (Acest stat ar fi 
dispărut numai în acelaşi timp cu presupusul „imperiu“ 
al boilor.) Iar pe bază de noi monede concave, care au 
fost descoperite în Transilvania, s-a mers pînă la 
admiterea acestui „stat“ celt în Carpaţi, 

E potrivit să fie subliniată ambiția nemăsurată — 
dar legitimă —a celților de a reface ceea ce Iorga 
numeşte „Bazileea universală“, care nu e altceva. decit 
„Statul european“, Ei vor eșua. Dar contactul cu tracii 
din nordul Dunării, daco-geții de odinioară ai Româ- 
niei, are drept rezultat o sinteză interesantă. Pentru 
prima dată „Occidentul galic“ și „Orientul dacic“ sta- 
bilesc o unitate culturală. Cu ceva mai mult noroc, un 
mare imperiu celto-dac și-ar fi putut face intrarea în 
scena politică în momentul cînd Roma încă nu era un 
imperiu. Galii sub Vercingetorix și dacii sub Decebal, 
în vestul și în estul Europei, vor trebui să se împotri- 
vească singuri Romei — a lui Caesar și a lui Traian. Va 
fi fost dat ca destinul Europei să încerce formula romană 
mai curînd decît pe aceea celto-dacă. 


GERMANII 


Există anumite constante ale istoriei omenirii care 
ne fac să gîndim că „istoria se repetă“, Mișcarea popoa- 
relor, „imperialismul“ lor geografic sau politic, trebuie 
să fie clasate printre aceste linii de forţă pe care le ur- 
mează, în mod imperios, grupurile umane, 

Totuși, acum e vorba despre Europa — o Europă 
încă la începutul primului mileniu, sau anterioară: o 
rasă o ia înaintea alteia în tentativa de a ocupa geografic 
toată întinderea europeană, pentru a se institui în „popor 
european“ . Exemplul germanilor este dintre cele mai pro- 
bante: eï înlocuiesc pe celți — care ajunseseră, cum am 
văzut, pînă la noi — și repetă mișcarea. de expansiune 
într-o manieră absolut asemănătoare. 

Germanii încep deci să-i disloce pe celți de pe dome- 
niul lor, situat între Elba și Rin. Încetul cu încetul, 
le iau locul în Boemia și Silezia. Va veni un moment, 
cu toate acestea, cînd vor fi înlocuiți și ei de către 
slavi în aceleași regiuni. Dar în sud, ei se şi lovesc de 
Imperiul roman, care a atins malurile Dunării. Ger- 
manii se îndreaptă în continuare spre sud-est, pînă în 
Balcani, unde, dealtfel, nu vor rămîne multă vreme: 
destin identic cu al celților. 

Mai fericită va fi implantarea lor în nordul Italiei, 
în Franţa şi în Marea Britanie. Diferite triburi de rasă 
germanică, precum francii, se stabilesc definitiv și 
constituie fondul biologic al unui popor nou. 

Ne-am obișnuit să-i considerăm pe germani ca un 
popor barbar. Lucrul este adevărat în perspectiva 
civilizației romane, adică a statului sau imperiului celui 
mai bine organizat, față în faţă cu triburi sau grupuri 
mai puțin organizate. Cu toate acestea, într-o perspec- 
tivă culturală, elementul german este tot pe-atit de 
european ca și elementul greco-latin, Are chiar, ulterior 
lumii mediteraneene, cel mai însemnat aport la funda- 
rea culturală a Europei, Eroarea sa a fost, pînă în epoca 
noastră, de a fi voit să elimine sau să diminueze impor- 
tanța celorlalte culturi europene sub pretextul rasial. 

Oricum ar fi, semințiile germanice rămîn constitu- 
tive pentru civilizația europeană. În momentul cînd 

legiunile romane se retrag, ele le iau locul în aceste 
teritorii. Rolul lor rămîne important pe plan militar. 
Deoarece căderea Europei, în formula sa romană, 
nu înseamnă ridicarea unei Europe germane. Europa 
latină, Europa creștinismului, este cea care va face 
eforturi să redea continentului nostru o unitate, întîi 
spirituală, apoi politică. 

Din acest moment devine evident de ce orice rasă 
care se introduce în Europa romană, deși îi accentuează 
acesteia declinul, nu o poate înlocui. Goţii mai ales, 
„clienți“ ai romanilor, „federați“ pentru paza frontie- 
relor, au și fost învinși de partea latină a continentului 
nostru. Ei trebuie să devină creștini, pentru ca prezența 
lor să se justifice în continuare. Dar, deveniți ca atare, 
ei vor fi integrați în masa creștină a popoarelor. Este 
cazul vandalilor, vizigoților sau gepizilor, care vor dis- 
părea, asimilați, ca atîtea. alte triburi de rasă asiatică. 


GRECII 


Nu vom povesti din nou despre „miracolul grec“, 
care, la timpul său, este faptul de civilizație cel mai 
răsunător al Europei. Ne oprim la sfera culturală. În 
planul conștiinței europene, grecilor le lipsește această 
universalitate, care va fi pe rînd romană, latină 
sau franceză. Nu pentru că n-ar fi „universală“ cultura 

lor: filozofia greacă, la fel ca, mai tîrziu, filozofia ger- 
mană, este, fără discuție, piscul unei viziuni universale 
a lumii. Dar, pe plan politic, grecii n-au știut să fie 
„europeni“. Mai tîrziu, cînd, sub forma bizantină, vor 
avea misiunea de a continua Europa romană, ei se vor 
dovedi tot atît de incapabili de misiunea ce le revine; 
Singură Europa latină, Europa creștină a papilor, va 
şti să organizeze cruciadele necesare pentru apărarea 
fiinţei specifice a continentului nostru de amenințarea 
otomană în plan militar-politic și, evident, economic. 

Totuşi, ca fond rasial, din care vor ieși popoarele 
cele mai moderne ale momentului, grecii sînt o reali- 
tate constitutivă a continentului nostru. În secolul al 
XV-lea î.e.n. încep „invaziile“ elenilor în Balcani. Ei vin 
din Europa Centrală, traversînd țările daco-geților și 
tracilor. Aceștia sînt hei; din legenda Cretei și din războ- 
iul Troiei. După ei sosesc dorienii, care se așază în Pelo- 
ponez, și colienii, în centrul țării. Ultimii veniți sînt 
ionienii, care iau în stăpînire Atica. Cu mult înainte de 
Homer, grecii au călcat teritoriile din jurul Carpaţilor. 
Atunci trebuie să-l fi cunoscut pe Orfeu și pe atîția 
alți zei și eroi de care a fost vorba mai înainte. 


SLAVII 


În secolul al VI-lea, lombarzii şi gepizii părăsesc 
Bazinul Dunării și pătrund în Italia de nord. Începînd 
cu această dată, și timp de aproximativ două secole, 
slavii îi înlocuiesc pe germani în aceleași teritorii, ocu- 
pate pe rînd de „poporul european“ al indo-europenilor, 

A fost numit secolul al VIII-lea al erei noastre drept 
„perioada istorică a slavilor“. Ei domină într-adevăr 
istoria, căci pun stăpinire pe Europa orientală şi cen- 
trală, de la Caspica la Adriatica, de la Oder la Vistula. 
Cu toate acestea, slavii, care vor pătrunde și în sudul 
balcanic, vor fi opriţi de împărații bizantini. La fel se 
întîmplă și în Occident, unde regatul franc al lui Carol 
cel Mare, următor Imperiului roman, își stabilește 
liniile strategice de apărare, acele pile sorabiene (805) 
şi pile saxonice (808). Slavii, apăruți în spațiul dunărean 
cam după Justinian și ajunși la apogeul expansiunii lor 
cunoscute în secolul al VIII-lea, sînt deci printre ulti- 
mele seminţii constitutive ale Europei care-și fac apa- 
riţia în istoria continentului nostru. Din punct de vedere 
etnic, istoricii de origine slavă (polonezi mai ales) urcă 
mai departe în trecut și descoperă un popor protosiay. 
După acei istorici, înaintea istoriei slave și urcînd pînă 
în mileniul trei î.e.n., exista un grup unic al slavilor: 
„protoslavii“, Aceşti slavi originari ocupau un terito- 
riu situat între Baltica și Carpaţi, de la Oder la cursu- 
rile superioare ale Volgăi și Okăi. Deși acest popor este 
considerat ca slav (prin limbasa mai ales), -el poartă 
numele de lusacieni. De und€ numele dat acestei epoci 
arhaice de „civilizaţie lusaciană“. 

Istoricii slavi explică astfel originea fondului comun 
lingvistic al slavilor cu cele trei mari ramuri ale lor: 
slavii orientali, slavii occidentali şi slavii de sud. Ei 
descoperă și în poporul veneţilor slavii de joncțiune 
între lusacieni şi slavii erei noastre; istoricii germani, 
însă, văd în ei mai curînd germani. 

Întrebarea noastră este, evident, alta: slavii fac 
ei parte din Europa? Răspunsul este neapărat afirma- 
tiv. Intrarea în istoria Europei a acestei seminţii este 

întrucîitva mai tîrzie, dar trebuie precizat că slavii 
sînt europeni, în termenii discuțici noastre, ei au fost 
„curopenizați“. Fără îndoială, slavii au jucat un rol 
important în regiunile orientale după căderea Europei 
romane. Se ştie, în adevăr, că galo-romanii s-au ameste- 
cat cu francii, popor germanic, care a fost asimilat ; 
la fel, sînge lombard curge în vinele italienilor ; vizigoții, 
alt popor germanic, s-au topit în masa iberică. Dar 
nici francezii, nici italienii, nici spaniolii nu sînt „ger- 
mani“. Ei au rămas latini prin limbă și cultură. 

Un proces în linii mari asemănător s-a petrecut în 
Romania orientală a fostului Imperiu roman. După 
cîteva secole de migrații, daco-romanii au văzut (secolele 
VI—VIII) venind în teritoriul lor- pe slavi. Elementul 
slav a jucat, în legătură cu poporul român, același 
rol ca. al germanilor la altepopoare de ginţi romane. 
Ei s-au asimilat. Trebuie totuși să recunoaștem că pene- 
traţia slavilor, începînd din secolul al VI-lea, zguduie 
profund elementul roman din sudul dunărean. Ceea ce 
popoarele germanice, în neîncetatele lor incursiuni, nu 
putuseră să facă, slavii “reuşesc pe deplin. În adevăr, 
populația romană e dislocată de valurile infiltrărilor 
slave. O parte a romanilor a trebuit să se tragă spre 
coasta dalmată. Cei rămași dispar în masa slavă, de 
departe mai numeroasă. Dar, invers, cultura și civili- 
zaţia romană sînt cele care își preiau supremaţia. În 
așa măsură, încît, dacă din punct de vedere al rasei, 
slavii sînt ei cîştigătorii în sudul Dunării (ceea ce nu e 
cazul cu slavii din nordul dunărean), din punct de 
vedere cultural ei sînt învinși de Roma. 

Între timp, masa slavă, unitară pe planul lingvistic, 
va începe la rîndul său să se diferenţieze. De pe acum, 
daco-romanii din nordul și de la gurile Dunării asimi- 
lează pe slavii veniţi în cuceritori. După secolulal VIII-lea, 

prezența acestui popor asiatic, maghiarii, contribuie 
activ la separarea slavilor stabiliţi în Occident de slavii 
orientali, Astăzi, harta așezării slave în Europa arată 
clar urmările acestui dublu fenomen nefast pentru uni- 
tatea seminției slave, fenomen constînd în: 

a) rezistența romanilor (daco-romanii stabiliți la 
nordul Dunării și vestul Mării Negre) la penetraţia 
slavă; 

b) migraţia asiatică (huni, unguri). 

Mai întii, sub raport lingvistic, din secolul al VIII-lea 
limba slavă se diferențiază în funcție de locul geografic în 
care sînt plasate popoarele de origine slavă. 

Fondul etnic al Europei este acum complet. Dar 
destinul slavilor în această perioadă arată o dată mai 
mult limitele adevărate ale Europei. În adevăr, în mă- 
sura în care slavii au același rol ca al germanicilor 
în apus, ei își asumă vocaţia rasială a Europei. La fel 
e cu slavii care pătrund în Imperiul roman, indiferent 
dacă s-au asimilat (ca în România) sau dacă au fost 
învingători (ca în Bulgaria. și Iugoslavia). Polonia, 
Cehia, Slovacia, Serbia, Croaţia și Slavonia, Bulgaria 
sînt teritorii europene dominate de conştiinţa slavă, ca şi 
teritoriile nordice şi estice ale continentului, mai sus 
de Marea Neagră și Caucaz, pînă la Ural, de unde 
migraseră. seminţiile slave spre vest și sud. 

Neîndoios, Europa însăși cuprinde, din punct de 
vedere etnic, unele insule asiatice, Chiar într-o epocă 
în care marile seminţii europene (celții, italioţii, tracii) 
făuresc istoria Europei, popoarele Asiei încearcă să se 
așeze cît mai la vest cu putință. Cimerienii, veniţi din 
Asia Mică în secolul al VII-lea f.e.n., atacă Peninsula 
Balcanică și pătrund în stepele rusești în momentul cînd 
sciții își fac ei înșiși apariţia la frontiera orientală a 
Europei. Aceasta este epoca în care poporul scit ajunge 

pînă în Transilvania românească. Se pare că sciții au 
fost daţi înapoi de expediția lui Darius (514 î.e.n.), 
spre vărsarea Dunării, 

După sciți, sarmaţii sînt cei care-și desfășoară 
înaintarea lentă către vestul european. Sîngele lor 
turanic nu va lăsa mai multe urme decît acela al sciților. 
Şi ei au fost asimilați şi învinși de civilizația romană. 
În genere, ei au fost opriți pe Nistru. După N. Iorga, 
putem acorda sciților meritul de a fi dat numele de 
Dunăre Istrului roman. „Mi se pare dificil, scria 
N. Iorga, să nu pun numele Dunării (atît de discutat) 
în legătură cu Donul și cu Duna, care sînt evident nume 
scite. Slavii veniți ulterior au trebuit desigur să accepte 
aceste nume de la înșiși predecesorii seminției române, 
aflați în aceste regiuni, tracii. Aceștia, la rîndul lor, 
-acceptaseră un nume care, fiind auzit şi adoptat cu 
această terminaţie -re (Dunăre), nu făcea decît să redea, 
cu alte organe ale cuvîntului, terminația păstrată de 
romani în Danubius saù Daniwius, care supravieţuieşte 
în germanicul Donaw. E 

-... În ce priveşte Istrul, pe care noi l-am apropiat 
de Nistry, aici se descoperă cu ușurință rădăcina str, 
pentru apa care curge... “Cât: despre numele de Scythia 
Minor, dat de romani regiunii,situate între Dunăre și 
Marea Neagră, Dobrogea românească, nu înseamnă 
că sciţii ar fi reușit să disloce poporul daco-get autohton. 
Simplu, este vorba de un statut politic (sei înseamnă, 
după Herodot, „dominaţie“). Pe planul etnic, Sciția 
mică este o Dacia, Dacia Pontică“.1 


1 Astfel, de exemplu, în secolul al V-lea e.n., vom afla pe 
menționatul „călugărul scit", pe nume Dionysos cel Mic (Ekiguus), 
autorul „erei noastre creștine“—al numărătorii anilor de la Cristos, 
nu de la zidirea Romei — și al unei „table a Paştilor“. Dar Dionysos 
nu e scit decît prin nume: el este daco-roman, adică român din 
secolul al V-lea, (cf. lucrării noastre asupra lui Dionysos Românul). 

UNGURII 


Europa etnografică va cunoaște, în sfîrșit, un popor. 
asiatic care prinde rădăcină, către sezolul al X-leâ,: pe- l 
continentul nostru: ungurii. Ei sînt ultimii. veniți, sin- ` 


gurii asiatici din Europa care n-au fost asimilați imediat 
de populațiile romanice, germanice sau slave, ci și-au 
păstrat identitatea lor rasială cu prețul unei convertiri 
spirituale importante: acceptarea Romei latine și a 
creştinismului. i 
Ungurii sînt un popor fino-ugric. Limba lor se înru- 
dește cu limba finlandezilor și laponilor. Ei s-au insta- 
lat în Panonia, venind din centrul Asiei (munții Altai), 
Către anul 830“ei locuiesc în regiunea Lebedia (nume dat 
„de sursele bizantine), situată între Don și Nipru. Îm- 


pinși de pecenegi, ei ajung spre 889 în Bugeac (teritoriul: 
dintre Prut și Nistru). Sub coüducerea lui Arpad, pe. 
la 896 ei coboară din Carp: i galițieni: către actuala * 


pustă ungară. i 

Începnd din: aceşt moment, ungurii işi încep 
incursiunile lor spre-Gșrinânia (vor fi învinși pe malurile 
Lechului la 10 august 955). Atunci, și mai ales după ce 
regele Ștefan (cel Sfînt) a trecut la creștinism, ei por- 
nesc la cucerirea regiunilor orientale, ţinuturile româ- 


nilor, descendenţi ai daco-romanilor. Cronicile au păs- - 


trat istoria acestor ciocniri, încheiate în favoarea ungu- 
rilor. În această perioadă, statul ungar acționa în vir- 
tutea unei misiuni europene din sfera celor care ne preo- 
cupă în aceste pagini: să recucerească frontiera orientală, 
pe care Roma, după secolė de migrații ale seminţiilor 


din nordul și estul Europei şi din Asia, o pierduse. Vom ` 

reveni asupra acestei probleme numaidecît, atunci 
cînd va fi vorba de tătari, al căror rol va fi infim, dacă 


"nù inexistent, în formațiunea etnică a Europei (în 


i „schimb, influența lor va fi importantă în Rusia). 


13 


Înainte de aceasta, însă, deoarece, odată cu excursul 


“ àgupra tătarilor,, intrăm în perioada, istorică determi- 


nată, atestată documentar, a Principatelor Române 


„din estul și sudul Carpaţilor, să fixăm cîteva concluzii 
NR despre ansamblul european în care se află poporul 


român, în aceste secole tulburate, în continuă mişcare 
'a'raselor și a fondului spiritual (lingvistic), cînd, totuși, 


-se constituia. el ca -popor.autonom, din dubla ramură 


traco-romană. i . 


„DEMOGRAFIA EUROPEANĂ 
FMOCRA MANT 


Mut 


is A 


Fondul rasial și lingvistic ¥uropean ne oferă o ima- 
gine biologică a continentului nostru. Chiar pe parcursul 
celor spuse, am urmărit conștiința difuză a numeroa- 


“selor seminții europene, pe cale de a lua în stăpħire 


teritoriul definit drept specific european de la Atlantic 
la Marea Neagră, din Caspica în Scandinavia și Baltica 
la Mediterana. În mișcările lor istorice, seminţiile şi 
limbile s-au amestecat și, sub influenţa reciprocă, au evo- 
luat. Statul-eponim european, considerat ca avînd o sin- 
gură Sursă, sub raport lingvistic, nu este, poate, decît un 

mit. Dar un mit carestă la baza fiecărei seminţii europene, 
care-i explică și justifică expansiunea— „imperialismul“ fi- 
ecăreia, misiunea înaltă de a regăsi limitele Europei 
și a institui un cadru unitar de viață. Dar în această 
acțiune, care nu mai este un dat, ci o voință omenească, 
aventura rasială a fondului etnic al Europei cedează 
locul sstoriei şi, deci, entităților naționale. Deși justifi- 
carea este cea a conștiinței biologice, expansiunea. unei 
rase devine și fenomen cultural, și pe noi acesta ne preo- 
cupă aici. „Biologicul“ se depășește în spiritual. Limba 
şi. sîngele sînt culoarea evenimentului cultural ce se 
pregăteşte. Așa se explică viabilitatea statelor formate 
în acest interval din numeroase limbi și seminţii. Ceea 
ce nu le împiedică să aibă, din punctul de vedere al cul- 
turii — care prezintă caractere unitare de cultură 
europeană — şi comparativ cu alte continente, trăsături 
care definesc o singură națiune. La fel, este suficient, 
în acest caz, să vedem în statul european (ce rămîne a 
fi făcut) o singură națiune, deoarece a realizat — vorbind 
în sens larg — o singură cultură” în tiuda nenumăratelor 
seminții, limbi şi dialecte ce; trăiesc și se exprimă pe 


continent, în ciuda și, de fapt, cu concursul lor, cu . 


participaţia lor. Locul nostri în acest ansamblu se defi- 


nește prin atare coordonate de integrare cu poporul - 


specific, în cultura — ărmonioasă — a continentului. 

Cît privește demografia europeană, ea este, la fel, 
un fenomen cultural. În adevăr, e de neconceput a con- 
funda numărul populaţiei unei națiuni, a unui stat sau a 
continentului european, cu rasa ori cu limba, care apar- 
țin fondului biologic. Cum vom reuși atunci să facem 
numărătoarea demografiei franceze (de exemplu), fără 
o incursiune în Belgia și în Elveţia, dacă am separa 
permanent de națiunea franceză (fenomenul cultural) 
populaţiile ei, care sînt originar „germanice“, „normande“ 

sau „basce“ sub aspectul rasial și lingvistic? Trebuie 
deci să subliniem, o dată mai mult, că „demografia 
europeană“ aparține definiției culturale a Europei (o 
singură națiune), și nu conștiinței biologice a Europei, 
care e un moment, cel dintîi poate, al unei „conștiințe 
europene“ larg dezvoltate astăzi. Europa, pe care am 
delimitat-o geografic (și. politic) de la Brest pînă la 
Ural, este în acest sens o națiune cu multe sute de 
milioane de locuitori. Recensămîntul fiecărui european 
după rasa, limba și țara sa nu dăunează ideii de ansamblu 
armonios european („națiunea europeană“), ci o sus- 
ține, o validează. Cum am mai spus-o, fiecare este 
„european“, adică o sinteză de seminții, de limbi, de 
istorie, apartenență statală și destin politic. Această 
sinteză este fondul cultural al individului, fond care, 
singurul, poate să-l facă asemănător tuturor celorlalți 
europeni. 

Fără îndoială, poate fi urmărită (de bine, de rău) 
evoluția demografică a, fiecărei țări, deși, adesea, în 
decursul. secolelor, țara: respectivă și-a schimbat, în 
unele momente ale istoriei, frontierele. De pildă, Franţa 
se lăuda cu 6 milioanehde locuitori în epoca Galiei 
barbare, cu 8;5 milioane în timpul galo-romanilor, cu 
10 milioane sub carolingieni, cu 20 de milioane în seco- 
lul al XIII-lea și cu 50 de milioane în 1967. Ei sînt 
francezi, în chip distinct, și, totodată, în spiritul expu- 
nerii de față, europeni de apartenență franceză. 

Următor francezului, germanul își poate calcula 
volumul demografic al țării proprii: 2 milioane în seco- 
lul I f.e.n., 12 milioane în secolul al XIV-lea, 18 milioane 
spre 1700 și 70 de milioane în secolul al XX-lea. Demo- 
grafia, în acest caz, nu dovedeşte, vai, nimic: cei peste 
20 de milioane de români (și nu numai cei care locuiesc 
între frontierele precise ale statului, dar şi în teritoriile 

vecine, ale țărilor limitrofe) cîntăresc tot atît în balanța 
europeană cît cei 70 de milioane de germani. Cu condiția, 
însă, ca fiecare să posede și conştiinţa sa europeană, 
odată cu aceea de român sau de german. Specificul 
românesc sau numărul populației nu constituie o 
piedică de a fi european, ci aduce mărturia originală 
etnică, socio-politică, spirituală, istorică etc. în ansam- 
blul armonios european. 


CĂDEREA IMPERIULUI ROMAN 


. 

Manualele de istorie pretind că Roma a căzut din 
mai multe cauze: sosirea = i migratoare, indis- 
ciplina armatei, incompetență; responsabililor romani. 
Altfel spus: Roma înstrăinează puţin cîte puţin forța sa 
și misiunea sa în favoarea șefilor „barbari“, pe care-i 
primește ca federaţi şi care, în cele din urmă, îi vor da 
lovitura de graţie: 

Fără îndoială se vorbește, de asemenea, de „perico- 
lul creştin“, care subminează temeliile imperiului. 
Religie a săracilor, creștinismul aduce o egalitate a 
tuturor în fața morţii. Cu timpul, această unitate de 
destin în ceasul suprem nu putea să nu devină egali- 
tatea tuturor în faţa vieţii. „Masele“ ținute la o parte 
— sclavi, barbari, străini — nu au decât să devină creş- 


tine pentru a pretinde o nouă „cetăţenie“. Totul e 116 

drapat religios, dar în fapt asistăm la o revanșă a 
omului de jos, la emanciparea sclavului, care începe să 
fie mulţime, deci forță, şi să dobîndească și conştiinţa 
individualităţii sale. De aici, drumul spre un nou 
umanism e deschis. Astfel se naște ideea, mai largă, 
de „persoană umană“, care se va substitui celei de 
„civis romanus“. 

Paralel, imperiul își pierde unitatea: el se fărîmi- 
țează în tot soiul de provincii, deși oficial nu e împărțit 
decît în două părți: Romania Occidentală și Romanie 
Orientală. Dar este sigur că împăratul — în continuare 
ales de armate — devine șeful unei provincii mai curînd 
decît al unui imperiu, după particularismul impus de 
armata care l-a ales. 

Începînd din secolul al III-lea, imperiul se sparge 
într-o zecime de bucăţi. Este interesant să ne imaginăm, 
pentru acest secel al III-lea, nașterea unei puzderii de 
state, de cultură romană, pe cale de a deveni naționalități 
distincte. Ele ar fi evitat nașterea (în secolul al V-lea) 
regatelor romano-germanice: al ostrogoților în Italia, 
al vizigoților în Spania, âlfrancilor și al bourguignonilor 
în Galia, al goților în Dacia... Totuşi, începînd din 
284, Dioclețian restabilește unitatea imperiului, deja 
zguduit la frontierele orientală și nordică de către 
„barbari“. 

Însă acum Roma nu mai este în Roma. Mai rău 
chiar, orașul devine un obstacol în calea expansiunii 
Romamie-lor. Din anul 284 ea încetează de a mai fi 
capitală. Împăratul are reședința în Orient, la Nicome- 
dia (la întîlnirea Europei și Asiei), colegul său la Milano 
(pentru a-i supraveghea pe „barbarii“ din nord), iar 
locotenenţii lui — „cezarii“ — aproape peste tot: la 
la Trevium, la Sirmium, gata să-i atace pe germani sau 
pe iranianul Europei (sarmat, roxolan, iagid). Însă 

romanul știe întotdeauna că „barbarul“ este incompa- 
tibil cu cultura greco-romană, pe care el, romanul, o 
reprezintă. 

Incompatibil, de asemenea, cel puțin la început, se 
dovedește a fi creștinismul, a cărui dogmă n-a asimilat 
în întregime filozofia greacă și legislaţia romană. Ca o 
maladie internă, în inima imperiului creştinismul roade 
omul păgîn. Persecuţiile nu sînt poate decît mijloace 
de apărare ale imperiului muribund împotriva bolii lui, 

Dar, vai, „barbarii“ au și intrat în acțiune. Goţii 
mai întîi, aceşti Greutungs, cunoscuţi în secolul al V-lea 
sub numele de „ostrogoți“ (adică „goții strălucitori“ 
şi nu „goții de est“), vin din stepele ruse. Regele Erme- 
naric întemeiase, în teritoriul de azi al Rusiei, un 
imperiu ai cărui vecini sînt finlandezii și slavii la nord- 
vest, limitat de Don și de Nistru. Loviţi de huni, ostro- 
goții, care nu s-au raliat „barbarilor“ veniți din Asia 
mongolă, se îndreaptă, sub Alatheus și Safrac, spre 
Nistru. Ei îi împing pe „goții de vest“ (vizigoții) spre 
Carpaţi și spre Imperiul roman. În anul 376, un grup 
de goți trece Dunărea la Durostorum (Silistra de azi) 
și înaintează în Moesia și în edonia, pe care le trec 
prin foc. Valens e bătut, în 378, lîngă Adrianopol. 

În Occident, francii sînt cei ce pun mîna pe putere. 
Imperiul devine barbar. Partea occidentală intră în 
război cu partea orientală a Europei. Se ajunge la acest 
paradox prelungit, vai, pînă spre zilele noastre, de a 
vedea la Aquileea, la 5 septembrie 394, o bătălie între 
cele două părți ale Imperiului roman — occidentală şi 
orientală: francul Arbogast, conducînd o armată de 
franci şi alamani, contra lui Teodosie, toleratul, la 
Constantinopol, a vizigotului Athanaric, în fruntea 
unei armate compuse din goți, alani, iberi din Caucaz, 


vandali. Stilichon şi Alaric sînt la ispravă şi ei față. 118 

Timp de un secol, începînd din 395, cînd fiii lui Teo- 
dosie își împart imperiul — Arcadius în Orient, Hono- 
rius în Occident — Roma e la bunul-plac al șefilor 
„barbari“. Dacia este pe rînd: gotică, avară, gepidă 
etc. Panonia este ocupată de huni în 433, de ostrogoți 
în 454 și de gepizi în 471. Francii se stabilesc în Galia 
și saxonii îi înlocuiesc pe romani, din 441, în Marea 
Britanie. Spania, cu excepţia părții „taragoneze“ și 
„cartagineze“, încetează, după 454, să mai fie romană. 
Suabii au ocupat, începînd din 415, Galicia, Lusitania 
și Betica. Roma nu mai este în Roma și „pax româna“ 
nu mai e decît „războiul barbar“. Odată cu căderea 
oficială, în 476, a Imperiului roman, Europa „civis“-ului 
a murit, 

Însă chiar de pe acum semințele sînt gata să încol- 
țească, o nouă conștiință, spirituală de data aceasta, 
pregătește noile imperii creștine, care, la Roma, Constan- 
tinopol sau la Strasbourg, trebuie să ia locul Europei 
geografice. 

Cultura. greco-latină nu ajunsese decît la universa- 
litatea romană a omului, recunoscut în prealabil drept 
civis. Un strat nou se defineşte în lume — începînd cu 
orientul Asiei și urmînd numaidecît cu Europa în pri- 
mele secole ale mileniului inaugurat de strălucirea spiri- 
tuală a Imperiului roman al lui August: e mulțimea 
care-l adoptă pe urmașul lui Dumnezeu ridicat la treaptă 
umană. Paradoxal, umilința creștină a insului are drept 
rezultat ascensiunea sa în planul social și al conştiinţei. 
Religia e deci o ipostază a altei categorii spirituale, ori- 
care va fi autoritatea ei, conferită, la nivelul conduceri- 
lor de stat, de criterii politice, nicidecum divine. Vom 
asista la o lungă perioadă de rezolvare a controverselor 
politice prin cele religioase, de înscriere a conflictelor 
sociale din interiorul statelor, și ale statelor între ele, 


Scanned with CamScanner 


sub emblemele bisericii, ca efecte ale voinţei sau porun- 
cilor divine. Ele încep odată cu căderea lumii romane. 

Timpurile sînt grele. Germanii sînt la Roma și 
ameninţă viaţa orașului, deci și a fraţilor creştini. Ili- 
rianul sfînt Ieronim, traducător al Bibliei în latinește, 
scrie în corespondența sa: „Un zvon înspăimîntător ne 
vine din Occident; Roma e învăluită, cetățenii își răs- 
cumpără viața cu aur; dar odată despuiați, sînt 
încercuiți din nou; după ce și-au pierdut bunurile, tre- 
buie să-și mai piardă și viața. Vocea mi se gîtuie și sus- 
pinele îmi taie suflarea în vreme ce dictez aceste cuvinte. 
E cucerit acest oraș care a cucerit Universul ... Ce spun 
eu? El moare de foame înainte de a pieri de sabie; 
abia rămîn acolo cîţiva oameni, să fie duşi în robie. 
Minia înfometaţilor îi face să se sfișie între dînșii ; 
grozăvia e așa de mare că mama nu-și cruță nici chiar 
noul-născut ... 

Nu trece un ceas fără să mă duc să primesc grupuri 
uriașe de fraţi. Mănăstirea pustie se preface în han 
prea plin... Această fugă, această amestecătură arată 
înverșunarea, barbarilor: bieţii nenorociţi sînt despuiaţi 
de orice și acoperiţi de răni. Cîtă durere pentru mine să 
văd această putere veche, această statornicie în bogăţie 
ajungînd la o asemenea mizerie, lipsă, de adăpost, de 
hrană, de îmbrăcăminte“. 

Astfel se naște omul creştin: sărac, gonit, martirizat. 
Nici nu putea fi altfel, căci și profetul acestuia venise 
pe lume în sărăcie și suferință. Totuși, creștinul se ridică 
din ruinele Imperiului roman, purtător al unei făgă- 
duințe noi, căci el este purtătorul unei noi conștiințe: 
conștiința umanităţii sale spirituale. El este, în adevăr, 
o persoană, recunoscută de grația divină, în lipsa legii 
Romei, care și-a pierdut puterea. 

Oricum, barbarii continuă jaful Romamiz-lor din 
Occident și din Orient. „Această provincie, mai spune 
traducătorul Vulgatei, pe care ei [„barbarii“] o găseau 
pașnică şi liniștită, frumoasă și înfloritoare, coloanele 
lor nelegiuite o devastau și o pustiau, scăldînd totul în 
foc și sînge. Ei nu cruță nici pomii fructiferi, ca să 
răpească fugarilor, ascunși în refugiile muntoase 
ori în adîncimile văgăunilor, putinţa de a folosi această 
hrană după trecerea lor. Nici o așezare n-a scăpat 
cruzimii lor mereu mai mari — bazilici, mănăstiri, 
cimitire stîrneau mînia lor ucigătoare; ei dădeau foc 
cu mai multă bucurie locurilor de rugăciune decît ora- 
şelor.“ Amintirea vandalilor a rămas adînc înrădăci- 
nată în sufletul european, cu deosebire la europenii 
din est şi din centru, care totuși timp de peste cinci- 
sprezece secole au văzut alți barbari mai mult sau 
mai puțin cruzi. 

În cursul prăbușirii lumii păgîne, creștinul folosește 
argumente religioase pentru argumentarea obiectivelor 
sale politice: el are conștiința că trebuie să salveze 
Roma, cu alte cuvinte, ceea ce era atunci unitatea 
lumii. Totul are loc, spune creștinul, după voia Dom- 
nului; acesta își are mandatarii săi pe pămînt nu doar 
pe capii bisericii, urmași ai apostolilor, dar și pe cei 
politici — regii, principii şi împărații. Prudentiu, poet 
creștin și înalt funcționar roman, scria prin 405: „Civi- 
lizația romană se deosebește de barbarie ca un om de 
un animal, așa cum un om cu darul vorbirii se deose- 
beşte de un mut...“ El adaugă: „Care e taina destinu- 
lui istoric al Romei? Pînă acum, tot pămîntul a fost 
sfîșiat, din Occident în Orient, de o luptă continuă. 
Ca să domolească această nebunie, Dumnezeu a învăţat 
naţiile să asculte și ele de aceleași legi și să devină toate 
romane. Acum vedem oamenii trăind ca cetăţeni ai 

unei singure cetăţi și ca membrii unei aceleiași familii, 
Ei vin, de-a curmezișul mărilor, din ţările îndepărtate, 
pînă la forum-ul care le e comun; popoarele sînt unite 
prin comerț, prin civilizație și prin căsătorii; din 
amestecul popoarelor s-a născut o seminţie unică: 
iată semnul victoriilor şi triumfurilor imperiului,“ De 
fapt, Imperiul roman e cel ce a pregătit calea crești- 
nismului. 

Roma se prăbușește: Roma necredincioșilor, a îm- 
păraţilor incendiatori și adulterini, dar și Roma care 
posedă trupurile lui Petru, lui Pavel, lui Laurenţiu 
și ale altor sfinți martiri. Sfintul Augustin ajunge 
chiar să se întrebe: „La ce slujesc mormintele aposto- 
lilor?“ 

Răspunsul nu întîrzie să vină: Orașul — Roma — 
va deveni scaunul, Sfintul Scaun al omului nou. Dar 
mai înainte, primul împărat creștin, Constantin cel 
Mare, încercase să salveze pe cale politică imperiul 
și conștiința lui europeană, dînd legiuiri noi, care să-l 
consolideze politic şi social, întărise religia, acum 
forță importantă, şi clădise un oraș nou: Constanti- 
nopol. 


BIZANȚ, IMPERIU FĂRĂ CREDINȚĂ 


Ne amintim: că, faţă cu noua credinţă, puterea 
romană ezită un timp între toleranță şi martiriul 
adepților lui Crist. Juridic, împărații nu pot exclude 
de la libertatea credinței micile colonii care se roagă 

Dumnezeului unic. Însă, ca orice putere, ei au nevoie 
de un „tap ispăşitor“ în cazurile de eșecuri economice 
sau militare. 

Astfel, recunoașterea de către statul roman a creşti- 
nismului ca religie oficială e precedată de toleranța 
juridică pentru credința în Crist. Totodată, după 
Constantin şi după Edictul de la Milan emis în anul 
813 — de fapt o înţelegere între Constantin și Liciniu 
privind politica religioasă în imperiu — vor mai fi 
încă valuri de intoleranță. 

Citind cu atenţie acest edict de toleranță: „Am 
crezut că trebuie să reglementăm înainte de toate ceea ce 
priveşte respectul datorat Divinităţii pentru a da crești- 
nilor și tuturor libera alegere. de a urma religia la ale- 
gerea lor“ descoperim. în același timp juristul și super- 
stițiosul, cu alte: cuvinte romanul (mai mult decît 
creștinul animat de dragoste), care nu mai poate „să se 
spele pe mîini“, ca Pilat, căci intoleranța îl rănește în 
sufletul său hrănit de: dreptate, iar martiriul adorato- 
rilor Dumnezeului unic îl face să aibă teamă de pe- 
depse mai presus de simțuri. Constantin, împăratul, 
deci șeful suprem politic, cel puțin înaintea botezului 
său, era Pontifex maximus, omul ce reprezintă divini- 
tatea capitolină — păgînă — pe pămînt, Ceea ce este 
mai important în hotărîrea lui Constantin cel Mare 
e de a impune, în Occident, o religie care nu există 
decît în romanitatea orientală: în Tracia, în Grecia, 
în Cipru (și la Edessa). 

Politic, e un nonsens: nu impui unei administrații 
o religie de stat căreia nimeni nu-i aparţine. E chiar 

unde decurgea puterea — sau confirmarea ei — era 
păgînă. Dar botezatul din 21 mai 337 — în ajunul 
morții sale — ne apare ca un veritabil interpret al 
istoriei și al destinului uman vor și în orice caz un 
clarvăzător politic: emblemele religioase, în acest mo- 
ment, dobîndiseră un extraordinar ascendent în toate 
planurile vieții publice, 

Același e sensul întemeierii noului Bizanţ, „Orașul 
lui Constantin“: împăratul înălța capitala creștinis- 
mului pe care o înțelegea de stil roman : legi ale Romei, 
limbă latină. Dar, două secole mäi tîrziu, orașul este 
în întregime grec: Roma nu mai este în orașul lui Con- 
stantin, Roma trebuie să se reîntoarcă la Roma. 

Din acest moment se înţelege, pe de o parte, aven- 
tura personală a Bizanțului și, pe de altă parte, con- 
flictul care va opune în mai multe rînduri Roma Con- 
stantinopolului. De la ocuparea de către Justinian a 
Orașului Sfînt și de către cruciați a orașului lui Con- 
stantin, pînă la schisma. Orientului și părăsirea, fără 
nici un ajutor din partea Occidentului roman, a creşti- 
nătăţii orientale zdrobite de turci — deși niciodată 
Bizanțul n-a uitat originea sa romană, bizantinii își 
ziceau chiar romei — îi va reveni Romei rolul de a 
organiza Occidentul și de a-l duce, pînă la Renaștere, 
pe drumul unei Europe unite, cel puţin în orientarea ei 
catolică, 

Cealaltă parte, Pars orientalis, cu toate ceasurile 
sale de splendoare, nu va avea niciodată decît un destin 
limitat, fără vocaţie europeană. Fără îndoială, cultura 
bizantină, următoare culturii grecești, care precedase 
și îmbogăţise civilizația romană, contribuie la patri- 

moniul european. Dar sinteza, universalitatea unei 
moştenit, avea să fie opera unui umanism nou, făurit 
tot în Occident. Atunci numai Orientul bizantin avea 
să fie integrat și pus în valoare. 

Indiscutabil, istoria Constantinopolului este cea a 
Imperiului roman fără Roma. De la 395 pină la 717, 
mai ales datorită lui Justinian, Orbis romanus s-a 
instaurat. Nu Europa creștină e cea care triumfă — 
în cazul diferitelor imperii romano-germanice în Oc- 
cident — ci o Europă încă anacronică, unificată prin 
arme şi legi. Să nu uităm nici că Justinian (527—565) 
este omul Pandectelor (sau Digeste) și al Instituțiilor. 
Scopul său, pe care şi-l realizează datorită generalului 
Belizarie, este de a recuceri Occidentul în maniera 
romană (și nu latină). 

Se înțelege de ce o Europă, în sensul unui imperiu 
în care 'să domnească omul creștin, nu putea să aibă 
nici o șansă. Sfîntul Scaun va urmări secole la rînd, 
fără succes, să dobîndească acest rol. 

Începînd cu 717 și pînă la căderea sa oficială în 
1453, Constantinopolul nu va fi decît capitala unui 
imperiu roman elenic. Treptat, creștinismul însuși se 
divizează și se organizează administrativ după nece- 
sitățile naționale — aceasta în răsăritul ortodox al 
Europei. Imperiul bizantin va sucomba din cauza 
egoismului său — o vom vedea odată cu cruciadele — 
fără a fi pregătit premisele unei noi umanități. Încât 
istoria sa, pe planul conștiinței europene, nu este mai 
importantă, pentru noi, decît erau războaiele de apă- 
rare sau confederaţia cetăților grecești. Amintim toto- 
dată că elenismul rămîne, pe plan cultural, unul din 
cele mai importante tezaure în patrimoniul omului 

IMPERIUL CREȘTIN 


Mai multe secole vor fi necesare pentru ca "dogma 
creştină, prada propriei sale crize de creștere, să-și 
sedimenteze ortodoxia. Ereziile mișună, pentru că 
rivalitățile politice mișună. Pe de altă parte, cetatea 
creștină e organizată fie de puterea temporară — și 
are loc atunci ridicarea regilor și împăraților „preacu- 
vioși“ — fie de Sfîntul Scaun. Cu timpul, izbucnește 
conflictul interior al creștinismului, din cauza dublei 
lui aspirații: istorice (adică politice, deci limitate) şi 
„eterne“ (adică religioase, divine). ` 

Cristologia trebuie așadar să asimileze romanismul, 
tot atît cultural, pe cît politic. Ea este latinë. Dealtfel, 
papii — și toți conducătorii Bisericii imperiului pre- 
făcut în bucățele — înțeleg rolul — dublu: religios și 
politic — ce le revine pentru a face trecerea spre Im- 
periul latin. Din primul secol, creștinismul încetează 
de a fi „pașnic“, adică de ase complace în situația 
de victimă, și de aici începe instalarea sa în planul 
politic. „Dumnezeul armatelor“ e invocat de fiecare 
dată cînd cineva își afirmă dreptul său temporar. Se 
întîmplă chiar că Sfîntul Părinte ajunge să se identi- 
fice cu Respublica Romanorum (la mijlocul secolului 
al VIII-lea), El îl înlocuiește — prea tîrziu — chiar 
pe împăratul roman, În cele din urmă, regii sau împă- 
rații, mai mult sau mai puţin supuși sau sprijiniți 
de Biserică, sînt obligați să încerce a reorganiza 
imperiul, cel puţin în „fantoma sa de Imperiu occi- 
dental“, Biserica creștină se dovedeşte însă incapabilă 
de o adevărată putere temporară. Deși are momente 

de supremație aparentă, ca a lui Grigore al VII-lea 
Hildebrand, la Canossa, aceasta depinde însă de oameni, 
nu de Dumnezeu, și atîrnă și de împrejurări politice 
generale. Ea, Biserica creștină, nu este ca Islamul, 
care aduce un drept, o politică, adică ideea unui stat. 
Pentru tezele de principiu ale Bisericii, persoana este 
cea care se află pe primul plan și viața sa „de dincolo“. 
Așa se explică de ce papa Leon al III-lea acceptă 
„pacea“ proclamată de Carol cel Mare, împărat prea- 
cuvios, Carol cel Mare cere să fie uns și promite să 
reconstituie imperiul cezarilor. Este prima încercare 
a unei Europe politice sub emblemă creștină, care va 
servi de model în mai multe rînduri, deși imperiul 
acesta, este încă departe de frontierele sale europene. 
În adevăr, nici Grecia (în acest moment bizantină), 
nici ținuturile balcanice şi orientale ale Europei, nici 
Anglia nu fac parte din acest nou imperiu. Eșecul 
său este inevitabil, cu atît mai mult cu cît nu are 
unitate de cultură (sau de limbă): el este jumătate 
roman, jumătate german. La: Verdun, la pacea din 
843, e locul unde Europa germano-latină a murit. 
Tentativa carolingiană se îneacă în haosul politic. 
Încă o dată, aceasta e considerată singura în stare a 
reconstitui unitatea, deși feudalismul este un element de 
fărîmițare şi de discordie. Papa însuși încetează cîteo- 
dată de a fi arbitrul și elementul constant de unitate 
ecleziastică, pentru a deveni șef al unui stat sau al unei 
coaliții; el rămine legătura europenilor ajunși la con- 
știința spirituală. Saint-Simon are dreptate să con- 
state că, înainte de sfîrșitul secolului al XV-lea, toate 
națiunile Europei formau un singur corp politic, paşnic 
înlăuntrul său, înarmat contra dușmanilor constituirii 
şi ai independenţei sale, „Religia romană“ — aceea cu 
nucleul spiritual la Roma — avînd adepți în toată 


Scanned with CamScanner 


Europa, era, oricum, un element de legătură a socie- 
tăţii europene, dar expansiunea sa a recurs adesea la 
sprijinul politicii, sau a acoperit-o pe aceasta; clerul 
roman fi era legătură activă. 

Cine va ruina această Europă spirituală care ia 
cunoștință de universalitatea sa? Să spunem că Europa 
eretică, aşadar puterea contrară Sfîntului Scaun, spi- 
ritualitățile schismatice, doctrinele eretice față de 
Evanghelie. Structurile politice rămîn la bază, ca să 
determine, pornind de la conflicte social-economice, 
pe cele religioase, să se acopere cu ele. Oricum, răul 
va veni dinăuntru, ca de fiecare dată. Căci Biserica 
Romei se află în conflict cu împărații sau cu regii 
(care, cu timpul, renunţă să se recunoască drept repre- 
zentanții temporari ai unei idei universale), cu Con- 
stantinopolul sau cu creștinii în revoltă. Și, totuși, 
după Carol cel Mare, papa reușește să-și întărească 
puterea. El excomunică regii a căror politică îi pare 
contrară țelurilor creștine, ca, de pildă, regele Franţei, 
Filip-August, regele Angliei, Ioan fără de Țară, sau 
împăratul Henric al IV-lea, umilit la Canossa. Deși 
nu e August — adică un Caesar justificat prin funcți- 
ile sale religioase — imperiul său nu este mai puţin 
o teocrație : unirea realizată de el se întemeia pe auto- 
ritatea spirituală încarnată de Sfîntul Scaun. Revol- 
tîndu-se împotriva acestei autorități a papei, dețină- 
torii puterii temporare ruinează, fără a ști, unitatea 
europeană. În zadar Otto I cel Mare (962) caută la 
Roma coroana de împărat pentru a reface Europa. 
Franţa Capeţienilor (987) le scapă. Începînd din anul 
1000, Europa se fărîmiţează, deși pe planul conştiinţei 
spirituale—nu însă religigase —se constituie din ce în ce 
mai mult un om european. Va fi nevoie atunci de o altă 
conștiință pentru a reface unitatea. Desigur, Sfintul 

Imperiu german va începe, în secolul al XIII-lea, să 
refacă Europa Occidentală. Dar Franța, Polonia, Si- 
cilia, Anglia absentează de acolo. 

Filip cel Frumos, regele Franţei, în lupta sa contra 
papalității, face să prevaleze punctul de vedere naţional 
asupra ideii universale (religioase). „Laicismul“ este 
o lovitură mortală dată Europei spirituale. Pină la 
sfîrşit, lui i se va cere, după Renaștere, o nouă conști- 
ință pentru a reface Europa. Universalismul lui va fi 
ideologic, fundat pe ideea națională. Urmează încă un 
eșec — războaiele religioase cedează locul războaielor 
între state (națiuni), așadar războaielor „civile“ euro- 
pene. Totuși, conștiința spirituală a evului mediu 
creştin: va fi pierdută: ea va completa cultura romană 
(realizată de Imperiul cezarilor) și, împreună cu con- 
ştiinţa națională, va forma cultura europeană, singura 
care se dovedește în cele din urmă capabilă să creeze 
și națiunea europeană şi conştiinţa politică a Europei. 


OMUL CONȘTIINȚEI SPIRITUALE A EUROPEI 


Cu toate vicisitudinile Imperiului latin, se continuă 
formazea europeanului drept conștiință spirituală. Por- 
tretul său s-ar putea reduce la aceste cîteva cuvinte: 
un om al credinței, Dar nu trebuie să ne înșelăm: sîntem 
departe de „credinţa“ creștinului Imperiului roman, 
care nu se gîndeşte decît să-și salveze sufletul, chiar 
cu prețul sacrificiului vieţii sale. În imperiul creștin, 

un umanism e cel ce se făurește, umanismul evului 
mediu, care e constitutiv europeanului şi care se eman- 
cipează de tutela religiei. Ne îndreptăm spre Renaștere. 

Putem lua secolele de la al X-lea la al XI-lea ca 
dată cînd se afirmă umanismul creștin. Alcauin (Flaccus 
Albinus Alcuinus) vine din țările britanice și organi- 
zează „învățămîntul“ cultural al lui Carol cel Mare. 
Elevul său, R. Maur, este primul „învățător“ al Ger- 
maniei. O pleiadă de monahi străbate Europa, la 
curțile regilor și împăraților, în universităţi și colegii, 
. la Sfîntul Scaun și în mănăstiri, fără să profesese o 
altă spiritualitate decit /azină. Europa evului mediu 
este unificată ca persoană. Astfel că „scitul“ (așadar, 
daco-romanul de la Tomis) Dionysos cel Mic se simte 
acasă la Constantinopol ca și la Roma. „Civis latinus“, 
justificat prin credința și umanismul său (născut în 
umbra schiturilor și mănăstirilor, refugii ale culturii 
antice amenințate de „barbari“), este imaginea euro- 
peanului timp de 1000 de ani, cum fusese și „civis 
romanus“ înainte și cum va fi, într-o altă dobîndire 
a conștiinței de sine, europeanul universalismului 
„francez“. 

Dealtfel, acest umanism european nu va întîrzia 
să pună schelăria planului, mai mult sau mai puţin 
federalist, al unei „cetăți europene“ fără de războaie 
și frontiere. După sfîntul Augustin, atașat de unitatea 
creştină în Cetatea sa, în același timp divină şi pămîn- 
teană, Dante scrie De Monarchia, unde întrevede o 
soluție federalistă a Europei, pe care o vrea, pu mai 
puţin, supusă împăratului mai curînd decît papii (avea 
loc din plin războiul dintre Gibelini și Guelfi). Norman- 
dul Pierre Dubois (născut prin 1260), avocat și procuror 
al regelui Filip cel Frumos la Coutances, scrie un tratat 
de politică generală, care nu e altceva decît planul 

federaţiei europene (în latineşte: De recuperatione 
terrae sanctae). Ideile sale își depășesc epoca: el cere 
o reformă a Bisericii, propune un învățămînt laic în 
licee și pledează pentru ;,Statele Unite ale Europei“. 

În adevăr, pentru Dubois „nici o naţiune nu e 
superioară vecinei sale și nu poate pretinde s-o domine. 
Suveranii, mici sau mari, sînt egali în drepturi. Împă- 
ratul este un rege al Germaniei care nu are mai multă 
autoritate decît un rege al Franţei. Trebuie deci orga- 
mizată o federație europeană cu un organism central, 
un Conciliu“. „Acest Conciliu — sau Congres — jumă- 
tate laic, jumătate ecleziastic, va numi oameni înțe- 
lepţi, experți şi credincioși, îndeajuns de bogaţi pentru 
a fi independenţi“, „astfel ca să nu poată fi corupți 
prin dragoste, ură, teamă, lăcomie“. 

Proiectul european al lui P. Dubois s-a născut în 
contextul creștin al Europei, însă rămîne în esență 
nereligios. El vrea să răspundă în primul rînd conflic- 
tului, atît de dăunător, între papalitate și imperiul 
regilor creștini. „Pentru a face să domnească pacea, 
scrie el, nu e suficient să-i lăudăm binefacerile, nici 
chiar să ne angajăm s-o menţinem, trebuie să preîn- 
tîmpinăm războiul prin instituţiuni corespunzătoare! 
Trebuie să organizăm arbitrajul internațional.“ S-a 
văzut, această „autoritate supranațională“ este Con- 
gresul. Sediul său ar putea fi la... Toulouse. Papa 
ar juca în ea rolul de arbitru. Evident, Filip cel Frumos 
nu poate accepta un asemenea proiect, chiar în mo- 
mentul cînd el vrea să se emancipeze, ca națiune laică, 
de papalitate. Ceea ce e meritoriu în proiectul lui 
P. Dubois e conștiința că o cruciadă — așadar apă- 
rarea Europei (creștine) de adversarii musulmani — 
nu poate reuşi decît dacă lumea europeană se conciliază. 


Scanned with CamScanner 


CRUCIADELE 


Europa conștiinței geografice a Imperiului roman 
trebuia să se apere împotriva „barbarilor“, deci í împo- 
triva celor care nu erau „cetățeni romani“ . Europa 
conștiinței spirituale a Imperiului latin trebuie să 
facă față Islamului, reprezentat de arabi și de turci, 
necreștini. Pavăza religioasă ascundea o rivalitate poli- 
tică, necesități economice, Astfel se declanșează acele 
mari expediții militare, cruciadele, înfățișate ca răz- 
“Doaie religioase, însă orientate, toate, spre obiective 
politico-geografice precise. 

Cruciada papilor (sau a regilor și împăraţilor creştini) 
înlocuiește „cucerirea“ cezarilor. Îi acordăm, în expu- 
nerea de faţă, același sens de apărare și de afirmare a 
unui spirit european. Europa n-a avut niciodată li- 
niştea necesară pentru ca să se poată coagula şi 
releva deplin elementele care definesc trăsăturile uni- 
ficatoare ale popoarelor sau naţiunilor ei. Dintr-un 
punct de vedere mai larg, aceasta a fost adesea și 
șansa ei: solidaritatea se manifestă mai adesea în 
fața pericolului decit în timp de pace, conştiinţa ideii 
„omului european“, aparținînd aceleiași comunități 
spirituale sau societăți politice, se făurește î în raport 
cu „alţii“: barbarii pentru „cetățeanul roman“, musul- 
manii pentru „credinciosul greco-latin“, sălbaticii pentru 
„civilizații“ saloanelor literare europene. E de asemenea 
interesant de observat că de fiecare dată (abstracţie 
făcînd de „faza europeană“, care se află în gestație) 
imperiul creat — roman, latin sau colonial — se in- 
stalează pentru „o mie de ani“, El nu va dura niciodată 

atît, tocmai fiindcă este minat, pe de o parte, din 
exterior („barbari“, arabi și turci, coloniile), pe de 
altă parte din interior, de imposibilitatea unei atare 
unificări tiranice. 

Din exterior, Imperiul latin este ameninţat de un 
alt imperiu, musulmanii. Cele două imperii geopoli- 
tice afirmă deopotrivă aspirații spirituale. Se cunoaște 
ridicarea Islamului, născut din gîndirea și din viața 
lui Mahomed, în secolul al VII-lea ; ca o dîră de pulbere, 
el izbucnește în Asia, se înstăpînește cu Mediterana 
africană și învăluie Europa, din Grecia pînă în Spania. 
Emirii administrează Siria, Armenia, Egiptul, Asia 
Mică și Persia, așteptînd ca Omeiazii (661—750) să 
declanșeze „războiul sfînt“ — de fapt războiul împo- 
triva Europei creştine — adică împotriva Europei. 
Bizanțul rezistă, dar Spania, în Occident, este inva- 
dată. Abia Carol Martel, în 732, reușește să-i oprească 
pe arabi la Poitiers. Ajunși aici — asemeni lui Scipio 
la Zama (contra semiților din Asia), majordomul 
palatului franc salvează viitorul Europei. Ideea 
unei expediții — cruciada — se legitimează în spiritul 
europeanului prin ideea că totul are loc în numele 
credinţei creștine: o parte din teritoriul său e în mfi- 
nile „păgînulţi“, adică ale omului fără credință, deși 
Umma arabilor este ea însăși o comunitate religioasă. 
Dar „păginul“, ca și „barbarul“ Imperiului roman, 
reprezintă pentru acest creștin pe neeuropean, pe 
„necredincios“: e omul care se roagă vineri în loc de 
duminică, îl venerează pe Mahomed în loc de Isus etc. 
Recucerirea Europei începe așadar în Spania. State 
mici — Aragon, Castilia, Navara, Leon — cer ajutor de 
la fraţii lor creștini europeni, cavaleri bourguignoni 
ȘI gasconi, ca să reia ofensiva, Recucerirea — „recon- 
quista“ — începe. Ea va dura patru secole: din Se=- 

colul XI — cu eroul „cornelian“ Rodrigo Diaz de Bivar 
(Cidul) — pînă la 1492. Rînd pe rînd, Castilia (cu Toledo), 
Saragossa, Cordoba, Sevilla, Las Navas de Tolosa, 
Valencia, Murcia și regatul Granadei sînt eliberate, iar 
arabii goniți. Cu toate acestea, ca operaţia să fie totală, 
numai în inima însăși a Islamului trebuic să sc apere 
Europa: de aici obiectivul Pămîntului Sfînt, De cînd 
drumul Ierusalimului fusese interzis creștinilor, im- 
periul — spiritual — al lumii latine suferă de o sepa- 
rație pe care o resimte ca pe o jignire adusă Crucii. 
Din acest moment, cruciada — pelerinajul înarmat — 
apare ca forma politică a vieții spirituale în evul 
mediu. De la copilul hrănit cu poveștile Evangheliilor și 
pînă la rege — nu se mai vorbește de sfîntul părinte — 
toți sînt „călugări“ sau „cavaleri“ (de fapt și una şi 
alta) ai lui Crist. Se poate spune că, în acțiunea sa, 
atît religioasă cît și politică, omul acestui fel de con- 
ştiinţă spirituală e asemănător Templierilor, despre 
care sfîntul Bernard scria: „Nu știu dacă trebuie să-i 
numesc călugări sau cavaleri: poate trebuie să le dau 
cele două nume deodată“. 

Urban al II-lea este cel care extinde în Orient 
războiul de eliberare început în Spania. De pe acum, 
pelerinii întorși de la Locurile Sfinte povesteau cum 
o nouă rasă — turcii seleucizi — fi goniseră pe bizan- 
tini din Armenia (creștină). Or, în 1071, 100 000 de 
soldaţi, conduși de împăratul Roman Diogene al IV-lea 
din Bizanţ, îi întîlnesc pe turcii lui Arp Arslan (adică 
„leul robust“) lîngă Malazkird. Trădat de locotenenții 
săi, Roman cade prizonier. (Odată liberat, bizantinii săi, 
din ură politică, îi vor scoate ochii.) După cum remarcă 
R. Grousset în Epopeea cruciadelor, „înfrîngerea de la 
Malazkird a fost unul din cele mai crunte dezastre din 

istoria europeană“. Această bătălie, dată în inima Ar- 

meniei, a avut drept consecință, în cei zece ani urmă- 
tori, cucerirea a trei sferturi din Asia Mică de către 
turci. E adevărat, adaugă el, că „progresele turcilor 
au fost ajutate de lipsa incredibilă de patriotism creştin 
a generalilor bizantini, care-și disputau tronul. Unul 
din acești pretendenți e cel care, în 1078 — crimă cum- 
plită impotriva Europei — chemă el însuși turcii ca 
aliaţi și îi instală cu acest titlu la Niceea, lîngă Marmara, 
în fața Constantinopolului. Trei ani mai tîrziu, un 
mezin al familiei seleucide îi izgonea pe bizantini şi 
fonda — cu Niceea drept capitală — un regat turc aparte 
în Asia Mică, sîmbure al Turciei istorice de azi. În 
acest timp, în Siria, alţi șefi turci smulgeau arabilor 
din Egipt Ierusalimul (1071) şi bizantinilor Antiohia 
(1085). Sub al treilea sultan seleucid, Melik-șah (1072— 
1092), Imperiul turcesc se întindea de la Buhara pînă 
la Antiohia. În 1087, Melik-șah, nepotul nomazilor 
ieșiți din adîncimile Asiei Centrale, vine cu un gest 
ciudat, simbolic, să-și moaie sabia în apele Medite- 
ranei. 

Ne imaginăm emoția produsă de aceste evenimente 
în Occident. Prăbușirea Imperiului bizantin după 
Malazkird, lipsa lui de hotărîre față de luarea în stă- 
pînire a Asiei Mici de către turci şi de către islamism 
impuseră Occidentului convingerea că, față de o ase- 
menea abdicare, pentru a salva Europa direct amenin- 
jată, națiunile occidentale trebuiau să intervină. Bătrânii 
noștri cronicari nu s-au înșelat în această privință, 
Guillaume din Tyr va vedea în dezastrul de la Malaz- 
kird înlăturarea definitivă a grecilor ca protagoniști 
ai creștinătății, justificarea istorică a intrării în scenă 
a francilor, pentru a-i înlocui pe aceşti parteneri ieșiți 

Căci Islamul aflindu-se la Niceea, Constantinopolul 
putea fi atacat și cucerit în orice moment. Începind 
din secolul al XI-lea, Europa poate fi invadată de 
islamici, cum chiar va fi, dealtfel. Dar acțiunea pa- 
pilor — acum șefi ai unui veritabil imperiu creștin — 
oficial întemeiată pe principiul spiritual creștin, în- 
târzie cu patru secole dezastrul Europei politice, de a 
vedea instaurîndu-se pe teritoriul ei puterea Semilunii, 
începînd cu sud-estul european. 

Deci, la 27 noiembrie 1095, în cea de-a zecea zi a 
Conciliului de la Clermont, Urban al II-lea cheamă 
toată creștinătatea — în fapt el se adresa Europei — 
sub arme, apel politic înfățișat ca apelul pontifului re- 
ligios, la apărarea credinței amenințate de noua in- 
vazie musulmană, Lansat de capul Bisericii, așadar 
de cea mai mare autoritate în sfera religioasă, documen- 
tul acesta de conștiință politică apărea drept apelul 
lansat de moștenitorul împăraților romani la apărarea 
Occidentului, la salvarea Europei, contra cucerito- 
rilor musulmani, precursori ai lui Mahomed al II-lea, 
acela care va cuceri cetatea lui Constantin cel Mare. 
Strigătul „Dumnezeu vrea“ răspunse din toate părțile 
la proclamația sa, reluat de Urban însuși, care făcu 
din el strigătul de raliere și ceru viitorilor soldați — 
ziși ai lui Crist — să se însemne cu semnul crucii. 
„Cruciada“ se născuse, idee în marș ce avea să lanseze 
principii și mulțimile pînă în străfundul Orientului. 
Ideea cruciată a Conciliului din Clermont nu se poate 
compara în această privinţă decît cu ideea panelenică 
de la Congresul din Corint, la 336 f.e.n., care-l lansase 
pe Alexandru cel Mare și toată Grecia la cucerirea 
Asiei, pentru a opri să se mai repete uriașa agresiune 
a acesteia, anterioară cu un secol și jumătate, împo- 
triva Europei (cînd persanul Darius ajunsese pînă în 

părțile noastre, ÎI evocă Eminescu... „incepind cu 


acel oaspe, ce din vechi se pomenește, cu Dariu al lui | 


Istaspe +). 

Astfel, apărarea Europei este permanentă: cruciada 
se continuă cu reconguista, Participaţia mulțimilor — 
aceleaşi care în Spania merg în pelerinaj la sfîntul 
Iacob din Compostella și sînt gata să-i goncască pe 
arabi — nu este mai mică în clipa cînd principii, regii 
şi împărații, cu binecuvintarea papilor, se duc în 
Asia Mică să lupte cu păginii și să se roage pe muntele 
Ghetsemani. În momentele cele mai rele, șefii crucia- 
ților fac apel la papa, pentru a conduce expediţia: 
„Tu, îi scriu din Antiohia cruciații, în 1098, papii 
Urban al II-lea, tu, care, prin predicile tale, ne-ai 
arătat drumul și ne-ai făcut să ne părăsim pămînturile 
noastre și tot ce se afla pe pămînturile noastre, tu, 
care ne-ai hotărît să-l urmăm pe Crist, împovărîndu-ne 
cu crucea, tu, care ne-ai cerut să exaltăm numele de 
creştin, sfîrșește ce-ai iscat, vino la noi și atrage-i cu 
tine pe toți cei pe care-i vei putea convinge“. Dar 
imaginea eroilor cruciadei — ca Petru Ermitul, Ray- 
mond de Saint-Gilles, Goddefroy de Bouillon și alții — 
este nu mai puţin vie în sufletul tuturor celor care vor 
încerca să ia de la început, de şase ori, prima cruciadă 
din 1097, 

Pentru europeanul secolului al XX-lea, acţiunea 
cruciadă rămîne, cu toate eșecurile ei, un exemplu 
de acțiune unitară, Căci armata cruciadei e formată 
din contingente ale Franţei de nord, ale Franţei de 
sud, ale Belgiei flamande și ale Belgiei vallone, ale 
sfintului Imperiu german și ale regatului normand al 
Celor Două Sicilii, așteptind să vadă alăturindu-li-se 
creştinii Ungariei și ai Imperiului bizantin. Este de 

adoptă numele de franci, în amintirea primului imperiu 
european din evul mediu, imperiul unității carolin- 
giene, cînd Galia, Germania şi Italia nu formau decit 
un singur imperiu (Sub egida bisericii romane). 
Bătălia are loc la Dorileea, la sud-est de Niceea, 
și tranşează, pentru mai mult de un secol, problema 
forței în Orientul Apropiat. Se știe că de la Malazkird 
(1071) puterea turcească stăpînea Orientul. Ziua de 
1 iulie 1097 anunța lumii că o forță nouă se ridicase, 
forța „francă“ — de fapt europeană — și care de acum 
înainte avea să predomine. În această privință, ziua 
Dorileei, ştergînd-o pe cea de la Malazkird, capătă 
în istoria. Asiei o importanţă la fel: de mare ca și zilele 
Granicului sau Arbelei lui Alexandru Macedon. Două 
secole de hegemonie europeană în Levant vor curge 
de aici încolo, în vremea cărora avansul turc va da 
înapoi nu numai în fața cuceririlor france în Siria și 
` Palestina, ci și în fața recuceririlor bizantine în Asia 
Mică. Triumfătorii politici, cruciații, intră simbolic în 
Bethleem, „izvorul creștinismului“. Semnificația su- 
premă e atribuită credinţei — în fapt, ea e una din 
sfera socială şi politică directă. „Cînd creștinii localnici 
îi recunoscuseră pe franci, fu o explozie de bucurie. 
Toţi, atît de rit grec, precum și de rit sirian, ieșiră 
în procesiune — cu crucile și Evangheliile lor, intonînd 
psalmi biruitori — pentru a primi aceşti cliberatori, 
veniți din străfundul Occidentului ... Toţi oamenii 
aceștia sărmani, după mai mult de patru secole de 
oprimare, sărutau plingînd mîinile aprigilor cavaleri.“ 
Dar, notează direct cronicarul, la aceștia din urmă, 
furia de a se bate murise. 
E inutil să povestim, la rîndul nostru, epopeea celor 
opt cruciade, cu destine mai mult sau mai puțin feri- 
cite. O lecţie plină de învățăminte se constituia pentru 

Europa, privitoare la capacitatea ei de a-și apăra 
continentul împotriva invaziei otomane. Cînd riposta 
Occidentului european va slăbi, Semiluna își va face 
apariţia în Europa, amenințîndu-i liniștea şi existența. 
În evul mediu, această veritabilă „naţiune europeană“, 
care se unește contra turcilor agresivi și ai cărei membri 
își iau numele de „franci“, este formată din popoarele 
Europei, avînd un steag simbolic comun pentru ali- 
anța politică. Așadar, prin conștiința spirituală au 
fost sprijinite cruciadele — acțiuni politice. Cazul bi- 
zantinilor este de asemenea revelator. Atita timp cît 
participă, alături de latini, la cruciadă, ei întăresc 
puterea europeană, apărîndu-se ei înșiși împotriva pe- 
ricolului otoman. Dar de îndată ce se dedau la manevre 
proprii, ei slăbesc unitatea europeană; va plăti pentru 
toate Constantinopolul, începînd din secolul al XIV-lea, 
Astfel, Foulque d'Anjou, rege al Ierusalimului (1131— 
1143), preferă să meargă împotriva lui Zengi, la Tripoli, 
decît să-și apere orașul propriu împotriva atacului 
bizantinilor, care nu admiseseră niciodată ca latinii 
să pună mîna pe vechea lor posesiune din Asia Mică. 
Regăsim aici, scrie R. Grousset, „acel sentiment al 
creștinătății“, în care istoricul descoperă „conștiința. 
atît de înnegurată în secolele imediat următoare — a 
solidarității europene“. Mai mult încă: Raymond de 
Poitiers, prinț al Antiohiei (1136—1149), după sfa- 
turile prea înțelepte ale regelui Foulque însuși, con- 
simte să recunoască suzeranitatea bizantină asupra 
Antiohiei. El socotește, cu dreptate, că „ajutorul bi- 
zantinilor şi formarea unui front creștin unic împo- 
triva Islamului meritau recunoașterea acestei suze- 
ranități teoretice“. 

Din acest moment, uniți într-un front comun, 

est, par invincibili. Vai, sub Manoil Comneanul, Bizan- 
țul trădează Occidentul — se trădează pe sine — el 
încheie pace cu turcii și îi aţiță chiar contra latinilor, 
Diplomaţia bizantină n-a voit acum să dea lovitura 
de graţie turcilor de teamă ca „francii“ să nu-și înte- 
meieze definitiv hegemonia lor în Europa, în locul 
aceleia a Bizanțului. Descoperim aici aceeași politică 
pe care o va duce Francisc I sau, din secolul al 
XVIII-lea, o vor duce englezii. Turcul va fi utilizat 
mereu de unul și de ceilalți pentru „a echilibra“ forțele 
în Europa. Evident, cel ce va pierde va fi tot conti- 
nentul nostru, Cînd, în sfirșit, Manoil Comnen va în- 
ţelege, după anexarea Egiptului de către Nour el-Diîn, 
că interesul său este să-i ajute pe latini (europeni) 
împotriva pericolului musulman, va fi prea tirziu. R. 
Grousset se miră că, în privința unor asemenea eve- 
nimente (ca și în privința lui Filip cel Frumos şia lui 
Francisc I), istoricii salută ca pe o dovadă de spirit 
politic, de „libertate intelectuală“ și de modernism, 
sacrificarea deliberată a intereselor europene. Nu 
numai pierderea Pămîntului Sfînt, ci mai ales căderea 
Constantinopolului va rezulta din această stare de 
spirit, adică în cele din urmă  „dezeuropenizarea“ 
pentru jumătate de mileniu — cît va dura dominaţia 
otomană în sud-estul european — a unui sfert din 
Europa. 

Astfel se explică enervarea occidentalilor față de 
vicleniile grecilor din Bizanţ, În 1199, papa Inocenţiu 
al III-lea, unul din cei mai mari papi din evul mediu, 
întreprinde predicarea unei a patra cruciade. În concep- 
ţia lui, expediția era fără îndoială destinată să opereze 
o debarcare în Egipt, ca să obțină aici garanții și un cap 
de pod — o monedă de schimb — în vederea recupe- 
rării Ierusalimului, aflat în inima forţei militare turce 

din Orientul Apropiat. Se știe cum această cruciadă 
a fost deturnată de la scopul ei de către venețieni 
şi, în loc să contribuie la eliberarea Orașului Sfînt, a 
prilejuit un „război blestemat“ împotriva bizantinilor, 
cucerirea Constantinopolului și, în cele din urmă, înte- 
meierea unui imperiu latin neaşteptat pe Bosfor (1204). 
Se știe de asemenea că, după ce era pe punctul de a-i 
excomunica pe cei răspunzători de această „deturnare 
de cruciadă“, Inocenţiu al III-lea sfîrși prin a se resemna 
în faţa faptului împlinit, căutînd cel puțin să tragă. 
maximum de profit în interesul Pămîntului Sfint. 
Se putea spera, în adevăr, că, avînd capul de pod nu 
în Egipt, ci la Constantinopol, francii vor fi totuși, 
chiar așa, mai înlesniţi să lanseze atacuri spre Siria. 
În realitate, ceea ce se petrecu fu exact contrariul. 
După ce zdrobiseră puterea bizantină, învingătorii din 
1204 n-o înlocuiră prin nimic, căci nu urma să se cons- 
tituie o forță, ci cu totul dimpotrivă, o cauză de perma- 
nentă slăbiciune pentru latinitate — acest imperiu 
artificial, suspendat, improvizat în mijlocul unei lumi 
grecești și slave complet ostile și în fața amenințării 
otomane deloc șştirbită prin instalarea apusenilor în 
faţa Asiei Mici. Mai ales întemeierea unui imperiu 
latin în Balcani izbuti să priveze Siria francă de imi- 
grarea europeană, pe care putea rezonabil conta. Noile 
state france ale Romaniei şi Greciei, deturnînd cavalerii 
care în mod normal trebuiau să-și caute norocul în 
Levant, înrîuriră viaţa regatului Accra, Această colonie, 
şi așa anemică, se anemie și mai mult încă. Forţa francă 
dispersindu-se de la Constantinopol la Jaffa, de la 
Atena la Antiohia, sfirși prin a fi peste tot insuficientă: 
rezultatul e că, înainte de sfîrșitul secolului, revanșa 

revanșa musulmană va fi cea a dezastrului Sfîntului 
Ioan de la Accra. 

Din acest moment, lupta unită pentru apărarea 
Europei împotriva asaltului otoman este abandonată 
din cauza rivalităților politice, drapate în schisma 
religioasă. 


EUROPA SCHISMATICĂ 


Cuvintul „schismă“ înseamnă simplu „diviziune“. 
Astfel, prin „Europa schismatică“ trebuie să înțelegem 
diviziunea Europei ca urmare a controversei religioase, 
ceea ce, în termenii studiului nostru, înseamnă pierde- 
rea sau lipsa unei conștiințe a posibilei unități spiri- 
tuale. 

Este sigur că prăbușirea Europei ca latinitate (creş- 
tină) este datorată acestei sciziuni, declanșată sub 
mantia religiei mai curînd decît sub cea a Islamului. 
În definitiv, musulmanii au determinat pe europeni 
să-și descopere capacitatea și sensul solidarității lor, 
invocînd unitatea tuturor discipolilor unui aceluiași 
Crist. Din contră, schismele şi Reforma au dat tot atî- 
tea lovituri mortale Imperiului roman — care coagula 
în perioada respectivă componente diverse într-o struc- 
tură europeană relativ unitară — încît putem afirma că 
moartea acestui imperiu — militar, spiritual, ideolo- 

gic — este mai puţin opera „barbarilor“ (străini) decît 
a „schismaticilor“ („protestatari“ sau „revoltați“), 
ivită în cadrul imperiului însuși. 

Schisma Orientului priveşte ruptura între Biserica 
Constantinopolului și Biserica Romei. Ca de obicei, 
motivele sînt de ordin uman — așadar sînt pasiuni: 
vanitate, interese personale, amor propriu — şi, firește, 
de ordin politico-economic. Schisma începe în 867 şi 
se realizează în 1054. Aproape o mie de ani, apoi, cele 
două Biserici — cu tot interesul comun de uniune 
ecumenică — sînt mereu dezbinate. 

Trebuie considerate cu atita seriozitate cîtă merită 
justificările de ordin dogmatic ale schismei: că Sfintul 
Duh purcede, sau nu purcede, numai de la Tatăl, eo 
chestiune absolut secundară. Adevăratul motiv al 
schismei, în 867, stă în orgoliul lui Photios, numit 
patriarh al Constantinopolului de către împăratul 
bizantin Mihail al III-lea în locul lui Ignatiu, care era 
susținut de papa Nicolae. Cearta dintre cei doi preten- 
denţi la scaunul patriarhal traduce, de fapt, neînţele- 
gerea între latini și greci, între Roma și noua Romă a 
lui Constantin cel Mare. 

La fel de gravă este schisma Occidentului, în secolul 
al XIV-lea. În 1378, noul papă Urban al VI-lea intră 
în conflict cu cardinalii, care se strîng la Anagni, unde, 
declarînd nulă alegerea lui Urban al VI-lea, aleg un alt 
papă, în persoana lui Robert de Geneva. Numaidecit, 
Carol al VI-lea de Anjou și Spania recunosc noul papă, 
care-și ia numele de Clement al VII-lea. Totuși, Anglia, 
Germania, Statele Scandinave și Italia continuă să 
recunoască papă la Roma pe Urban al VI-lea; alian- 
ţele politice au drept stindarde papii; lumea creștină 
latină e împărţită chiar în inima ei. Clement al VII-lea 

lelui, dar nu poate rămîne acolo multă vreme și pleacă 
la Avignon, 

Schisma Occidentului fi revoltă pe „universitarii“ 
epocii, deci toate spiritele deschise, cu gîndire liberă 
față de prejudecățile religioase. Profitînd de o încetare 
a războiului care opune Franța Angliei, Universitatea 
din Paris lansează o acțiune de „reunificare a creștină- 
tăţii catolice“. „Sondajele“ efectuate de Paris duc la 
alcătuirea unui dosar de peste 10 000 de acte scrise 
condamnind schisma. Regentul Universităţii, Nicolas 
de Clemanges, duce regelui Carol al VI-lea cererile 
colegilor săi: abdicarea. celor doi papi, întrunirea unui 
Conciliu universal pentru alegerea unui nou papă, 
deci restabilirea solidarității în Occidentul “european. 

În timp ce antipapa de la Avignon își manifestă 
miînia împotriva Universităţii din Paris, care-i contesta 
calitatea de „infailibilitate“, un Conciliu gallican — 
deci laic — se întrunește la Paris. El votează abdicarea 
celor doi papi și cere tuturor universităților Europei 
(cu deosebire celei din Spania) să-i trateze în aceeași 
manieră pe cei doi papi schismatici. Politica se slujește 
încă o dată de zonele active ale conştiinţei spirituale, 
făcînd religia să coboare de pe soclul ei. Între timp, 
războiul anglo-francez reîncepe. Totuși, trebuie aștep- 
tat momentul de acalmie din 1406, pentru ca problema 
schismei să fie reluată de către Universitate. În acest 
moment, Inocenţiu al VII-lea este la Roma și Benedict 
al XIII-lea la Avignon. Procesul e abordat în acelaşi 
fel: un Conciliu gallican cere sustragerea din obediență 
şi întrunirea unui Conciliu general. Pînă atunci, Gri- 
gore al XII-lea este ales la Roma (căci Inocenţiu al 
VII-lea tocmai murise), cu condiţia totodată „să re- 
nunțe la dreptul său în clipa cînd antipapa de la Avignon 
ar face la fel“, Mai mult decît atît: Grigore al XII-lea 

trebuie să-l întîlnească pe Benedict al XIII-lea în sta- 
tul Genova, la Savona, ca să se reconcilieze. Dar toate 
nu sînt decît „subtilități“ politice. Excedaţi, cardinalii 
îi abandonează pe papi. Benedict al XIII-lea excomu- 
nică Franța, dar e nevoit să fugă în Roussillon, pe 
atunci provincie aragoneză. Cardinalii celor doi papi 
contestaţi se adună la Pisa, unde 120 de episcopi îi 
declară „schismatici şi chiar eretici“, deopotrivă pe 
Benedict al XIII-lea și Grigore al XII-lea. Un alt 
papă e ales, Alexandru al V-lea. El moare înainte chiar 
de a aduna „mădularele risipite ale lui Cristos“; este 
ales Ioan al XXIII-lea. 

Trudă zadarnică: în 1411 Conciliul se întrunește 
la Constance şi-l obligă pe Ioan al XXIII-lea să abdice 
pe motiv de „simonie“. Papa se refugiază în Suabia, 
rezistă, dar acceptă pînă la urmă să abdice. Martin 
al V-lea este atunci ales, în vreme ce, după Benedict al 
XIII-lea, antipapa Clement al VII-lea, stabilit în Spa- 
nia, acceptă şi el să abdice în 1427. Toate sînt ecouri 
ale rivalităţilor politice. Dacă schisma Orientului se 
stinge, criza Bisericii catolice nu este prin aceasta 
rezolvată. Martin al V-lea dizolvă Conciliul care-i 
dăduse tiara, fără a trece la reformele pe care mințile 
cele mai clarvăzătoare, cele mai conștiente de perico- 
lele ce amenință spiritualitatea creștină nu încetează 
să le ceară. Un secol mai tîrziu, Luther și Calvin vor 
proceda la Reforma Bisericii. Voind „să formeze oameni 
noi, care să acționeze prin cuvîntul lor asupra conștiin- 
ței și inimii“, Luther exprimă, reflectă premisele „omu- 
lui modern“, ale „creștinului laic“, ale „individualis- 
mului“, de fapt ale universalității umane care se afir- 


mase larg în această epocă şi care triumfa deplin în - 


secolul al XIX-lea. Cînd Leon al X-lea refuză scrisoarea 
lui Luther, în 1518, sub pretext că era vorba de „o 

ceartă de călugări beţivi“, el condamna definitiv impe- 
riul creștin — atunci formînd baza solidarității euro- 
pene — pentru secolele ce aveau să vină. Biserica, 
neputîndu-se reforma dinăuntru, ea va fi împinsă în 
totalitate în planul jocului politic. Protestantismul 
deschide drumul unei alte conștiințe, nu mai puțin 
universală, în care de acum înainte Europa va trebui 
să-și caute unitatea. Este conștiința naţiunilor auto- 
cefale, a indivizilor care vor să impună o altă libertate. 
Astfel că ultimul act al fostei Europe unificate prin 
conștiință spirituală (cea creştină) e marcat mai puțin 
de căderea Constantinopolului, la 1453, sub lovitura 
otomanilor lui Mahomed al II-lea. El este opera acelui 
călugăr augustin, atașat Bisericii copilăriei sale, care 
duce la o schismă și mai mare: Luther, în adevăr, în locul 
unei religii care-l așeza pe credincios într-o minunată 
construcţie, introduce o religie cu totul personală, care 
pune ființa umană direct și fără mijlocitor în fața 
dumnezeului său. 

E un mare triumf al omului, care-și dezvoltă larg 
capacitățile spirituale, civilizatorii, pe cele politice și 
sociale. Epoca imperiilor spirituale e revolută. E înce- 
putul „universalităţii“ de tip francez a omului. 

PANORAMIO ÎN DESFĂȘURAREA UNUI MILENIU 


După această lungă călătorie prin vestul și sudul 
Europei, însoțind evoluţia ei spirituală şi social-poli- 
tică în mileniul care urmează retragerii administraţiei 
romane din Dacia, să ne stabilim din nou, pentru o 
vreme, cîmpul observaţiei în perimetrul din jurul 
Carpaţilor. â 

Mileniul acesta e tocmai cel care cuprinde, în toate 
formele lui vizibile sau ascunse, formarea poporului 
român și topirea în magma lui a tuturor minereurilor 
aluvionare perindate pe aici, instalate pentru cîte un 
timp mai lung sau mai scurt pe teritoriile de la est 
sau de la sud de Carpaţi; migratorii deveneau un strat 
suprapus populațiilor locale, pe care următorii „bar- 
bari“ îi goneau în alte părţi ale continentului, ştergîn- 
du-le urmele de aici. Cei care se legaseră în vreun fel 
de băștinași supravieţuiau, apărați de aceştia, încor- 
poraţi masei lor, asimilați. Cei care se menţinuseră 
însă ca un fel de aristocrați sui-generis, de ocupanți, 
de stăpîni, trebuiau ori să fugă, ori să se opună celor 
nou veniţi. Ne închipuim lesne că localnicii sprijineau 
totdeauna pe proaspeţii năvălitori contra celor vechi, 
atunci cînd balanța înclina dintru început de partea 
acestora, sau se aliau pe faţă cu aceştia contra celor 
care veneau, cînd șansele acestora din urmă erau slabe 
de a cuceri supremaţia, Ceea ce se constituise în „aris- 
tocraţie“ sau clasa conducătoare temporară a terito- 

riului daco-roman, fără să aparțină însă neamului local- 
nic, ci se erijase în stăpîn, era astfel repudiat, exclus, 
șters din istoria și din conștiința acestui perimetru bio- 
logic şi spiritual. Trăgîndu-se în adîncul pădurilor, în 
văile ascunse ale apelor, departe de drumurile principale 
pe unde se scurgeau coloanele migratorilor, daco-ro- 
manii de aici lăsau în genere orașele în bătaia vînturilor 
și acestea erau cucerite, întărite sau arse de un val, clă- 
dite din nou și prefăcute în cetăți, ca să-l aperede 
următorul val, din nou nimicite de acesta și din nou 
construite, ca să aibă apoi încă o dată soarta de mai 
înainte. ; 

În această lungă scurgere de nestatornicie la supra- 
Yață, un element era totuși statornic în profunzime: 
legătura cu pămîntul ei a populaţiei vechi, dacică, 
altoită cu stratul romanic colonizator. Această popu- 
laţie şi-a forjat în primul rînd limba, care aparține 
vechii structuri romanice; ceea ce s-a adăugat a fost 
un spor de vocabular, ca încrustații mai ample sau mai 
restrînse în trupul principal, care e, ca gramatică și 
fond uzual prim, latin. S-a păstrat de asemenea un pro- 
fil biologic, un ansamblu de trăsături specifice, care 
diferențiază omul acestei mase latine de est european 
de acela al peisajului uman înconjurător şi-l leagă în 
schimb de acela al familiei lui aflat în Peninsula Ita- 
lică sau în centrul și vestul continentului. O istorie de 
un mileniu, care abia de un secol e mai serios ajutată 
de arheologic, începe a scoate copios în lumină dove- 
zile prezenţei statornice, neîntrerupte a daco-romanilor 
aici și a revela în cantități faptele incontestabile ale 
unei excepționale vitalități biologice față de rezistența 

etnică, ale unei neobișnuite capacităţi de trecere prin 
evenimente grave, păstrindu-și ființa și comorile spi- 
rituale. În acest rezervor bogat se află sursa folclorului 
de o absolută originalitate și expresivitate, a eroismu- 
lui mai puţin spectaculos, insuficient consemnat în 
documente, însă real, care a însoţit existenţa populaţiei 
daco-romane din perimetrul carpatic, în lungul unui 
mileniu care a fost dominat de migrațiile sau invaziile 
tuturor seminţiilor, de la goții din timpul lui Aurelian 
pînă la Hoarda de Aur a mongolilor tătari, iviți la 
frontierele fostei Dacii la un mileniu după ce ea încetase 
de a mai fi provincie romană. Acum însă daco-romanii 
de odinioară deveniseră de mult propriu-zis români. 


FAȚĂ-N FAȚĂ CU HOARDA DE AUR 


În anul 1220, Genghis-han pornește la cucerirea 
„Apusului“, Apusul însemnînd pentru vastul Imperiu 
mongol împărăția Horezmului, care cuprindea teri- 
toriile de la vest de rîul Syr-Daris. După cucerirea 
Buharei și Samarkandului, în timp ce Genghis-han, 
cu grosul oștii sale, urmărea forţele principale ale șahu- 
lui din Horezm, Djebe Noyon și Subutai, doi dintre cei 
mai iluștri generali pe care i-a avut Genghis-han, por- 
nesc în urmărirea șahului, care fuge spre Nişapur, de 

aici la Merv, apoi spre Rei și, forțat de cei doi generali 
mongoli, se refugiază într-o insulă din Marea Caspică, 
unde moare. 

Odată îndeplinită misiunea încredințată de marele 
han, Djebe şi Subutai cer îngăduinţa lui Genghis-han 
să pornească în nordul Caucazului, pentru a recunoaşte 
popoarele și teritoriile care se întindeau la vest de Urali 
şi de Marea Caspică. Este un raid unic în analele isto- 
riei. Acest raid îi duce pe tătari în Georgia, Azerbaidjan, 
pe care le supun, iar apoi trec Caucazul și îi bat pe alani, 
îndreptîndu-se împotriva cumanilor și principatelor 
ruseşti. Cele douăzeci de mii de călăreți tătari ajung 
pînă la Nipru şi, în fața unei armate cumano-ruse bine 
organizate, se retrag mai întîi pînă la Kalka, unde, în 
1222, cîştigă o izbîndă deplină împotriva oștilor cu- 
mano-ruse. 

Revenind prin nordul Caspicei în Asia Centrală, 
Subutai (Djebe murise pe drum) îi arată hanului care 
sînt țările, popoarele de dincolo de Urali. În 1237 este 
organizată o campanie de cucerire a Europei, condusă 
de Batu-han, nepotul lui Genghis-han, și de Subutai, 
ca unul care cunoaște locurile. 

În 1237—1240 armatele tătare supun principatele 
ruseşti, apoi pornesc împotriva Ungariei și Poloniei. În 
1241, armata maghiară este înfrîntă pe Sajo după ce 
armata polono-boemo-germană avusese aceeași soartă 
la Liegnitz. Moartea marelui han face ca oastea tătară 
să revină în Asia, dar o parte a ei rămîne în stepele din 
nordul Mării Negre. Aceasta va fi cunoscută sub numele 
de Hoarda de Aur. Sub stăpînirea ei intrau teritoriile 
de la răsărit şi sud de Carpaţi, locuite de populația 
românească, Bulgaria, unde dinastia Asăneștilor își 
trăia ultimele zile, și cea mai mare parte a Rusiei. 
Într-o diplomă a Cavalerilor Ioaniţi, din 1247, sînt 

menționate mai multe formaţiuni politice românești 
în Oltenia și Muntenia. Pentru realizarea țărilor feu- 
dale românești a fost necesar să se ducă de aici înainte 
o luptă de aproape un secol împotriva stăpînirii tătare, 
în care nu se poate nega sau ignora și existența unor 
momente de bună vecinătate cu unele ramuri sau 
grupuri tătare, dar amintirea conviețuirii noastre cu 
ei în această parte de lume a avut mai ales caracterul 
unei îndelungi înfruntări militare. Legendele ne păs- 
trează amintirea luptelor pe care Negru-Vodă, primul 
voievod al Țării Românești, le poartă cu tătarii Hoardei 
de Aur. Știm, de asemenea, că în timpul domniei lui 
Basarab I s-au dus lupte împotriva lor, stăpînirea dom- 
nului român întinzîndu-se pînă în „părțile tătărăști“, 
adică în sudul Moldovei. Regii Ungariei, pentru a stă- 
vili incursiunile pustiitoare pe care tătarii le făceau 
pătrunzînd în Transilvania și de aici în Ungaria, prin 
trecătorile Carpaţilor, i-au atacat, în locuri prielnice, 
împreună cu Basarab I, organizînd puncte de rezis- 
tenţă și asigurîndu-şi de asemenea sprijinul statului 
feudal moldovenesc, care a avut mult timp și rol de 
tampon între Hoarda de Aur și stăpinirile coroanei 
maghiare. 

Greul acestor lupte împotriva Hoardei de Aur a 
fost dus de formațiuni politice românești dintre Car- 
paţi şi Nistru, care se grupează în cele din urmă în 
jurul lui Dragoș (sau Bogdan I), voievozi veniți din 
Maramureș, străvechi pămînt locuit de daci, intrat în 
stăpînirea ungurească, dar păstrîndu-și totuși o auto- 
nomie internă la sfîrşitul secolului al XIII-lea şi înce- 
Putul următorului. Cu ajutorul maramureșenilor, dar 
Și al celorlalte contingente de români ridicați din voie 
vodatul Transilvaniei, se duc luptele cele mai înverșuna- 

ÎN COASTA IMPERIULUI OTOMAN 


La sfîrșitul secolului al XIV-lea, după ce imperiul 
Asanesc nu mai exista, ofensiva otomană atinge țărmul 
Dunării, după supunerea Bulgariei și Serbiei, cînd 
Constantinopolul nu mai era decit o cetate-oraș blo- 
cată pe pămînt și pe apă de Baiazid Fulgerul. 

Se părea că nici o forță nu ar mai fi fost în staresă 
stăvilească înaintarea impetuoasă a oștii otomane, cea 
mai numeroasă și cea mai bine organizată în acel timp 
în Europa. La Dunăre, în citeva lupte de mare amploare, 
Mircea cel Bătrîn (fiul principesei bizantine Kallinikia, 
se pare, purtător al vulturului bicefal) reușește să-i 
înfrîngă pe turci și să oprească înaintarea acestora 
(Rovine, 1394; Ialomița, 1397). Europa, cu armata de 
cruciați, floarea nobilimii franco-burgunde, cu cavaleri 
din Anglia, Spania, Italia, Germania, Polonia și Boe- 
mia, veniți cu ajutorul regelui Sigismund al Ungariei, 
este înfrîntă la Nicopole, în 1396. Este o mare confrun- 
tare între Europa și Asia (prin Imperiul otoman), 
luptă în care se afirmă superioritatea organizării mili- 
tare asiate față de spiritul individualist, anarhic al 
cavalerimii occidentale. 

Ceca ce n-au putut face toți cavalerii europeni 
adunaţi (o oaste tot atît de mare ca și cea turcească) 
a făcut o ţară modestă, un domn ca Mircea cel Bătrin, 
cu posibilităţi reduse din punct de vedere material, 
dar cu o mare inteligență diplomatică și, mai ales, cu 
un extraordinar talent militar, apărînd civilizaţia occi- 

observă că, în această epocă, francezii, germanii și 
englezii se lăsau impresionați de bătăliile din timpul 
războiului de o sută de ani și din timpul războiului 
celor două roze, care acoperă secolele XIV şi XV, lupte 
mărunte, fără orizont politic, înfruntări de cavaleri 
care anunță mai degrabă sfirșitul unei lumi, lumea 
feudală; în acest timp, Țările Române apărau civili- 
zaţia occidentală în faţa invaziei turcești. Nu ar fi 
fost posibilă eflorescenţa artistico-culturală din Italia 
secolelor al XIV-lea, dar mai ales al XV-lea, fără acest 
scut carpato-dunărean. 

Aşa cum spunea specialistul francez în cercetarea 
Renașterii, J. Delumeau, Renașterea înseamnă dis- 
tanțarea Europei pe.planul tehnic și pe planul gîndirii 
științifice faţă de restul lumii. Secolul al XV-lea este 
decisiv în desăvirșirea acestei opere științifice și cul- 
turale. Or, acesta este tocmai secolul marilor bătălii 
pe care Țările Române trebuie să le dea la Dunărea de 
jos împotriva Imperiului otoman, începute cu cea de 
la Rovine, a lui Mircea, și încheiate cu ultimii ani ai 
domniei lui Ștefan. 

Dunărea constituie, din punct de vedere strategic, 
coloana vertebrală a Europei Centrale şi a Europei de 
răsărit. Cine stăpînea Dunărea avea posibilitatea să 
pătrundă spre centrul Europei cu foarte multă ușu- 
rință. Turcii și-au dat seama de valoarea fluviului 
(cum dealtfel își dăduseră scama și bizantinii), încercînd 
să-și asigure stăpînirea asupra malurilor Dunării, ca 
să poată transporta cu mai multă ușurință trupe și 
alimente spre inima Europei, De aceea, în secolul al 
XV-lea, secolul Renașterii, Țările Române sint con- 
strînse să ducă o aprigă luptă pentru apărarea fluviului, 

tactică și strategică, tot ce se întîmpla în același timp 
pe plan militar în întreaga Europă. 

Începutul l-a făcut Mircea cel Bătrîn (1386—1418) 
pentru Țara Românească. Urmașii lui au dus lupte 
extraordinare pentru păstrarea independenţei, dar 
lupta lor este însoțită şi de o activitate diplomatică 
de mare amploare și de mare fineţe. Atunci cînd nu pot 
să facă față numai cu forța brută, recurg la tratative 
pline de rafinament, menite să întîrzie confruntarea 
decisivă, să dea răgazul necesar pentru realizarea unor 
alianțe sau pentru primirea de ajutoare, care să le 
îngăduie să reia lupta cu succes la momentul oportun. 

În eforturile turcilor de cucerire a malurilor Dunării, 
cetatea Belgradului (Singidunum, fundat de celți) 
reprezenta cheia regatului maghiar și locul ideal de 
unde se puteau organiza campanii spre Europa Cen- 
trală. 

În anul 1456, deci la trei ani după căderea Constan- 
tinopolului, Iancu de Hunedoara, principe de origine 
română, din sudul Transilvaniei, reușește să sal- 
veze această cetate, înfrîngîndu-i pe turcii reconfor- 
taţi de succesul avut pe malul Bosforului, dar trebuind 
să se plece în noua bătălie a Dunării. 


LA RĂSCRUCEA DRUMURILOR COMERCIALE 


Începînd din epoca tătărască, Europa și Asia au 
fost legate prin două însemnate drumuri comerciale, 
care treceau unul prin Moldova, altul prin Țara Româ- 

nească. Drumul care venea din Europa Occidentală 
prin Liov (Lemberg) trecea prin Suceava, și de aici, 
peste Nistru, ajungea în Crimeea. De acolo, prin nordul 
Caspicei, continua spre Horezm și Samarkand, prin 
Buhara, ajungînd în Mongolia și China. Acesta era 
„Drumul tătărăsc“ sau „Drumul tătarilor“, deoarece 
străbătea în lung teritoriile lor. Cel de-al doilea drum 
trecea prin Muntenia spre cetăţile Chilia și Cetatea-Albă, 
ambele nemijlocit legate de Dunăre, iar de aici contiua 
cu corăbiile spre Kaffa, în Crimeea, de unde trecea 
iarăși pe uscat, întilnindu-se cu celălalt drum spre 
Extremul Orient. O mare parte din veniturile domniei 
moldovene se realizau din comerțul de tranzit, iar 
domnii au fost întotdeauna interesaţi să sprijine activ 
negoțul cu Orientul și Occidentul. 

Istoria românilor arată efectele economice ale rela- 
țiilor comerciale dezvoltate de tranzitul prin teritoriul 
dintre Carpaţi și Marea Neagră, consecințele faptului 
că circuitele economice treceau în chip necesar de-a 
lungul munţilor și apelor Moldovei sau Valahiei. Din 
sud, caravanele veneau tot la această placă turnantă, 
cu produse preluate de pe coastele Mediteranei. 

La începutul mileniului al doilea, în cetăţile și cas- 
telele domnitorilor români, pe piețele orașelor se vindeau 
stofe de Ypres, țesături de Flandra. Venețienii ajun- 
geau cu mărfurile lor la gurile Dunării și se știe că dom- 
nitorii și marii boieri se îmbrăcau în brocart venețian, 
inspirîndu-se după moda Occidentului, pînă prin seco- 
lul al XVI-lea. Toate marile centre comerciale din 
Italia, Germania, Flandra, Moravia își transportau 
produsele pe drumurile care treceau prin- Transilvania 
și Țara Românească spre Bizanţ şi spre Imperiul oto- 
man, în timp ce orașele hanseatice trimiteau produsele: 
pe drumurile de la Liov. 

Din secolul al XIII-lea, cînd tătarii încep să orga- 
nizeze exemplar drumurile comerciale (în cartea lui 
Marco Polo se arată amănunțit cît de perfect erau 
organizate poștele pe teritoriul Imperiului mongol, 
care avea de înfruntat distanţe uriașe și trebuia să 
asigure o mare mobilitate curierilor, caravanelor, oști- 
lor), se stabilesc legături directe și sigure cu China. 
Ţările Române profită de aceste organizări, de cea 
mai perfectă, pe atunci, rețea de drumuri din lume, 
ea aflîndu-se la punctul terminus al acestei rețele ce 
leagă Europa de est de Tartaria. Așa se și explică înflo- 
rirea celor două mari cetăți, Chilia și Cetatea-Albă, 
despre care Ștefan cel Mare avea să spună că, prin 
comerțul lor, valorează cît Moldova toată. Așa se 
explică şi comerțul întins pe care genovezii îl fac cu 
aceste cetăţi şi cu Kaffa, transportînd, împreună cu 
negustorii moldoveni și munteni, mărfurile care veneau 
din Europa spre Tartaria. Cînd turcii cuceresc Kaffa, 
în 1475, negustorii moldoveni aflaţi aici au fost masa- 
craţi, deoarece turcii fuseseră tocmai atunci înfrînți 
(ianuarie 1475) de Ştefan cel Mare la Vaslui. 

Prin Țările Române erau transportate pieile anima- 
lelor nordice (vulpea, vizonul) pe care le importa 
nobilimea din Constantinopol. 

În tot evul mediu, domnitorii se îngrijesc de aspec- 
tul economic, de dezvoltarea schimburilor, și mărturie 
stau seriile de privilegii comerciale acordate negusto- 
rilor lioveni și braşoveni, care veneau cu marfă în Mol- 
dova și Muntenia sau transportau marfa locală în alte 
zone. Exportul era o însemnată sursă de venit, iar 
vămile interne, cît și vămile de margine alcătuiau una 
din cele mai temeinice organizări administrative. 

Exportul, în care marii boieri erau interesaţi, făcea 
să ajungă pînă în Italia și Germania herghelii de cai 

şi cirezi de vite, ceea ce înseamnă că exista o categorie 
de oameni specializaţi în astfel de transporturi pe mari 
distanţe. La drum lung, vitele au nevoie de îngrijire, 
de odihnă, de hrană adecvată, altfel calitatea lor scade 
şi multe pot să piară. Mari boieri se ocupau ei înșiși de 
treburile negustorești și uneori între ei găsim feciori 
de domn hărăziți să ajungă mai tîrziu pe tronul ţării, 
cum au fost Petru Rareș și Mihai Viteazul. Caii româ- 
nești erau prețuiți în toată Europa și nu puteau să fie 
exportați decît cu învoirea domnului și numai într-un 
număr anume, ca să nu mai amintim de mierea și ceara 
albinelor, ceară de cea mai bună calitate, vîndută pe 
mare preţ la Veneţia. Cîte serbări nocturne, organizate 
în oraşul din lagună, n-au folosit iluminaţia cu lumînări 
din ceară românească! Despre această avuție națională 
vorbise însuși Herodot, părintele istoriei, ea existînd 
încă de pe vremea tracilor. 

Tot așa, sarea munților Carpaţi se făcuse cunoscută 
în lume. Mulţi călători spun că rar putea fi văzută 
o sare atît de curată și de frumoasă ca prin părțile 
locului. Desigur, negustorii și domnii trebuie să fi avut 
și o flotă, despre existența ei descoperindu-se unele 
mărturii. Picturile bisericilor au modele de corăbii 
din secolul al XVI-lea, ceea ce dovedește că, la Dunăre 
sau la mare, artiștii văzuseră astfel de corăbii. Moldo- 
venii vindeau mărgăritar în Polonia, cumpărîndu-l din 
China și din Arabia, din țările calde, şi veșmintele 
scumpe erau brodate cu aceste pietre preţioase. Cum 
comerțul cu mărgăritare, aducător de mari profituri, 
era făcut de negustori români, desigur că aceştia aveau 
şi mijloacele de transport necesare pentru înlesnirea 
afacerilor, 

În decursul secolelor, graţie poziției geografice, 
niciodată Țările Române nu au rămas izolate și -pără- 
site la periferia marilor imperii, ci au făcut parte inte- 
grantă din angrenajul lumii. 


„UNIO TRIUM NATIONUM“ 


Au trecut optzeci de ani de la publicarea, la Buda- 
pesta, a replicii Junimii Academice Române din Tràn- 
silvania și Ungaria, tratînd chestiunea română (1892). 
În ciuda afirmațiilor oficiale, se constata atunci, în 
baza statisticii maghiare, că în Transilvania poporul 
român constituie, față de maghiari și sași luați împreună, 
absoluta majoritate a populaţiei. Românii alcătuiau 
o masă de un milion o sută optzeci și patru de mii opt 
sute optzeci şi trei; maghiarii reprezentau șase sute 
treizeci de mii patru sute șaptezeci și șapte ; sașii, două 
sute unsprezece mii șapte sute patruzeci și opt. 

Numeric, dreptul românilor era evident. Dar acum 
optzeci de ani, adversarii lor minoritari afirmau aşa- 
zisul lor „drept istoric“, mileniul de dominație ante- 
rior. Situația demografică, pînă în zilele noastre, în 
procente absolute, nu s-a modificat. Încă de la venirea 
arpadienilor aici, deci din secolele IX—X, ei au ocu- 
pat numai poziții de suprafață, dar au avut structu- 
rile statale și forța armată în mînă, cîtă vreme popu- 
laţia aborigenă, sleită de bătălii şi invazii, începea să 
aibă situația de subordonată în propria sa ţară. Cu- 

noaștem datele imigraţiilor maghiarilor și secuilor în 
Transilvania, precum și data colonizării sașilor în 
această ţară. Originari din stepele Asiei şi din aşa- 
zisul Etelköz (889), respectiv din Flandra, de pe malu- 
zile Mozellei, din Saxonia, ei s-au constituit, în 1437, 
în „Unio trium nationum“, în care nu era cuprinsă a 
patra naţiune, localnică, rămasă continuatoarea ele- 
mentului de baștină traco-roman. Nu numai arheolo- 
gia, dar și lingvistica ne-au oferit, în special în veacul 
nostru, probe concludente și definitive. Cele mai vechi 
forme ale limbii române se găsesc tocmai în regiunile 
unde vechea moștenire dacică este evidentă, ceea ce 
a fost demonstrat, între alţii, de Sextil Puşcariu și de 
Gamillscheg. 

Transilvania este bastionul natural :al poporului 
român și al întregului teritoriu carpato-dunărean încă 
din timpul tracilor. Majoritatea populației a fost mereu 
traco-romană, adică, din mileniul trecut încă, româ- 
nească, elementul autohton urmînd să existe și să se 
dezvolte în adînc, oricare au fost straturile dominante 
din suprafață. Există o istorie nescrisă a Transilvaniei, 
nu suficient valorificată, iar uneori chiar neştiută, 
istoria țărănimii și iobăgimii, care numai cu greu putea 
să-și afirme valența ei spirituală și care n-a izbutit, 
în timp relativ îndelungat, după desființarea primelor 
ei formaţii statale (cnezate, voievodate), în secolul 
ultim al mileniului trecut, să ajungă la o afirmare sta- 
tală proprie, pe întreaga provincie, aceasta aparţinînd 
dominanților. La atare formaţii s-a ajuns însă deplin 
la est și sud de Carpaţi, în Moldova și Muntenia. 

- Manifestările acestei mase românești n-au lipsit 
aşadar niciodată. În primul rînd, se cere evidenţiată 
situaţia statală specială a Transilvaniei. Spre deosebire 

silvania era un principat şi şi-a păstrat această caracte- 
ristică pînă la mijlocul secolului XVI, cînd i-a, fost 
reconfirmat rangul amintit, astfel încît, pe drept cuvînt, 
trebuie să vorbim, pe parcursul a patru-cinci secole, 
nu de două principate românești, din afara arcului 
carpatic, ci de trei, incluzînd pe cel din platoul transilvan. 
Toate au tins mereu spre o unificare, adesea, chiar sub 
denumirea de Dacia, 

A doua afirmare este cea, a ortodoxiei româneşti, 
care în Transilvania, pînă la sfîrșitul secolului al 
XVII-lea, iar în mare parte și după aceea (după „Unirea 
cu Roma“), a rămas mereu în contact cu ierarhia 
bisericească din Muntenia şi Moldova, ceea ce mar- 
chează la treapta aceasta, a religiei, unirea spirituală a 
populaţiei întregi, în vreme ce. conducerea statală era 
catolică, diferită. 

În al treilea rînd, există un șir lung de familii 
nobile maghiarizate. Nestorul contemporan al istorio- 
grafiei românești, prof. Constantin C. Giurescu, nu- 
mește familia Banffi (al cărei nume vine din româ- 
nescul Ban și înseamnă fiul lui Ban), Dragffi (din 
Drag), Kendeffi (din Cândea), Mailath (din această 
familie se trage unul dintre cei mai celebri istoriografi 
maghiari), dar, mai ales, Corwineştii, care au dat pe 
marele general, Iancu de Hunedoara (1441—1456), 
pe unul dintre cei mai vestiți regi europeni, Mateiaș 
Corvinul, și pe ilustrul arhiepiscop şi diplomat, Nicolae 
Olahus (1493—1568). (Acesta din urmă avea să afirme 
că în Transilvania „trăiesc patru naţiuni de neam 
deosebit“, ungurii, secuii, sașii — şi românii, încre- 
dințaţi că sînt coloni romani, Dovada colonizării 
romane €, după Olahus, faptul că există multe ele- 
mente latine în limba română și se găsesc în acest 
loc foarte multe monede ale acestui popor, „fără îndo- 

ială indicii puternice ale vechimii stăpînirii romane 
pe aici“.) 

În al patrulea rînd, elementul românesc se afirmă 
prin participarea intensă la numeroasele răscoale 
țărănești, între care cea de la Bobilna (1437) (avînd 
drept urmare nașterea așa-zisei „Unio trium natio- 
num“), teribila răscoală din 1514, care a ajuns să 
fixeze țărănimea învinsă, legînd-o de glie, și multe 
altele, pînă în vremea lui Horia, Cloșca și Crișan (1784), 

Transilvania nu constituie un caz excepțional 
în istoria universală. Numeroase regiuni din Italia, 
după dezmembrarea Imperiului roman și migrațiunile 
medievale, au devenit dependente de puteri aflate 
dincolo de Alpi și chiar dincolo de mare. Așa, Milano 
a fost multă vreme un fief al Sfîntului Imperiu 
romano-germanic, Neapolul și Sicilia au fost timp de 
secole subordonate dinastiilor Hohenstaufen sau Anjou 
şi au ținut de Austria. Nimeni nu a contestat vreodată 
originea lor italienească. Şi dacă Turnul înclinat de la 
Pisa a fost construit de maestrul tirolez din Innsbruck, 
Wilhelm, dacă la Domul din Milano au lucrat meșteri 
din Gmiind, dacă Domul din Pienza a fost ridicat după 
modelul unei biserici din Mödling, de lîngă Viena, 
aceasta nu înseamnă că Pisa, Milano și Pienza, în 
întregime, au fost cetăți austriece. 


„DRACULA“ 


În anul 1453 a căzut Constantinopolul, A urmat la 
scurt timp și căderea așa-numitului imperiu de Trebi- 

Comnenilor, căreia, după unele izvoare, i s-a atribuit 
o origine valahă. Catastrofa a cutremurat întreaga 
Europă, dar era cruciaților era încheiată și țările creș- 
tine din Occident n-au mai reacționat. Numai o ţară 
mică şi un domnitor mare au îndrăznit să-l înfrunte 
pe sultanul victorios. 

Figurile centrale ale acestei epopei românești sînt 
Iancu de Hunedoara și Vlad Ţepeş (1456—1462). Om de 
o rară vigoare fizică, de o îndrăzneală fără pereche, Vlad 
Țepeș reușește să ciștige alianța lui Matei Corvin, 
regele (de. veche origine română) al Ungariei și, în 
timp ce lumea creștină era împietrită de căderea 
Constantinopolului și de dezastrul și amenințarea 
teribilă ce veneau dinspre sud-est asupra Europei, 
principele român, cu o oaste formată mai mult din 
țărani, îndrăznește să-l înfrunte pe sultanul căruia îi 
plăcea să se compare cu Alexandru cel Mare. 

Cu toate că Dunărea a fost trecută de toate forțele 
imperiului, sub conducerea directă a sultanului, Vlad 
Țepeș a cutezat să i se împotrivească, A pustiit totul 
în calea turcilor, hărțuindu-i mereu, atacîndu-i noaptea 
(intr-o noapte, românii au pătruns pînă la corturile 
sultanului și puţin a lipsit să nu-l răpună), încît, după 
o lună de lipsuri şi dificultăţi, într-o țară de păduri 
și mlaștini, unde nu se găsea nici hrană, nici apă de 
băut neotrăvită, sultanul se vede constrîns să se re- 
tragă la sudul Dunării, 

Dacă Mircea cel Bătrîn a stat în fruntea unei țări 
ajunse la maxima ei putere militară, dînd dovadă de 
talent politic și diplomatic, pe lîngă însușirile lui de 
mare comandant 'de oști (a ajuns cu armata pînă la capi- 
tala europeană a Imperiului otoman, a participat la 
conflictele dintre succesorii lui Baiazid), Vlad Țepeș, 

Iniţiativele lui politice nu sînt o urmare a îndelunga- 
telor cugetări, ci rezultă dintr-o revoltă pe care nu și-o 
mai poate stăpîni, din furia împotriva nedreptăților 
săvirșite de o mare putere împotriva unui stat mic, 
dornic de libertate. Așa cum spunea o scriere slavă, 
Vlad Țepeș a iubit mai mult decît orice dreptatea. 

Încălcarea sistematică a normelor de convieţuire 
morală și socială, fărădelegile turcilor l-au umplut 
de mînie. Viaţa lui reprezintă o experiență tragică atît 
pentru familia, cît și pentru neamul său. Spre a-și 
realiza scopurile propuse, obiectivele politice, el avea 
nevoie de o disciplină exemplară în interior şi nu s-a 
dat îndărăt de la nici o măsură care să asigure buna 
orînduială a treburilor statului. Una din pedepsele 
pe care le aplica celor ce săvirșeau fărădelegi era 
tragerea în țeapă, de unde și porecla sa, dar și faima 
de care se bucură pînă în zilele noastre. 

Cruzimea nu era deloc, în epocă, un atribut exclusiv 
al acestui viteaz voievod. Mai mult decît crud, el a 
fost un comandant abil şi mai ales ferm, de o excepțio- 
nală capacitate și spontaneitate în decizii. Evul mediu 
avea între practicile lui foarte curente cruzimea, şi 
piesele lui Shakespeare o dovedesc din plin, prin lanțul 
de crime care au îngrozit lumea, săvirșite pentru obți- 
nerea sau apărarea tronurilor Angliei. În lucrarea sa, 
Amurgul Evului Mediu, ]. Huizinga realizează o eloc- 
ventă panoramă a moravurilor epocii în toată Europa, 
unde cruzimea și crima sînt adesea în primul loc al 
manifestărilor politice, Concret, legenda violenţei aparte 
a voievodului muntean a fost pusă activ în circulație 
mai ales de Curtea lui Matei Corvin, după ce regele 
abandonase proiectul unei noi cruciade antiotomane, 
Pentru care, dealtfel, obținuse fondurile trebuitoare | 

Subiect de roman senzaţional, Vlad Țepeș este 
cunoscut şi sub numele de Dracula. În literatura anglo- 
saxonă, acest nume a fost dat unui vampir care ame- 
nință existența Angliei, dar care nu are nimic a face 
cu 'Țepeșul real. Figura literară atribuită domnito- 
rului român a ajuns să fie atît de cunoscută, încît 
România este vizitată anume de amatorii acestui 
„Horror-Story“, care caută legendarul, dar inexisten- 
tul castel al său în nordul Transilvaniei. 


ȘTEFAN, „ATLETUL LUI CRISTOS“ 


A doua jumătate a 'secolului al XV-lea este domi- 
nată, pe planul istoriei româneşti, a sud-estului euro- 
pean și, într-o oarecare măsură, chiar a Europei, de 
figura lui. Ştefan cel Mare (1457—1504). 

Conștient de primejdiile care amenințau țara, valori- 
ficînd la maximum organizarea socială, economică şi 
militară a Moldovei, Ștefan cel Mare reușește să-și 
tempereze toți vecinii ridicați asupra sa şi, în ciuda 
unui număr impresionant de războaie, purtate în anii 
săi de domnie, are timpul să se preocupe și de dezvol- 
tarea spirituală și artistică, A semănat Moldova cu 
biserici de o frumuseţe abia azi apreciată la justa valoare 
de Europa, de unde şi legitimarea supranumelui „cel 
sfint“, care însă în epocă se referea nu atît la faptele 

sale cuvioase, cît la sacrificiile pentru apărarea hotarelor 
țării și ale Europei creştine, 

După dispariția lui Tepeș şi instaurarea domi- 
naţiei turceşti în Muntenia, obiectivul cel mai impor- 
tant al cuceririlor otomane devenise Moldova și mai 
cu seamă porturile din sudul ei, Chilia și Cetatea-Albă ; 
pe lîngă valoarea lor militară, cele două cetăţi aveau o 
mare însemnătate economică. Ele constituiau, după 
cum am arătat, punctul terminus pe uscat al unor 
drumuri comerciale ce duceau din Europa spre Orient. 
Dar, înainte de confruntarea cu turcii, Ștefan cel Mare 
trebuise să-și pună țara la adăpost de încercările de 
expansiune venite din partea vecinului său, Matei 
Corvin. În 1467, la Baia, într-o luptă de noapte, una 
din puținele lupte de noapte ale evului mediu, oastea 
lui Matei este învinsă și regele rănit. Matei Corvin se 
retrage în grabă, pe grele poteci de munte, în Tran- 
silvania. 

După doi ani, și tătarii sînt înfrînți, la Lipinţi, pe 
cînd se aflau într-o mare incursiune.pe pămîntul Mol- 
dovei. O armată tipic feudală, ca aceea maghiară, și 
o armată tipic orientală, cum a fost cea tătară, cu 
sisteme diferite de organizare, cu armament şi concepții 
diferite în gîndirea militară, devin deopotrivă vulne- 
rabile pentru Ştefan, deoarece el avea forță fizică, 
geniu militar, oameni: capabili să execute manevre 
complicate și rapide, dotați cu tehnica trebuitoare 
unor atare operaţii. Ceea ce e important este faptul că 
Ștefan cel Mare trebuia să facă față nu numai înfrun- 
tărilor militare pe plan extern, ci şi presiunilor poli- 
tice, diplomatice care se exercitau asupra lui. Regele 
polon, regele ungur, sultanul turc, hanul tătar, toți 
vecinii Moldovei doreau să stăpînească acest teritoriu. 

n afară de faptul că țările lor sînt mult mai mari ca 

Moldova, întîmplarea făcea ca dorinţele lor de cucerire 
să fie în acea epocă mai insistente ca niciodată. 

Dacă Moldova a reușit să supravieţuiască, acest 
lucru se datorește nu numai calităților de mare strateg 
şi tactician ale lui Ștefan cel Mare, puterii armate a 
Moldovei, dar și unei politici de anvergură, pe care 
domnitorul a avut talentul s-o desfășoare. Voievodul 
Moldovei a reușit, printr-o susținută activitate diplo- 
matică, să păstreze mereu pe cîmpul de luptă și să 
înfrunte doar cîte un singur dușman, exceptînd mo- 
mentul cînd tătarii au intrat sub suzeranitatea turcilor 
şi atunci au participat la campania otomană din Mol- 
dova, sub conducerea lui Mahomed al II-lea (1476). 

În 1475—1476, Ştefan cel Mare stăvileşte două 
expediții organizate de turci împotriva Țării Moldovei. 
Aceste lupte continuă pînă în '1484, cînd Chilia și 
Cetatea-Albă sînt cucerite de duşmani. În scrisorile 
prin care Ştefan cel Mare se adresează Europei, 
spre a cere ajutoare în bani sau în oameni pentru a 
înfrînge în continuare ofensiva otomană, se vădește 
întreaga lui viziune politică. Luptele glorioase purtate 
cu Imperiul otoman i-au adus supranumele de „Atlet 
al lui Cristos”, atribuit lui de Papa Sixt al IV-lea. 
Ştefan cel Mare a fost în stare să gîndească nu numai 
soarta propriei sale țări, ci soarta întregului continent. 
Informat de tot ceea ce se petrece în jurul său, cîntărea 
lucid ‘forțele creștine şi forțele turceşti, oferea soluții 
pentru alungarea turcilor din Europa, era capabil 
să alcătuiască un plan minuţios, care să ducă la succesul 
final al luptei cu Islamul, 

Unul dintre cronicarii poloni îl trecea printre. cei 
mai de seamă conducători de oști ai timpului, singurul 
capabil să conducă o armată creștină la victorie. 
Referindu-ne la domn ca militar, trebuie să arătăm că 

una din bătăliile mult comentate a fost chiar cea cu 
Polonia din 1497. În ciuda avertismentelor date de 
Ștefan cel Mare, ignorînd propriile interese ale Polo- 
niei și ale Europei faţă de colosul turcesc, tînărul rege 
polon a încercat să cucerească Moldova, sub pretextul 
că s-ar duce să lupte împotriva turcilor. Necontenit 
hărțuit de Ștefan, pus în imposibilitate de a-și concentra 
oștile şi de a se aproviziona, Ioan Albert nu izbutește 
să supună cetatea Sucevei. Atunci se hotărăște să se 
retragă, dar, pentru că nu respecta armistițiul încheiat 
cu Ștefan și drumul de urmat, a fost atacat de princi- 
pele moldovean în Codrii Cosminului, și oastea sa, după 
cum o afirmă cronicarii poloni, a suferit un adevărat 
dezastru. 

Abilitatea diplomatică, dublată de geniul militar 
al domnitorului fac ca Moldova să fie salvată, mai mult 
decît atît, să producă adînci repercusiuni asupra isto- 
dei europene pentru mulți ani de aici înainte. Regii 
poloni și regii unguri numesc Moldova „bastion înain- 
tat al creștinătății“, Abia la sfîrşitul domniei lui Ștefan 
cel Mare, adică la Sfirșitul secolului al XV-lea, cînd 
şi-au dat seama că nu pot să îngenuncheze Moldova, 
ei înțeleg importanța acestei țări întru apărarea creş- 
tinătăţii. Tirziu își dau seama de ce era importantă 
păstrarea independenţei Moldovei față de turci pentru 
soarta propriilor lor regate. 

Pe de altă parte, Mahomed al II-lea încercase să 
cucerească Moldova pentru ca, în luptele duse în direcția 
Europei Centrale, să poată dispune de concursul oștilor 
de călăreţi tătari. Nu este greu de imaginat ce-ar fi 
însemnat pentru Europa năvăliile tătare într-un 
moment în care armele. de. foc nu înregistraseră încă 
Progrese, cînd împotriva acestor călăreți de elită Europa 
nu putea să opună aproape nimic. 

Pe lîngă efortul militar făcut de Moldova, în timpul 
domniei lui Ștefan cel Mare, pentru apărarea indepen- 
denţei sale, dar și pentru stăvilirea înaintării otomane, 
asistăm în această perioadă la o renaștere artistică 
moldovenească. În vălmășagul luptelor, înfruntărilor 
de mare dramatism, țara găsește timpul necesar pentru 
ridicarea unor monumente în care se afirmă stilul 
specific moldovenesc, mai ales în arhitectura. biseri- 
„cească și în pictura murală, Înfloresc rafinatele arte 
ale ceramicii, ale miniaturii. În vremea lui Ştefan 
cel Mare se lucrează admirabile manuscrise împodo- 
bite cu miniaturi. În materie de broderie se realizează 
adevărate capodopere, şi una din ele o constituie por- 
tretul Mariei de Mangop, de pe acoperămîntul ei de 
mormînt, probabil primul portret. în mărime naturală 
realizat în broderie din Europa. Maria de Mangop 
fusese soția lui Ștefan cel Mare și era originară din 
Crimeea, pe atunci ultima rămășiță a Imperiului bizan- 
tin. Cetatea de Mangop era stăpînită de o ramură a 
împăraţilor Comneni din Trebizonda. Ștefan cel Mare 
se căsătorise cu principesa Maria, conștient de misiunea 
succesorală a Moldovei. Viziunea sa era largă, de ade- 
vărat împărat, iar acest lucru se remarcă din plin în 
arta somptuoasă și rafinată dezvoltată la Curtea sa, 
în care se face risipă de pietre preţioase și de aur şi 
se cultivă gustul ales pentru ambianţă, vestimen- 
taţie, arhitectură etc. Este semnificativ faptul că, în 
vremea lui Ștefan cel Mare, marele cneaz al Moscovei 
a solicitat, pentru acurateţea cu care era alcătuit 
un cod de legi în Moldova, un cod bizantin. 

Domnitorul sprijină sistematic realizarea unor manu- 
scrise slavone, cărți de cult, care sînt difuzate în lumea 
ortodoxă de sub jugul otoman. Este conștient de rolul 
lui de protector al creștinilor și face să reînvie pe pereţii 

bisericilor sale personalitatea lui Constantin cel Mare, 
împărat care simbolizează lupta creştinilor împotriva 
păgînătății. Se inovează în iconografie, iar acest lucru 
poate fi remarcat în fresca Arătarea Sfintei Cruci 
de la Pătrăuți; portretele sfinților Constantin și Elena, 
momentele lor de viață constituie de fapt elemente ale 
unui program de luptă ideologică, înscriindu-se în 
campania împotriva Islamului. 

Ștefan intuiește pericolul islamismului pentru țările 
cucerite de turci, pentru populaţia acestora. Activi- 
tatea lui religioasă are semnificația unui obiectiv de 
luptă spirituală în care sînt angrenați oameni de talent, 
ca și cunoscători ai dogmelor. Dealtfel, epoca lui coincide 
cu un moment de criză în Biserica ortodoxă. După 
dispariția împăraților de la Bizanţ, după dispariţia 
țarilor bulgari și a regilor sîrbi, Biserica ortodoxă 
orientală rămăsese efectiv fără ctitori. Turcii nu îngă- 
duiau ridicarea de noi lăcașuri, nici nu acordau sti- 
pendii pentru întreținerea celor existente. Ceea ce 
însemna perspectiva dispariţiei în timp a acestor monu- 
mente, imposibilitatea  oficierii cultului în limbile 
popoarelor supuse turcilor (greaca, slavona), o amenin- 
țare pe plan etnic pentru popoarele ortodoxe din 
Imperiul otoman. 

În asemenea clipe de mare primejdie, Mara, fata 
unui despot sîrb, soţia lui Murad al II-lea, s-a adresat 
la sfîrșitul secolului al XV-lea domnilor români, ce- 
rîndu-le să preia ei locul ctitorilor de altădată. Există 
un document de la Vlad Călugărul, prin care Mara cere 
domnului să acorde sprijin Bisericii ortodoxe din 
Imperiul otoman și să se constituie el drept ctitor al 
acestor biserici, din moment ce împărații și regii care 
le-au ridicat au dispărut, 

Așadar, rolul Ţărilor Române în secolul al XV-lea 
față de Europa este dublu: de apărare a creştinătăţii 
față de ofensiva otomană — în realitate apărarea cul- 
turii occidentale și desăvirșirea Renașterii; de salvgar- 
dare, din punct de vedere etnic, prin politica lor spiri- 
tuală, a popoarelor ortodoxe supuse turcilor. 


ÎNTRE CATOLICISM ŞI ORTODOXISM 


La mijlocul secolului al XIV-lea, pe pămîntul 
Țărilor Române se înfruntau ortodoxismul tradițional 
și intensa propagandă catolică, aceasta urmărind să 
aducă pe „rătăciţii“ din spaţiul carpato-danubian sub 
autoritatea scaunului papal. Regilor maghiari li se 
conferise privilegiul și dreptul de a purta lupta pentru 
convertirea românilor. Misiunea apostolică pe care ei o 
desfășurau, încercînd să impună episcopi catolici în 
Țările Române, să-i atragă pe români la catolicism 
prin căsătorii între domnitori autohtoni și principese 
catolice, se aseamănă cu politica pe care au dus-o 
şi polonezii în momentul în care au atins hotarul țării. 
În Țara Românească, Vlaicu-Vodă (1364—1377) se pla- 
sează ferm de partea ortodoxiei. Actul lui era dictat de 
rațiuni spirituale și politice. Românii aparținuseră unui 
anumit spațiu, moșteneau un fond spiritual legat de spa- 
țiul lor natal, și trecerea la catolicism ar fi însemnat o în- 

depărtare de obiceiuri, tradiţii și credinţe adînc întipărite 
în structura psihică a unui popor cu mentalități rezul- 
tate din traiul comun cu națiuni variate şi avînd mani- 
festări spirituale greu de definit. Aceste date durau 
de mii de ani şi se modificaseră în funcţie de climatul 
propriu acestei populaţii din ultimele secole. Înscrierea 
pe o altă orbită spirituală ar fi putut însemna, treptat 
sau prin seisme nedorite, o înstrăinare de numeroase 
trăsături distinctive intime în fibra spirituală a ro- 
mânilor. 

Pe de altă parte, catolicismul putea să însemne 
nu numai o schimbare adîncă pe plan spiritual, ci și 
acceptarea unor influențe politice urmărind, în cele 
din urmă, subordonarea și pierderea independenţei. 
Catolicismul și corolarul său, subordonarea politică a 
principatelor, puteau să aducă importante prejudicii 
înseși existenţei etnice. Nobilii români din Transilvania, 
într-o mare parte a lor, trecuseră la catolicism pentru 
a-și păstra privilegiile sociale, ceea ce, cu timpul, a 
dus tocmai la situația menționată, căci ei au format, 
după cum spunea Șincai, majoritatea nobilimii ungare 
din Transilvania, 

Judecînd actul lui Vlaicu-Vodă sau Alexandru 
cel Bun, e necesar să se țină seama de sfera politică în 
care se înscriau Țările Române. Rezistenţa lor era, 
în anumite limite, și rezistența tîrzie a Bizanțului față 
de Roma. În ciuda mișcării popoarelor migratoare, 
care s-au așezat pe teritoriul Romaniei Orientale, dis- 
locînd-o și fragmentînd-o, toate aceste popoare n-au 
avut neapărat intenţia să constituie un corp politic 
străin și opus Bizanțului, ci căutau să se integreze lumii 
care le-a acceptat, dorința tuturor conducătorilor 
Politici trădînd, în ultimă instanță, ambiția de a se 
încorona ca bazilei ai Imperiului bizantin. 

Așa cum spunea Nicolae Iorga, marea lecţie poli- 
tică pe care o dă Bizanțul este existența unei mari 
construcții politice, realizată prin stăpînirea unor 
popoare deosebite din punct de vedere etnic. Bizanțul 
demonstrează că, în ciuda deosebirilor de limbă, de 
neam, popoarele pot să trăiască împreună, pot colabora 
la realizarea unui mare edificiu politic. Acesta este 
idealul pe care, după căderea Constantinopolului, 
l-au moștenit principii români. Optînd pentru Biserica 
răsăriteană, românii au rămas totodată legaţi de reali- 
tăţile lor primordiale și tradiționale. Pentru ca, pe 
măsură ce lumea bizantină dispărea sub valul invaziei 
turcești, românii să preia ceea ce mai putea să fie salvat 
din viziunea marelui imperiu de răsărit. Instituţii, 
structuri sociale asemănătoare, aceeași credință repre- 
zintă elemente care îi fac pe domnitorii români să se 
simtă solidari cu lumea sud-dunăreană, care a fost, 
în mare parte, secole de-a rîndul, locuită de aceeași 
populație traco-romană. Animate de aceleași speranțe, 
popoarele căzute sub jugul turcesc nu-i văd ca spriji- 
nitori, în secolele al XV-lea şi al XVI-lea, dar și după 
aceea, decît pe voievozii români. Pe lîngă activitatea 
culturală — copierea de manuscrise, trimiterea lor 
dincolo de Dunăre etc. — românii constituie o forță 
politică şi militară capabilă să decidă eliberarea și 
soarta viitoare a popoarelor subjugate. Această con- 
vingere este justificată de lupta necurmată desfășu- 
rată de domnitorii români la un hotar în continuă 
mișcare al Europei. 

Pe măsură ce istoria sud-estului continental este 
cunoscută mai bine, istorici străini imparțiali, a căror 
judecată nu e alterată de nici o patimă politică, recunosc 
rolul însemnat jucat de români. Charles Diehl vede în 
domnii români din secolul al XVI-lea pe urmașii bazi- 

leilor din Constantinopol, Steven Runciman, de ase- 
menea, subliniază importanța pe care unii domnitori 
români au avut-o în menținerea și în sprijinirea orto- 
doxismului — adică a principalei activități spiritual- 
culturale — și a popoarelor supuse de către turci. 
Dar cele mai multe mărturii trebuie căutate în scrie- 
rile, în cronicile contemporane realizate în sudul Dunării, 
deoarece ele pun cel mai bine în lumină acest fenomen. 


Desigur, căderea Constantinopolului a avut, în 
primul rînd, un mare efect moral asupra Europei, 
deoarece, din punct de vedere practic și politic, în 
secolul al XV-lea, el nu mai reprezenta o forță. Redus 
doar la zidurile cetăţii, la acest perimetru al unei fortă- 
rețe asediate, Imperiul bizantin pierduse toate pose- 
siunile, În afară de aceasta, ultimii împărați ai Constan- 
tinopolului primeau bani de la sultan spre a-și putea 
susține Curtea. Prin el însuși, Bizanțul nu mai reprezenta 
decît un simbol, și important ar fi fost ca lumea contem- 
porană occidentală să fi fost în stare să organizeze o 
mare acţiune spre a-l salva, ceea ce atunci, ca şi în 
alte perioade istorice, se dovedise a fi una din marile 
utopii ale istoriei. 


O FORTĂREAȚĂ A OCCIDENTULUI 


Rezistența militară a Țărilor Române nu putea să 
dureze la infinit, mai ales cînd progresele armelor de 
foc și ale tehnicii, în general, au făcut ca marile puteri, 

mici, să poată ridica armate de mercenari, formate din 
oameni de meserie, pe care nu le-ar fi putut întreţine 
statele cu o economie modestă. Dar, ceea ce nu se putea 
realiza pe plan militar, se compensa printr-o politică 
inteligentă și o diplomaţie de mare rafinament, fără 
să se renunţe, în același timp, la perspectiva unor con- 
fruntări armate, în cazul cînd existența de stat ar fi 
fost amenințată. 

În secolul al XVI-lea se punea mult accent pe acti- 
vitatea diplomatică, Poriderea căpătată de diplomație 
în viața Țărilor Române se reflectă în Învățăturile lui 
Neagoe Basarab către fiul său Teodosie. Neagoe (1512— 
1521) recomandă prudenţă, înţelepciunea în. condu- 
cerea, țării, o activitate diplomatică susținută, care să 
ducă nu numai faima celui ce o practică, dar și a 
țării sale. Printr-o abilă activitate diplomatică, însuși 
Neagoe Basarab a atras atenţia Europei asupra țării 
sale, asupră importanţei pe care o reprezenta salvarea 
Țării Româneşti pentru securitatea continentului. 

După căderea Belgradului, situația politică a Țării 
Românești s-a înrăutățit, și begii (pașalele) dunăreni 
au încercat să cucerească spațiul mult disputat şi 
să-l transforme în pașalic. Intervenind un moment de 
criză, boierii s-au strîns în jurul lui Radu de la Afumaţi 
(1522—1529) şi, timp de patru ani de zile, duc luptă 
după luptă, pînă cînd sultanul l-a recunoscut drept 
domn pe Radu. S-au dat aproape douăzeci de bătălii 
într-un răstimp de patru ani, turcii dîndu-și seama că 
au de înfruntat o țară unitară, conștientă de pericolul 
care o ameninţă și decisă să nu se dea îndărăt de la 
nici un sacrificiu pentru păstrarea independenţei sale. 

După căderea Ungariei, după lupta de la Mohaci 
(1526), s-a pus problema succesiunii regatului maghiar. 
Turcii au ocupat o parte a Ungariei. Habsburgii au 

încercat să cucerească Transilvania, care se manifestase, 
în timpul luptelor dintre Ungaria și Turcia, ca un stat 
cu veleități insurgente și cu o mare sete de libertate. 
În această luptă sînt angajate și Moldova şi Muntenia. 
Un rol de prim rang l-a jucat în Moldova Petru Rareș 
(1527—1538; 1541—1546). Profitînd de rivalitatea 
turco-habsburgică, domnul Moldovei încearcă să su- 
pună o mare parte din Transilvania. Prin concesiile 
pe care sînt nevoiţi să i le facă Ferdinand I sau Ion 
Zapolya, Rareș reușește să stăpînească în Transilvania 
mai multe cetăți, așezate în regiuni locuite compact 
de români. Așa cum o afirmă domnitorul român, in- 
tenţia lui era de a pune stăpînire pe cea mai mare parte 
a Transilvaniei. Planurile lui se bazau pe faptul că. 
populaţia românească de dincolo de , Carpaţi îi era 
favorabilă, 

În mijlocul secolului al XVI-lea devine limpede 
pentru conducătorii politici ai Austriei pericolul pe 
care îl reprezenta. pentru instaurarea stăpînirii sale în 
Transilvania, faptul că majoritatea zdrobitoare a locui- 
torilor acestei țări era de aceeași limbă și credință 
cu românii de la răsărit şi de la sud de Carpaţi. Isabella, 
soția lui Ion Zapolya, subliniază într-o scrisoare uni- 
tatea de limbă și credință dintre românii din Transil- 
vânia şi cei din afara arcului carpatin. În această 
epocă se manifestă așadar sentimentul de neam şi 
posibilitatea realizării unei țări unitare. Există un 
curent de opinie întreținut în acest sens de umaniști, 
care pledau pentru realizarea unei Dacii în care să fie 
cuprinse țările surori Moldova, Muntenia și Transil- 
vania. Cele trei provincii ar fi alcătuit un stat-tampon 
între marile puteri care se întîlneau în această zonă 
geografică, Pe lîngă acest curent, care ținea mai mult 
de gîndirea umanistă, revelînd originea latină a româ- 

nilor, exista şi curentul politic de unificare, chiar dacă 
uneori acesta nu se manifesta, pe plan spiritual, în 
scrieri distincte. 

Aşadar, Petru Rareș este primul care încearcă să 
pună stăpînire pe o parte din Transilvania, acțiunea 
lui avind nu sensul de cucerire feudală, de anexare a 
unui teritoriu nou, ci pe acela al unei eliberări firești, 
încercarea de a cuprinde într-un singur hotar o popu- 
lație românească. Opera lui Rareș nu putea să se împli- 
nească, deoarece o Moldovă puternică îi incomoda în 
primul rînd pe polonezi, dar și pe turci. Ca atare, cele 
două puteri s-au coalizat împotriva domnitorului, 
reușind să-l înlăture în anul 1538. Este de reținut faptul 
că, pentru realizarea acestui obiectiv politic, a fost 
nevoie ca împotriva Moldovei să fie concentrate forțele 
tătarilor, o armată polonă și întreaga forță militară a 
Imperiului otoman, sub comanda lui Soliman Mag- 
nificul însuși. 

În lupta purtată de Radu de la Afumați, cît şi în 
activitatea politică și militară a lui Petru Rareş, găsim 
o dovadă elocventă a vitalității Ţărilor Române, care 
şi-au înțeles din plin rostul de fortăreață a Occidentului. 

Cu anul 1538, presiunea otomană s-a înăsprit, astfel 
că în locul marilor confruntări militare din secolele 
precedente, asistăm în Țările Române la o operă spiri- 
tuală care s-a realizat nu numai pe plan superior, 
artistic, dar și printr-o nouă direcţie a conștiinței de 
sine a neamului românesc. Fără să renunţe la rolul de 
ctitor pentru întregul Orient creștin ortodox, în această 
perioadă Athosul, bisericile de la Ierusalim, Patriarhia 
de la Constantinopol primesc subvenţii din Muntenia 
și Moldova, li se creează venituri regulate prin donaţii 
în bani, dar și prin dotaţii de sate, care asigurau un 

venit anual în măsură să le acopere cheltuielile de între- 
tinere. 

Este secolul în care preocuparea fundamentală 
privea realizarea limbii româneşti unice, efort la care 
au contribuit în egală măsură toate cele trei princi- 


pate românești. 


AUTORITATEA DOMNIEI 


Țările mici trebuie să evite cu orice preț erorile poli- 
tice. Lor nu le este îngăduit să greșească, deoarece orice 
greșeală poate să ducă la dispariţia lor. În același timp, 
țările mari pot să-și repare în timp pierderile suferite 
din pricina unor erori. De aceea, așa cum arată filo- 
zoful grec Isocrate, țările mici sînt constrînse de împre- 
jurări militare și politice să facă apel în mod constant 
la inteligența politică pentru a se salva. 

Activitatea diplomatică a lui Neagoe Basarab, 
activitatea diplomatică a Țărilor Române în secolul 
al XVI-lea reprezintă o aplicare ideală a acestui postulat 
al lui Isocrate, Dealtfel, aceasta este o constantă a 
diplomaţiei Țărilor Române. Supravieţuirea lor con- 
tinuă într-un spațiu ameninţat din cele patru puncte 
cardinale, într-o zonă geografică în care mari puteri 
ca Polonia și Ungaria au dispărut un timp de pe harta 
Europei, constituie o probă concretă a forței morale a 

În Învățăturile... sale, Neagoe Basarab recomanda 
domnilor să nu. întreprindă decît lucruri care pot fi 
înfăptuite cu mijloacele ce le au la îndemină. E o înţelep- 
ciune străveche, urmată în mod conștient de domnii 
români, care înțeleg că nu este util pentru soarta 
propriei lor ţări să se angajeze în acțiuni aventuroase, 
utile altora, dar cu consecințe nefaste pentru ele. 

Ştefan cel Mare ajunsese el însuși la asemenea con- 
cluzii. Neagoe Basarab le-a ridicat la rang de doctrină, 
prin opera sa scrisă, iar urmașii aveau să le aplice uneori 
în mod genial. Că nu se renunţă la lupta armată pentru 
salvarea independenței o demonstrează rezistența opusă 
de români după moartea lui Neagoe Basarab și după 
cucerirea Belgradului de către turci (1521). În mo- 
mentul în care turcii încearcă să transforme princi- 
patul din nordul Dunării în paşalic, ca urmare a suc- 
ceselor repurtate pe cîmpul de luptă de către Soliman 
Magnificul, țara întreagă s-a adunat, cum s-a văzut, 
în jurul lui Radu de la Afumaţi și, timp de patru ani 
de zile, a dus lupte înverșunate, pînă cînd turcii au 
înțeles că pe scaunul Țării Românești nu poate sta 
decît un principe autohton. 

Epopeea de secole, eforturile militare, victoriile de 
mari proporții obținute împotriva unor vecini atît 
de puternici s-au datorat modului de organizare a 
țărilor Române, instituțiilor care au guvernat cele două 
Țări. În primul rînd, spre deosebire de Europa feudală, 
unde țărănimea liberă dispăruse, aici a existat în per- 
manență un număr foarte mare — se poate presupune 
cam cincizeci la sută — de sate libere, care nu au cunoscut 
decît o singură autoritate: domnia. Pe lîngă aceasta, 
cea mai mare parte a boierilor erau boieri mici, cu o 
moşie de jumătate de sat sau de un sat. Ei erau intere- 
saţi să existe o domnie autoritară, deoarece interesele 

lor mergeau alături de instituţia centrală. Exista un 
număr restrîns de mari boieri, din rîndul cărora se 
recrutau, de obicei, marii dregători, dar, în Muntenia 
şi Moldova, nici puterea acestora nu se ridica la nivelul 
atins de marii principi teritoriali din Occidentul feudal, 
ca, de exemplu, ducii Normandiei sau cei ai Bur- 
gundiei. 

Dar, nu mai puțin, există comparații care se pot 
face și care nu sînt deloc în dezavantajul Țărilor Ro- 
mâne, nici al ideii noastre că, secole de-a rîndul, organi- 
zarea administrativ-politică a Țărilor Române cra 
mereu paralelă cu a tuturor țărilor din Occidentul 
continentului. Astfel, Oltenia, cu centrul la Craiova, 
a avut întotdeauna privilegii și latitudini de guvernare 
sau numai de administrare, dar nu de natură asemănă- 
toarecu acelea, de exemplu, de care se bucurau ducii 
Burgundiei față de regii Franței. Datorită acestei struc- 
turi sociale, a existat în permanență posibilitatea pentru 


“domnie de a-și impune și a-şi exercita autoritatea 


asupra întregului teritoriu al țării. 

Pînă la sfîrșitul secolului al XVI-lea, în principiu 
şi după aceea, toți oamenii erau datori să meargă la 
oaste, la chemarea. voievodului. Din această pricină, 
domnii români au avut posibilitatea ca, în momentele 
de mare primejdie, să concentreze în jurul lor toate 
energiile fizice ale țării. Oameni de toate condiţiile, 
fie ţărani liberi, fie țărani care munceau pămîntul 
boieresc ori mănăstiresc, erau datori să-și apere patria. 

Faptul că românii au conviețuit timp de secole cu 
popoarele de călăreți venite din stepele euro-asiate 
i-au făcut să fie receptivi la modul în care aceștia 
concepeau și dădeau o bătălie. Exista în evul mediu 
o diferență substanțială între Europa feudală și Asia. 
în ceea ce privește arta războiului. Superioare sînt. 

popoarele venite din Asia în această privință. Priscus 
vorbește elogios de huni. Mauriciu îi laudă pe avari. 
Mongolii se dovedesc irezistibili nu atît prin numărul 
lor, cît prin știința cu care își organizau campaniile 
militare, prin arta desăvirșită cu care conducătorii lor 
manevrează pe cîmpul de luptă, organizând și mișcînd 
oștirea de țară și unităţile de „profesioniști“, aflaţi și 
aici ca în toată Europa — soldaţii „în leafă“, cum 
formulează uneori cronicile şi documentele vechi, 
Concomitent cu aceasta și cu un val fundamental în 
strategia apărării teritoriului, era adaptarea a ceea ce 
s-a numit războiul popular, cu deosebire împotriva 
invaziilor otomane. În astfel de cazuri, populaţia întreagă 
se retrăgea în locuri ferite, cu tot proviantul posibil, 
ștergînd orice disponibilitate de aprovizionare a co- 
tropitorului, chiar pe aceea a apei, prin otrăvirea fin- 
tînilor din calea armatelor inamice. De la adăpostul 
codrilor, al reliefului, se declanșau neîntrerupt acțiuni 
de hărțuire, de lovire fulgerătoare de către mici grupuri 
înarmate, fie aparţinînd armatei regulate a voievodului, 
lăsate pentru apărarea populației de-a lungul între- 
gului traseu al armatei străine intrate în ţară, fie consti- 
tuite spontan dintre refugiați. Mișcările invaziei erau 
cunoscute numaidecît și transmise comandantului su- 
prem, voievodului, care deplasa după nevoie nu numai 
oastea sa, în vederea bătăliilor decisive, dar și coloanele 
de fugari, pentru a nu fi ajunse de urmăritor. Operația 
era extrem de dificilă, dar și extrem de bine condusă, 
drumurile de acces către refugii erau păstrate cu grijă, 
încît o întreagă parte de ţară, toată populația era în 
permanentă dispoziție de a se apăra retrăgîndu-se și 
atacînd în același timp, după o complicată și inge- 
nioasă tactică a defensivei dinamice. 

Convieţuind, sau trăind în atare vecinătăți, românii 
au învăţat să folosească în chip iscusit arcul, sulița, 
spada, dar mai ales să exploateze condiţiile strategice 
oferite de cele două țări române: ape multe, mlaștini, 
păduri, teren accidentat. Ostași înnăscuți — calitate 
recunoscută de călătorii ce trec prin Țările Române, 
dar și de adversarii lor — conduși de comandanți de 
geniu, folosind din plin avantajul terenului, al climei, 
ei au reuşit, într-o vreme în care armamentul nu era 
totul, să-și spună cuvîntul și să-și apere cu succes ființa 
de stat și etnia. Toleranţi din fire, prietenoși, ei n-au 
înțeles niciodată să se supună unor constrîngeri venite 
din afară, care lezau atît libertatea lor fizică, precum și 
libertatea lor spirituală, și n-au făcut eforturi de adap- 
tare la un alt sistem de viață. Avînd parte mereu de 
personalități născute pe măsura epocii, capabile să 
galvanizeze energiile latente și să ducă la victorie mulți- 
mile animate de dragostea față de pămîntul lor, românii 
au slujit pînă în zilele ‘noastre principiul demnității 
și al justiției și au făcut numeroase sacrificii pentru a 
impune în fața lumii autoritatea și simbolul puterii 
centralizate. 


REFORMA ȘI CONTRAREFORMA 


Datorită Reformei religioase din Occident — luthe- 
ranismul, calvinismul — catolicismul încearcă prin Con- 
trareformă să-și extindă influența şi asupra Țărilor 

18 Române, Principii calvini din Transilvania sprijină 

traducerea cărților de cult în limba română, în speranța 
atragerii populaţiei românești la calvinism și luthera- 
nism, Cu toate că românii erau cu fața spre Occident 
şi așteptau plini de speranţe ajutoare din partea lui, 
prozelitismul religios al acestuia disimula însă forme 
de asimilare națională, care au fost privite cu multă 
prudenţă. Prin religie se urmărea, în fond, deznaţio- 
nalizarea românilor din Transilvania. 

În Moldova, propaganda catolică urmărea inclu- 
derea acestei țări în regatul catolic polonez. Românii 
au intuit pericolul propagandei religioase, au adoptat 
numai ce li se părea util pentru propria lor viață spiri- 
tuală și au îndepărtat ceea ce periclita existența lor 
etnică. Prudenţa lor s-a dovedit întemeiată. 

Momentul cerea oameni care să-și asume sarcina 
creării unei limbi unitare — acești oameni de mare talent 
şi de mare capacitate s-au născut, reușind să traducă în 
limba română cărțile sfinte. Un atare program însemnat 
de civilizare a fost îndeplinit cu multă prompti- 
tudine și eficiență, de unde se vede că atunci cînd erau 
Solicitaţi, fie pe plan militar, fie pe plan spiritual, 
„românii găseau forțele necesare și căile cele mai sigure 
¿spre afirmare şi salvare. 

În vremea aceasta tiparul a fost folosit nu numai 
pentru tipărirea cărților în limba slavonă, pentru po- 
„poarele slave din sudul Dunării, aflate sub jugul turcesc 
(prima carte tipărită în Țările Române apare în 1508, 
iar prima carte tipărită de ruși apare în 1562), ci în 
„mod firesc mai ales pentru tipărirea cărților utile 
tuturor românilor, Acestora le-a revenit sarcina de a 
forma stilul și specificul cultural propriu acestor 
“teritorii, spre a putea astfel să întrețină sentimentul de 
neam prin difuzarea cărţilor de 'cult în limba sla- 
vonă. 


184 


Scanned with CamScanner 


Secolul al XVI-lea înseamnă, deci, o scădere pe 
plan politic, dar o afirmare pe plan spiritual. Acum 
triumfă -deplin scrisul în limba română, Bisericile 
cunosc o deosebită înflorire. În vremea domniei lui 
Petru Rareş, o mare parte a bisericilor din nordul 
Moldovei sînt acoperite cu picturi exterioare, azi 
celebre, bine puse în valoare de Petru Comarnescu 
prin opera sa remarcabilă Îndveptar artistic al monu- 
mentelor dim nordul Moldovei. Despot-Vodă, 'domni- 
torul Moldovei (1561—1563), a fost un umanist, pre- 
ocupat să introducă idei luminate; el a înfiinţat școala 
latină de la Cotnari, încercînd să „occidentalizeze“ 
Moldova, dar aspiraţiile sale, dublate și de erori poli- 
tice, de rivalități interne, sprijinite din exterior (turci, 
polonezi), au luat direcţii nefertile şi el a fost ucis. 
Din felul cum se încheie destinul lui Despot-vodă se 
poate aprecia îndîrjirea autohtonă în păstrarea fondului 
de tradiţii proprii, în vederea salvării spiritualității 
specifice și a păstrării ființei naționale. 


MIHAI: „PRO REPUBLICA CRISTIANA“ 


Cînd turcii s-au dedat la excese şi, în raporturile cu 
țările din nordul Dunării, au atentat la independența 
lor (punct sensibil al conştiinţei naționale), în ciuda 
faptului că Imperiul otoman reprezenta una din cele 

românesc se concentrează suficiente energii pentru 
organizarea apărării. Socotind din cale-afară de exage- 
rate pretenţiile turcilor de mărire a haraciului și încu- 
rajat de bătălia de la Lepanto, care a zguduit din 
temelii imperiul Semilunii, lon-vodă cel Cumplit 
adună țara și poartă cu ea un dialog, dialogul momen- 
telor de mare cumpănă, arătînd consecințele nefaste 
ce le-ar avea acceptarea înrobitoarelor condiții. lon-vodă 
(1572—1574) propune ca românii să se ridice cu armele 
împotriva împilării. Spune cronicarul: „Așa Ion-vodă, 
umplînd pre toţi cu nădejde, cu glas mare strigară că 
lîngă dînsul vor pieri cu toţii, așa cum s-au și tîmplat“. 
La Roșcani, țara a stat alături de domn, împlinindu-și 
jurămâîntul făcut ; Ion-vodă a pierit rupt de patru cămile, 
după o rezistență înverșunată și dramatică. 

Dacă Ion-vodă a fost un erou într-o situaţie limită, 
care n-a ezitat să-și sacrifice eroic viața pentru idealul 
politic, Mihai Viteazul (1593—1601) reprezintă un 
spirit de o factură mult mai complexă, un adevărat 
fenomen al timpului. În momente de cădere, cînd 
soarta Țărilor Române pare pecetluită, cînd nu există 
posibilitatea nici unei salvări, apar mereu astfel de 
figuri extraordinare, care sfidează primejdia și încearcă 
să croiască drumuri noi în istorie. Abuzurile săvîrșite 
de turci atinseseră culmea la sfîrșitul secolului al 
XVI-lea. Dările către Poartă se înmulțiseră, domnia 
se cumpăra, ajungînd să fie pusă la mezat pe piața 
Stambulului, vechiul oraș al lui Constantin; preten- 
denţii împrumutau bani de la cămătari, cu dobîndă 
de 20 la 1, obligîndu-se să restituie toată suma la insta- 
larea pe tron. Țara era jefuită de domni, pentru a 
fi în stare să achite datoriile contractate la Constan- 
tinopol, dar și pentru a face față sarcinilor mereu mai 
mari impuse de turci. 

Cu relaţii întinse în Imperiul otoman și mai ales 
în lumea grecească, Mihai Viteazul cunoaște atît aspi- 
rațiile spre libertate ale popoarelor supuse turcilor, 
cît şi puterea militară reală a Imperiului otoman. El 
se hotărăște să ia domnia Țării Românești și reușește 
să cîştige competiţia pe piața constantinopolitană, 
oferind mai mult decît oricare alt pretendent și anga- 
jîndu-se, în același timp, să plătească toate datoriile 
contractate de predecesorii săi la scaunul ţării. O 
lovitură de maestru, prin. care cîştigă simpatia cămă- 
tarilor — între care se numărau și ienicerii — și, în 
același timp, domnia solicitată de aceștia cu insis- 
tență pe lîngă înalții demnitari ai Porții. 

Venit în ţară, Mihai Viteazul amînă plata datoriilor, 
impresionat de dificultăţile economice în care se zbătea 
Muntenia; amînă onorarea contractelor şi, concomi- 
tent, stabilește o alianță antiotomană cu puterile 
creștine: găseşte în domnul Moldovei un aliat de 
nădejde, ca și în principele Transilvaniei. Chiar cînd 
Sigismund Bathory impune condiţii umilitoare, de 
subordonare, domnul le acceptă. Dealtfel, în toată 
domnia sa, Mihai avea să știe să subordoneze intereselor 
politice majore ale ţării propriile sale interese și senti- 
mente. El acceptă: condițiile lui Bathory, așa cum 
acceptase și. condiţiile impuse de turci, dar în toamna 
anului 1594 ridică steagul revoltei, măcelărindu-i pe 
cămătarii otomani sau de alte neamuri aflaţi la București. 

După acest act justițiar, Mihai trece la ofensivă. 
Țara se ridică alături de domn și, timp de luni de zile, 
în lupte mici sau de mai mare amploare, Mihai dezorgani- 
zează sistemul militar turcesc de la Dunăre, înfringe 
pașii trimiși ca să-l înlocuiască. pe el şi pe domnitorul 
Moldovei, îi înfrînge pe tătarii îndreptaţi de sultan 

pe tron — și nu ezită, în vara anului 1595, să înfrunte 
direct forțele militare ale Imperiului otoman. Deși 
nu se ocupase cu treburile militare, totuși a dat dovadă, 


de la început, de geniu militar. Nu fusese militar, dar” 


încă de la debutul campaniei antiotomane dă dovadă 
de calități excepționale de comandant de oști. 

Conștient de primejdia pe care o reprezenta pentru 
ţară actul său, de faptul că își pune în joc propria sa 
existență, n-a șovăit nici o clipă în urmărirea planului 
său de eliberare a țării de sub jugul otoman. Într-un 
memoriu adresat împăratului Rudolf al II-lea, Mihai 
arată că ar fi putut să domnească liniștit, fără ca cineva 
să-i tulbure domnia, dacă și-ar fi îndeplinit îndatoririle 
față de Poarta otomană. Dar el face parte din galeria 
celor „cununaţi cu moartea“, cum avea să 'se exprime 
un alt martir al libertății, Tudor Vladimirescu, în 
secolul al XIX-lea. Înfruntînd toate riscurile, el se 
bate, bizuindu-se numai pe forțele sale. Ceea ce părea 
imposibil, el realizează prin talentul de om politic și 
de diplomat, prin geniul său militar. 

În contextul politicii internaționale, Mihai Viteazul 
intuiește că nu poate împlini programul său decit 
prin unificarea celor trei Țări Române sub un singur 
sceptru. Era conștient că, odată unite, cele trei țări 
puteau să furnizeze suficiente mijloace care să îngă- 
duie riposta armată împotriva Imperiului otoman și 
chiar împotriva altor vecini. Ceea ce imaginaseră uma- 
niștii pe plan ideal, Mihai Viteazul încearcă să înfăp- 
tuiască pe plan practic atunci cînd aduna, sub sceptrul 
său, Transilvania în 1599 și Moldova în anul următor. 
Rapiditatea cu care este realizat acest program politic 
se explică prin concursul primit de domnitor din partea 
românilor din Moldova și Transilvania. Succesul său 
în Moldova a fost asigurat aproape fără luptă, locuitorii 

ei trecînd din prima clipă, în masă, de partea sa. În 
Transilvania, emisarii lui (călugări) cutreieră satele 
şi cer românilor să se ridice împotriva stăpînirii stră- 
ine, să se ralieze sub steagul lui Mihai Viteazul. 

Această operă nu putea să dureze, deși corespundea 
aspirațiilor seculare ale poporului român, pentru că 
împotriva ei s-au ridicat toți vecinii: regatul polon, 
Habsburgii, Imperiul otoman. În urma eforturilor 
conjugate ale celor trei mari puteri, Mihai Viteazul 
a fost înlăturat de pe scena politică europeană și sacri- 
ficat de către un general imperial invidios. 

Eforturile politice ale domnului nu se limitează 
însă doar la realizarea unităţii poporului român, ci 
ținteau mult mai departe, la înfăptuirea unei înțelegeri 
europene, și anume armonia între statele creștine, uni- 
tatea lor în fața Imperiului otoman. Trimisese scri- 
sori peste tot, desfășurase o intensă activitate diplo- 
matică, voia să atragă atenția asupra eforturilor fă- 
cute de Țara Românească în lupta împotriva turcilor 
şi izbutise să arunce o puternică lumină asupra aspec- 
telor esenţiale ce priveau soarta tragică a românilor. 
Mai mult, visa o coaliție europeană, care să ducă la 
cucerirea Constantinopolului și la alungarea turcilor 
din Europa. Era convins că i-ar putea alunga și din 
Asia Mică, 

Popoarele din sud-estul continental erau de partea 
lui, gata să se ridice și să sprijine orice campanie anti- 
otomană, ` 

Pe plan cultural, în timpul domniei lui Mihai 
Viteazul s-a afirmat limba română în actele oficiale 
și chiar în Transilvania, unde domnul a dat documente 
în limba sa, adrestndu-se nobilimii maghiare. El a 
susținut Biserica ortodoxă de dincolo de Carpaţi, în- 

nat-o Mitropoliei din Țara Românească. Într-un cuvînt, 
pe plan spiritual religios, românii de dincolo de munți 
au devenit subordonați mitropolitului muntean. 
Chiar dacă acum nu putem vorbi de un sentiment 
național în sens modern, Mihai Viteazul și contempo- 
ranii săi erau conștienți că aparţin unui neam care are 
o limbă şi o religie proprii. Aceste două bunuri trebuiau 
apărate, astfel că pe timpul lui s-au depus eforturi 
pentru păstrarea credinţei și pentru cultivarea limbii. 
Este semnificativ faptul că generalul imperial Basta 
(de origine albaneză) considera ca un pericol apariția 
călugărilor trimiși de Mihai Viteazul în comitatele unde 
se aflau români, dincolo de hotarele Transilvaniei. 
Prin politica românească, Mihai Viteazul s-a înscris 
într-o zonă superioară, stînjenind planurile marilor 
puteri. El devine primul martir din lungul șir de martiri 
(Horia, Avram Iancu etc.) pe care Casa de Austria i-a 
sacrificat. Unirea Țărilor Române sub sceptrul lui 
Mihai Viteazul reprezintă un program politic și un 
ideal politic pentru care generaţiile următoare nu vor 
precupeţi să se bată. Dar Mihai nu este important 
numai pentru poporul român. Toate neamurile din 
sudul Dunării au văzut în el pe propriul lor eliberator, 
au trimis emisari la Curtea domnului, cerîndu-i spri- 
jinul, apreciind în el și în români singura forță mili- 
tară din acel moment capabilă să le aducă eliberarea. 
Mulţi dintre locuitorii din sudul Dunării s-au ridicat 
cu arma în mînă împotriva jugului turcesc, în momentul 
în care Mihai Viteazul a atacat malul drept al Dunării 
și trupele lui au ajuns, la un moment dat, pînă în 
Balcani. Cete înarmate au dezorganizat spatele oștilor 
turcești, care operau în Ungaria superioară, punîndu-le 
în imposibilitate de a continua operaţiunile militare. 

din sudul Dunării; el devine erou al baladelor sîrbești, 
macedonene, bulgărești. Într-un cîntec macedonean se 
spune că domnul merge, „între Crucea din Constanti- 
nopol și Evanghelia din Valahia, ca soarele, ca luna“. 
Simbol care semnifică faptul că Mihai este singurul 
în stare să încerce eliberarea Constantinopolului și că 
din Țara Românească venea hrana spirituală pentru 
popoarele subjugate de turci. Mulţi dintre sud-dună- 
reni, ca Baba Novac sau Deli Marcu sau Banu Manta 
— unii greci, alții sîrbi — se alătură domnului român, 
devin generali de nădejde ai acestuia și împărtășesc 
sfîrșitul lui tragic. Nu-i de mirare că a fost prezentat 
adesea ca un geniu militar gigantic, ca o inteligență 
ieșită din comun, ca o prezență de-a dreptul fantastică. 
Justificarea acestui prestigiu o găsim în primul rînd 
în campaniile lui militare. 

În bătălia din 1594—1595, Mihai Viteazul acțio- 
nează perfect pe plan strategic și tactic. Rareori se 
întîlnește, într-o singură campanie, atîta risipă de 
talent. Începînd de la modul în care și-a ales locul, 
pînă la atacul final, totul a decurs într-o succesiune 
gradată, fără fisuri. Bătălia a fost concepută dintr-o 
serie de acțiuni fundamentale și acțiuni de surpriză, 
care au fragmentat puterea oştii otomane, au săpat 
moralul turcilor, au dus în mod clar la victorie. Un 
căpitan ungur spunea despre Călugăreni că n-a fost 
niciodată o luptă mai crîncenă decît aceasta. Ea a fost 
dată numai cu oastea ţării, cu forțe românești. S-au 
executat manevre precise, unele din ele periculoase 
şi riscante dacă soldaţii n-ar fi avut încredere în coman- 
dantul lor. Bătălia de la Călugăreni reprezintă o izbîndă 
supremă a spiritului lui Mihai Viteazul, care şi-a fana- 
tizat oamenii, i-a folosit la potenţialul lor maxim în 

al luptei. Atacul a debutat în zorii zilei (cînd se îngîna 
ziua cu noaptea), culminind prin stratageme imaginate 
la faţa locului, într-un efort final la apus, cînd oastea 
otomană a fost aruncată peste podul Neajlovului, 

Numai Napoleon avea să proiecteze apoi o campanie 
ca aceea din Transilvania în 1599. Cu acest prilej, 
talentul politic al lui Mihai Viteazul s-a desfășurat 
din plin. În momentul în care Transilvania, aliata lui, 
a ajuns în stăpînirea lui Andrei Bathory, care ducea o 
politică favorabilă turcilor, Mihai s-a văzut încercuit 
numai de dușmani. Izolat de singurul lui aliat, Rudolf 
al II-lea, era prins într-o capcană. Domnul Moldovei, 
cancelarul Poloniei, principele Transilvaniei, sultanul, 
toţi voiau să-l înlăture de la conducere. Este una din 
cele mai tragice situaţii din istoria Țării Românești, 
dar și din viața unui mare bărbat de stat. El găseşte 
totuși resursele ca să înlăture pericolul, să dea lovitura 
de graţie care să rezolve problema politică și militară. 
Încearcă să-i convingă pe turci că, de fapt, aliații lor 
le sînt dușmani. Încearcă. să-l convingă pe principele 
transilvan că- el, Mihai, este un om modest, în timp 
ce aliații îi sînt dușmani. Acceptă condiţiile puse de 
principele transilvan, oricît ar fi fost ele de grele, făgă- 
duindu-i că-și va trimite familia să rămînă în paza 
acestuia, ca ostatică, în semn de supunere. Făgăduiește 
regelui polon că poate afla în el pe cel mai credincios 
vasal și, ca semn al credinţei, îi promite zălog familia. 
Sultanului, de asemenea, se oferă să-i trimită familia 
drept garanţie. Lansează zvonul că vrea să părăsească 
țara, să se retragă într-un castel dăruit de împăratul 
Rudolf al II-lea, spre a-și sfîrși zilele în liniște. Cînd 
solii moldoveni și transilvăneni îi cer să plece din țară, 
el declară că e de acord, numai să i se arate drumul 
și ziua plecării. Lansează zvonul că și-a pierdut în- 

treaga oaste. Îi pune pe boieri să scrie în Moldova 
că se află ajuns la capătul puterilor şi nu mai are ostași, 
că toată lumea este împotriva lui și că, pe ascuns, 
se pregăteşte să fugă, lăsînd țara de izbelişte, Aceste 
dovezi manifeste de slăbiciune, cît și jurămintele lui 
de credință îi fac pe adversari să ezite și să amîne 
planul lor de înlăturare a domnului de pe tronul Mun- 
teniei, deoarece fiecare năzuia să-i ia locul și aștepta 
ca acest deziderat să se realizeze cu consimțămîntul 
lui Mihai. 

În acest răstimp, Mihai Viteazul și-a dispersat 
trupele în sate, iar spionii principelui transilvan, oameni 
de meserie, pricepîndu-se să aprecieze forțele domnului, 
s-au întors cu informaţia că vestitul general nu mai 
are pe nimeni alături de dînsul. În urma acestor acţiuni 
diplomatice, turcii nu l-au mai confirmat pe Bathory 
în tronul Transilvaniei, dar i-au trimis steag de domnie 
lui Mihai pentru Țara Românească, întrucît nu mai 
constituia un pericol pentru ei! Sosind toamna şi 
trupele turcești intrînd în cantonamentele de iernare, 
Mihai își strînge fulgerător trupele și trece dincolo 
de munți. Andrei Bathory se afla la vînătoâte, juca 
cărţi, iar veștile trimise de sași, privitoare la apropierea 
oștilor lui Mihai, le-a socotit drept zvonuri și exage- 
rări, Toată lumea fusese convinsă de neputința trîm- 
bițată de însuși Mihai cu atîta insistenţă. În felul 
acesta, succesul voievodului muntean în Transilvania 
a devenit în măsură apreciabilă și rodul propagandei. 
Surprins cu oastea nepregătită, Andrei Bathory a fost 
învins la Șelimbăr, Prin aceasta situația: domnului se 
schimbă radical, iar legăturile sale directe cu împăratul 
îi consolidează situația. 

Din acest moment, în Moldova se putea oricînd 

vara anului 1600, Mihai gonește pe satelitul Poloniei 
din Moldova, înfăptuind unirea. celor trei state române. 
Visul lui „să dea cailor iarbă la Adrianopol“ și „să 
bată la poarta de aur a Constantinopolei“ părea reali- 
zabil, Apelează insistent la împăratul de la Viena și la 
multe Curți ale creștinătății, dar nu găsește nicăieri 
în Europa ecou favorabil. 

Pe cînd turcii și polonezii se pregătesc să-l atace, 
Curtea imperială din Praga zăboveşte cu ajutorul 
promis. Cînd, în sfîrșit, Rudolf al II-lea îl recunoaște 
pe Mihai ca guvernator al Transilvaniei, e prea tîrziu. 
Generalul ambițios Basta, în loc să-l sprijine, se unește 
la Turda cu nobilimea maghiară răzvrătită. Mihai 
pierde bătălia de la Mirăslău și e nevoit să-și aducă 
trupe din Moldova. și Muntenia, așa încît ambele ţări 
sînt repede cotropite de polonezi și de turci. Nu-i mai 
rămînea eroului decît să accepte cererea de supunere 
făcută de nobilime şi de Basta, lăsîndu-și fiul şi soția 
drept. ostatici. În această! teribilă situație, tot mai 
încearcă, zadarnic, să-i înfrunte pe polonezi şi,, în 
sfîrșit, pe sangeacul Vidinului, pe care îl surprinde 
„întorcîridu-se cu mulţi 'robi și vite ca să-i treacă în 
Turcia, cînd dădui de el, mai curînd dorind moartea 
decit izbînda,. a vrut- Dumnezeu să-i tai pe toți în 
bucăţi şi să nu scape nici unul; și a căzut și sangeacul, 
al cărui steag îl dusei cu mine la măria-sa împăratul“. 

Era, într-adevăr, unica șansă, și evenimentele au 
confirmat previziunea lui Mihai, căci nobilii transil- 
văneni l-au gonit pe Basta, iar împăratul l-a primit 
pe domnul muntean la Praga, dindu-i și mijloacele 
necesare pentru a-și alcătui o nouă oaste. Cu această 
oaste Mihai a pornit din nou spre Transilvania, accep- 
tînd și compromisul împăcării cu Basta. Împreună cu 
vicleanul general, a alungat duşmanii, după ultima 

sa victorie de la Guruslău, și i-a urmărit pînă la Turda. 
Din nou numele său a răsunat în lumea creștină. 
Muntenia s-a ridicat pentru el, iar el s-a dus să-și 
elibereze familia închisă de adversari în castelul de la 
Făgăraș. Prea mult gîndindu-se însă la ai săi, acest 
maestru al strategici a omis să-și ia precauţiunile 
necesare. 

„Și într-o dimineață văzu soldaţi (valloni) unii 
călare și alții pe jos.“ Credea că vin în ajutorul lui și le 
zise: „Bine-aţi venit, voinicilor, vitejilor!“ Dar erau 
asasinii trimiși de Basta. „Scoţînd săbiile, mergeau 
asupra lui ca niște fiare sălbatice, și căzu ca un copaci 
trupul lui frumos“, fără să aibă răgaz să tragă „sabia 
lùi cea iute“. Trupul lui Mihai a fost aruncat cîinilor 
şi numai capul viteazului voievod a fost salvat și 

P îngropat sub o lespede mică la Mănăstirea Dealu. 

Omorîrea lui Mihai n-a servit duşmanilor. Basta 
s-a dezonorat ca militar, împăratul a fost silit să cedeze 
Austria, Ungaria, apoi Cehia fratelui său Matei, iar 
Țările Române, ca și întreaga creștinătate a sud-estului 
european, aveau să mai rămînă un sfert de mileniu 
sub oblăduirea turcească. 


SUCCESORII BIZANȚULUI 


Ultima rămășiță a Imperiului roman răsăritean, 
cetatea Mangop din Crimeea, aflată sub stăpînirea 
Comnenilor din Trebizonda (dinastie, se pare, de origine 

1% valahă), s-a prăbușit după 999 de ani de la căderea 

Romei sub puterea lui Odoacru. Prin Maria de Mangop, 
succesiunea imperiului a trecut direct asupra Sucevei 
lui Ștefan cel Mare. Seriile de triumfuri militare ale 
românilor au slăbit Imperiul turcesc, dar nu l-au făcut 
să cedeze, După triumfurile lui Mihai și căderea lui, 
Țările Românești au revenit la situaţia grea dinainte 
de marile și epuizantele înfruntări. 

Este aproape miraculos că au știut totuși să se ridice 
din nou și să ajungă chiar la o înflorire culturală necu- 
noscută pînă atunci. Avem în fața noastră fenomenul 
pe care Nicolae Iorga l-a calificat „Byzance après 
Byzance“. Domnitorii români erau conștienți de faptul 
că reprezintă succesiunea legitimă a Imperiului roman 
de răsărit, a Romaniei bizantine. Dar abia în veacul 
al XVII-lea această idee se întruchipează în concepția 
dinastică. 

Familia Cantacuzinilor, numită de bizantinistul 
Young „ultima dinastie a Bizanțului“, se refugiază din 
Constantinopol în Țările Române. Cronicarii români 
au caracterizat-o drept unica familie de obirșie impe- 
rială care n-a dus o viaţă parazitară în Principatele 
Române, unde şi-au adus și comorile. S-a afirmat 
puternic prin înscăunarea lui Mihai Viteazul și prin 
renașterea culturală manifestată sub domniile lui 
Matei Basarab (1632—1654) şi Vasile Lupu (1634— 
1653), cînd — după cercetătorul român N. Gane — 
nimic nu se realiza fără sfatul lor. 

Întfia mare figură de intelectual Cantacuzin a fost 
postelnicul Constantin, posesorul unei bogate biblioteci, 
care, întrecind pilda strămoșului său, împăratul Ioan 
al VI-lea, n-a aspirat la domnie, ci s-a mărginit cu pozi- 
ţia unui sfătuitor, Învinuit pe nedrept că ar rîvni tronul 
țării, a fost ucis la mănăstirea Snagov (1663). Într-o 
luptă pentru dreptate, care a căpătat curînd carac- 

terul unei lupte pentru existență, familia lui a trecut 
prin trei prigoane și, în sfîrșit, cel mai energic expo- 
nent al ei, Șerban Cantacuzino (1678—1688), a devenit 
domnul Țării Românești. 

De aici înainte a început o mișcare culturală de mare 
însemnătate. S-a înființat Academia de la București, 
s-a creat un stil național în arhitectură, a fost tradusă 
Biblia în limba română și, pe diferite căi, s-a desfă- 
șurat o politică de independență, urmînd pe alte căi 
țelul marelui principe Mihai Viteazul. Cea dintîi mani- 
festare a acestei politici a fost contribuția lui Șerban 
Cantacuzino la salvarea Vienei, asediată de marele 
vizir Kara-Mustafa (1683). Silit de turci să participe 
la această ultimă ofensivă mare, Șerban și-a încărcat 
tunurile cu ghiulele de paie, a sfătuit pe marele vizir 
să nu bombardeze orașul cu toată intensitatea, spre a 
dărui sultanului o pradă mai frumoasă, și l-a îndemnat, 
de asemenea, pe pașa de la Buda să nu poarte bătălia 
cu toată îndirjirea, căci, după căderea Vienei, poziția 
lui ar fi pierdut din însemnătatea ei tradițională! 

Totodată, i-a informat pe conducătorii oştirilor 
creștine, comandate de ducele Lorenei şi regele Polo- 
niei Jan Sobieski, care veneau să despresoare Viena, 
să-și accelereze marșul, iar pe comandantul cetății 
asediate, contele Sterenberg, să reziste, liberarea 
fiind aproape. Nu la mare distanță de palatul imperial 
de mai tîrziu, la Schönbrunn, el a lăsat drept amintire 
o cruce mare, cu inscripția că un creștin nu va lupta 
împotriva creștinilor, 

În bătăliile următoare, care aveau ca scop recuce- 
rierea Ungariei de către austrieci, a intrat în trata- 
tive secrete cu Curtea de la Viena, care l-a asigurat 
de continuitatea ereditară a casei lui în ambele Țări 
Române, A avut, de asemenea, tratative secrete cu 

Petru cel Mare. Pregătea o mare oaste, ca să rcînno- 
iască lupta pentru libertate. Trimisese tribut turcilor, 
dar a ordonat atacarea carelor domnești, în Balcani, 
de către oamenii lui, deghizați în haiduci. Așa încît 
banii au ajuns înapoi în vistieria de la București. 

O soartă vitregă l-a făcut să moară tocmai în acest 
moment hotăriîtor. 

După moartea lui Șerban, figura dominantă a 
Cantacuzinilor a devenit un alt Constantin, acesta 
stolnic, unul dintre cei mai mari erudiți români din 
această vreme. A început să scrie prima istorie a româ- 
nilor, unde se arată că de la Maramureș și din Moldova 
pînă în Macedonia trăieşte același popor. La fel ca și 
celălalt Constantin, postelnicul, predecesorul său, nu 
rîvnea domnia, pe care o trecuse nepotului său, Con- 
stantin Brâncoveanu. 

ʻO întreagă epocă, prin politică abilă, a scăpat țara 
de cotropirea. oștilor dușmane, ceea ce a prilejuit o 
extraordinară înflorire culturală, cu o vie înrîurire 
asupra creștinătății răsăritene. Mai ales pentru această 
epocă este valabil cuvîntul arhimandritului rus Por- 
firie Uspenski, în Istorija Afona: „Nici un alt popor 
pravoslavnic nu a făcut atîta bine pentru Athos cît 
au făcut românii“. De la București au pornit primele 
lucrări tipărite pentru Georgia caucaziană și Siria, 
acestea din urmă fiind probabil chiar primele tipări- 
turi în limba arabă. 

Dar tocmai faptul că două noi puteri creștine se 
apropiau de hotarele statelor româneşti, în timp ce 
Imperiul turcesc slăbise, a agravat situația unei țări 
mici și dezarmate. S-a adăugat la aceste primejdii 
o dezbinare internă între Cantacuzini și Brâncoveni, 
ale cărei rezultate tragice, pentru ambele deopotrivă, 
sînt cunoscute. Atît Brâncoveanu (1688—1714), nepot 

de soră al lui Şerban, cît și succesorul său, Ștefan 
Cantacuzino și chiar bătrînul stolnic au fost uciși la 
Constantinopol (1716). 

Constantin Brâncoveanu, de numele căruia se leagă 
această eră de înflorire culturală, a intrat în legendă 
ca martir al creștinătății. În ce-l privea, el a acceptat 
moartea; mai mult decît atît, a acceptat să asiste la 
execuţia propriilor săi copii, dar nu s-a lepădat de 
credință. Au existat cazuri rare, cînd unii voievozi 
români au trecut la islamism, dar cazul lui Brânco- 
veanu este cu totul aparte. Turcii au încercat să-i 
impună trecerea la religia lui Mahomed într-un moment 
de criză politică și cînd jugul otoman urma să se înăs- 
prească prin instalarea domniilor fanariote. Trece- 
rea lui Brâncoveanu la islamism ar fi constituit un 
exemplu negativ pentru ființa națională românească, 
o concesie tragică făcută de cea mai înaltă personalitate 
a statului. Aceasta putea să fie urmată de alții și peri- 
colul ar fi pîndit întregul popor. 

Prin sacrificarea lui Brâncoveanu și a familiei lui 
(patru băieţi), rezultatul pentru turci a fost contrar 
celui scontat de ei, pentru că, în loc să slăbească rezis- 
tenţa românilor față de islamism, exemplul lui Brânco- 
veanu i-a îndîrjit şi i-a determinat la aprigă rezistenţă. 
Aceasta s-a reflectat imediat în cîntecul popular, în 
balade. Țara întreagă era înstăpinită de baladele despre 
moartea lui Brâncoveanu și ele nu făceau decit să 
cultive ura față de procedeele politice sîngeroase şi 
stupide, totodată inutile pentru ei, ale vrăjmașilor. 

S-a păstrat o gravură cu chipul lui Brâncoveanu, 
denumit în legenda germană „Ioannes Constantinus 
Basarabes Cantacuzenus de Branckovan Fürst des 
H. Römischen Reichs und der Wallachen“, adică 
principele valahilor — oare trebuie să înțelegem că 

numai al muntenilor, sau al întregului neam româ- 
nesc, nu numai al Țării Româneşti? 

Îndeplinindu-și suprema misiune, acest domn a 
intrat în rîndul martirilor și, după secole, făcîndu-i-se 
dreptate, avea să fie „Sfinţit“ în țară și la Constanti- 
nopol. 


VEACUL FANARIOȚILOR 


După uciderea lui Brâncoveanu, a stolnicului și a 
fiului său Ştefan, Înalta Poartă a admis doar rareori 
înscăunarea unui domn român și niciodată a unuia 
de neam voievodal. De aici înainte, tronurile Munteniei 
şi Moldovei au fost rezervate unui cerc restrîns de familii 
de obirşie grecească, după a căror reședință — Fana- 
rul — din capitala Imperiului otoman, și-a căpătat 
numele această epocă: a „fanarioţilor“ (1716—1821). 

Și aceşti fanarioți erau adepţii ideii bizantine, dar, 
spre deosebire de Cantacuzini, rămăseseră fideli sulta- 
nului. Nu trebuie negate unora dintre ei capacităţile 
intelectuale și chiar unele tendințe reformatoare în 
stil apusean, care se explică prin nivelul lor cultural. 
Înflorirea unei largi acţiuni de ripostă populară, 
tocmai în această perioadă, a unei insurecţii spon- 
tane, cu caracter de război țărănesc invizibil, avînd 
cauze și adinci și multiple, a aruncat asupra întregii 

perioade fanariote, de peste un secol, o neagră lumină, 
meritată în mare parte și din punctul de vedere social 
și din acela al demnităţii naționale. Haiducii au fost 
consacrați, mai cu seamă acum, ca luptători indivi- 
duali sau în grupuri mici împotriva lumii fanariote, 
ca eroi rezistenți și apărători ai „dreptăţii“, cu alte 
cuvinte ai dreptului civic și ai celui naţional, 

Totodată, perioada este, în ansamblu, cuprinzătoare 
și de realizări importante chiar în aceste domenii, 
unde s-a manifestat asuprirea cea mai acută. Unii dom- 
nitori din acest interval au fost înlăturați prompt 
sau chiar au murit uciși de otomani dacă nu s-au refu- 
giat aiurea la timp — cînd au încercat să apere teri- 
toriul principatului pe care-l guvernau. Forţa lor mili- 
tară a acționat cu eficacitate împotriva cîte unei invazii, 
jocul politic european, concurența marilor puteri au 
fost folosite uneori pentru a crea posibilități interne 
favorabile unei tendințe de autonomie. Spiritul înnoitor 
al epocii, care străbătea continentul, n-a rămas fără 
ecouri aici, realizîndu-se îmbunătățiri din inițiativă 
privată, pe- care statul nu le-a infirmat, nici împie- 
dicât. Mai mult chiar, abolirea șerbiei în Ţara Româ- 
nească la 1746 și în Moldova la 1749 de către Constantin 
Mavrocordat a fost o „premieră“ de valoare pentru 
Europa Centrală, răsăriteană și de sud-est, premieră 
al cărei răsunet putea fi mai mare dacă n-ar fi intervenit 
poate grija domnitorului că acțiunea, foarte modernă, 
putea să irite prea mult pe feudalii absoluți de la 
Stambul și să-și atragă măsuri represive, poate anu- 
larea. 

Cercetarea diferențiată, obiectivă a acestui spațiu 
istoric de peste un secol se face cu atenţie în România 
contemporană, întrucît chiar acum, între căderea lui 

Ștefan Cantacuzino), așadar dintre 1711, respectiv 
1716, şi 1821, cînd se încheie secolul fanariot, a existat 
un proces laborios de emancipare a populaţiei: din 
înapoiere, de înaintare a ei către progres şi, în cadrul 
care ne preocupă, un cert interes pentru o sferă largă 
de probleme europene. Îndeosebi partea a doua a peri- 
oadei se vestește ca un veritabil început de renaştere, 
de integrare în curentul de gîndire continentală, nu 
fără mari eforturi, dar nici lipsite de importante rezul- 
tate, pentru care răscoala lui Tudor Vladimirescu și 
mișcările premergătoare exploziei pașoptiste aveau să 
fie momentele de precipitare şi cristalizare în toate 
direcţiile de activitate publică. În același timp, nu se 
poate nega faptul că ideea unui protectorat românesc 
al ortodoxiei și gîndul eliberării creștinilor de sub 
jugul otoman nu mai prezentau, în perioada fanariotă, 
aceeaşi importanță ca pînă acum. 

Fanarioții nu se integrau poporului român, așa 
încît, în loc de a fi protectori, adesea își rezervau un 
rol parazitar. Țările Române, în această epocă, fiind 
comparate cu bogatele provincii aurifere spaniole din 
America de Sud, s-au numit un „Peru“ al grecilor, 
deci o ţară fascinînd imaginația prin bogatele ei resurse. 
Cu atit mai mult ies în relief atitudinile de conștiință 
superioară: din finalul secolului al XVII-lea și apoi din 
secolul al XVIII-lea. 

Adevăraţii reprezentanţi ai ideii de restabilire de 
către români a autorităţii imperiale a . Bizanțului, 
Cantacuzinii, deveniseră fruntașii opoziţiei naţionale 
împotriva turcilor. Încercau să se alieze sau cu austriecii 
sau cu rușii, participînd la campaniile acestor două 
împărății creştine împotriva Semilunii. Unii dintre 
ei cădeau în luptă, ca Pîrvu Cantacuzino, apărătorul 
mănăstirii de la Comana. Alții mîncau în străinătate 

pîinea amară a emigrației. Iar alții încercau să obțină 
titlul domnesc prin ajutorul Austriei sau al Rusiei, 
Astfel, fiul lui Șerban Cantacuzino, banul Gheorghe, 
era avut în vedere de austrieci și de ţară (a se înțelege 
boierii), pentru domnia Munteniei. Dar, din cauza unui 
atac spaniol împotriva Austriei, campania victorioasă 
a imperialilor împotriva turcilor a trebuit să fie între- 
ruptă, încît el n-a mai obținut decît bănia Olteniei, 
o soluţie nefericită, deoarece Țara Românească a fost 
împărțită în acest chip în două, cea mai mare parte 
a ei rămînînd sub domnia fanariotă. 

Curînd, austriecii au început să se plîngă că banul 
Gheorghe ar fi prea „mollis“, adică moale, și l-au 
înlăturat. În felul acesta, autoritatea austriacă asupra 
Olteniei și-a pierdut sensul și a încetat odată cu răz- 
boiul nefericit împotriva turcilor (1739). Nu mai bună 
a fost soarta celor doi fii ai lui Ştefan Cantacuzino, care. 
au scăpat de decapitare fugind cu un vas englez la 
Neapole, împreună cu mama lor, în timp ce părintele 
lor, fostul domn al țării, era decapitat în 1716. Radu 
şi Constantin, cei doi frați Cantacuzini, au intrat în 
serviciul Austriei și Rusiei, primul cu rangul de colonel, 
al doilea cu rangul de general-maior. Radu a obţinut 
de la împăratul Carol al VI-lea titlul de mare maestru 
al „Ordinului lui Constantin“ și a devenit comandantul 
unui regiment „iliric“, compus din români și sîrbi; 
el „s-a remarcat“ ca unul din aventurierii clasici ai 
veacului al XVIII-lea: intrînd în conflict deschis cu 
împărăteasa Maria-Tereza, cutreiera toate Curțile Eu- 
ropei, încercînd chiar să răscoale pe unii și pe alții 
împotriva împărătesei, În aceste aventuri a fost ames- 
tecat și fratele său, Constantin, învinuit de austrieci 
că vrea să se proclame „despotul“ sîrbilor. A fost 
închis în cetatea de la Graz, unde a zăcut mai bine de 

două decenii, pînă la moarte. Sfîrșitul acestuia n-a 
fost cunoscut în străinătate. Împărăteasa Rusiei, 
Caterina cea Mare, a cerut de la împăratul Iosif al 
II-lea eliberarea lui; Iosif a acceptat, fără a ști că prote- 
jatul Curţii din Petrograd pierise. Cu oarecare stupe- 
facţie, autorităţile de la Graz au comunicat împăra- 
tului Iosif că deţinutul nu se mai afla în viaţă de doispre- 
zece ani. Aventurierul Radu, spre deosebire de Constan- 
tin, a găsit ecou în literatura europeană, fiind numit 
într-un roman german „der edle Walache Romanji“. 

Veacul al XVIII-lea n-a fost lipsit de figuri pito- 
rești nici în România. Fanariotul Mavrogheni (1768— 
1790), aflat în serviciul turcilor, a înfrînt o incursiune 
austriacă. Era un om excentric (și-a „boierit“ calul 
preferat) și a sfîrşit decapitat de turci. Ioan Canta- 
cuzino, diplomat ingenios, s-a priceput, cu prilejul 
“tratativelor de pace de la Șiștov, să manevreze atît de 
abil împotriva turcilor şi a austriecilor, încît graniţele 
Munteniei au fost salvate (1790). În schimb, Hangerli 
(1797—1799), cu toată dibăcia lui, n-a putut să se men- 
ţină; n-a avut noroc decît cu ocazia intrării trupelor 
turcești în București, cînd s-a găsit într-o situație 
foarte dificilă: turcii i-au pretins ca soțiile și fetele 
boierilor să-i viziteze pe comandanții armatei de ocu- 
pație, în scopuri lesne de bănuit. Hangerli a găsit o 
soluție originală. A îmbrăcat o seamă de ţigănci în 
haine de boieroaice, pentru ospățul organizat, și lucrurile 
au decurs cu mulțumire deplină. Hangerli, care vînduse 
vechea Curte de la București unor negustori — ceea ce 
a avut drept consecință distrugerea acestui monu- 
ment istoric, abia azi în curs de restaurare — şi-a găsit 
sfîrșitul printr-un călău arab, care l-a decapitat în 
propria sa casă. 

Astfel de. figuri marchează starea extrem de grea 
în care se aflau Țările Române în veacul fanarioţilor. 


Veacul acestora înregistra nu numai repetate 
încălcări ale teritoriului lor, ci și atacuri asupra con- 
ştiinţei naţionale, Țările Române păreau aflate la 
bunul-plac al marilor puteri. 

O flacără a rezistenței a fost aprinsă de Horia în 
Transilvania. Folosindu-se de măsurile luate în favoa- 
rea țăranilor de împăratul Iosif al II-lea, Horia se ridi- 
case împotriva nobilimii. Sfârșitul inevitabil al răs- 
coalei s-a produs prin intervenția armatei, prin tră- 
darea și moartea prin tragere pe roată a două din 
cele trei căpetenii ale răscoalei (1785), masacrul produ- 
cîndu-se în incinta cetăţii Alba-Iulia, care a devenit 
mai -tîrziu -orașul-simbol. al unităţii românilor. 


PREAMĂRIREA VOIEVODULUI 


Deși desființat, regatul lui Decebal a lăsat urme 
adinci în istoria veche a statului carpato-danubian. 
Prin însăși ținuta lui, Decebal marcase pe plan spiri- 
tual ideea, de demnitate umană. Comportarea în timpul 
luptelor, jertfa supremă au fost. acte prin care regele 
refuza umilința de: a urma carul de triumf- al învingă- 
torului. Regele dac și-a luat zilele nu numai pentru că 

ideea înfrîngerii. Pentru el, ca și pentru alți regi şi 
principi, înfrîngerea era echivalentă cu cea mai aspră 
rușine, cu dezonoarea. Semnificația gestului final al 
lui Decebal implică nu numai firea, ci și credințele 
străvechi ale tracilor, cu ritualuri care urmăreau for- 
marea luptătorului silit să se apere în permanenţă. 

Descriind religia tracilor, Herodot arată că aceștia 
credeau într-o lume de dincolo, lucru pe care, dealtfel, 
îl menționează și Platon. Ceea ce i-a impresionat pe 
greci, în primul rînd, a fost caracterul abstract al acestei 
religii monoteiste. Deși aserţiunea poate fi discutată, 
faptul că grecii subliniază înalta spiritualitate a tracilor 
arată că acest popor era capabil de o subtilă gîndire. 
Comunitățile dacice, în afara credințelor religioase 
— care influențau comportamentul omului, mai ales 
în momentele dramatice din timpul unei bătălii, cînd 
prezența morții creează cea mai puternică tensiune 
emoțională — cultivau sentimentul de îndrăzneală şi 
de vitejie, care s-a transmis, de-a lungul întregii lor 
istorii, la români. Toate legendele populare româ- 
nești, zugrăvind tabloul istoriei, zugrăvesc în chip 
nuanțat sentimentul eroic. ` 

Într-un teritoriu cu sate şi cetăți nevoite să se 
reclădească necontenit, oamenii locului şi-au dezvoltat 
peste măsură memoria și, ceea ce n-ar fi putut să păs- 
treze bibliotecile, s-a transmis din generație în gene- 
rație prin creaţia folclorică. O carte de istorie emoţio- 
nantă a fost „scrisă“ fără încetare și cîntată la Curțile 
voievozilor. Nu vom căuta, în aceste legende și tradiţii, 
date sigure despre evenimentele politice, dar, așa cum 
face Bălcescu, istoricul din secolul trecut, vom distinge 
în ele „simțămintele“ epocilor trecute, felul de a vedea 
şi de a gîndi al românilor. 

În călătoria sa la Constantinopol, în secolul a 
XVI-lea, Maciej Stryjkowski nota că în Grecia și în 
Turcia, în alte locuri din Asia, la adunări, în pieţe 
publice, faptele oamenilor însemnați erau preamărite 
în stihuri, Acestea aminteau biruințele lui Ștefan cel 
Mare, despre care și „moldovenii cîntă mereu la toate 
adunările, pe scripci sirbești, rostind în limba lor: 
«Ștefan, Ștefan-voievod, Ştefan-voievod a bătut pe 
turci, a bătut pe tătari, a bătut pe unguri și pe poloni! »“ 
Multe alte balade îl înfățișează pe acest voievod ca 
luptător, ca om dotat. cu simțul justiţiei, năprasnic 
şi generos totodată. Ca și eroii basmelor, voievodul — 
sau, prin paralelism cu echivalentul său apusean, prin- 
cipele — pare predestinat încă din. copilărie unei exis- 
tenţe excepționale. La 15 ani, viitorul domn ucide un 
urs fără să fie înarmat, așa cum alți viteji, ca Pintea, 
poartă la umăr o piatră de moară, iar altul ridică 
butoiul să bea din el ca din pahar, sau joacă ţinînd 
trei turci în dinţi și în cîte un braț. 

Dimensiunile eroilor. şi faptele lor trec sub semnul 
fabulosului, devin efecte de imaginaţie, umbre şi 
ornamente mărite. Miraculosul nu lipsește în expli- 
carea unor fapte. Admirîndu-și vitejii, oamenii din 
popor alcătuiau o mitologie în care zeii de odinioară 
au .fost înlocuiţi cu voievozii și haiducii. Procedeul 
este bine cunoscut în toate literaturile, ceea ce impresio- 
nează în cazul României fiind însă păstrarea unor 
nume dragi, încărcarea biografiei acestora cu elemente 
transplantate din legende și balade de răsunet, pentru că 
și fantezia folclorului nu este inepuizabilă și se bazează 
pe motive îndelung șlefuite și recompuse. Din perma- 
nența unor motive, din felul cum creatorul anonim 
insistă asupra unor detalii și figuri, putem deduce însăși 
viziunea. despre lume a acestuia, măsura lui morală. 

Tradiția este un tribunal prin care fiii neamului sînt 
supuși unei judecăți etice şi sociale. În ea se judecă nu 
cu legea momentului, ci cu sentimentele eterne, dovadă 
că voievozii au fost ei înșiși mari creatori de sentimente, 
Ei ştiau că, pentru a dăinui în conștiințe, trebuia să 
clădească pe toate suprafeţele acestor conștiințe, să 
lase amintiri durabile în toate direcțiile — să se înteme- 
ieze orașe, să ridice mănăstiri, să săvirșească fapte de 
vitejie, să distribuie chiar mici proprietăţi unor țărani 
sau răzeși, care se distinseseră în chip deosebit în lupte, 
pe care apoi, prin sentimentul puternic al acestei 
legături stabilite între domn și oamenii din popor, 
să-i poată chema la luptă pentru apărarea țării. 

Negreşit, hiperbola și alte procedee poetice duc la 
crearea de oameni supranaturali, de eroi care dispun 
de puteri fantastice. În acest procedeu e de văzut senti- 
mentul de uimire, de dragoste, nu dorința de a exagera 
şi falsifica. Domnitorii iubiți pentru simţul lor de jus- 
tiție, pentru guvernarea lor înţeleaptă au apărut 
ca niște oameni „fără de seamăn“, necruțători cu cei 


răi, generoși şi cu suflet larg față de oamenii de jos, de - 


cei ce alcătuiesc: sarea pămîntului. Deși unii dintre 
voievozi au fost în primul rînd militari, politicieni abili 
şi constructori de lăcașuri, legendele îi văd mai ales ca 
oameni aplecaţi cu grijă asupra destinului locuitorilor 
țării, răspunzînd de viaţa și de împlinirile lor. Sensul 
datoriei față de țară este subliniat de cunoscuta legendă, 
de-a dreptul emoționanță: învins într-o bătălie, voie- 
vodul moldav Ștefan cel Mare se întoarce la Cetatea 
Neamţului, cere să i se deschidă, arătînd că e singur, 
rănit și ostenit. Dar mama sa îl îndeamnă să se ducă 
îndărăt la oaste, pentru că e de preferat moartea pe 
cîmpul de bătălie decit viața în ruşine şi sclavie. 

Idealul ctitorilor de țară se păstrează și se transmite, 
şi copiii sînt crescuţi în înțelegerea acestui spirit și al. 
acestor năzuințe. Istoria produce motivele celor mai 
adînci și mai persistente meditații. Iorga, acest Plutarh 
al românilor, a descris vieţile exemplare ale domni- 
lor, păstrînd, pentru frumuseţea și farmecul lor, și 
aripile legendelor. Orice analiză structuralistă arată 
că există date permanente, modele care se repetă indi- 
ferent de voinţa individului, că tronul țării a fost în 
epoca voievozilor o matrice, păstrînd mereu tiparele 
făurite de înaintaşi. Personalităţile apar cînd împreju- 
rările o cer, împrejurările excepționale pun în lumină 
personalități excepționale și, pe aceste teritorii, ele 
s-au succedat într-o continuă tensiune dramatică. 
Unii dintre domnii ţării aveau să-și declare crezul 
ca pe un testament. Marile confruntări angajau tot 
teritoriul țării și toate generațiile. 

Nu există personalitate mai importantă ridicată 
împotriva asupririi sociale și naționale care să nu fi 
fost cîntată în balade și cîntece de vitejie. Dar cultul 
domnului se săvîrșea chiar la Curțile lui. La şapte- 
zeci de ani de la moartea lui Ștefan cel Mare, un portret 
al acestuia, făcut pe lemn, în genul icoanelor, împodo- 
bea iatacul domnesc al Curţii de la București. Un domn 
muntean avea deci venerație pentru un domn moldo- 
vean. Ștefan era înfățișat cu coroană regală pe cap, 
înalt, deși fusese scund. În ciuda perspectivelor de 
modernizare, de integrare în spiritualitatea europeană 
prin reformele și inițiativele pe plan cultural ale lui 
Despot-vodă, străin de ţară, românii continuau să 
cultive amintirea eroilor naţionali, concentrîndu-se 
în focarele tradiţiilor verificate.  Proslăvirea voie- 
vozilor arată o tendință de stabilizare, o rezistență 


Scanned with CamScanner 


la restructurări în gîndire și la înnoiri în organizarea 
socială, 

Secolul al XVI-lea atinge o culme în ce priveşte 
picturile exterioare ale mănăstirilor din nordul țării, 
cu program iconografic nou, dovedind puterea crea- 
toare a poporului, capacitatea lui de a înfăptui, în 
cadrul mai larg al artei bizantine, un stil propriu, 
de recunoscută valoare artistică. Pe lîngă valoarea 
artistică a picturii murale, se urmărea de fapt și imor- 
talizarea marilor voievozi, permanentizarea, amintirii 
lor. Portretele domnilor apar în fresce votive, consacrate 
ctitorilor. Nu este întîmplător faptul că ei se îngrijesc 
de dăinuirea în. conștiința generaţiilor viitoare. Aceasta 
este în primul rînd o lecţie de istorie ţinută posterității, 
o pildă de conștiință socială și naţională. Ștefan cel 
Mare punea să fie săpate pietre de mormînt pentru 
înaintașii săi, Mușatini;, înmormîntați în necropola 
domnească de la Rădăuţi. În toate bisericile ridicate 
de el ne întîmpină tablourile votive. care înfăţişează 
imaginea sa și a familiei sale. La Pătrăuți,. în locul unei 
scene religioase, principele pune să se reprezinte figura 
lui și a familiei lui într-un tablou ce impresionează și 
azi prin rafinamentul culorilor. În casele domneşti, 
în palatele vremii, au fost deseori pictate scene de 
bătălii și scene din viața voievozilor, dar, din păcate, 
ele nu s-au păstrat. 

Prin triumful limbii române, al scrisului în limba 
română, prin arta murală, prin tipar, prin tot ce s-a 
realizat în secolul al XVI-lea pe plan spiritual şi artistic 
se distinge efortul de conservare a entității românești 
ca neam, S-a manifestat activ, în această perioadă, 
sentimentul continuității, al moştenirii lăsate de 
Imperiul bizantin, Patronînd întregul Orient ortodox, 
sprijinind în mod sistematic prin sume de bani călu- 

gării de la Muntele Athos (un calcul recent a stabilit 
că daniile în bani și obiecte de cult echivalau cu peste 
patru sute de milioane de dolari) sau din alte centre 
religioase, reparînd și întreţinînd vechile biserici din 
Grecia, din Asia Mică, pînă la Muntele Sinai, domnii 
români apar popoarelor din sudul Dunării, din Romania 
de sud, ca singurii succesori ai Bizanțului, adevăraţi 
urmași ai Caesarilor. 

Nu este de mirare că în veșmintele cu care este prezen- 
tat Neagoe Basarab, în tabloul votiv de la Curtea- 
de-Argeș, se află ca ornament vulturul bicefal bizantin, 
și că retorul bisericii constantinopolitane, Manuil 
din Corint, îl numește pe voievodul român „auto- 
crator“, titlu de proveniență imperială bizantină. 

Avînd aceleași năzuințe de. libertate, popoarele 
subjugate turcilor au văzut salvarea lor în domnii 
Ţărilor Române și au întreținut un adevărat cult în 
jurul lor. 


ARTA DOMNEASCĂ ȘI ȚĂRĂNEASCĂ 


Lumea turistică europeană de azi admiră fără nici o 
rezervă minunatele mănăstiri românești create din 
veacul al XV-lea pînă în veacul al XVIII-lea. N-a 
fost întotdeauna așa, Timp de veacuri aceste comori 
de artă au fost omise din toate tratatele şi operele 

științifice apusene. Numai cîțiva călători culți, trecînd 
prin Muntenia sau prin Moldova, şi-au dat seama de 
frumuseţea acestor capodopere de arhitectură și pic- 
tură. Așa, de pildă, comisarii imperiali în vizită la 
Mihai Viteazul erau surprinși de admirabila catedrală 
de la Curtea-de-Argeș. Alţi călători străini se expri- 
mau cît se poate de elogios și obiectiv cu privire la 
bisericile ieșene ale lui Vasile Lupu, adică Trei Ierarhi 
şi Golia. În frescele lor apăreau și marii filozofi ai 
Antichității, Platon și Aristotel. Dar, în afară de aceste 
biserici cu funcţii metropolitane, exista o mare mulțime 
de clădiri bisericești, unele extraordinar de atrăgătoare, 
abia azi preţuite și de specialiștii europeni cum se 
cuvine. 

Fără îndoială, bisericile românilor sînt o parte 
integrantă și totodată specifică, distinctă, a complexului 
vast de artă bizantină. La început, schema arhitec- 
turală bizantină s-a transmis prin Serbia, care, de la 
1414, în urma căsătoriei principesei Irena Cantacuzino 
cu despotul Gheorghe Brancovici, a devenit o cetate a 
culturii bizantine dunărene. De aici, prin Nicodim de 
Prilep şi prin descendenţii principesei Irena Canta- 
cuzino, acest tip de biserici s-a răspîndit în Muntenia 
și Moldova, țări din sud-estul Europei care nu s-au 
aflat niciodată sub directa stăpînire otomană, adică 
înglobate Imperiului turcesc. În construcția. lăcașu- 
rilor de cult — ele înseși o cale a manifestării spiritului 
de independență națională față de puterea Semilunii 
— s-a ajuns la variaţii de stil de un farmec deosebit, 
și tipul atonit, adică de pe Sfîntul Munte, ca şi tipul 
constantinopolitan au găsit găzduire în Țările Române. 
Aici exista, în ciuda suzeranității turceşti, o libertate 
religioasă și politică, fără moșii sau medrese (uni- 
versități islamice), și unde nici un mufțiu sau mollah 

(judecător și predicator) nu aveau îngăduința de a-și 
desfășura activitatea. 

Cea mai frumoasă dintre aceste clădiri bisericești 
era, fără îndoială, biserica de la Curtea-de-Argeș 
(1512—1517), ridicată de Neagoe Basarab, soțul unei 
Despina din Serbia. Avea o funcţie dublă: pe de o 
parte, era o operă de sinteză curat românească; pe 
de altă parte, era destinată creștinătății întregi din 
Imperiul turcesc. A fost sfințită de patriarhul Constanti- 
nopolului, în prezența egumenilor Sfîntului Munte. 
Protosul Athosului, Gavril, o numea „mai mică decît 
templul lui Solomon, mai mică decît Sfînta Sofia a lui 
Justinian, dar întrecîndu-le pe amîndouă prin frumu- 
sețea ei“. Din nefericire, frescele contemporane nu mai 
există astăzi, dar ceea ce dăinuiește este împodobirea 
exterioară, cu elemente de artă nu numai din întregul 
sud-est european, dar și din Armenia și Georgia. 

Ca și bisericile din Muntenia, cele moldovenești 


continuau această tradiţie bizantină și panortodoxă, - 


într-o varietate nu mai puțin fermecătoare. În interior, 
păstrau integral schema bizantină. Dar s-au ivit două 
elemente noi. În primul rînd, acoperișurile s-au apro- 
piat de stilul gotic apusean, transmis din Transilvania 
și Polonia. (Trei verticale și trei orizontale gotice mar- 
cau această apropiere de naosul creștin; se adăugau 
contraforți, ușile și ferestrele, ca și acoperișul, cornişa 
și soclul; înălțimea acoperișului condiționa ridicarea 
lanternei cu mult deasupra naosului.) În al doilea rînd, 
și mai atrăgător însă este felul cum apare decorarea 
exterioară prin fresce în culori foarte vii. Datorită 
unei tehnici cu taine încă nedezvăluite, în ciuda ploi- 
lor, zăpezilor, aceste fresce au rezistat pînă în zilele 
moastre, adică peste patru secole. Covorul de fresce 

afirmînd că Moldova reprezintă ultimul bastion al 
creștinătății, în ciuda supremaţiei turcești. Salvarea 
Constantinopolului de furia cotropitorilor străini, 
avarii şi ncopersanii, trebuia să întărească credința 
şi speranța în puterea creștinilor, adică a europenilor, 
de a înfrunta pe sultanii asiaţi. 

Petru Rareș, sub domnia căruia apare această 
exteriorizare artistică a unui crez profund, promitea 
mănăstirilor de la Sfîntul Munte că dacă Moldova va 
fi scutită de „domnia unui alt neam“, va dărui și mai 
mult, şi s-a adresat deseori împăratului Ferdinand I, 
oferindu-se să sprijine o cruciadă spre Constantinopol. 

Prea puțin cunoaștem arhitectura civilă domnească 
din aceste secole zbuciumate. Au dispărut aproape 
în totalitate, prin. vitregia evenimentelor politice, 
palatele voievodale de acum jumătate de mileniu 
și de mai încoace. Abia au rămas cîteva monumente 
din veacurile al XVII-lea și al XVIII-lea, în special 
Palatul de la Mogoșoaia, în apropierea Bucureştilor. 
Se creează, de la Şerban Cantacuzino înainte, „stilul 
cantacuzinesc“, după cum îl numește istoricul de artă 
Balș. Acest stil a continuat şi dezvoltat. arhitectura 
bisericească munteană prin capodoperele de la Sinaia 
— localitate numită astfel în urma pelerinajului postel- 
nicesei Maria Cantacuzino la Muntele Sinai — şi 
Hurez și prin operele spătarului Mihai Cantacuzino 
şi ale ispravnicului Pîrvu Cantacuzino. La Hurez s-a 
înfăptuit cel mai mare ciclu de fresce-portret, adică 
ansamblul familiilor Basarab, Cantacuzino şi Brân- 
coveanu. 

Dar cel mai de seamă lucru à fost crearea unui stil 
laic al palatelor domnești și boiereşti, împodobite prin 
loggii de stil italian, inspirate din călătoriile de studii 
ale stolnicului Constantin și spătarului Mihai la Padova. 

De aici pornește stilul național de arhitectură laică 
românească. Devenea posibil, datorită perioadei de 
relativă liniște de după înscăunarea lui Şerban Canta- 
cuzino și din lunga domnie a lui Constantin Brânco- 
veanu, cînd, practic, trupele străine n-au încălcat teri- 
toriul țării. Dovadă elocventă despre ce s-ar fi putut 
realiza în Țările Române dacă ele n-ar fi fost cutre- 
ierate de valurile cotropitorilor străini. 

Alături de arta muntenească și moldovenească s-a 
dezvoltat în Transilvania, în măsura îngăduită de siste- 
mul de dominare al celor „trei națiuni“, o arhitectură 
şi o pictură strîns legate de soarta poporului de jos. 
Aici accentul cade pe arta populară. Rareori se întîlnesc 
biserici mari de piatră, impresionante, cum e cea de la 
Densuș. Creaţia clasică populară din Transilvania este 
reprezentată de bisericile țărănești din lemn, de un 
verticalism gotic pronunțat, iar în interior împodobite 
cu frescele naive ale meșterilor locali, care au ajuns 
să-l zugrăvească pe Pilat în uniforma unui guvernator 
austriac. Abia în zilele noastre ele se bucură şi de pre- 
țuirea vizitatorilor străini, care caută mai cu seamă 
icoanele țărănești pe sticlă. 

Ceea ce caracterizează arta românească în ansamblul 
ei este profunda umanitate, capacitatea de sinteză, 
un simț dezvoltat pentru proporții și, mai ales, pentru 
culori. Sculptura nu avea căutare în cadrul artei 
ortodoxe bidimensionale, ea s-a dezvoltat abia în 
vremurile moderne. Cite talente s-au pierdut din acest 
motiv o dovedesc operele lui Brâncuşi, mai ales celebra 
Coloană fără sfîrşit, inspirată din arhitectura de lemn 
țărănească, Aceste tipuri de arhitectură țărănească și 
de artă geometrizantă sînt — după părerile multor 
savanţi occidentali, între care Günther și Dörpfeld — de 
străveche origine tracă, de aici pornind, prin migra- 

iunea dorică, ideea templului clasic al Greciei antice. 
Acest templu era la început din lemn (şi cella, și coloa- 
nele). După Kazarov, aceeași înrîurire tracă s-ar observa 
în forma coifului hopliților, mult adus înainte. Coloana 
templului grecesc era ușor umflată la mijloc, o formă 
numită „entasis“, În lumea de sinteze a artei grecești, 
în această zonă a confluențelor dintre nord și sud, 
s-ar putea spune că s-au întîlnit liniile coloanelor de la 
templele egiptene din Luxor și stîlpii de pridvor ai 
caselor țărănești, care, uneori, au formă bombată, 
așa cum se poate vedea la casa lui Mogoș de la Muzeul 
Satului din București. 

În ultimul deceniu au apărut numeroase lucrări 
științifice de sinteză și de specialitate, situînd arta 
românească în cadrul marilor creaţii din Europa apu- 
seană și răsăriteană. Această artă exprimă din plin 
soarta poporului român, situat într-o zonă de răscruce. 
Ca un simbol desăvîrșit al sintezelor prilejuite de-a 
lungul veacurilor, mărturie stă pentru întreaga Europă 
biserica lui Ştefan cel Mare de la Voroneţ, o capodoperă 
care poate fi pusă cu cinste alături de orice monu- 
ment similar aparținînd goticului francez, Renașterii 
italiene și barocului german. 


SENSUL ISTORIEI LA ROMÂNI 


Dacă n-ar fi avut sensul istoriei, românii n-ar fi 
putut să supraviețuiască, Intuind măsurile pentru 
înlăturarea primejdiilor, au știut ce trebuie să facă în 
momentele de mare criză, într-o zonă geografică de 

contact între Asia și Europa, unde se întîlneau influ- 
ențe spirituale și experiențe politice aparținînd în 
egală măsură Orientului și Occidentului. Există aici 
o armonioasă îmbinare între elementul de drept roman, 
de tradiție veche traco-dacică, cu moşteniri pe care 
le-au lăsat contactele prelungite cu popoarele turco- 
tătare sau otomane. 

Configurația terenului a fost favorabilă acestui 
proces. Muntele a conservat specificul local, în timp ce 
marea cîmpie și fluviul au înlesnit sintezele. În Carpaţi 
s-a păstrat o populaţie care a rămas mai omogenă și 
mai pură decît cea din Cîmpia Dunării, și aici limba 
și tradițiile dăinuie pînă în zilele noastre în formele 
lor specifice originale. Cimpia dunăreană a fost străbă- 
tută de drumurile popoarelor migratoare. Mărturii din 
vechime spun că „în: vreme ce sarmații gonesc călări 
pe cîmpiile de la poalele Carpaţilor, dacii țin munţii“ 
(inhaerent montibus). Muntele a asigurat statornicirea 
băștinașilor ca o cetate inexpugnabilă, față de valurile 
năvălitorilor din.îndepărtatul răsărit. Nu numai mun- 
tele a păstrat și a apărat așezările tracilor romani- 
zaţi, ci și pădurea, devenită un element poetic aproape 
nelipsit din poezia populară, în care se spune „codrul, 
frate cu românul“. Cavaleria noilor veniți nu înainta 
prin pădure, se ferea de aceste întărituri naturale. 
Vetrele de romanitate de pe tot cuprinsul țării erau 
totuși capabile să primească. felurite influențe și con- 
fluențe, iar pe' alocuri, amestecul puternic a imprimat 
caractere distincte, Totuși, în ciuda metamorfozelor, 
nicăieri în lume poate nu s-a realizat o atît de deplină 
unitate în cuget, în limbă, în tradiţii, pe întreg terito- 
riul, ca în România. 

Structura psihică a contribuit în mare măsură la 
conservarea poporului, la dăinuirea lui în timp. Trăsă- 

tura sa dominantă este toleranța și omenia, care îngă- 
duia să se statornicească străinii, chiar într-un secol 
bîntuit de războaie religioase, cum a fost secolul al 
XVI-lea în Europa. Călătorii străini erau impresio- 
naţi de toleranța manifestată de români față de toate 
naționalitățile, față de toate credinţele ce puteau fi între 
Carpaţi și Mare. De fapt, toleranța presupunea posibili- 
tatea de a le integra, în timp ce oprimarea pe plan 
religios și naţional naște totdeauna opoziții înverşu- 
nate și dă rezultate opuse în majoritatea cazurilor. 

În Țările Române n-a existat o burghezie puternică, 
în stare să imprime o direcţie politică ori să manifeste 
revendicări fundamentale pe plan economic și social. 
Revoluţionarii de la 1848 (Kogălniceanu, Bălcescu, 
Ion Ghica, Goleștii) erau moșieri, reprezentînd o 
clasă socială care își încheia menirea istorică. Or, 
aceşti reprezentanți ai moșierimii au înțeles adevă- 
ratul sens al istoriei, drumul evolutiv al umanităţii şi, 
făcînd abstracție de propriile lor interese de clasă, 
au organizat lupta pentru libertate politică și socială. 
Bălcescu, de pildă, spunea că un popor care depinde eco- 
nomicește de altul nu se poate socoti liber, pentru că 
subordonarea economică generează subordonarea po- 
litică. Acelaşi lucru se afirmă și azi, dovadă că anu- 
mite idei nu-şi pierd valoarea odată cu trecerea timpului. 

Lipsa de scrupule în materie de politică, în jude- 
carea faptului politic, n-a fost niciodată o normă de 
conlucrare a voievozilor români cu străinătatea. 
Or, epoca modernă, de la Machiavelli încoace, se afirmă 
tocmai prin lipsa de scrupule și de moralitate în ce 
priveşte judecarea, unei acţiuni politice, Celebra deviză 
„scopul scuză mijloacele“ nu convine acestei ţări şi 
nu este socotită ca o premisă înțeleaptă. În gîndirea 
politică românească, Neagoe Basarab realizează pri- 

mul monument și, cu toate că este contemporan cu 
Machiavelli, se află la antipodul doctrinei acestuia. 
Ceea ce predomină în concepţia lui Neagoe este omenia, 
respectul față de om — ca măsură a lucrurilor — un 
pun-simţ constant, iar în politica externă, lipsa ori- 
căror intenții agresive. Dacă la Machiavelli desconside- 
rarea omului generează principiile de guvernare, la 
Neagoe Basarab, dimpotrivă, omul și interesele lui 
se află în centrul preocupărilor. În funcţie de nevoile, 
de aspiraţiile acestuia au fost de regulă formulate 
ideile directoare ale aparatului de guvernare. 
Conducătorii politici ai României n-au părăsit 
niciodată principiile morale atunci cînd au judecat 
fenomenele politice. Concepţia largă, umanistă i-a 
făcut să gândească problemele care priveau întreaga 
Europă, să caute soluţiile cele mai logice și mai profi- 
tabile în folosul «dezvoltării întregii societăți europene. 
În acest sens este remarcabilă solia boierului Cîrje în 
Polonia, imediat după căderea Belgradului sub turci. 
El oferă o extraordinară lecţie conducătorilor politici 
ai unuia dintre cele mai mari state din vremea respec- 
tivă şi, odată cu aceasta, întregii Europe. Discursul 
lui Cîrje în fața regelui polon ne arată cît de bine infor- 
maţi erau oamenii politici români din secolul al XVI-lea 
în legătură cu situaţia continentului. Făcînd o compa- 
raţie între Europa şi Imperiul otoman, Cîrje atrage 
atenția asupra faptului că țările creştine se sfişie între 
ele în mod inutil, creînd în felul acesta posibilitatea ca 
turcii să obțină succese militare. El demonstrează că 
turcii urmăreau cu cea mai mare atenţie, prin spioni, 
conflictele ce se năşteau în Europa, indiferent de natura 
lor ; ei urmăreau războaiele dintre puterile creștine și 
se interesau de forțele care se înfruntau pe cîmpul de 

gioasă a conflictelor care bîntuiau continentul și, pe 
baza cunoașterii perfecte a disensiunilor existente, 
își întocmeau programul lor de cuceriri. 

Ca şi Ștefan cel Mare, boierul Cîrje atrăgea atenţia. 
asupra necesităţii unei Europe unite și arăta că, dacă 
ar exista un dram de bunăvoință din partea conducă- 
torilor de state, o cît de mică îngăduință și înțelegere, 
s-ar putea realiza unitatea de acțiune europeană 
împotriva ofensivei otomane, s-ar putea instaura 
un climat de pace și prosperitate, profitabil pentru 
toată lumea. Ideile lui, în lumina prezentului, par actuale 
și dovedesc continuitatea unor nobile tendințe de-a 
lungul secolelor. 

Tot un domnitor român, Dimitrie Cantemir, la 
începutul veacului al XVIII-lea, arată în scrierile sale 
savante larga deschidere spirituală, înțelegerea față 
de procesele micilor naţiuni, fără ca nici o clipă prejude- 
căţile de rasă să-i întunece gîndirea. Apariţia unui om 
ca Dimitrie Cantemir, primul european care se apleacă 
plin de înțelegere asupra istoriei și culturii orientale, 
este justificată de disponibilitatea spirituală a poporu- 
lui român, îndelung încercat de-a lungul secolelor. 
Cantemir scrie Istoria Imperiului otoman, una din cele 
mai bune lucrări făcute pînă la el pe această temă, 
remarcîndu-se printr-o analiză ascuţită a determinan- 
telor puterii otomane, dar dezvăluind și racilele care 
prevesteau căderea acestui imperiu. Elstudiază muzica 
orientală și e primul european care o cunoaște și o face 
cunoscută dincolo de hotarele lumii otomane. Spre 
sfîrșitul vieţii, domnitorul l-a însoţit pe Petru cel Mare 
în campania împotriva Persiei, culegînd, cu acest 
prilej, date despre popoarele caucaziene pe care 
le întilnea, cu intenţia de a realiza o mare lucrare despre 
limba, obiceiurile și istoria lor. Un mare merit al lui 

Cantemir este acela de a fi demonstrat cu strălucire 
continuitatea romanității pe aceste meleaguri în 
Hronicul vechimii vomâno-moldo-vlahilor. El a arătat că, 
din moment ce izvoarele bizantine tăceau, nu înregis- 
trau decît schimbările de populaţii, instalarea unor 
noi popoare în: sud-est, acestea erau dovada că popu- 
lația tracă romanizată rămăsese neclintită. Orice 
schimbare în viața acestor populații n-ar fi întirziat, 
așadar, să fie înregistrată de cronicarii bizantini. 
Dîndu-și seama de rolul și rosturile românilor în con- 
textul european, el a scris Descriptio Moldaviae, operă 
cu multiple însușiri, în care surprinde aspecte din viața 
politică, dar mai ales aspecte ce priveau organizarea 
administrativă a țării, instituţiile Moldovei, viața 
spirituală a oamenilor de pe aceste meleaguri. Nu este 
de neglijat faptul că fiul-său, Antioh Cantemir, devenea 
primul poet rus și, prin viziunea lui, structura și impri- 
ma o direcție în gîndirea filozofică și poetică a acestei 
țări adoptive. El nu a reprezentat un fenomen izolat, 
ci un caz tipic de contribuţii româneşti efective la 
dezvoltarea culturii și civilizației unor țări și popoare 
învecinate, deoarece în cadrul schimburilor, al con- 
fluențelor care au avut loc de-a lungul secolelor, ro- 
mânii n-au- rămas pasivi, ci au dat în măsura în care 
au primit, iar uneori mai mult decît s-a presupus și 
decit -se cunoaște. 

Astfel, episcopul Petru Movilă, un descendent al 
casei domnitoare moldovenești, a dat formă definitivă 
ortodoxiei rusești, iar spătarul Nicolae Milescu, un 
adevărat Marco Polo român, a fost acela care a mijlocit 
Rusiei primele cunoștințe despre Imperiul chinez. 
El a colaborat cu misionarul din Trentino, Martino 
Martini, primul cartograf european al Imperiului 

cunoscători ai imperiului celest din timpul dinastiei 
manciuriene. În România de azi opera lui Milescu se 
bucură de atenţia pe care o merită. 

În timpul domniilor fanariote, cînd stăpînirea tur- 
cească devenise necruțătoare, cînd la scaunul domnesc 
erau aduși conducători străini de neam, s-ar fi părut 
că existau toate condiţiile pentru îngenuncherea și 
desființarea neamului românesc. În Transilvania se 
luau măsuri dure pentru deznaționalizare și se încercau 
şi mijloace ascunse, prin unirea cu biserica Romei. 
Dar chiar și în aceste condiții românii au găsit resurse 
şi personalități reprezentative care să realizeze, prin 
opera lor, nu numai întreţinerea conștiinței, dar să 
dea şi naștere unui proces de redeșteptare naţională. 

În Muntenia şi Moldova s-a desfășurat o susținută 
operă de tipărire a cărților de cult, dar și a cărților 
populare, difuzate pe întregul teritoriu locuit de români. 
Între românii de pe cele două versante ale Carpaţilor 
a existat o colaborare permanentă, menită să le întă- 
rească conștiința naţională și, pe plan cultural, să 
realizeze limba literară modernă românească. Conce- 
pută ca un mijloc de deznaționalizare a românilor, sau 
cel puţin în scopul desprinderii românilor din Transil- 
vania de cei din Muntenia şi Moldova, armă politică 
pentru casa de Habsburg, unirea cu biserica Romei a 
fost transformată de Inochentie Micu în armă de luptă 
pentru cucerirea drepturilor politice și sociale pentru 
românii de dincolo de munţi. Așa s-a ajuns la „Școala 
Ardeleană“, această şcoală a patriotismului și a con- 
ştiinţei latinităţii, Așadar, cînd rezistența pe plan 
militar nu era posibilă, se afirma pe plan spiritual o 
nouă forță. Politica religioasă era înţeleasă în toată 
subtilitatea ei. Domni ca Vasile Lupu și Șerban Canta- 
cuzino patronau sudul creștin. Acest lucru făcu ca 

Vasile Lupu să apară popoarelor căzute sub otomani 
ca bazileul capabil să elibereze Constantinopolul. 
Același ideal era urmărit de Mihnea al III-lea, la puțină 
vreme după dispariţia lui Vasile Lupu. El năzuia să 
realizeze o armată cu care să treacă Dunărea și, răscu- 
lînd popoarele subjugate, să ajungă la Constanti- 
nopol. Despre Şerban Cantacuzino, cronicarul Neculce 
scria că „gîndul și gătirea lui au fost să fie împărat 
la Țarigrad“. 

Triumful ideilor lui Machiavelli în politica țărilor 
vecine față de România aducea o notă contrastantă, 
pe care nu o dată am remarcat-o. Un exemplu concludent 
l-a oferit, în acest: sens, actul de violență comis de 
austrieci atunci cînd au ocupat teritoriul de nord al 
Moldovei : (numit apoi Bucovina), în 1775. Prințul 
Kaunitz, cel care: conducea politica externă a Casei de 
Austria, era conștient de faptul că țara sa săvîrșește 
un act sămavolnic asupra acestui teritoriu. Într-o 
scrisoare trimisă ambasadorului austriac la -Constanti- 
nopol, el menționa acest lucru, dar, cu o lipsă totală 
de scrupule, îi atrăgea atenţia că Bucovina trebuie consi- 
derată ca făcînd parte din Imperiul habsburgic, sau 
că ar aparține de drept acestuia, fiind o veche moște- 
nire a Coroanei imperiale. Pe această minciună ticluită 
conștient și deliberat, opoziția lui Ghica a putut să 
treacă drept un act ostil, o îndrăzneală și o insurgență. 

Diplomaţia austro-ungară, ca și cea germană se 
caracterizau prin lipsa totală de scrupule atunci cînd 
era vorba de anexiuni teritoriale, Aceste nedreptăţi, 
pe care marile puteri“le-au săvirşit împotriva micilor 
state, au făcut să țișnească din sînul poporului român 
personalități ca Țepeș. Reacţia lui violentă reprezenta 
o izbucnire a sentimentului de exasperare și revoltă 
împotriva, nedreptăţilor săvîrșite față de țara sa. Pe 

aceeași linie se înscria şi acțiunea lui Mihai Viteazul, 
omul care nu mai putea să îndure oprimarea și în- 
călcarea normelor de drept, a voinței de libertate a 
poporului său. Dar, alături de acești eroi care se ridicau 
împotriva împilării, riscîndu-și viața și acceptînd 
conştient pericolul ce-i păștea, din sînul poporului 
român s-au ridicat mereu oameni politici care au în- 
cercat să imprime în relațiile internaționale măsuri 
umane și logice, impunînd respectul față de om și 
față de popoare. 

Dintre aceștia avea să facă parte şi Nicolae Titu- 
lescu, În momentul în care. Italia declanșa războiul 
împotriva Etiopiei, Titulescu se ridica la Liga Naţi- 
unilor și cerea sancţionarea agresorului, fără să țină 
seama că, prin atitudinea sa, avea să atragă ostilitatea 
conducătorilor italieni față de propria sa țară. Din 
clarviziune politică, din spirit de dreptate și din respect 
pentru independența popoarelor, respingînd ideea de 
„drept al forței“ în favoarea aceleia de „forță a drep- 
tului“, din înţelepciune și umanitarism tradițional la 
români, Titulescu a riscat interesele națiunii cînd, în 
mod normal, era de aşteptat ca reprezentantul unei 
țări mici să fie ponderat și, din contra, alte puteri să 
ia atitudine tranșantă față de actele de imperialism. 
Urmarea acestei atitudini a fost politica defavorabilă 
României, marcată de conducătorii Italiei și materia- 
lizată. prin sprijinirea „Dictatului de la Viena“ (1940), 
act prin care o parte din teritoriul României a fost 
sacrificat. 

Românii s-au manifestat constânt, de-a lungul secole- 
lor, pentru apărarea drepturilor elementare ale popoare- 
lor, iar atunci cînd a fost cazul, au pus fără șovăire mîna 
pe arme. Ei n-au așteptat să li se facă altora milă de 
soarta lor și n-au socotit niciodată că libertatea este 

rodul unei favorabile conjuncturi internaționale, cînd 
alte guverne își atribuiau, cu de la sine putere, mandatul 
de a decide felul de viață al popoarelor. Ei n-au re- 
nunțat niciodată la mijloacele loiale și oneste care să 
ducă la salvarea naţiei, au știut să înfrunte riscurile 
și să tragă consecinţele faptelor lor. 

Spre a nu răscoli evenimente care poartă șarja 
lor emoţională, vom ilustra în continuare aceste adevă- 
ruri prin fapte care aparțin trecutului mai mult sau 
mai puțin îndepărtat, dar care își au rostul și actuali- 
tatea lor. În legătură cu modul de a fi și de a gîndi 
al românilor, Cantemir arăta că acest popor a renunțat 
în mod conștient la exploatarea tuturor bogățiilor 
țării, mai ales a bogățiilor subsolului, pentru ca turcii 
să nu pună mîna pe ele. Este un caz rar de apărare a 
ființei naționale — renunţarea de bunăvoie la înlesnirile 
ce- pot fi oferite de viaţa civilizată, la gîndul că, în acest 
fel, salvezi nu numai libertatea, ci și avuțiile țării, 
în ipoteza că urmașii le vor exploata în folosul lor, 
şi acceptînd o viaţă atît de aspră, încît dușmanul să 
nu poată găsi pe pămîntul țării posibilități materiale 
care să-i îngăduie fixarea. Dacă turcii n-au fost în stare 
să supună Țările Române a fost între altele și pentru 
că n-au găsit orașe și cetăți mari în care să instaleze 
garnizoanele. Ei n-au putut transforma în pașalicuri 
Țările Române pentru că totdeauna au fost întîmpi- 
nate aici de un război popular invizibil, o ripostă surdă 
și continuă, atunci cînd nu s-a manifestat direct o 
acţiune armată organizată și de proporții. Tiranici și 
necruțători, otomanii au avut mereu teama unei Te- 
acții de proporția celei a lui Mihai Viteazul și au căutat 
forme. intermediare, de natură să nu afecteze total 

ţilor. A existat un pașaltc la Buda, în secolul al XVI-lea, 
au existat în sudul Dunării, dar nu în Țările Române. 

Pe teritoriul lor, după epoca marilor voievozi, 
campioni ai libertății din secolele al XV-lea și al 
XVI-lea, românii nici n-au construit, ei înșiși, dar 
nici n-au lăsat să se construiască de către adversari 
mari dispozitive de apărare fortificată, care puteau 
fi utilizate de aceștia în scopul de a permanentiza 
dominația politico-militară. Mihai Viteazul spunea el 
însuși, în dramatica spovedanie către Marele Duce de 
Toscana, Ferdinando I de Medici, că nu a avut nici 
o-cetate pe care să se sprijine în lupta împotriva turci- 
lor, că nu a avut, pentru propria sa folosință, decît 
o singură casă de piatră. Puținele cetăţi din Țara Ro- 
mânească sau din Moldova nu puteau să adăpostească 
decît cîteva zeci: de oameni, cu excepția Sucevei, care 
putea să ofere adăpost unei garnizoane de cîteva sute 
de ostași. Dar turcii au distrus — sau obligat să se 
distrugă — aceste cetăți și au constrins pe domni- 
torii români să-și mute reședințele lor din Suceava și 
Tîrgovişte în orașele deschise Iași și București. 

În campania din 1595, Sinan-Paşa, comandantul 
oștilor turcești, se plîngea că n-a găsit nicăieri un loc 
în care să-și poată instala armata. Ca să cucerească 
Țara Românească și s-o transforme în provincie tur- 
cească, el a încercat să organizeze un sistem de forti- 
ficaţii în jurul Bucureștilor și al Tîrgoviştei, dar n-a 
avut răgazul să ducă la îndeplinire planurile sale. 
Lipsa orașelor-cetăți a devenit așadar una din cauzele 
pentru care turcii, sau alți dușmani, n-au izbutit să 
stăpînească “Țările Române, pentru că o armată nu 
poate trăi în pădure sau în loc deschis. 

Alt exemplu în sprijinul acestei demonstrații îl 
constituia încercarea austriecilor de a organiza admini- 

strativ Oltenia ; este, în fond, încercarea lor de a-și ex- 
tinde stăpînirea. politică asupra unei provincii cu puter- 
nic specific etnic, între anii 1718—1738. Ei s-au stră- 
duit de cîteva ori să facă un recensămint al populaţiei 
şi al vitelor, dar s-au izbit de opoziția boierilor și 


“țăranilor deopotrivă. Cînd s-au dus la boieri să-i în- 


trebe cîte sate au în stăpinire și cîţi locuitori, aceștia 
au declarat că nu știu. Dar de la țărani n-aveau cum 
să afle nici atît cît aflaseră de la boieri. Mai mult, 
sate întregi și-au părăsit temporar vetrele și au plecat 
în pribegie, spre a se sustrage recensămîntului, încît 
funcționarii austrieci se plingeau cu indignare că se 
află în mijlocul unui popor imposibil, despre care 
nu știu ce să mai creadă, refractar oricăror ordine — 
de fapt, era opoziţia tacită față de asupritor, față de 
străin, ridicînd dificultăți insurmontabile în “calea 
acelora ce încercau o dominare fiscală și administra- 
tivă. Realitatea este că, în timp ce în întreaga Europă 
iobăgia ajunsese să priveze pe țăran de toate libertă- 
tile, în Muntenia și Moldova el a reușit să păstreze 
permanent multe libertăţi. În afara dijmei pe care o 
dădea stăpînului, a birului pentru domn, el a găsit 
posibilitatea să-și organizeze după voia sa activitatea 
pe ogoare, adesea chiar distribuind pămîntul agricol 
de parcă ar fi fost al lui, nu al boierului. În țările 
române nu a existat „legarea de glie“—şi prin 
aceasta de proprietarul ei — act, despre care se ştie 
că cra ultimul în privarea de toate libertățile a 
ţăranului, 

În România a existat posibilitatea de strămutare 
de pe o moșie pe alta, de pe un loc pe altul, de la un 
om mai rău la altul socotit mai bun. Dreptul de folosire 

liberă a lemnului de încălzit din păduri s-a menținut 
pînă în secolul al XIX-lea tîrziu. Relaţiile între stăpîn 
şi supus n-au fost lipsite de sentimente umane, și con- 
ducătorii țării s-au dovedit adesea a fi chibzuiți, atenți 
la aspectul economic al vieții. Chiar necesitatea unui 
sprijin al populaţiei în cazul invaziei străine, chiar 
interesul asigurării unei stabilităţi a domniei o deter- 
mina pe aceasta: la anumite lărgiri în aplicarea unci 
legislații care, în esența ei, se asemăna mult cu cea 
din toată Europa. Voievozii au acordat pînă tirziu, 
la începutul secolului al XVIII-lea, libertăţi, proprietăți, 
ceea ce a făcut ca aici să nu existe secole la rînd răscoale 
de mare amploare, ca acelea din Transilvania, de pildă, 
la sfîrşitul secolului al XVIII-lea. Fenomenul din 1907 
în România are și un substrat mai complex, de natură 
materială și legislativă. În confruntarea dintre om și 
destin, românul nu vede o dramă, dovedind un perfect 
echilibru sufletesc, o inadecvare a minţii lui la structu- 
rile prăpăstioase pe planul mitului, al credințelor. 
Viaţa este acceptată de el în chip realist, cu o anumită 
detaşare, cu-o nuanță de umor:'senin („a face haz de 
necaz“), înlăturînd exagerările și expresiile „abi- 
sale“. 

„Pînă şi în felul de a vedea raportul dintre viață 
şi moarte se manifestă spiritul său echilibrat şi armo- 
nios, iar trecerea în neființă (ca în balada folclorică 
Miorița) este văzută ca un eveniment cosmic firesc și 
necesar, încheiat cu un ritual ce îl leagă pe om încă 
o dată de peisaj, de ființele văzute și nevăzute, de 
generaţiile care se succed, preluînd întregul patrimo- 
niu de tradiţii și simțiri și, odată cu el, sensul trecerii 
sale prin lume și istorie, 

EUROPA NAŢIUNILOR 


Ce se întîmpla în acest timp în Europa morală, cu 
„spiritul european“, între cruciade și secolul fanariot 
românesc? Avea loc o diviziune accentuată a Europei, 
din mai multe cauze: conflictul dintre papalitate şi 
regii sau împărații „foarte creștini“, schismele Orien- 
tului și Occidentului, războaiele religioase şi căderea 
Bizanțului. Europa se fărimița atît în teritoriul său, 
cît și în conștiința sa. Balcanii și o parte din Europa 
orientală și centrală ajungeau să fie controlate de turci. 
Autoritatea supremă de stat, fie ea religioasă sau laică, 
își pierdea sorgintea divină, ea devenea pur pămînteană. 
În locul unui imperii european apăreau națiunile 
europene. Orașele și statele începeau să fie de aici 
înainte expresia unei conștiințe individuale. Înlocuirea 
imperiului cu națiunile era asigurată de oraşele care, 
începînd din secolul al XIII-lea, dădeau Europei o 
coeziune pe care nici papa, nici împăratul n-au putut să 
i-o dea, cu toate eforturile unui Carol cel Mare, unui 
Inocenţiu al III-lea, sau chiar ale unui Frederic de 
Hohenstaufen. O nouă „religie“ a Europei apărea, 
ea era în fapt o ideologie, căci se credea în principii — 
erau principiile „burgheze“, care n-aveau nimic comun 
cu Tablele legii, nu exista nimic religios în ele. Pro- 
gresul umanităţii în plan spiritual cra evident, deși 
fărimițarea Europei era totală. 

Să privim fenomenul acesta încă mai de aproape. 

Ca imperiu spiritual, Europa este acum în ruină. 
Dar ea renaşte ca entitate omogenă, definită prin ideea 

rezultatul credinței comune; el se fundamentează pe 
un sistem de raporturi economice. Această „ideologie“ — 
s-o numim astfel — acest sistem bazat pe existența 
intereselor negustorești la nivelul vieții cetăţii și al 
raporturilor între cetăți se prelungește mult timp cu, 
desigur, toate implicaţiile politice cuprinse în secolele 
de evoluţie ideologică. Din acest moment, e simpto- 
matic să constatăm că „cruciada“ — ca mijloc de apă- 
rare a „Europei spirituale“ — cedează locul războaielor 
între state, Sînt războaie dominate în principal de 
interesele economice. Oraşele își apără privilegiile, 
burghezia înlocuiește, încetul cu încetul, pe reprezen- 
tanţii ordinii feudale cu comandamentele sale „spiri- 
tuale“. De acum înainte o nouă conştiinţă, cu un drept 
nou, procedează la construcția Europei. 

Trebuie să urmăm două căi dacă vrem să înțelegem 
Europa în acest stadiu de evoluție, caracterizat prin 
formarea națiunilor, cu războaiele de emancipare — 
de eliberare, de independență — și constituirea ideo- 
logiilor politice sau social-economice, cu conflictele lor 
de principii. 

În acest fel, apărarea Europei, cu deosebire în ce 
priveşte frontierele ei cu Imperiul otoman, va căpăta 
un aspect național: țările balcanice, România, Ungaria, 
Polonia și chiar Austria se opun Semilunii ca națiuni. 
În 1393, regele Sigismund — rege maghiar şi vicar 
general al Imperiului german — convinge Occidentul 
să întreprindă o nouă cruciadă împotriva păgînilor. 
Victoria lui Baiazid la Nicopole (1396) vestește pro- 
hodul acestui gen de „coaliţie creștină“. De acum îna- 
inte, ideologia. politică va. triumfa asupra religiei. Totuși, 
ceea ce era atunci România lui Mircea cel Bătrîn 
(sec. al XIV-lea) sau Ştefan cel Mare (sec. al XV-lea) 
încă declara că apără „creștinătatea“ occcidentală. Dar 

aceasta se apără pe ca însăși ca națiune liberă şi inde- 
pendentă. La momentul potrivit, statul lui Ștefan cel 
Mare va prefera să se alieze cu cel turcesc decît cu 
acela polonez sau cu acela ungar: Constantinopolul 
îi respecta încă autonomia națională, în timp ce vecinii 
săi „creştini“ nu se gîndeau decit să-i anexeze ţara, 
La asediul Vienei, principii români, vasali turcilor, 
trebuind să-i secondeze pe aceștia din urmă în războiul 
lor contra Austriei, au „sabotat“ acest război, prefe- 
rînd victoria creștinilor, europeni și nu a otomanilor; 
dar cînd Ioan Sobieski a intrat cu oastea în Moldova 
(1686), iar Leopold I își anexa Oltenia prin pacea de la 
Karlowitz (1699) — ambii în opoziție cu turcii islamici 
— ei se loveau de. rezistența îndîrjită a moldovenilor 
și muntenilor: independența -proprie trecea peste in- 
teresele credinţei. Chiar la Viena, solidaritatea într-ale 
spiritului avea un temei mai adînc, politic: preocuparea 
de a slăbi Imperiul otoman, care oprima cele două 
Ţări Române. 

Un fapt cu adevărat semnificativ s-a produs acum: 
o expansiune etnică de mari proporții. Prin natura 
lucrurilor, țările agricole erau conservatoare, defensive 
și cu existența de durată. Din contră, statele formate 
de nomazi erau în genere dinamice, agresive, dar și 
efemere (dacă nu se adaptau și cu cultura pămîntului). 
Puterea lor avea o strălucire meteorică: se. desfășura 
repede, pentru a scădea și a se stinge la fel de repede. 
Astfel, în cîteva secole după încheierea marilor mi- 
graţii din est, din Asia, se petrecea o stabilire a diferi- 
telor seminţii în tot cuprinsul Europei şi începeau 
a se constitui națiunile diverse ale continentului, prin 
amestecul cu autohtonii, existenţi la formarea Impe- 
riului roman, 

Din nenorocire, atunci cînd Europa începea să se 
refacă după „invaziile barbare“ și pretutindeni apăruse 
un „spirit de autonomie“ naţională, avea loc noua 
invazie, cea a turcilor. La invazia turcească se adăugară 
schisma şi o mulțime de alte rivalități, astfel că „puterile 
curopene“, recent constituite, erau atît de slabe, nici 
una din ele nefiind în măsură să se apere, încît turcii 
puseră mîna pe Constantinopol. 

Dar în timp ce pe Dunăre mari personalităţi — între 
care, cu deosebire, patru: Mircea, Corvin, Ștefan și 
Mihai — se războiau între 1400 și 1600 pentru a opri 
înaintarea otomanilor, constituind frontul oriental al 
continentului, la nord perspectiva era ceva mai favo- 
rabilă. După slăbirea puterii tătarilor, stepa devenise 
obiect de discordie între turci, ca suzerani ai hanului 
tătar, şi polonezi. Curînd apoi se declanșează acțiunea 
unificatoare a cneazului Moscovei, care va crea apoi 
statul rus. 

La ei acasă, românii, mereu pe picior de luptă, orga- 
nizează și ei unități de călăreţi, făcînd față adversari- 
lor. Totuşi, mai tari și mai sigure decît sabia erau la 
toți plugul și sapa. Cu lanurile lor de grîu și cu viile 
lor, țăranii valorifică terenurile pustiite de năvălirile 
tătărăşti. În sprijinul pașnicei ofensive vin şi păstorii, 
cu mișcarea pendulară a turmelor, de o amplitudine 
necunoscută. aiurea în Europa. Din Carpaţi, turmele 
coborau către toamnă pînă la Dunăre, în regiunea Del- 
tei, la Marea Neagră, și chiar mai jos, în Dobrogea. 
Către primăvară urcau îndărăt la munte. Mișcarea 
aceasta depășea uneori perimetrul locuit de români. 
Păstorii din Carpaţi au ajuns nu o dată, cu turmele 
lor, în Crimeea și chiar dincolo de Marea de Azov, 
spre Caucaz, Caspica și stepele transcaspiene. 

RĂZBOAIELE CIVILE 


„Cetăţeanul“ Imperiului roman fusese înlocuit cu 
„persoana“ Imperiului latin. Acum individul e membru 
al unui oraș, sau al unei corporații, e membru al unei 
naţiuni şi al unui stat; pe această cale el reprezintă — 
atunci cînd reprezintă — conștiința acestui cetățean. 
Unele națiuni — mai exact unii conducători ai acestor 
state — se socotesc chemate să facă din națiunea lor 
întruchiparea întregii Europe. 


Astfel se explică acele războaie între naţiuni care, 
din punct de vedere european, sînt tot atîtea războaie 
civile, nu numai între țări și popoare, dar și în interi- 
orul acestora. Europa ideii naţionale este un corp 
aflat în prada unei crize de creştere, care se îndreaptă 
spre o mare fărîmițare şi o specializare. Fenomenul 
e binefăcător pe planul culturii, deoarece va fertiliza 
în adincime bogatul fond biologic, geografic și spiri- 
tual al continentului nostru. Însă lunga serie de răz- 
boaie între state a slăbit Europa sub raport economic 
şi militar, făcînd-o pradă ușoară cînd pentru otomani, 
cînd pentru diferitele puteri ce se ridică pe rînd în 
spaţiul ei. 

De fapt, în această competiţie, aspirația indispen- 
sabilă a fiecărei națiuni spre universalitate, așadar 
spre valorificarea maximă a potenţialului spiritual 
propriu, a luat, la unele state, o direcţie inversă și a în- 
locuit mîndria naţională, explicabilă, necesară și justi- 
ficată, cu naționalismul, care a pretins dominarea con- 
tinentului. Ideologia pe care-o emană, cu expresia „civi- 
lizatoare“, atare state sau naţiuni e cea care va justifica 

visurile unui „imperialism“ intereuropean. În măsura în 
care această cultură are dimensiuni universale reale — 
adică putind fi valorificate sau asimilate de un număr 
mai mare de culturi și de civilizații europene — ex- 
pansiunea respectivului stat ajunge să exprime un 
naționalism sui-generis al Europei pentru o anumită 
perioadă. În faza ideologică a conștiinței sale, Europa 
e deci pe rînd italiană, spaniolă, olandeză, franceză, 
dar mai ales „franceză“ tocmai întrucît cultura fran- 
ceză (limba sa, clasicismul său, ideile sale, principiile 
sale de viață) e îmbrăţișată, receptată (uneori chiar 
impusă) de o mare parte a ţărilor Europei. În astfel 
de momente, pretenţiile unui alt stat (german, de 
pildă) vor-părea în ochii „Europei franceze“ sau vor fi 
declarate de aceasta drept voința de putere a unei 
„Kultur“ dictatoriale, imperialismul iinui stat şovin, 
trăsături care nu lipseau, dealtfel, din practica ex- 
pansiunii acestei „Kultur“. 

Să urmărim întîi, în mod succint, ridicarea naţio- 
nală a țărilor europene. Înfățișarea fiecăreia dintre 
ele este chiar aceea a unei umanități ce părăsește 
Imperiul latin și se străduiește să făurească o națiune 
nouă. Conflictul unui Filip cel Frumos cu papalitatea 
nu are altă semnificaţie decît aceea a unei voințe de a 
fi francez. Toţi regii — în Spania, în Italia, în Europa 
Centrală sau în Germania — care au întemeiat state 
naționale s-au ridicat pentru emanciparea de spiri- 
tualitatea latină. Or, cel mai bun mijloc de a ajunge la 
o „autodeterminare națională“ era -să se încurajeze 
limba și credința specifică a țării. „Anglicanismul“, 
„reformismul“ sau „limbile vulgare“ permit Britaniei, 
țărilor nordice, Franţei și Italiei să-și dobindească 
independența față de Roma latină a papilor. -Rămîne 
să se găsească și să se dezvolte o idee nouă despre om, 

așadar, în termenii studiului nostru, o ideologie. Va fi 
opera culturilor naționale, care vor ajunge la sisteme 
filozofice și la ideologii cu aspirații de universalitate, 
umaniste, fertile, atunci cînd nu sînt însoțite de practici 
totalitare, vizînd impunerea lor cu forţa. 

În raport cu unitatea spirituală a Europei evului 
mediu, asistăm timp de vreo patru secole la ceea ce 
Coudenhove-Kalergi numește „dezunirea europeană“. 
Dealtminteri, este normal să fie așa, deoarece conști- 
ința ideologică nu crește decît în solul nagional. Ea 
este mai întîi o formă personală, locală, a unei singure 
colectivități umane, înainte de a fi cea a întregii uma- 
nități. Însă, în anume condiții, în evoluţia sa de putere, 
sau, simplu, în dorința de a fi „recunoscută“ nu numai 
pe plan național, ci acceptată mai larg, această ideo- 
logie locală, în unele state, își sparge granițele și vrea 
să se impună în detrimentul altor națiuni. „Războaiele 
civile europene“, așadar războaiele între statele ce 
constituie Europa, concretizează o criză de creștere, 
dar și de afirmare ideologică. 

Marile tulburări din secolul al XIX-lea și din secolul 
al XX-lea, pînă către jumătatea lui, ni se par a proveni 
mai întîi din violența cu care o anumită ideologie 
franceză, explicabilă și valabilă în perimetrul francez, 
a căutat să se impună cu forța în tot spaţiul european — 
unde ar fi pătruns oricum, prin legitimitatea ei — iar 
apoi, cînd o altă ideologie, de data aceasta de sens 
invers, s-a manifestat și a luat proporţii în cadrul 
germanic. E vorba de anacronismul naţionalismului 
german. În timp ce Franţa reușea să-și afirme natura 
sa proprie în cadrul formaţiei statale burgheze şi să 
se unifice fără prea mari ciocniri, Germania rămînea 
feudală încă mult timp. Zadarnic Habsburgii — care 
dealtfel au domnit aproape patru sute de ani asupra 

Germaniei — se înverșunau să realizeze unitatea so- 
lului germanic. A trebuit să vină Bismarck (și Hohen- 
zollernii) pentru a crea Reich-ul, din care Hitler, 
exacerbînd pangermanismul, va face un stat german 
imperialist, șovin la extrem și agresiv. 

Ce e cu această întîrziere „naţională“ a Germaniei? 
Ne amintim că Richelieu intervenea în războiul de 
treizeci de ani în favoarea protestanților germani, 
împotriva Austriei catolice. Mazarin obținea, în bene- 
ficiul naționalismului francez, îmbucătățirea Germa- 
niei, care devenea un „mozaic disjunct“ (după expresia 
prințului von Bülow), format din 2000 de enclave, 
printre care 343 formează state suverane, dispunind 
de drepturi reglementare și avînd posibilitatea să 
încheie alianțe după plac. Prusia a fost prinsă între 
ochiurile plasei, şi rivalitățile ei au fost întreținute 
cu grijă între Hohenzollerni, Wittelsbachi, Wetini, 
Guelfi (partizanii familiei Welz) şi alte familii domni- 
toare. Învingătorii garantau sistemul, astfel încît re- 
gele Franţei era, în fapt, mai puternic decît împăratul 
ales în Frankfurt și avîndu-și reședința la Viena. Cit 
despre Parlament, cu sediul la Ratisbona, el devenea 
conservatorul anarhiei germane, o reglementare com- 
plicată făcînd imposibile orice decizii. „Ce alta se face 
acolo, scria Leibniz, decît că toţi se contrazic şi se 
șicanează în maniera dascălilor la școală!“ 

Astfel, tratatul din Westfalia, ieșit direct din ceea 
ce s-a convenit să se numească „testamentul lui Ri- 
chelieu“, era recunoașterea disoluţiei Germaniei, fărimi- 
tarea Sfîntului Imperiu roman de națiune germană, care- 
și pierdea legăturile ce-l legau de Roma, recunoașterea 
oficială a calvinismului alături de lutheranism. Suedia 
și Franța își făceau bună parte, aceasta din urmă 
primind trei episcopate: Metz, Toul și Verdun, iar 

Casa de Austria renunţa și la drepturile sale asupra 
Alsaciei; cînd renunțarea se referă la cantoanele elve- 
tiene, Confederația Helvetică obține recunoaşterea 
independenței sale. 

Rămîne încă în continuare problema „leadership“- 
ului național cea care domină. În atare condiții e fatal 
ca pacea să nu fie decît un răgaz de odihnă — ca, în 
evul mediu, „odihna Domnului“ — în cursul unui 
război civil neîntrerupt. Împărțită între confederații, 
grijulie de „echilibru“, Europa conștiinței ideologice 
nu putea să-și regăsească în pace unitatea sa, fiindcă 
cele două ideologii, franceză și germană, erau în mod 
necesar rivale. Or, tratatul din Westfalia, dominat de 
Franța lui Ludovic al XIV-lea, inaugura politica zisă 
a „echilibrului european“. Dacă, timp de cîțiva ani, 
aceasta a putut, cînd mai bine, cînd mai rău, şi pe 
calea armelor, să păstreze continentul nostru în stare 
de pace, trebuie să convenim că toate problemele erau 
lăsate în suspensie, că nici o soluție practică nu era 
examinată, nici o încercare serioasă de apropiere între 
națiuni nu se avea în vedere. Chestiunile economice, 
sociale sau politice erau împinse în plan secundar, 
reglementate empiric de diferite state, fără ca vreo- 
dată să se fi încercat sincer să se treacă la o confrun- 
tare generală, să se caute bazele unui acord posibil. 
Naţiunile europene, repliate către ele însele, nu păreau 
chiar să conceapă că ele erau, de voie, de nevoie, soli- 
dare. Trebuia, pentru ca ele să observe aceasta, o 
zguduire ca aceea provocată de Revoluţia Franceză, 
care demonstra monarhilor, ale căror tronuri se slă- 
beau, că frontierele cele mai ermetic închise nu împie- 
dică ideile să-și croiască drum. 

Echilibru deci instabil și precar. La prima ocazie, 
el trebuia să se rupă. 

Anglia reintră atunci în joc, Ea se afirmă ca naţiune 
universală şi imperialistă, dînd lovituri Franţei, Spaniei, 
atît pe continentul european, cît și în colonii. Crom- 
well cruță Franţa, pentru a-şi adjudeca o parte a colo- 
niilor spaniole din America de Sud. După Congresul 
de la Utrecht (care a pus capăt războiului de succesiune 
la tronul Spaniei), Anglia a recunoscut Franţei Alsacia, 
pentru a-și atribui Gibraltarul, Port-Mahon, casele de 
comerț ale Companiei din Golful Hudson, Terra Nova, 
Acadia, În timpul războiului de șapte ani, Anglia, 
campioana de acum a echilibrului, sprijinea Prusia 
împotriva Austriei, aliata Rusiei, și împotriva Franței, 
unde războiul era nepopular. Spania i se alătura aces- 
teia, dar prea tîrziu, Şi pe cînd Frederic al II-lea ataca 
Saxonia, Anglia zdrobea flota franceză. Rusia lipsea 
la apel, Austria abandona lupta. Anglia atotputernică 
a recuperat Indiile, în afară de cîteva centre comercia- 
le, Minorca, toată Canada, pe care Voltaire o numea 
disprețuitor: „Aceste cîteva pogoane de zăpadă“ ... 
Și Dunkerque e smuls: va trebui să se aștepte tratatul 
de pace încheiat după războiul independenţei ameri- 
cane pentru ca Dunkerque să se elibereze de servitu- 
ţile ce datau de la Tratatul de la Utrecht. 


EUROPA FRANCEZĂ 


În această febră plurinaţională a Europei exista 
o universalitate care se remarca cea dintii în dimensiuni 
continentale: cea a ideologiei franceze, a limbii și 
culturii țării care avea să realizeze revoluția de la 

1789. Dealtminteri, de acest lucru lumea și-a dat seama 
chiar în momentul cînd fiecare naţiune mare (dar nu 
trebuie uitat că și cele „mici“ își apărau cu gelozie 
independenţa și-și făureau o cultură specifică) încerca 
să se impună la scară europeană. Astfel, marchizul 
Caraccioli, ambasadorul statului Neapole la Curtea lui 
Ludovic al XVI-lea (în 1776), scria o cărțulie intitulată: 
Paris, modelul naţiunilor străine sau Europa franceză. 
Autorul se declara el însuși „cetățean al lumii“, deci 
„cetățean european“ (căci lumea era în acest moment 
lumea europeană, singura „civilizată“); Caraccioli re- 
marca, nu fără dreptate, că „odinioară totul era roman, 
astăzi totul e francez“. 

Iniţial, „Europa franceză“, în adevăr, era o Europă 
în care se afirma aspirația naționalităților spre auto- 
determinare. Ea a început odată cu secolul al XVII-lea, 
prin urmare cu marele secol al lui Descartes și al clasi- 
cilor, și a durat, cu faze diferite de evoluție, două sute 
de ani, pînă la căderea lui Napoleon. Începînd din 
secolul al XIX-lea, conștiința ideologică europeană a 
înregistrat o intensă căutare a unei alte culturi sau 
spiritualități care să poată aduce unificarea lumii. 
Ascensiunea ideologiilor de stînga, în secolul al XX-lea, 
cu incontestabilele lor succese sociale și politice, este 
expresia acestei căutări. pînă în zilele noastre; ivirea 
continuă a unor teorii de dreapta, fiecare cu durata 
de aplicare limitată, prefigurează și ea o căutare a unor 
anacronisme de gîndire, aflate în derută și naufragiind 
normal, rînd pe rînd, nu fără a stîrni cataclisme, unele 
de dimensiuni tot europene. 

În orice caz, „Europa franceză“ a realizat timp de 
două secole „unitatea“ lumii, drept conștiință ideolo- 
gică (șia cetățeanului, ieșit din revoluția de la 1789). 
Cu același sens ca Orbs romanus sau Imperiul creștin 

al Romei latine, Este vorba, desigur, de o „pan-Europă“, 
exprimată mai întîi în limba franceză, așa după cum 
scrie A. de Rivarol în celebrul Discurs asupra universa- 
lității limbii franceze: „A venit, se pare, timpul să 
spunem lumea franceză, ca altădată lumea romană“. 
Paradoxul nu e decît aparent; e vorba de o naţiune, 
națiunea franceză, de o cultură specifică, aceea fran- 
ceză, de o ideologie, și ea franceză, care se impuneau 
ca universalitate de natură europeană. Identificarea 
nu e legitimă decît într-o epocă în care există războaie 
naționale, deci războaie civile în sînul unui aceluiași 
continent. De fapt, depășind tradiționalismele — inclu- 
siv naționalismul francez (cel mai puţin șovin) — 
ajungem la Cultura europeană (fără referire specifică 
la un stat mai mult decît la altul), care pune în lumină 
existența unei Europe posibile să trăiască în pace, 
să excludă războaiele „civile“, adică acelea dintre 
naţiunile ei. În această ipostază, universalitatea Euro- 
pei nu e mai franceză decît germană, ea nu enici latină, 
nici slavă, ea este... europeană. 

Că „Europa. franceză“ a fost națiune franceză, 
revoluția din 1789 a dovedit-o din prima zi. În stri- 
gătul „Trăiască națiunea“ se afla încorporată Franţa, 
sau principiile ei- (înscrise în Declaraţia Drepturilor 
Omului), prin urmare Franţa se afla în toată Europa. 
Înaintea lui Napoleon, care prelungea și realiza visul 
național și ideologic francez în toată Europa, ilumi- 
nismul pregătise continentul în secolul al XVIII-lea 
pentru o atare conștiință ideologică. Ernst Cassirer, 
în lucrarea sa despre Filozofia secolului luminilor, con- 
stată că gândirea secolului al XVIII-lea este franceză. 
„Franţa, scria el, era patria, adevăratul pămînt clasic 
al analizei, de cînd Descartes își înfăptuise reforma, 
transformarea sa radicală în domeniul filozofiei. De la 

mijlocul secolului al XVII-lea, acest spirit cartezian 
pătrunde în toate: domeniile. El nu se impune doar 
în filozofie, ci și în literatură, în morală, în politică, 
în teoria statului și a societăţii; el ajunge să se afirme 
pînă și în teologie, dînd acestei discipline un chip cu 
totul nou.“ J.-J. Rousseau și Grotius introduc ideea 
de lex naturalis, rațiunea naturală care se substituie 
legii divine, cea care dăduse conștiința spirituală a 
evului mediu. Norme juridice, absolut și universal 
obligatorii și imuabile, caracterizează „cetățeanul fran- 
cez“, care, în această filozofie a Luminilor, este şi 
„cetăţean al lumii“. Napoleon, codificînd acest „aprio- 
rism“ al dreptului, dă alt sens „cetățeanului“, care 
nu este același cu „civis“-ul roman. AA 

Căci de atunci ideea de libertate e cea carea inter- 
venit. Pe vremea conștiinței romane, cetățeanului i se 
recunoșteau drepturile sale în imperiu, tot așa cum 
persoana era justificată prin drepturile sale divine, 
pe care i le dădea religia creștină în Imperiul latin. 
De acum, ideea înlocuiește cezarul și pe papa. Ideea, 
mai despotică decît împăratul de la Roma, mai reli- 
gioasă ( pentru că „naturală“) decît titularul Sfîntului 
Scaun, devenea absolutul conștiinței ideologice a cetă- 
țeanului european. Meritul naționalismului francez 
este de a fi realizat această idee naturală despre om. 
Cum scrie Voltaire în Scrieri filozofice asupra Angliei : 
„A fi liber înseamnă a cunoaște drepturile omului“. 
Kant, nu mai puţin „european“ (în sensul francez), 
consideră că „libertatea condeiului“ — ca și cea a cu- 
vîntului — este dreptul naturii, de care se bucură 
fiecare popor, 1 

Europa franceză e o idee (la fel cum Europa romană 
era o „concetățenie“ comună și Europa latină o „cre- 
dință“ comună) — ideea drepturilor omului. „De pre- 

tutindeni acum se proclamă că prima etapă a oricărei 
eliberări, că adevărata constituire intelectuală 'a noii 
ordini politice nu poate consta în nimic altceva decit 
într-o declarație a drepturilor inalienabile, a drep- 
tului la siguranța persoanei proprii, la libera folo- 
sire a bunurilor proprii, la egalitatea în faţa legii 
şi la participarea tuturor cetățenilor la puterea legis- 
lativă“ (E. Cassirer). Revoluţia Franceză, cu armatele 
sale trimise de-a lungul și de-a latul întregii Europe, 
va încerca să pună în practică această idee despre om. 
Cu Napoleon, asistăm chiar la o încercare de reunifi- 
care europeană — în Imperiul francez — a tuturor na- 
țiunilor Europei, rămînînd în afară numai Rusia. 


EȘECUL LUI NAPOLEON ȘI NOILE IDEOLOGII 


Produs pur al romantismului revoluționar francez, 
admirator al enciclopediștilor, Napoleon știa că Europa 
era în stare de război civil. „Naţiunile Europei, a decla- 
rat el, au toate motivele să pună capăt războaielor lor 
şi să se federalizeze. Europa este o provincie a lumii, 
şi un război între europeni este un război civil.“ Pînă 
atunci, el se îndirjise să pacifice Europa ... prin război, 
Căci drama rezidă în distanța care exista între o na- 
țiune devenită europeană (prin cultura sa universală) — 
națiunea franceză — și celelalte naţiuni: germană, ita- 

liană, spaniolă, slavă, naţiuni care aspirau încă la 
perfecta realizare a ideologiei lor naţionale. Obligin- 
du-le să fie europene, înainte de a-și fi realizat cultura 
lor specifică, Napoleon le-a trezit la ideea naţională. 
De unde, revoluțiile naționale, cu explozie întîrziată, 
în toată Europa și nașterea unor noi ideologii, în special 
socialiste. 

„Napoleon — scrie Coudenhove-Kalergi — s-a spri- 
jinit în acelaşi timp pe ideologia revoluționară şi pe 
forța armată imperială pentru a unifica prin violență 
continentul european. În 1811, lucrul era ca și făcut. 
Puterea sa se întindea din Portugalia pină în Polonia, 
şi de la Capul Nord pînă în sudul Italiei. Napoleon, 
în acest sens, a fost împăratul Europei.“ 

„Atacînd Rusia, el a ruinat acest imperiu european. 
Dar visul de .unificare europeană a rămas, la Sfinta 
Elena chiar, mîndria și speranța împăratului prizo- 
nier.“ Napoleon își încredințează visul drept moște- 
nire fiului său, explicîndu-i că unul dintre cele mai mari 
gînduri ale sale fusese aglomerarea, concentrarea po- 
poarelor geografice fărîmițate pe continent. „Se numără 
în Europa — consemna el — deși răspîndiţi, mai mult 
de treizeci de milioane de francezi, cincisprezece mi- 
lioane de spanioli, cincisprezece milioane de italieni 
şi treizeci de milioane de germani. Aș fi vrut să fac 
din fiecare din aceste popoare unul şi acelaşi corp de 
naţiune. Cu un astfel de cortegiu ar fi fost frumos să 
rămîn în posteritate și în binecuvîntarea secolelor.“ 

„În această stare de lucruri, explică în continuare 
Coudenhove-Kalergi, s-ar fi aflat maximum de șanse 
de a duce peste tot unitatea codurilor, cea a principiilor, 
a opiniilor, a sentimentelor, a vederilor și intereselor. 
Atunci poate, în folosul Luminilor universal răspîn- 

europeană, aplicarea a ceea ce e Congres american sau 
a ceea ce era amficționia greacă, și ce perspectivă atunci 
de forță, de grandoare, de putere, de prosperitate! 
Ce mare şi minunat spectacol!...“ 

„Dacă Napoleon ar fi cîștigat la Leipzig, adaugă el, 
Europa ar fi putut să fie azi, după toate probabilitățile, 
o federaţie. Hegemonia franceză n-ar fi supraviețuit, fără 
îndoială, împăratului: dar solidaritatea politică și eco- 
nomică ar fi rămas.“ 

E interesant să amintim ce scria Journal de l Em- 
pire, la 6 octombrie 1812, a doua zi după Te-Dewm-ul 
celebrat pentru victoria de la Moscova: „Europa e 
salvată de azi înainte... Să presupunem o clipă că 
victoria ar fi putut fi necredincioasă curajului solda- 
ţilor noştri și geniului augustului lor conducător. Să 
facem un efort pentru a ne imagina nenorocirile cărora 
Europa le-ar fi căzut pradă. Cite masacre ! Cite ravagii! 
Cite incendii! Ce excese de tot felul...“ „... Da, o re- 
petăm, Europa e salvată!“ încheia optimist articolul. 

„Europa franceză“ a luat sfîrșit cu eşecul lui Na- 
poleon. De atunci, timp de un secol și jumătate, Europa 
a fost teatrul unor revoluţii naţionale cu vizibile impli- 
caţii ideologice. Sfinta Alianţă antinapoleoniană era 
o formă ce reunea nu popoarele europene, ci pe monarhi. 
Făceau parte din ea regele Angliei și țarul Rusiei, împă- 
ratul Austriei şi principii germani. Spiritul ei era reac- 
ţionar, Pe bună dreptate popoarele, hrănite de con- 
știința ideologică, fac în continuare praf orice veleitate 
imperialistă,. Germania lui Bismarck, învingător al 
Franţei la Sedan, în 1870, realizează statul german care 
ar fi trebuit să ia naştere cu două secole mai înainte; 
tot ea precipita continentul nostru în măcelul din 
1914—1918, E un anacronism pe care Joseph Goerres 
(apărător al „Sfîntului Imperiu“) îl definise drept „o 

colaborare a popoarelor, catolică și internațională ... 
dirijată spiritual de Roma, și în care germanii ar trebui 
să fie poporul de elită“. 

La fel, național-socialismul german al celui de-al 
treilea Reich a fost o întoarcere înapoi, cu toate că își 
aroga titulaturi de natură să indice preocupări de bază 
în sfera socială. Căci Germania se comporta ca stat 
național care vedea o Europă unită sub forma unui 
stat absolutist. Or, Europa nu poate fi un singur stat 
naţional (sau supranațional) fără să fi definit în prea- 
labil, pornind de la cultura ei, națiunea europeană, 
alcătuită din atîtea structuri naționale specifice. Nici 
spiritul ofensiv cuceritor napoleonian — care nu tre- 
buie identificat în dinamica lui cuceritoare, imperia- 
listă, cu ideologia Revoluţiei Franceze — nici acela 
hitlerist, al dezlănțuirii de forță brută, nu puteau 
pretinde să fundeze Europa, pornind numai de la na- 
ţiunea în mijlocul căreia spiritul respectiv a fermentat. 

Ideologia se dezvoltă cu o forță dublată de un secol 
încoace. Ea este în mod necesar socialistă, căci ca sapă 
adînc în gîndirea avansată, în problematica socială, 
pentru a descoperi forța, substanța și mecanismul 
ideilor care animă indivizii, 

UNIREA — IDEAL ŞI REALIZARE 


Dintre toate naţiunile din sud-estul continentului, 
românii au participat poate în modul cel mai intens 
la marile schimbări europene la începutul erei moderne. 
S-ar putea afirma că Horia a fost un precursor al revo- 
luţionarilor francezi, că Ion Cantacuzino era un Tal- 
leyrand român, și Mavrogheni, un fel de Napoleon 
din Muntenia. Epopeea napoleoniană franceză, inte- 
grarea forțată a Europei n-au rămas fără consecințe. 
Tratatul de la Tilsit din 1807, care a preludat pactul 
de cinci ani dintre noul stăpîn al Europei și țarul 
Rusiei, s-a legat direct de situația Principatelor Ro- 
mâne, căci, asigurat de liniște din partea cucerito- 
rului Europei, țarul s-a îndreptat cu toată atenția și 
forța spre războiul cu sultanul, început cu un an mai 
înainte și încheiat în 1812, chiar cînd Napoleon ataca 
Rusia. Un domnitor român (Caragea) a fost acela care 
i-a determinat pe turci să-i atace pe francezi în Egipt, 
așa încît generalul Bonaparte era gata să-și găsească 
sfîrșitul în deșerturile de nisip ale Orientului Apropiat, 
o soartă ce nu lipsise mult să-l lovească în iarna ru- 
sească din 1812, Lá fel, ideile dezlănţuite de revoluţie, 
răspîndite de Napoleon („un Robespierre à cheval“), 
au prins în Principatele Române, 

După căderea Titanului, ideile Revoluţiei Franceze 
s-au afirmat în Spania îndepărtată, care a lansat for- 
mula liberalismului și a inaugurat, din 1820 înainte, 

lunga serie de revoluţii militare liberale, pregătite 
prin societăţi secrete de tipul carbonarilor, De la 
„puchurile“ militare din Cadiz şi Porto, după cele din 
Piemont, Neapole și Sicilia, a venit rîndul românilor. 
Aici s-a ivit, în chip firesc, o bifurcare naţională. Pe 
cînd eteriştii greci năzuiau reînființarea unui imperiu 
bizantin liberal, românii se gîndeau, în primul rînd, 
la eliberarea lor de elementul fanariot. Curînd după 
incursiunea lui Ipsilanti în Principate, s-a ivit con- 
flictul cu liberalismul românesc, reprezentat prin im- 
punătoarea figură a lui Tudor Vladimirescu (1821). 
Eteriştii n-au reușit decît în Grecia. În statele române 
au sucombat și, cu puțin înainte de sfîrșitul mișcării, 
l-au executat pe domnul Tudor, care a intrat, astfel, 
în rîndul martirilor națiunii române. 

Tudor Vladimirescu a fost un' ostaș de mare iscu- 
sință militară, stăpîn al unei bune strategii, deținător 
al unei impresionante disponibilităţi în sfera gîndirii 
politice. El a ridicat o importantă armată populară, 
prin forța de convingere a scopului său, a 'organizat-o 
în timp ce ea era în mișcare spre Capitala țării, ades- 
fășurat o vie acţiune cu caracter de diplomaţie subtilă, 
pentru a dispersa coalițiile de interese ale adversarilor 
și a-și putea plasa lovitura declanșată pe criterii so- 
ciale, pentru a o. ridica numaidecît la treapta obiecti- 
velor naţionale supreme, El a lăsat, în proclamațiile 
și corespondența sa, amintirea unui literat sau pamfle- 
tar de valoare, a unui tactician sau diplomat, a unui 
iubitor de cultură, Marșul său din extremitatea țării 
către Capitală, trecînd. prin locuri care-i ofereau şi 
posibilitatea apărării mai avantajoase, în caz de ri- 

postă a forței de guvernămînt, dar și prilejurile. unei 
spectaculoase participații democratice a maselor, este 
dovada unei minți care știe să îmbine ideea demon- 
straţiei de răsunet cu principiile unei administrații 
clarvăzătoare, Mircea cel Bătrîn utilizase astfel de 
marșuri ale armatei pentru a o forja, fără să ridice 
țara, să miște populaţia ; aceasta se ridicase mai înainte, 
ca să se „bejenească“ din fața năvălitorului. Acum 
ea se ridica pentru a porni în acțiune în vederea liber- 
tății sociale și naționale. Dacă n-ar fi dispărut atît de 
repede din arena politică, Tudor ar fi oferit exemplul 
unui mare conducător de ţară. 

Începutul secolului al XIX-lea deschide era pri- 
milor poeți români ai epocii moderne, de la Văcărești 
la Alecsandri, de la Eminescu la Arghezi și Blaga, 
fiecare. dintre aceștia luînd parte intensivă la viața 
culturală europeană. În această vreme, Franţa reîn- 
tinerită devenise un model intelectual. Dar nici o țară 
din sud-estul european n-a cultivat limba franceză 
într-un mod atît de larg ca românii. Este semnificativ 
că, în anul 1847, domnitorul Bibescu s-a gîndit serios 
la introducerea obligatorie a limbii franceze ca limbă 
de învățămînt. 

În asemenea condiţii, înrîurirea Franţei, care tre- 
cuse prin trei revoluții într-o sută de ani, nu putea 
să nu ofere un exemplu elocvent în clipa izbucnirii 
revoluţiei pașoptiste. Pentru întîia oară se încearcă 
instaurarea regimurilor liberale și naţionale la Bucu- 
rești și la Iași, Alta era situaţia în Transilvania și 
Banat, unde, în mod inevitabil, spiritul liberal și revo- 
luționar român avea în fața sa de înfruntat și tendin- 

ritară față de națiunile din regatul Ungariei — și 
tirania Vienei habsburgice, necruțătoare cu orice miș- 
cări divergente față de „unitatea“ imperiului. 

Anul 1848 în Transilvania îl lansează pe tînărul 
Avram Iancu în fruntea unei oști din Munţii Apuseni. 
EI s-a ridicat împotriva tendinţelor de subordonare 
a elementului românesc, reprezentate prin guvernul 
lui Kossuth, la rîndul lui ridicat. împotriva tendin- 
telor dominatoare ale împărăției habsburgice. Moţii 
lui Iancu reprezentau și mai reprezintă o superbă 
tradiție de rezistență dacă. Lupta pe care el o ducea 
în cetatea Munţilor Apuseni nu permite comparaţie 
decît cu rezistența lui Decebal în cetăţile lui bănăţene. 
Spre deosebire de Decebal, care a trebuit să se retragă 
spre inima Daciei, Iancu a: ieșit victorios. Numai o 
coaliție externă l-a doborit, atunci cînd armatele îm- 
păratului și ale țarului au zdruncinat nu numai opo- 
ziția maghiară, dar şi rezistența românească. Acest 
lucru, că lupta moților era o luptă dreaptă pentru li- 
bertate, ca și aceea a lui Kossuth și a maghiarilor, 
l-a făcut pe Iancu să nu manifeste niciodată un senti- 
ment de ură împotriva celor contra cărora se ridicase. 
Chiar în ultimul moment s-a adresat lui Kossuth şi 
„fraţilor maghiari“ cu semnificativele cuvinte: „Fraţi 
maghiari, știu că pe aceste meleaguri nici maghiarul 
nu poate trăi fără român, dar nici romînul fără ma- 
ghiar. Știu că primejdia este mare, căci amîndoi sîn- 
tem ameninţaţi de a fi cotropiți de un element gigan- 
tic“ (un cuvînt precaut, verificat curînd în practică, 
atunci cînd armata țarului Nicolae I a intervenit, 
reprimînd ambele revoluţii, și cea maghiară şi cea 
română). „Regele Munţilor“ a biruit, dar soarta lui 
s-a încheiat în mod tragic. Austria, în ajutorul căreia 
sperase, se dovedea incapabilă de a acorda românilor 

drepturile naţionale revendicate. „Regele Munţilor“ 
suferea un declin mai cumplit decît Mihai Viteazul și 
Horia: murea tîrziu, cu mintea zdruncinată de drama 
străbătută de  transilvănenii săi. 

Războiul Crimeii (1853—1856) oferea o primă șansă 
de afirmare a risorgimentului românesc. Rusia lui 
Nicolae al II-lea a fost învinsă și Austria a obţinut, 
la Congresul de pace de la Paris, să zdruncine, în fa- 
voarea Țărilor Române, tratatele impuse turcilor de 
Rusia în 1812 la București și în 1829 la Adrianopol, 
prin care Principatele ieșeau de sub dominaţia sultanu- 
lui și treceau sub protectoratul țarului. Problema tutelei 
era numai una dintre clauzele acestor tratate; preve- 
deri speciale priveau și administraţia teritoriului, 
disputa principală fiind pentru controlul asupra gurilor 
Dunării. Deosebit de favorabil a fost în această epocă 
sprijinul deschis pe care Napoleon al III-lea l-a acor- 

œ dat cauzei Unirii românilor. Nepotul marelui împărat 
de la începutul secolului, cel.puţin în această privință, 
a fost mai revoluționar decît predecesorul lui și a- spri- 
jinit unirea Italiei, Poloniei, Germaniei și a Principa- 
telor Române. Graţie sprijinului său, cele două Ţări 
Române, în sfîrşit, s-au unit, în ciuda rezistenţei altor 
puteri. Domnitorul țărilor unite, colonelul Alexandru 
Ioan Cuza (1859—1866), guverna în stilul lui Napo- 
leon al III-lea, în special după lovitura lui de stat din 
1864, o lovitură în stil napoleonian. A ştiut să înceapă 
emanciparea politică a țării prin eliberarea de tutela 
ortodoxiei grecești, care stăpînca întinse proprietăți 
în Principate, a introdus alfabetul latin, i-a eliberat 
pe țărani împroprietărindu-i și a creat astfel premisele 
statului modern românesc independent, care se va realiza 
peste mai puțin de un deceniu. Era inevitabil ca aceste 
253 lovituri îndrăznețe să producă adversități și să-i pri- 

cinuiască neajunsuri, așa încît Cuza a fost detronat 
de „Monstruoasa coaliție“, alcătuită deopotrivă de 
liberali și conservatori, 

După căderea lui Cuza, s-a încercat cîștigarea 
pentru tronul României a unui prinț străin, din Casa 
de Flandra. Acesta a refuzat, în schimb a acceptat 
Carol de Hohenzollern (1866—1914), din familia cato- 
lică a acestei Case prusace care deținea tronul imperial 
german (și era înrudită cu familia franceză de Beau- 
harnais). Astfel, România intra în era dinastiilor ger- 
mane, implantate în sud-estul european, cu casele de 
Wittelsbach și Gliicksburg în Grecia, cu casele de 
Koburg în Bulgaria și de Wied în Albania. Cei patru 
regi ai dinastiei de Hohenzollern au guvernat în Ro- 
mânia de la 1866 pînă în 1947, adică optzeci și unu 
de ani. 

În perioada care a urmat lui Cuza are loc dezvol- 
tarea modernă a Principatelor devenite România, 
eliberarea teritoriului românesc de dominaţia străină, 
are loc o nouă împroprietărire a țăranilor etc. 

Primul mare eveniment înregistrat în această epocă 
a fost războiul deindependenţă din 1877—1878, care punea 
capăt lungii dominaţii turceşti. Dar, pe de altă parte, 
avea să comporte și perspective politice primejdioase. 
Tînărul stat dispunea încă pentru cîteva decenii de o 
armată în continuă creştere, organizare și dotare, deci, 
din punct de vedere al forței de ripostă, nu mai repre- 
zenta „une quantité négligeable“, ca în tot lungul 
secolului anterior. Alexandru al II-lea îşi căuta revanșa 
pentru înfringerea suferită în războiul Crimeii, cu 
care prilej se petrecea și o agitaţie antiotomană Și 
națională în toată populaţia slavă balcanică. Aşa a 
început ultimul din multele războaie împotriva Impe- 
riului otoman, inaugurate de Petru cel Mare. Țarul 

a cerut acum, în prealabil, consimțămîntul României 
de a-și trece oștile pe teritoriul ei spre teritoriile euro- 
pene ale Imperiului turcesc, spre Balcani; guvernul 
român a acceptat, în conferința de la Livadia, din 
Crimeea, condiționînd cu garantarea integrităţii te- 
ritoriale și independenței de stat. Dar stipulările con- 
crete în aceste chestiuni s-au făcut destul de voalat 
în convenția încheiată, avîindu-se în vedere că Ro- 
mânia era încă, formal, sub dominație străină. 

Îndată după pătrunderea armatelor țarului în 
România, armata română s-a restrîns în Oltenia, ea 
neparticipînd inițial în conflagrația declanșată. Țarul 
și sfătuitorii lui erau convinși că îi vor învinge pe turci 
cu propriile lor forțe. Acestea au trecut Dunărea, dar, 
împrăștiindu-se pentru a ataca întregul dispozitiv 
militar turcesc din Bulgaria, s-au aflat într-o situaţie 
dificilă. Turcii aveau o formaţie militară superioară 
numeric și găsiseră în Osman-pașa un general eminent, 
ultimul din galeria vestiților' viziri comandanți de oști 
care înspăimîntaseră Europa. 

Comandamentul rusesc a apelat la ajutorul noii ar- 
mate românești, rămînînd memorabilă telegrama adre- 
sată de marele duce Nicolae, șeful suprem al opera- 
țiilor, prințului Carol I, prin care cerea intervenţia 
neîntîrziată şi demonstrații ale: armatei române. 
Aceasta a trecut Dunărea, participînd între altele la 
împresurarea Plevnei, unde se afla grosul armatei 
turcești și unde Osman-pașa se fortificase. În cele din 
urmă, comanda supremă a operaţiilor militare la 
Plevna a fost acordată românilor, care au desfășurat 
asalturile imortalizate în chip strălucit de pictorul 
Grigorescu, Osman-pașa a încercat o ultimă ieșire din 
reduta înfometată și, după o rezistență eroică, a fost 
făcut prizonier, adus în fața principelui român, care 

l-a primit cavalerește, apreciindu-i vitejia și lăsîndu-i 
armele, 

S-a încheiat astfel ultimul capitol al bătăliilor 
seculare purtate de-a lungul Dunării de români îm- 
potriva Imperiului otoman. 

Prin Tratatul de pace de la Berlin, care se preocupă 
larg de soarta Balcanilor, România e departe de a se 
bucura de tratamentul meritat de un participant cu 
merite esenţiale în deciderea soartei războiului. Totuși, 
ea îşi dobindea în sfîrșit Dobrogea, care zăcea sub 
dominaţia turcească din veacul al XV-lea. Accesul 
la mare era acum definitiv, contactele comerciale ma- 
ritime se puteau dezvolta larg. În deceniile -urmă- 
toare, Dobrogea, (Scythia Minor) avea: să devină. unul 
din ţinuturile cele mai vii ale ţării și, dintr-o-provincie 
înapoiată economic, cu o agricultură stagnantă, .ea 
s-a transformat într-o zonă fertilă şi înfloritoare. 

Raporturile precizate. între foştii aliaţi în războiul 
de la 1877 şi-au avut rolul lor în stabilirea poziției 
României față de marile alianțe europene, care-și 
disputau — deocamdată în condiții de pace — supre- 
mația continentului. Transformată în regat (1881), 
ea s-a alăturat, ca și Italia, noului bloc al puterilor 
centrale, creat de cancelarul de fier Bismarck, învin- 
gătorul lui Napoleon al III-lea (Tripla Alianță). 

De la Unirea Principatelor, românii se aflau grupați 
practic în două mari blocuri: de o parte a Carpaţilor, 
cei din Muntenia și Moldova, aflați în țara liberă; 
de cealaltă parte a munților, în Transilvania și Banat, 
erau cei din Imperiul austro-ungar (care atunci stă- 
pînea și Bucovina). Evenimentele s-au desfășurat si- 
milar cu cele ale risorgimentului italian: România a 
devenit leagănul unei mișcări liberatoare, vizînd uni- 
tatea națională, mișcare în mod firesc îndreptată în 

principal împotriva monarhiei danubiene, Imperiul 
habsburgic, dualist după înfrîngerea Austriei de. către 
prusaci în bătălia de la Königgrätz (1866). 

Pentru salvarea intereselor neamului românesc s-au 
încercat, ori s-au propus cele mai diverse soluții, pînă 
cînd istoria avea să lichideze radical problema în urma 
celui dintii război mondial, reunind într-un singur stat 
pe românii de pe ambele versante ale arcului carpatic. 
Una dintre aceste soluții prevedea, de exemplu, trans- 
formarea monarhiei habsburgice dualiste în „Statele 
Unite ale Marii Austrii“; imperiul trebuia să se fede- 
ralizeze, creîndu-se douăsprezece state naţionale, capi- 
tala rămiînînd în continuare la Viena, limba germană 
urmînd să devină limba oficială pentru toate statele, 
dar fiecare stat naţional trebuind să fie condus de gu- 
vernatori naţionali și fiecare funcționar trebuind să 
vorbească: limba. națională respectivă. Ceea ce preco- 
niza Popovici era o mare „Elveţie“ multinațională în 
centrul Europei, izvorită din dorința. sinceră a obținerii 
de drepturi pentru poporul său din Transilvania, dar 
dusă la o treaptă care o transforma în utopie absolută, 
căci românii, „cea mai mare naţiune de-la Marea 
Neagră pînă la Passau“, trebuiau să fie, după autorul 
propunerii, națiunea predominantă. După. ideea lui 
Popovici, complexul -acestor naţiuni avea și: scopul 
de a-şi apăra libertatea împotriva presiunii germane, 
ca și a celei țariste care, de la Napoleon, se preocupa 
tot mai viu de centrul continentului. 

Popovici reușise să cîştige încrederea moștenito- 
rului tronului habsburgic, arhiducele Francisc Ferdi- 
nand, un adversar activ al uneia dintre cele două 
națiuni ale imperiului dual — Ungaria — sub a cărei 
dominație se aflau românii transilvăneni. Căderea lui 

la Sarajevo a pus capăt acestui proiect; intransigența 
contelui Tisza rămînea mai departe triumfătoare. 
Românii urmau să-și caute libertatea pe alte căi. 


"RĂZBOAIELE MONDIALE 


România a cunoscut transformări adinci în cele 
trei decenii cuprinse între începutul primului și sfîrşitul 
celui. de-al doilea război - mondial, amîndouă avînd 
aria desfășurării principale în cadrul Europei, de care 
o naţiune, aflată la o răscruce de drumuri, nu putea 
fi scutită. 

În 1914 s-a pus capăt epocii „păcii armate“, care 
dura de la 1870. Formal, România era membru: inte- 
grat al blocului Puterilor centrale. Aderase la acest 
bloc și în urma experiențelor pe care le trăise cu pri- 
lejul Tratatului de la Berlin următor războiului de 
independenţă și sub acel raport. Situaţia era similară 
cu a Italiei, care, din pricina conflictului ei cu Franţa, 
în problema Tunisului, s-a rupt de alianța clasică a 
Risorgimentului, dintre casa de Savoya și. Franţa. 
_” Când însă, la izbucnirea primului război mondial, 
se punea problema lui Casus Foederis și intrarea în 
acțiune împotriva Rusiei, căci la aceasta o ducea 
alianța cu blocul germano-austro-ungar, România s-a 
decis 'să urmeze exemplul Italiei, care alesese neutra- 

litatea. Simpatiile, fără îndoială, înclinaseră mereu, 
în ambele cazuri de alianță, spre Antantă — mai ales 
că față de “Tripla Alianță avea importante revendicări 
teritoriale — așa încît, în 1915, Italia și, în 1916, Ro- 
mânia intrau pe rînd de partea acesteia împotriva 
Imperiului austro-ungar, ceea ce, în mod firesc, im- 
plica și conflictul cu Germania. Situaţia geopolitică 
a acestor țări surori era asemănătoare și din punct 
de vedere militar, ambele fiind constrînse să opereze 
cu armate numeroase, dar slab echipate, în situație 
strategică întru totul nefavorabilă, adică înaintînd de 


„la şes către fortificațiile naturale ale munților, aflaţi 


în mîna inamicului. 

Intervenţia României a avut consecinţe conside- 
rabile. Rareori un stat relativ mic a înrîurit atît de 
puternic cursul unei conflagrații generale. Germanii 
au fost nevoiţi să renunţe la atacul împotriva Verdun- 
ului — punct esenţial în apărarea Franţei — ca să-și 
concentreze trupele împotriva noului adversar, care 
deschidea un uriaș front (ţinut, mai tîrziu, şi cu aju- 
torul armatei rusești, care-și detașa pentru cîteva luni 
a patra -parte a oștirii în Moldova). Pierderile Româ- 
niei în :această. campanie au fost uriașe, depășind 
nivelul celor italienești. Unele acțiuni aveau caracter 
epopeic: de pildă, contraofensiva de la Flămiînda și 
Amzacea împotriva armatelor bulgaro-germano-tur- 
cești pătrunse în Dobrogea; sau bătălia de la Jiu, 
unde a fost oprită prima tentativă de pătrundere ger- 
mană în Oltenia; sau încercarea disperată de a distruge, 
printr-o dublă acţiune învăluitoare, armata lui Macken- 
sen, care trecuse Dunărea și se apropia de București. 
Această bătălie de la Argeș este considerată, pînă 
astăzi, în ciuda înfrîngerii suferite de români, -ca :0 
acțiune model în arta militară, 

Românii au plătit scump deficienţa armamentului 
lor, prin sînge. Ofensivele de degajare anglo-franceze 
în Balcani și în Franţa n-au avut succes, și nici alianța 
cu Rusia ţaristă — aceasta aflată ea însăși în pragul 
unor evenimente capitale — nu a avut efectele scon- 
tate. Armatele țarului au sosit prea tirziu, așa încît 
partea sudică a țării a trebuit părăsită temporar. Cînd 
frontul s-a stabilit pe linia Siretului, armata întreagă a 
trebuit să fie reorganizată. În anul 1917, echipată în mod 
modern, cu ajutor și din partea aliaților apuseni, a 
ştiut să facă față dușmanului. Dar, între timp, s-a ivit 
o constelație politică întru totul nouă. 

Anul 1917 este marcat prin cele două evenimente 
hotăritoare pentru soarta războiului — revoluția rusă 
(mai întîi din martie, apoi: din octombrie) și intrarea 
Americii în război. Primul eveniment, adică prima 
revoluție rusă din februarie-martie 1917, a avut reper- 
cusiuni imediate. În armata rusă aveau loc procese 
fundamentale; atrasă de noile obiective sociale, această 
armată se. preocupa acum de revoluţia internă. În 
consecință, armata română a: fost nevoită să facă față 
singură ofensivei germane din vara 1917. Este într-ade- 
văr remarcabil că, în ciuda acestei situaţii cu totul 
nefavorabile, românii au știut să respingă atacul arma- 
tei lui Mackensen în bătăliile de la Mărășești, Oituz, 
Mărăști, 

După Revoluţia din octombrie, Rusia oferea un 
armistițiu puterilor centrale, la care România, lipsită 
de vechiul aliat și singură în fața puternicelor trupe 
germano-habsburgice, trebuia să adere. Primejdia în 
care se afla România era extrem de mare. În cazul 
reluării ostilităţilor din partea puterilor centrale, oastea 
ei, izolată de aliaţii apuseni, ar fi putut să se bată eroic, 

imaginat de comandanţi și politicieni plini de elan 
patriotic, însă n-ar [i putut să salveze decît onoarea 
militară. 

În consecinţă, s-a ajuns la o pace prin care Româ- 
niei nu i se impunea să lupte împotriva foștilor ei aliaţi, 
dar totodată i se ocupau punctele strategice impor- 
tante din Munţii Carpaţi, i se lua Dobrogea, avea loc 
o aservire economică etc. Pacea, încheiată la Buftea, 
n-a. mai fost ratificată, fiindcă, după intervenția mili- 
tară americană în Franța, soarta războiului s-a decis 
în favoarea Antantei. Împăratul Austriei a încercat o 
ultimă tentativă de salvare a imperiului, proclamînd 
federalizarea lui, după planurile lui Aurel C. Popovici, 
urmîndu-i chiar textual formulele, însă n-a putut să 
o extindă asupra Ungariei, așa încît monarhia dualistă 
s-a dizolvat. Astfel, secularul Imperiu habsburgic dis- 
părea, 

La sfîrșitul anului 1918 România și-a realizat Uni- 
rea națională, reintegrîndu-se întreg teritoriul transil- 
vănean, inclusiv. Banatul. 

România, în noile hotare consfințite prin Tra- 
tatul de la Trianon, a dăinuit două decenii, de la 1919 
pînă la 1940. După două mii de ani de la Burebista şi 
după trei secole de la Mihai, masa covirşitoare a româ- 
nilor, a tracilor romanizați, s-a văzut reunită în gra- 
nițele unui singur stat. Unificarea a cerut imense efor- 
turi, dar rezultatele au îndreptățit. aşteptările. A fost 
împroprietărită țărănimea, au fost înfăptuite reforme 
de bază, s-a ajuns la o îmbunătățire a situației econo- 
mice, N-au lipsit nici greutățile care, în condițiile noi, 
erau și ele inevitabile, 

Pe planul politicii externe, pentru. apărarea ei, 
România s-a aliat cu Cehoslovacia și Iugoslavia și a 

cu toate acestea linia generală franceză. Dar scenariul 
politic se schimba vertiginos. Rusia, care părea slă- 
bită de războiul civil, în urma căruia s-a definitivat 
succesul revoluției comuniste, a devenit o mare putere 
industrială şi militară. Italia crease primul exemplu 
al unui stat dictatorial în Apus, fiind urmată curînd, 
cu o duritate incomparabilă, de Germania celui de-al 
treilea Reich. Amîndouă aceste state (viitoarea „Axă 
Roma-Berlin“) favorizau revizionismul european şi 
mișcările fasciste şi tindeau spre o expansiune în răsă- 
rit. Întreaga Europă era bintuită de spiritul totalitar 
şi de avansul organizaţiilor drepte. Nici România n-a 
scăpat de acest curent. Mișcărea fascistă italiană şi 
naţional-socialismul german n-au trecut încă la acțiuni 
de mari proporţii. În același timp a apărut și în Româ- 
nia o organizație fascistă, călăuzită de ideologia națio- 
nalismului şovin, agresivă și sîngeroasă, mişcarea legio- 

nară. i i 
. În România, mişcarea fascistă, constituită după 
model străin, n-a avut nici amploarea; nici ecoul, nici 
forța de care aceasta a dispus în țările din occidentul 
continentului şi din centrul lui. A existat o permanentă 
împotrivire românească față de acest „import“ ideolo= 
gico-politic, împotrivire manifestată în forme diverse 
şi prelungită masiv și în perioada cînd s-a instaurat 
dictatura legionară (septembrie 1940—februarie 1941), 
urmată de dictatura militară a lui Ion Anto- 
nescu, care s-a aliat cu Hitler. Au existat în acest inter- 
val, de la venirea nazismului la putere în Germania și 
pînă la răsturnarea dictaturii în România (august 
1944), numeroase acte de împotrivire, de respingere a 
încercării lui Hitler de a stăpîni direct, încercări mani- 
festate de la nivelul guvernamental, al autorităţii de 
» pînă la reacția anonimă, a masei, a rezistenţei 

organizate sau spontane, a stării de conştiinţă popu- 
lară. România a respins dintru început alternativa 
fascistă și i s-a împotrivit, între altele desființînd 
succesiv încercările de regrupare a mișcării de extremă 
dreaptă. Partidul acesteia, turbulent și agresiv, a fost 
scos afară din lege, dizolvat de mai multe ori în peri- 
oada interbelică. 

În 1938, ca și în Bulgaria și Iugoslavia, în România 
s-a instaurat sistemul unei dictaturi regale, dar condu- 
cătorii mișcării fasciste, Corneliu Codreanu, „căpita- 
nul“ mișcării legionare, și treisprezece dintre oamenii 
lui au fost sugrumaţi în mașinile poliției din ordinul 
regelui Carol al II-lea (1930—1940), care — după întîl- 
nirea lui cu Hitler — credea că va avea mînă liberă să 
facă față tuturor pericolelor care-l amenințau din 
interior. Un, amplu proces public a demonstrat şi pe 
cale judiciară primejdia. fascismului, condamnînd par- 
tidul acestei direcții politice în România (1938). O 
serie de alte acțiuni au fost întreprinse pentru a se 
realiza opoziţia oficială organizată față de expansiunea 
lui Hitler în această parte de lume. Dar, după izbucni- 
rea celui de-al doilea război mondial, în 1939, ca și 
Polonia și Finlanda, România dictaturii regale n-a fost 
în stare să reziste. În 1940, puterile Axei au silit dic- 
tatura regală a României să cedeze dictaturii fasciste 
din Ungaria Transilvania de nord. România mare a 
dispărut, rămînînd în loc un stat cu o configurație 
geografică absurdă, 

Această catastrofă națională a avut drept conse- 
cință vii nemulțumiri în ţară și în cadrul armatei. Pe 
acest fond și folosind împrejurarea discreditului for- 
maţiilor politice în aceste evenimente, ca şi dezastrul 
Franţei, eșec datorat lipsei de fermitate a marilor 

sprijinită activ de Germania nazistă, apoi instaurarea 
dictaturii lui Antonescu. Acesta ajunsese la un acord 
secret cu Adolf Hitler, care i-a promis să scape — în 
condițiile neintervenţici armatei germane aflate pe 
teritoriul României — de miniștrii legionari. În iunie 
1941 el s-a alăturat campaniei germane împotriva 
Uniunii Sovietice. În fața presei, el caracteriza atitu- 
dinea lui politică în următorii termeni: „Sînt aliatul 
Germaniei împotriva Rusiei, sînt neutru în lupta din- 
tre Germania și Anglia și sînt alături de Statele Unite 
împotriva Japoniei“. Era însă evident că asemenea 
subtilități, într-un război ca acela pe care-l angaja 
Hitler împotriva Uniunii Sovietice, în timp ce seafla 
efectiv în stare de război cu Anglia și Franța, nu puteau 
“crea lui Antonescu posibilități de acţiune altele decît 
ale lui Hitler însuși. Atitudiriea lui, cu toate rezervele 
lui politice, nu putea avea alte efecte decît acelea pe 
care le-a avut.“ i 

În anul: 1942, armata română a ajuns la marea ei 
încercare. În prima parte a invaziei, armatele lui Hitler 
fuseseră atît de cumplit decimate, în iara anului 1941, 
de contraofensiva de la Moscova, încît Hitler a fost 
nevoit să facă masive încorporări de noi contingente, 
impunînd și aliaţilor lui să procedeze la fel. Mussolini 
în special a răspuns cu promptitudine acestei cereri. 
Pierderi enorme a pricinuit bătălia de la Stalingrad 
și ofensivele care au urmat, dînd înapoi frontul hi- 
tlerist spre vest în condiţii dezastruoase. În 1944, con- 
traofensiva sovietică avea să ajungă la frontierele 
României, ca și la ale Poloniei. În Italia, cu prilejul 
debarcării aliaților anglo-americani în Sicilia, în 1943, 
regele 'Victor-Emanuel îl arestase pe Mussolini, încer- 
eiid o înțelegere cu anglo-saxonii; eliberat spectaculos 
“de un comando al lui Hitler din arestul său, ducele 

nu mai rezista decit cîteva luni și cădea definitiv sub 
lovitura mișcării naţionale populare, care lichida re- 
gimul fascist. 

În august 1944, în România are loc o insurecție 
națională armată, organizată de forțele patriotice și 
antifasciste din interior, cărora li se raliază și tînărul 
rege Mihai. Mareșalul Antonescu și principalii săi cola- 
boratori sînt arestaţi, și armistițiul se încheie cu Uniu- 
nea Sovietică, Totodată armata română întoarce armele 
împotriva Germaniei hitleriste şi participă intens la 
lupte, pe teritoriul Transilvaniei, pînă la eliberarea 
lui completă, apoi al Ungariei și Cehoslovaciei: Armata 
română a acoperit un larg front, cu mari efective de 
oameni și materiale, a dat bătălii mari, pe care le-a 
cîştigat excepțional (Turda, -Satu-Mare, Debreczen, 
Budapesta,: Tatra etc.). Participarea românească. la 
război este efectivă și de intensitate sporită pînă la 
încetarea ostilităților. à : 

Actul de la 23 August este una dintre datele- prin- 
cipale din istoria română, dar mai mult decît atât, acțiu- 
nea României de a. ieși din coaliția dominată de Ger- 
mania hitleristă a însemnat un moment hotăritor în 
rezolvarea soartei războiului. Dispozitivul întreg al 
frontului de sud se prăbușea, întreaga capacitate eco- 
nomică pe' care o reprezenta România dispărea în 
economia. războiului lui Hitler, ba chiar se întorcea 
împotriva lui, o mare forţă militară (oameni şi mate- 
riale) se declanșa invers, ameninţind și lovind direct 
partea, aceasta de front german. România avea să 
aducă, prin volumul participaţiei sale în partea a doua 
a războiului, una dintre cele mai mari contribuţii de 
potenţial militar (armament și ostași), fiind a patra 
țară în ordinea numărului jertfelor umane. 

În același timp se deschidea drum direct armatelor 
sovietice spre Balcani și se ușurau considerabil perspec- 
tivele debarcărilor aliate în Grecia, unde trupele hitle- 
riste aveau acum un acces mult mai greu, mai primej- 
dios, cu spatele descoperit. Exemplul României a fost 
urmat după cîteva zile în Slovacia, unde s-a declanșat 
o insurecție armată, în Bulgaria, care a ieșit și ea după 
aproape trei săptămîni din sistemul dominat de Hitler, 
și în Iugoslavia, unde trupele de partizani şi forțele 
populare duceau de patru ani un greu război de rezis- 
tenţă. 

Actul de la 23 August, socotit de comentatorii 
politici de atunci și de azi între momentele hotărî- 
toare ale celui de-al doilea război mondial, a fost decla- 
rat de Hitler însuși echivalent cu catastrofa trupelor 
sale în Bielorusia și cu debarcarea anglo-americană în 
Normandia. ; : 

Recunoscîndu-se acest rol în desfășurarea războiului 
antihitlerist, nordul Transilvaniei, atribuit Ungariei 
horthyste în urma Dictatului de la Viena (1940), a fost 
reintegrat României curînd după izgonirea armatelor 
naziste de pe întreg teritoriul românesc și după instau- 
rarea coaliției guvernamentale avînd drept prim- 
ministru pe dr. Petru Groza și fără participarea par- 
tidelor zise „istorice“, Figurau însă în cabinet reprezen- 
tanţi ai unor aripi ale acestor formaţii, care se arăta- 
seră dornice să colaboreze cu partidele revoluției mun- 
citorești-țărănești. Un şir de evenimente cu profund 
caracter social, politic și economic s-au desfăşurat în 
continuare pe teritoriul carpato-danubian, fiind reu- 
nite în ansamblu prin formula „desăvîrşirii revoluţiei 
democratice și populare“, În 1947, ca urmare a acestor 
prefaceri, s-a constituit Republica Populară Română. 
Regele Mihai I, ultimul Hohenzollern pe tronul ţării, 

a fost silit să abdice și România a intrat într-o nouă 
fază a istoriei ei. 

După constituția „belgiană“ din 1866 și aceea a 
României întregite din 1919 — cu modificările care au 
avut loc în acest răstimp — în anul 1948 s-a introdus 
prima constituție a Republicii Populare Române, con- 
sfințind noile realități. 


ACCELERAREA. ISTORIEI 


Din 1917 se poate vorbi pe plan mondial despre o 
accelerare a istorici și despre obţinerea unui ritm necu- 
noscut în trecut. De atunci încoace se apreciază că 
nouăzeci la sută dintre autorii de invenţii aplicate pe 
scară largă în industrie ar fi încă în viață. Acest detaliu 
statistic dovedeşte că secolul nostru, marcînd începutul 
unei noi perioade istorice, a dat în materie de gîndire 
mai mult decît toate secolele și mileniile anterioare. 
Noile procese ale revoluției tehnico-știinţifice s-au de- 
clanșat impetuos și mari prefaceri ale structurilor eco- 
nomice de bază ale relaţiilor dintre indivizi și dintre 
state au avut loc, Ideea socialistă a dobîndit o impor- 
tanță tot mai mare în Europa şi în lume, dovedindu-se 
a fi o formă esenţială, modernă, eficace de soluționare 


A problemei sociale în societatea contemporană. Ideo- 


logia formulată de şcoala filozofică materialistă a seco- 

lului al XIX-lea a început să fie aplicată în practică pe 
plan întins; ideea socială a progresat în lume în variate 
forme, reprezentînd — în economie, în cultură şi artă 
— o nouă dimensiune a societăţii moderne, 

Primul război mondial a promovat, dincolo de marile 
lui pierderi în oameni și distrugeri de bunuri, un prin- 
cipiu de justiţie socială, acela al naţiunilor şi al autode- 
terminării lor, drept primordial și corolar al suverani- 
tății popoarelor. Secole de suferințe, datorate unor 
dominaţii politice nenaturale, au dus la răscoale anar- 
hice sau la lupte organizate pentru realizarea acestui 
drept, cu implicaţii adinci, dar anul 1917 a avut drept 
efect înfăptuirea și consolidarea de principiu a statelor 
naționale și recunoașterea dreptului de viață al tuturor 
naţiunilor. 

Procesul organizării libere a națiunilor care fuseseră 
separate timp de secole în provincii, landuri, ducate 
etc., unele din ele sub dominaţii străine, a cerut timp 
şi eforturi multiple, așa cum, după aceea, s-au cerut 
energii uriașe pentru realizarea obiectivelor lor eco- 
nomice, de dezvoltare și progres general. Consolidarea 
naţiunilor. între cele două crîncene războaie ale seco- 
lului nostru a avut un răgaz de numai două decenii, 
căci anul 1939 reprezintă momentul de explozie a 
fenomenelor patologice derivate din șovinism, din 
excesul fără limită al discriminării sociale și al paro- 
xismelor naţionaliste, Dacă sentimentul naţional, ca 
rezultat al iubirii de nație, și patriotismul, ca rezultat 
al iubirii de patrie, sînt sentimente necesare și utile 
pentru stimularea activității popoarelor, exclusivismul 
şi exagerările depășind aceste forme normale au dus 
la degenerările absurde și dăunătoare, prezentate cu 


plasticitate de imaginarul soldat al lui- Napoleon, 
Monsieur Chauvin, 

Cauzele și implicaţiile celui de-al doilea război 
mondial au avut caracter politic, au îmbrăcat diferite 
forme de imperialism, dar au avut, în realitate, și un 
profund substrat economic care menținea tensiunea 
imperialistă, generînd inegalităţi şi inechități sociale și 
morale. Dezvoltarea inegală a țărilor curopene a fost 
accentuată de inegalitatea distribuţiei resurselor, cu 
atît mai mult cu cât, după prima conflagrație mondială, 
învingătorii au avut grijă să acapareze rezervele princi- 
pale, limitînd accesul și dreptul celorlalte popoare de 
a dispune de baze de materii prime și de a le valorifica 
avantajos, pentru mai buna lor dezvoltare, Exploa- 
tarea coloniilor de către metropole -a avut, în mod 
obiectiv, şi o anumită funcție pozitivă în ce priveşte 
valorificarea materiilor prime, acestea: ducînd la dez- 
voltarea industriei europene, dar nu mai puțin creînd 
o lume industrială în coloniile respective, germen al 
unor dezvoltări ulterioare, și a oferit unele posibili- 
tăți de schimb cu zone pînă atunci rămase la periferia 
civilizației. Oricum, activitățile de -acest fel presupun 
valorificarea, fie și parțială, a mîinii de lucru disponi- 
bile, în minerit, meșteșuguri, transporturi, în agricul- 
tură, și în acest chip multe țări subdezvoltate au început 
să-și formeze propria lor economie, dominată de colo- 
nialişti, dar existînd ca un nucleu spre care se îndrep- 
tau privirile elementelor avansate din sînul localnicilor. 

Prin decolonizare, termenii acestei simbioze sui- 
generis, incompatibile cu secolul nostru și cu nivelul 
actual de gîndire, s-au schimbat, modificînd totodată 
Și raporturile euro-africane și euro-asiatice, Funcţia înde- 
plinită de colonizare (organizarea în țările coloniale a 
unei noi structuri sociale, întiriparea. unei culturi, ade- 
sea prin valorificarea, sentimentului religios etc.) se 
încheiăse, Astăzi însă reversul poate fila fel de dur: 

abandonarea raporturilor comerciale şi industriale cu 
noile ţări, care și-au căpătat independența, ar fi dău- 
nătoare pentru ambii parteneri inițiali. 

În cadrul acestei evoluţii și orientări mondiale, în 
domeniul progresului social și economic, România, 
teritoriu aprig disputat multă vreme de forţele impe- 
rialiste, tentînd prin bogăţiile ei naturale, prin poziția. 
strategică și prin vitalitatea și potenţialul unui popor 
îndelung încercat, s-a găsit în situația de a trece la 
schimburi de structură — sociale, politice, economice 
— ca urmare a revoluției începute către sfîrșitul celui 
de-al doilea război mondial — sfîrșit la grăbirea căruia 
a avut o participare decisivă. România s-a înscris în 
rîndul țărilor cu forme de economie și cu guvernare 
socialiste. Hotărîrile istorice care au condiționat această 
metamorfoză au cerut un mare efort moral și mate- 
rial, și adesea sacrificii, validate și recunoscute pe 
plan internațional. În mai puţin de jumătate de secol, 
România a fost teatrul unor înverșunate bătălii şi, 
angajată direct în ele, ea a adus în procesul social-poli- 
tic nu numai forțe umane uriașe, exploatîndu-se intens 
potenţialul biologic al neamului, ci și eforturi. mate- 
riale, care au pus la contribuţie rezervele și resursele 
tehnice și industriale. 

S-a pus adesea întrebarea dacă atît de necesarele 
capitaluri pentru dezvoltarea economică se aflau sau 
nu, la încetarea ostilităților, în mîna capitaliștilor 
români și dacă ele erau sau nu suficiente pentru a 
asigura numai ele, fără alte participaţi, ritmul continuu 
al evoluţiei economice din a doua jumătate a seco- 
lului al XX-lea. Dacă n-ar fi categoric negativ, răspun- 
sul s-ar pierde în speculaţii fără acoperire. În timp ce 
statele beligerante au considerat încheiată prima fază 
de lichidare a consecințelor războiului în 1950, Româ- 

nia abia începea, la această dată, să înfrunte povara — 
necunoscută în ţările vestice ale continentului — a 
refacerii industriei și a agriculturii, paralel cu efortul 
întregului popor de a-și dubla şi tripla capacitatea de 
muncă, pentru a scurta simțitor termenul îndeplinirii 
sarcinilor ce decurgeau din necesităţile dezvoltării 
interne, a refacerii economice și din angajamentele inter- 
naţionale pentru ca țara să-și poată recăpăta. posibili- 
tatea concretă de a dispune în libertate de propria ei 
soartă, de a fi independentă, liberă. În acest răstimp, 
ritmul creşterii economice. s-a mărit în lume, făcînd 
să se mărească și distanța dintre ţările europene dez- 
voltate şi țările în curs de dezvoltare. O viteză mai 
mare de înaintare nu poate fi obținută decît cu dispo- 
nibilități masive de capital. Or, țara fusese anterior 
secătuită de o administrare abuzivă a resurselor ţării, 
de exportul masiv al capitalurilor și beneficiilor în străi- 
nătate, politică dusă de guvernanţii României în pe- 
rioada antebelică. Războiul nemilos, pierderile suferite 
şi greutățile inerente începutului, ca şi opoziţia fostelor 
clase privilegiate au pus la grea încercare puterile 
efective ale țării, care a mai trebuit să străbată imediat 
după război cîțiva ani de necruțătoare  calamităţi 
naturale. 

Cîţi capitaliști ar mai fi rămas disponibili după 
război — în ipoteza supraviețuirii vechiului regim — 
care să fi putut contribui cît de cît efectiv la redre- 
sarea economiei naționale, dacă ar fi avut impulsul 
să facă acest lucru, și la valorificarea intensă a posibi- 
lităților ei? Prea puţini sau deloc, Bătălia s-a dus pen- 
tru crearea unor economii de stat în cadrul unui regim 
socialist, Desigur, socialismul românesc, pe lîngă legi- 

timitate politică în problema raporturilor sale cu străi- 
nătatea. 

Poziţia de fermă susținere a intereselor naţiunii 
reprezintă un punct culminant în realitatea României 
postbelice și un moment de proclamare a voinței unui 
stat care știe să-și spună cu temeinicie cuvîntul în 
arena internaţională. Se poate afirma cu drept cuvînt 
că socialismul românesc este expresia unei sinteze 
naționale originale și trainice, Ca suprem ţel al progre- 
sului s-a situat sfera intereselor poporului român, decis 
să-și realizeze dezideratele de bunăstare şi propășire 
prin întărirea economiei de stat, prin valorificarea 
maximă a potenţialului propriu, prin relații echitabile 
cu partenerii străini. Evoluția consecventă a României 
a atras atenția străinătății în ce privește politica 
internă și cea externă a ţării și mai ales în ce privește 
imensa capacitate de regenerare, de evoluție a româ- 
nilor, implicaţi de-a lungul mileniilor în cele mai febrile 
şi mai dramatice convulsii ale istoriei europene. 

Într-un eseu consacrat României reîntregite, după 
primul război mondial, Lucien Romier (Au carrefour 
des empires moris) explica multe fenomene petrecute 
pe aceste teritorii printr-un proces de reînnoire și de 
încrucișare a experiențelor de bază ale continentului 
nostru, El spunea că România se află la intersecția 
marilor împărăţii moarte (Bizanțul, Imperiul otoman, 
Austro-Ungaria), teritoriul ei fiind mereu disputat de 
forţe rivale, iar libertatea'ci fiind de fiecare dată condi- 
ționată de capacitatea de adaptare, de înțelepciunea 
oamenilor ei politici, care stabileau linia de plutire, 
calea, de urmat pentru a se asigura existența statului, 
a naţiunii. Tot astfel, Kayserling (Analyse spectrale 

de l'Europe); făcînd o descripție a sufletului românesc, 
remarca felul în care s-a făurit acest popor, înfrun- 
tînd barbarii și turcii, spre a-și făuri pe baze latine un 
suflet constructiv și durabil. El nu uita să arate că 
valoarea oamenilor formaţi în aceste dificile condiții 
poate fi măsurată prin gînditorii și conducătorii ce 
s-au succedat de-a lungul secolelor, prin excelenta 
pleiadă de diplomați români ce s-au afirmat fie la 
Istanbul, fie la Moscova. Mulţi boieri de origine română 
au alcătuit, în colaborare cu fanarioții, o valoroasă 
aparatură diplomatică, ce a servit, în chip aparte, 
interesele Europei în lumea otomană. Epoca modernă 
a cunoscut, de asemenea, aportul diplomaților români 
la rezolvarea împovărătoarelor probleme deschise în 
fața secolului al XX-lea, şi în rîndul acestora este demn 
de menţionat la loc de cinste numele liderilor:din apa- 
ratul de guvernare al României moderne. 

Dacă azi țara aceasta, cu un înalt coeficient de 
popularitate din lumea est-europeană, se poate mîndri 
totodată cu cel mai mare coeficient de creștere a inves- 
tiției și a produsului naţional brut din Europa, cla- 
sîndu-se în lume'a doua după Japonia, aceasta'se dato- 
rește fermităţii cu care a fost urmată linia progresului 
social și economic. Liderii politici români, avînd în 
frunte, din 1965 încoace, pe Nicolae Ceaușescu, au 
știut că principalele capitaluri necesare nu pot veni 
din altă parte, că trebuie produse în țară, procedîn- 
du-se la o acumulare importantă, care contribuie, 
uneori cu sacrificii şi totdeauna cu un surprinzător 
dinamism al construcției, la realizarea unui model 
economic, pozitiv, ce poate fi urmat cu succes și de 
Lumea a Treia. 

EVOLUȚIA TEORIILOR SOCIALE ȘI ECONOMICE 


Istoria gîndirii economice românești este expresia 
confruntărilor realităților naționale cu marile teorii și 
curente de idei europene. Problemele de bază ale 
României moderne au pornit din agricultură, îndelet- 
nicirea de pe urma căreia trăia cea mai mare parte a 
populaţiei. De aceea, gînditori ca Nicolae Șuţu, Petru 
Mavrogheni și alți entuziaști economiști din prima 
jumătate a secolului trecut făceau analize și reflecții 
asupra stărilor de lucruri din agricultură, pe baza aces- 
tora voind să construiască ceea ce astăzi numim creş- 
terea economică a. țării. Nu lipseau nici idei despre 
industrializare, cu toate că aceste preocupări erau 
încă firave, fiind legate mai mult de prelucrarea pro- 
duselor agrare. 

Odată cu domnia. lui Cuza și cu constituirea sta- 
tului modern român, presiunea. dezvoltării. economice 
s-a manifestat cu putere prin înființarea instituțiilor 
de stat de natură a promova comerțul, transporturile, 
industria și, mai cu seamă, agricultura. Mesajul dom- 
nesc din 1860 al lui Cuza este străbătut de ideile libe- 
rului schimb, o consecință a influențelor Apusului. 
Realităţile economice vor corecta însă multe din aceste 
aspirații de liberalizare și, în fapt, se va practica un 
început de protecționism faţă de produsele româneşti, 
fără de care nu putea să se conceapă dezvoltarea eco- 
nomică a țării. 

Dionisie Pop Marțian, primul statistician modern 
și creatorul Oficiului statistic al Principatelor, la în- 
demnul personal al lui Cuza, a început o campanie 

puternică de lansare a ideilor protecţioniste, pentru 
întemeierea unei industrii naționale. Polemici pasionate 
apar cu acest prilej, întrucît un mare economist ca 
Ioan Ghica îmbrăţișase cauza liber-schimbismului, pe 
care o va susține o bună parte din viață. România 
reprezenta, în această perioadă, o icoană fidelă a marelui: 
conflict de idei care anima întreaga Europă, Franța, 
Germania, Italia, Anglia etc. Între timp, Cuza și Kogăl- 
niceanu i-au: împroprietărit pe ţărani și au lărgit ast- 
fel piața internă, dînd un nou avînt economiei. Același 
lucru se petrece în majoritatea țărilor europene. Româ- 
nia a fost echipată cu căi ferate, s-au construit drumuri, 
s-au înființat bănci și s-a dezvoltat comerțul exterior. 

-În al optulea deceniu a apărut o problemă de bază 
in relaţiile cu Imperiul austro-ungar. Împrejurările au 
făcut ca acest. puternic imperiu să devină principalul 
partener comercial al ţării, în cadrul unui faimos tratat, 
primul care încerca să afirme, pe cale comercială, inde- 
pendenţa țării față de Constantinopol. O mare dilemă 
și un acut conflict politic și economic s-au produs în 
această. perioadă. Petre Carp, ministrul plenipotențiar 
al României la Viena, a obţinut un tratat comercial 
și vamal cu Imperiul austriac, prin semnarea căruia 
România își manifesta deplina ei suveranitate. Semni- 
ficaţia politică era considerabilă, dar dezavantajele eco- 
nomice tot așa de mari. 

“Tratatul fusese încheiat — de guvernul conser- 
vator, din care făcea parte Carp, șeful grupului juni- 
mist — în baza principiilor liberului schimb, abolin- 
du-se taxele vamale în ambele sensuri, În felul acesta, 
economia naţională răminea descoperită față de pro- 
dusele industriei austriece, mai ieftine și, prin aceasta, 
ruinătoare pentru industria autohtonă. Opoziția, în: 

create. Kogălniceanu, A. D. Xenopol, P. S. Aurelian 
au stîrnit violente reacții populare împotriva trata- 
tului. Ziarul Drapelul a apărut în chenar de doliu în 
ziua ratificării tratatului de Parlamentul conservator. 
În următorii zece-cincisprezece ani, consecinţele acestui 
tratat, menţinut din cauze politice și de guvernul 
liberal, au fost catastrofale. Tăbăcari, cizmari, curelari, 
şelari, postăvari, croitori din toate judeţele țării și-au 
închis atelierele, ruinați. În același timp, Imperiul 
habsburgic se dovedea a fi incorect. Astfel, de exemplu, 
cei interesaţi să-și vîndă vitele în Austria s-au lovit de 
un cordon sanitar creat oficial de autorități și care a 
durat ani de zile în lungul frontierei montane, îngră- 
dind ieşirea produselor românești, sub pretextul unor 
epizotii inexistente. În: felul acesta, 'mărfurile aus- 
triece intrau în România, dar cele românești (în special 
vitele, porcii, oile) nu puteau. să treacă frontiera. O 
serie de orașe transilvănene, care practicau un comerţ 
înfloritor cu Muntenia și Moldova, ca. Sibiul, Brașovul, 
Bistriţa și altele, au intrat în marasm economic. Mulţi 
comercianți și meșteșugari au trecut munții, înteme- 
ind industrii în oraşe ca Rimnicu Vilcea, Tirgu-Jiu, 
Cîmpulung, Buzău, Bacău etc., fiind adesea cunoscuți 
aici sub numele de „ungureni“. În urma protestelor și 
încordării, tratatul a început a fi călcat de interesaţii 
particulari, și Austro-Ungaria a dezlănțuit un adevărat 
război vamal cu România. Comerţul exterior româ- 
neasc s-a orientat atunci spre țările din vestul Europei. 

Gîndirea economică, potenţată de aceste schimbări 
şi evenimente economice brutale, a reluat vechea dis- 
pută între liber-schimbism și protecționism, de astă 
dată cu o concepţie clară a industrializării, P. S. Aure- 
lian, economistul și omul de știință transilvănean, care 
a inițiat numeroase instituţii științifice, financiare, 

economice și cooperatiste, și-a legat numele mai ales 
de lupta pentru industrializarea țării. Era un spirit 
viu, clarvăzător, și a militat pentru o cît mai strînsă 
legătură cu țările latine, cu Italia și Franța. 

Conștient de importanța problemei ţărăneşti, 
P. S. Aurelian și-a consacrat eforturile de-o viață 
pentru a dezvolta economia țărănească, folosind toate 
mijloacele, de la cele de tip propagandistic (scrisori 
către țărani, reviste de popularizare a ştiinţei) pînă 
la ideea unor cooperative și obștii sau întovărășiri 
agricole și de consum etc. Prevăzînd iminența unor 
răscoale țărănești, el a căutat să dea o rezolvare raţio- 
nală și economică problemei satului prin înființarea 
Casei Rurale, instituție de credit menită a finanța 
cumpărarea pămîntului de către țărani. (A avut priori- 
tate o altă lege, a Creditului agricol, care favoriza pe 
proprietarii de pămînt în dauna țăranilor.) Primul 
ministru, chiar parlamentul, dominat de reprezen- 
tanții propriului partid liberal, au făcut ca legea Casei 
Rurale să nu fie aprobată, în 1896. Unsprezece ani mai 
tîrziu, marea răscoală țărănească din Moldova, Mun- 
tenia și Oltenia — continuîndu-le pe cele din 1888, 
1894, 1896 — a confirmat previziunile acestui gînditor. 

În secolul al XX-lea, România şi-a lărgit hotarele, 
realizînd întregirea națională. Au apărut apoi probleme 
în fața economiştilor. Țara era încărcată de povara 
considerabilelor despăgubiri datorate de puterile învinse 
şi care au fost repartizate pe teritorii. România, deși 
victorioasă, a preluat o uriașă datorie de război, care 
a apăsat toate bugetele țării, pînă la cel de-al doilea 
război mondial. Datoria publică împingea la cereri 
continue de credite pe piața europeană, pentru achi- 
tarea dobinzilor şi creanţelor la termen. Criza econo- 
miei mondiale din 1929—1933 a izbit puternic ţara. 

Economiştii au fost confruntaţi, ca și colegii lor occi- 
dentali, de problema inflaţiei, a feoarfecelui prețurilor 
și, bineînţeles, de aceea a căilor de dezvoltare a econo- 
miei. Două grupuri de economiști stăteau față-n față: 
cei liberali, practicînd doctrina lui Vintilă Brătianu: 
„Prin noi înșine“, și cei aparținînd agrarienilor, care 
cereau investiţii străine pentru dezvoltarea economiei 
şi pentru industrializare, precum și promovarea expor- 
turilor de produse agricole pe baza unor forme de liber- 
schimbism. 

Între economiștii liberali ai timpului au apărut 
personalități ca Gheorghe  Tașcă, Victor Slăvescu, 
Gheorghe Leon șa. În grupul agrarienilor, “Virgil 
Madgearu, D.R. Ioanițescu, publiciști din jurul re- 
vistei Independenţa economică. Depășind această contro- 
versă printr-o teoretizare de răsunet mondial a autar- 
hiei protecționismului și intervenționismului de stat, 
Mihai Manoilescu s-a manifestat cu vigoare, devenind 
celebru la începutul deceniului al patrulea, în primul 
rînd prin lucrarea Teoria protechionismului, tradusă 
în ‘majoritatea limbilor de circulație mondială. Din 
păcate, orientarea lui politică ulterioară a făcut ca 
uitarea să se aștearnă asupra.unei însemnate contri- 
buţii științifice pe care România a adus-o gîndirii eco- 
nomice universale. 

Încă dinaintea primului război mondial a apărut 
și s-a afirmat unul din primii oameni de știință care 
a aplicat conceptualizările și metodele matematicii 
și fizicii la studiul societăţii: Spiru Haret. Opera sa, 
Mecamca socială, apărută la Paris, pune în evidență 
o prioritate românească în pionieratul utilizării mate- 
maticilor în sociologie, Dimitrie Drăghicescu a scris, 
tot în această perioadă, o serie de lucrări sociologice, 
unele cu caracter abstract, teoretic, altele analizînd 

problemele concrete ale poporului român. Teoria sta- 
tului și a culturii a avut ca reprezentant pe Aurel 
C. Popovici, care a exaltat misiunea poporului român 
pe continentul nostru, ajungind la exagerări care au 
făcut ca nucleul gîndirii lui, pornit de la ideea naţională, 
să-și piardă creditul în confruntarea cu ideile demo- 
cratice moderne. Deși puţin acceptat la vremea lui de 
către contemporani, el a interesat unele cercuri de 
intelectuali, nu numai români, dar și străini. Istoricul 
de mîine al ideilor sociale din primele decenii ale seco- 
lului va trebui să înregistreze, cu obiectivitate și spirit 
critic, figura acestui iluminat al ideilor de colaborare 
— el a dorit o federalizare — dar care a realizat printre 
primii o conceptualizare limpede, cu toate excesele 
ei, și o doctrină clară, deși amplificată părtinitor, asupra 
europenismului danubian. 

După primul război mondial, s-a dezvoltat o falangă 
de sociologi, juriști și psihologi de valoare, europeană, 
ca Petre Andrei, Virgil Bărbat, C. Rădulescu-Motru, 
Mihai Ralea, Florin Ștefănescu-Goangă. S-au preocupat 
de aceste probleme marii istorici Nicolae Iorga şi 
Vasile Pârvan. Amîndoi au lucrat în Italia, căutînd 
la faţa locului rădăcinile identităţii naționale a româ- 
nilor. Pornind de la ideea aceloraşi izvoare, înaintașul 
lor, I. Heliade-Rădulescu, un spirit conducător al 
resorgimentului românesc, voise să italienizeze limba; 
din alte rațiuni, naţionale, politice, reprezentanții 
„Şcolii Ardelene“ își propuseseră să regăsească formele 
originare latine ale limbii, aceasta pentru a demonstra 
sau întări ideea succesiunii neîntrerupte romane și 
dreptului românesc asupra teritoriului Transilvaniei. 
Iorga a scris, de asemenea, sute de cărți și articole 

mers şi mai adînc, explorînd și iluminind îndepărtata 
civilizaţie traco-ilirică. 

La un alt pol, în domeniul cercetărilor contempo- 
rane, un loc de seamă îl ocupă Dimitrie Gusti, sociolog 
de reputaţie mondială, care a iniţiat o metodă şi o 
şcoală sociologică devenite pretutindeni cunoscute. 
Ideea de bază a „Şcolii sociologice de la București“ 
era cercetarea. directă a realității. Cu ajutorul echi- 
pelor de studenţi conduse de profesorul Gusti, satele 
românești tipice au fost studiate integral, din toate 
punctele de vedere. Această metodă monografică a 
stîrnit un viu interes prin noutatea ei (cercetările lui 
Gusti áu început în 1924), neexistînd la acea dată, 
în- Europa sau în America, asemenea abordări și pros- 
pectări sociologice. O serie de savanți străini au venit 
anume în România pentru a cunoaşte tehnicile și 
sistemul de. cercetare ale lui Gusti. 

Structuralismul lui Levy Strauss și al englezului 
Firth àu fost aproape: deplin anticipate de Dimitrie 
Gusti. “Totuși, această paternitate nu este suficient 
afirmată. Levy Strauss, cînd a văzut acum cîţiva ani 
impresionantele tomuri cu ‘cîteva din monografiile 
lui Gusti, a fost atît de emoționat, încît a declarat că 
toată opera lui fusese deja realizată de savantul român 
cu patru decenii înainte. Studiile aprofundate ale lui 
Gusti au dus la descoperirea unor adevărate comori 
ale artei și culturii populare, îmbogățind istoria medi- 
cinei, a dreptului, a economiei, a tehnicii tradiţionale. 
Frumoasele icoane pe sticlă au fost descoperite în cadrul 
acestor” campanii sociologice, ca și interesante motive 
folclorice: muzicale, coregrafice, elemente de mitologie 
şi magie în sculptura țărănească, arhitectură, poezie 
şi alte zone ale: expresiei artei și gîndirii populare. 

Elevii lui Gusti au aplicat cu succes schemele și 
metodele „Școlii de la București“, bineînțeles perfec- 
ționînd tehnicile de cercetare în contextul progreselor 
realizate în această disciplină. În mod firesc, succesiunea 
acestei școli s-a integrat rodnic în acțiunea transfor- 
matoare desfășurată în anii socialismului. H. H. Stahl 
conduce ‘secția de sociologie a Academiei de Științe 
Sociale și Politice, susținînd teoretic dezvoltarea cerce- 
tărilor de sistematizare teritorială, un echivalent oare- 
cum a ceea ce americanii numesc „regional analysis“ 
prin care se urmărește echiparea, teritoriului cu toate 
instituţiile și instalaţiile necesare comunităților rurale. 
Traian Herseni face studii și cercetări de sociologie 
industrială, de organizare instituțională și de psiho- 
logie colectivă. Muzeul Satului, creație a lui Dimitrie 
Gusti, este condus de- elevii acestuia, printre care, 
la Cluj-Napoca, profesoara Pascu. Centrul de Antro- 
| pologie studiază problemele interdisciplinare- între 
sociologie, biologie, economie și mediu ambiant. 
România. este una: din puţinele țări care au un plan 
concret de: sistematizare a localităților, de apărare a 
mediului ambiant împotriva consecințelor industriali- 
zării rapide, a poluării aerului, pămîntului și apelor, 
un plan de urbanizare și de modernizare a satelor. 

Un asemenea plan nici nu ar fi putut să fie elaborat 
fără existența cercetărilor directe de teren, extra- 
ordinar dezvoltate, devenite sistem permanent și gene- 
ral de acţiune de cercetări în sfera cărora se plasează 
firesc lucrările „monografice“ inițiate şi organizate 
de Dimitrie Gusti. Originalitatea lui Gusti nu este, 
așadar, numai metodologică și strict sociologică, El a 
reuşit să formuleze o poziţie românească față de proble- 
mele omului modern, stîșiat de contradicții şi de nume- 

formările contemporane. Această sinteză este expresia 
abordării integrale a omului, cu toate structurile lui, 
în multiplele sale tehnici de existenţă, tendințe, aspi- 
rații și gînduri. Putem spune că efortul de sinteză 
reprezintă și un semn al maturității unui gînditor, 
ca şi al unui popor. Sintezele nu au sens fără o expe- 
riență trăită divers, contradictoriu și poate chiar în 
alternativa unor dileme. Gusti a formulat o asemenea 
poziţie integralistă, pe care am putea-o defini ca o 
încercare de esențializare a specificului național româ- 
nesc. În același timp, metoda lui rămîne universal 
valabilă, pentru că este universal umană, compati- 
bilă cu diferite experiențe naționale, ca și cu teorii 
sau ipoteze diferite. Ca să determini natura proprie-a 
unui popor — de pildă esența românității.— trebuie să 
cuprinzi toate formele de viață ale românilor. El a 
făcut-o primul, poate, sau, în orice caz, printre primii 
din lume. 

În prezent, -faima gîndirii românești în ştiinţa 
economică. este purtată. de profesorul Nicolae Georgescu 
Roegen, despre care se afirmă tot mai insistent că 
i se va acorda Premiul: Nobel pentru valoarea cerce- 
tărilor sale fundamentale în matematizarea dimen- 
siunilor de bază ale cererii şi mai ales pentru revoluțio- 
narea analizei economice. Georgescu Roegen, profesor 
la Vanderbilt University din S.U.A., a introdus, primul 
în lume, conceptele termodinamicii şi ale entropiei în 
teoria economică, justificînd teoretic (ceea ce Școala de 
la Roma avea să determine mai tîrziu empiric) că 
industrializarea. și creșterea economică reprezintă un 
consum, irevocabil și ireversibil, de materie și energie. 
Această problematică a devenit ulterior acută, prin 
criza petrolului și a materiilor prime, ca și prin larga 
audiență pe care o are astăzi lupta pentru conserva- 

rea resurselor naturale și apărarea mediului încon- 
jurător. Ştiinţa economică va fi rescrisă acum prin 
prisma acestor realități și este meritul lui Nicolae 
Georgescu Roegen de a fi construit temelia pe care se 
va înălța noul edificiu, în special prin remarcabilele 
sale lucrări Analiza economică (1967) şi Legea entropiei 
şi procesul economic (1971), ambele traduse în mai 
multe limbi de mare circulaţie. 

Ceea ce ne izbește, deci, în toate ideile economiştilor, 
sociologilor, psihologilor și juriștilor români este coor- 
donarea invizibilă, parcă, dictată de problemele funda- 
mentale ale dezvoltării societăţii românești, azi aflată 
într-un admirabil proces de modernizare, pentru articu- 
larea ei continuă la progresul mondial. În această 
optică trebuie văzută ierarhia opțiunilor pe care le-au 
făcut românii, întîi pentru industrializare, apoi, în 
cadrul acesteia, pentru ramurile de vîrf, a căror dezvol- 
tare reprezintă o forță motrice a întregii economii. 
În epoca revoluţiei electronice nu se putea ca o ţară 
animată de mari idealuri să se mărginească la un 
ritm și un nivel de industrializare proprii secolului 
trecut. România a respins o asemenea stare stagnantă 
și a ales o strategie a dezvoltării în direcția cea mai 
recentă. Efortul nu e uşor şi costurile sociale nu sînt 
neglijabile. Forţa de muncă felurit calificată se dis- 
tribuie potrivit necesităţii de dezvoltare mai accelerată 
a unor regiuni rămase în urmă. Opțiunile tineretului 
pentru diferite profesiuni sînt corelate cu nevoile 
economiei. Multe eforturi. sînt cerute muncitorilor, 
țăranilor, tehnicienilor, pentru creșterea productivi- 
tății muncii. Întreaga populaţie este prinsă în această 
luptă de sporire a eficienţei și randamentelor muncii, 
pentru valorificarea resurselor naturale ale ţării și 
sporirea. participării. ei la comerțul mondial.. 

Aşezarea . principiilor raţionale la baza deciziilor 
economice și în gestiunea uriașelor investiţii a făcut ca 
România să se preocupe, mai repede decît alte țări 
socialiste, de marketing și de tehnicile lui. Studierea 
pieţei este utilă în primul rînd pentru desfacerea pro- 
ducţiei, deoarece ar fi o iluzie să se creadă că mărfurile 
se vînd numai pentru că au fost produse. Marile in- 
vestiți, fruct al eforturilor întregii ţări, nu pot fi 
determinate fără studierea prealabilă a nevoilor pe care 
trebuie să le satisfacă noile fabrici și utilaje. Satis- 
facerea nevoilor curente ale consumatorilor necesită 
perfecționarea calităţii produselor și a distribuţiei lor. 
Fără marketing, aceste obiective n-ar putea fi reali- 
zate. Exporturile în creştere ale României impun, 
de asemenea, prealabile cercetări de marketing. 


ȘTIINȚA. ȘI CERCETĂRILE APLICATIVE 


O adevărată -politică demografică duce la sporirea 
posibilităților numerice ale indivizilor înzestrați, care, 
prin talentele și geniul lor, ridică potenţialul ştiinţific 
și inventiv al unui popor. Investiţia în educaţia şi 
formarea, profesională nu întirzie să dea roade, îndeo- 
sebi cînd materialul biologic, superior încă de la origine 
și prin amestecurile stimulatoare, îngăduie aceasta. 

Cu toată lipsa de liniște și pace în care a trebuit să 
trăiască mereu, deși adesea întrerupt în dezvoltarea sa, 


284 


Scanned with CamScanner 


silit să se adăpostească în vremuri de restriște în 
Munţii Carpaţi și Apuseni, fără însă a destrăma nicio- 
dată legătura dintre toți membrii comunității sale, 
poporul român a reușit să dea probe asupra propriilor 
posibilități, afirmîndu-se prin contribuții de valoare 
şi pe plan național, și pe plan universal. 

Un sector dintre cele mai tipice ale secolului al 
IX-lea este, fără îndoială, domeniul zborului mecanic. 
Deşi Icar și-a făurit aripile pe alte meleaguri, aspira- 
tiile sale au fost întotdeauna vii în spiritul românesc 
(cum o arată sute de basme cu zmei zburători, cu pegași, 
cu caii înaripaţi ai cavalerului trac). Încă de la început, 
în teribilă competiţie internațională al cărei centru 
era Parisul și, în parte, America, românii s-au impus 
prin construirea de prototipuri și au realizat primul 
zbor: din lume. decolat. cu mijloace proprii la bord, la 
18 martie 1906, datorită geniului inventiv şi construc- 
tiv al lui Traian Vuia de la Lugoj, îndeaproape urmat 
de alt pionier al zborului cu motor, Aurel: Vlaicu. 
Fraţii Wright au reușit să se menţină în aer și: să ateri- 
zeze în anul 1903, dar au fost catapultați, ridicați de la 
sol prin tracțiune cu ajutorul cablului, deci cu alte 
mijloace mecanice decît cele ale avionului şi de pro- 
veniență terestră, Victoria românească de la Paris, 
unde a fost consemnată de comisiile oficiale, a trecut 
pe atunci drept o glorie habsburgică, deoarece princi- 
patul românesc al Transilvaniei era subjugat de Impe- 
riul austro-ungar, cu toate că majoritatea populaţiei 
acestui principat era alcătuită dintotdeauna din români, 
după cum au fost subjugate de același imperiu Lom- 
bardia și cele trei Veneţii, locuite de italieni. 

La puţin timp după inaugurarea zborului cu elice, 
în 1907, inginerul Henri Coandă a început să mediteze 

şi prin greutatea sa o bună parte din capacitatea de 
transport, cîtă vreme o mașină de zbor cu reacție 
putea să obțină un randament net superior. Aplicarea 
în aviaţie a motorului cu reacție putea să schimbe 
fundamental datele ecuației zborului. Consfătuindu-se 
cu inginerul Eiffel, constructorul turnului cu același 
nume, Henri Coandă s-a decis să: înceapă cercetări și 
experiențe de propulsie prin împingere, folosind pentru 
început viteza. unei locomotive. De aici a trecut la 
construirea primului prototip de avion cu reacție, pe 
care l-a terminat în 1910 şi l-a prezentat la Expoziţia 
Universală din Paris în anul următor. Tot el a desco- 
perit și „Efectul Coandă“ și a proiectat în 1955 o 
„farfurie zburătoare“. . 

În aceeaşi epocă, învățatul român, stabilit-în Franța, 


„Emil Racoviță, după reușite expediții arctice, trecînd 


în apele mai calde ale Mediteranei, a poposit în Insula 
Mallorca și, în Cuevas del Drach (Grotele Dracului), 
a descoperit forme cuaternare de viață în peșteră. 
Pasionîndu-se de aceste cercetări, a pus- bazele unei noi 
științe, biospeologia, născută datorită: unui savant 
român în Baleare, dezvoltată în Franţa și trecută apoi 
în România, la Universitatea din Cluj și București. 
Avînd precădere în această știință, românii au adus 
chiar recent noi contribuții la dezvoltarea ei. 
Puţini dintre fizicienii lumii știu că magnetonul 
lui Bohr este, în realitate, descoperirea unui român, 
profesorul Ștefan Procopiu de la Universitatea din 
Iaşi, Numele acestei creaţii științifice a fost dat nu 
ţinîndu-se seama de paternitatea ei, ci în semn de omagiu 
pentru meritele lui Niels Bohr, De aceea, modestul 
fizician român nu și-a revendicat niciodată descope- 


rirea, pusă sub un nume celebru, Și acesta nu este un 
fenomen izolat: a 

Horia Hulubcei, cunoscut încă din perioada în care 
conducea un centru de cercetări nucleare în Franţa, 
iar în ultima perioadă a vieţii sale întemeind Școala de 
fizică atomică de la București, descoperise înainte de 
război un nou element chimic, căruia voia să-i dea 
numele de moldaviu. Cercetările sale au fost între- 
rupte și n-au mai fost finalizate din cauza acelui tăvălug 
distrugător care a cutreierat Europa — războiul — şi 
ale cărui urmări încă le mai resimțim, astfel încît mol- 
daviul a fost „redescoperit“, trecut sub alt nume și 
onorat cu un Premiu Nobel, care a ajuns pe alte 
meleaguri. 

Reactorul de la Măgurele al Institutului de fizică 
atomică a devenit, sub conducerea lui Hulubei, o 
şcoală cunoscută în toată lumea, și mulţi dintre foștii 
elevi ai acestei școli au dat numele lor unor descoperiri 
intrate în circulație mondială. Ion Ursu, fostul preşedin- 
te al Consiliului Naţional pentru Ştiinţă şi Tehnologie, 
s-a făcut remarcat prin lucrări mult citate în domeniul 
rezonanţei paramagnetice. Şcoala- de spectroscopie şi 
descărcări electrice în: gaze, întemeiată de Dan Bădă- 
rău, prezintă imaginea unor cercetări experimentale 
active, susținute pe baze teoretice devenite clasice. 
Ion Agîrbiceanu, alt savant care și-a sacrificat viața 
pe altarul științei, înscrie România printre primele 
țări din lume care au asimilat și dezvoltat laserele, 
această remarcabilă cucerire a științei și tehnicii con- 
temporane, iar Șerban Țiţeica, elev al lui W. Hei- 
senberg, și colaboratorii săi dezvoltă cercetări de fizică 
teoretică cuantică bine apreciate peste hotare. Zbo- 
rurile sateliților artificiali din ultimul deceniu au con- 
firmat ipotezele ce păreau hazardate ale lui Th. V. Io- 
nescu cu privire la structura ionosferei. 


Scanned with CamScanner 


În România, și apoi în Anglia, după ce a perfecțio- 
nat tehnicile betonului armat și mai multe alte invenţii 
mecanice introduse în industria automobilistică (între 
care și injectorul lansat de Bosch), inginerul Gogu 
Constantinescu a creat noua știință a sonicităţii, numită. 
de el „Sonica“ (transmisia energiei prin vibrații), știință 
din care au derivat apoi o seamă de aplicații practice, 
printre care, în timpul- primului război mondial, aceea. 
a mitralierei avionului funcționind la unison cu rotirea. 
elicei. În timpul celui de-al doilea război mondial, 
pe baza aceleiași științe, s-au realizat ecosonda și 
radarul, precum și numeroase alte invenţii de însemnă- 
tate mai puțin spectaculară. i 

Medicina românească, prin Victor Babeş, Gh. 
Marinescu, :C. I. Parhon, dar mai ales prin Pau- 

- lescu, descoperitorul insulinei, s-a impus cu autoritate. 
Urmînd soarta altor . savanți: nedreptățiți, Nicolae 
Paulescu a fost și el lipsit de Premiul Nobel, din alte 
motive decît cele științifice, cu toate că a adus servicii 
atît de însemnate umanităţii. În șirul acestor savanți 
nu trebuie uitat doctorul Marcu Câmpeanu, a cărui 
metodă de tratare postoperatorie. a fost adoptată azi 
în clinicile din întreaga lume, şi mai ales Ana Aslan, 
cea care a descoperit secretul regenerării și al prelun- 
girii vieţii active. 

Adesea străinii sînt surprinși de evoluția tehnicii 
românești, Un matematician american arăta că marea 
lui revelație a fost să constate că patria „funcțiilor 
complexe“, un domeniu important al cercetării mate- 
matice, se află la București și nu într-o țară nordică, 
așa cum avea impresia din lucrări. Un savant francez 
își exprima admiraţia pentru ştiinţa care a putut să con- 
centreze, într-un remarcabil efort de sinteză, toate 

datele ţinînd de evoluția gîndirii și menționa Istoria 
logicii de Anton Dimitriu, lucrare unică în lume. 
Aceste constatări se cer explicate. Munca de creare 
a monumentelor la italieni, la egipteni nu ducea la o 
viață mai bună, dar aceste popoare au avut și cultul 
și răgazul cultivării valorilor perene, în timp ce româ- 
nilor s-ar zice că istoria nu le-a lăsat timp să se bucure 
de asemenea acumulări de valori: stabile. Supuși mereu 
invaziilor, năvălirilor, ei au ajuns să observe că marile 
construcții, unde se adunau comorile mîinilor, erau 
izvorul tuturor nenorocirilor, deoarece cotropitorii 
ocoleau casele sărace și alergau să le prade și să le dis- 
trugă pe cele arătoase, promițătoare de averi. Țara 
Românească, deși nu a avut o pătură intelectuală 
numeroasă și de largă difuziune prin comparație cu 
alte țări, a avut însă tot timpul o gîndire teoretică 
dezvoltată, bine fixată în cultura populară. Dintre 
| toate școlile românești, un exemplu elocvent este școala 
matematică; aceasta s-a impus, totuși, deşi nu s-a 
fundat pe temelii milenare, iar explicaţia se află în 
sistemul de expresie capabil de teoretizări, de abstrac- 
tizări al românilor. Un popor care duce o viață zbuciu- 
mată este nevoit să cugete, este obligat să tragă concluzii. 
Poezia populară românească are un adînc substrat 
filozofic. Modul de reflectare popular cuprinde și 
abstracțiuni, generalizări, el nu e numai plastic concret. 
Felul poetic de dezvăluire al ţăranului se înscrie în 
sistemul lui tipic de gîndire. Nu exprimarea logic- 
formală, corectă, este obișnuită pe aceste meleaguri, 
ci exprimarea metaforică, formal ilogică, dar de un 
înalt grad de generalizare, de abstractizare. Acest 
fenomen explică, dealtfel, de ce pe plan artistic, în 
scurt timp, românii au asimilat procedee, tehnici și 
289 motive ale artelor care au cerut, în alte părţi, secole 

spre a se putea împlini. Desigur, efortul de abstrac- 
tizare se reflectă în modul cel mai perfect în limbă. 
La români nu s-au păstrat statui, monumente impună- 
toare, însă românii au făurit o limbă filozofică prin 
esenţă, şi ca s-a dovedit a fi o creație deosebit de trai- 
nică. Limba, ca și arta populară nu sînt produse spon- 
tane. Basmele sînt alcătuite din motive care circulă 
și fără legătură între ele. Aceste motive devin concepte 
elaborate în forme seriale, pe care apoi artistul popular, 
dotat cu o cultură acumulată pe cale orală, le utili- 
zează potrivit inspiraţiei. S-a spus că limba unui țăran 
inteligent din România este o capodoperă, deoarece 
el tezaurizează ceea, ce societatea a produs și a prelucrat 
de-a lungul secolelor. Acest țăran a trăit intens, a fost 
viu solicitat și s-a dezvoltat:ca produs natural al istoriei. 

Revenind la domeniul cel mai pur al științei, înţe- 
legem că matematica devine o creaţie proprie popoare- 
lor dotate cu capacitate reală de gindire și abstracti- 
zare și un etalon al dezvoltării materiei cenușii. În 
fosta capitală a Moldovei remarcăm prezența unei 
școli de geometrie, și gindul ne duce la fondul comun de 
spiritualitate din care s-au nutrit și grecii, și romanii. 
Desigur, prezența unei reputate școli. de matematici 
nu poate fi un lucru întîmplător, Ea reprezintă o ilus- 
trare a eforturilor unui popor intrat relativ tîrziu în 
competiția științifică mondială, care însă nu se mulțu- 
mește să fie simplu spectator la progresul cunoaşterii, 
ci are ambiția de a-și înscrie specificul chiar şi în această 
supremă formă de organizare a gîndirii. 

Sint multe nume de matematicieni români, sau de 
origine română, intrate în circulația universală. Pe la 
începutul secolului, un tînăr din România, Dimitrie 
Pompeiu, a uimit lumea științifică a timpului —chiar 
şi pe celebrul Poincaré — cu un rezultat ce contra- 

zicea intuiţia curentă și care a intrat în istoria științei. 
Un coleg de generaţie al lui Pompeiu, Traian Lalescu, 
a publicat prima monografie din lume asupra ecuaţiilor 
integrale, lucrare care continuă să fie citată de spe- 
cialiști după mai mult de cincizeci de ani de la apariţie, 
ceea ce, în matematici, nu este puţin. La Paris continuă 
să fie menţionată celebra monografie a lui Simion 
Stoilov, care a deschis noi domenii de cercetare într-o 
direcție ce părea închisă. Cercetătorii americani ut'li- 
zează adesea „spațiile barbilian“, introduse de Dan 
Barbilian, matematicianul cu acea singulară experiență 
poetică, al cărei rezultat, prea puţin cunoscut în Europa, 
se numește Joc secund. 

Întrebat odată ce ştie despre România, un mate- 
matician de renume a răspuns că este țara unde s-a 
născut autorul „suprafețelor Țiţeica“. 

După cum lesne este de observat, harta ştiinţifică 
a lumii a căpătat multe denumiri românești spre a 
indica piscuri și fluvii menite să fertilizeze gîndirea 
generațiilor viitoare. 

În spaţiul contemporan, Octav Onicescu, co-rector 
al Centrului Internaţional de Științe Mecanice de la 
Udine, format la școala matematicii italiene, s-a impus 
prin gîndirea sa enciclopedică, de adevărat umanist 
al științei moderne, Școala de teoria probabilităților, 
pe care a întemeiat-o la București, este în strînsă rela- 
ție cu gînditorii din toată lumea. Cosmogonia lui 
Onicescu este sub semnul unei noi mecanici, diferită 
de mecanica relativistă, imaginează noi universuri, 
despre a căror însemnătate ar fi prematur să ne pro- 
nunțăm. Savantul român se înscrie astfel într-un 
domeniu dintre cele mai controversate ale cercetării 
contemporane, cu o notă originală, expresie a acelei 

măsuri și încrederi în experiența directă ce caracteri- 
zează „spațiul mioritic“. 

Zeci de matematicieni din lumea întreagă (și pro- 
babil mulţi italieni) utilizează curent noțiunea de 
„spaţiu neolonom“. Dar câţi își mai aduc aminte că 
această noțiune a fost introdusă de un român, Gheorghe 
Vrinceanu? În domenii de mare rafinament ale ana- 
lizei, Miron Nicolescu, fost președinte al Academiei 
Române și director al Institutului de matematică din 
București, a adus contribuții importante. Faptul că 
încă înainte de război o cunoscută editură franceză 
i-a încredințat sarcina de a publica o lucrare de sinteză 
în aceste domenii nu mai pare astăzi un act temerar, 
ci o recunoaștere. anticipativă: a unei strălucite cariere 
ştiinţifice. . 

În domeniul automatelor şi maşinilor de calcul, 
şcoala românească de sub conducerea lui Grigore 
Moisil se înscrie printre primele în Europa și ar fi greu 
de stabilit cîți au învăţat limba română anume pentru 
a putea să urmărească direct publicațiile de speciali- 
tate apărute la Bucureşti. Logica polivalentă cercetată 
de Grigore Moisil și-a găsit neașteptate aplicații în 
domenii aparent atît de îndepărtate și de apropiate 
totodată de practică, cum ar fi circuitele cu tranzis- 
tori din mașinile moderne de calcul. 

Colaboratorul lui Onicescu, Gheorghe Mihoc, cunos- 
cut prin rezultatele obținute în domeniul proceselor 
stocastice, conduce un centru de statistică matematică 
unde teoria și practica sa se completează în sensul cel 
mai modern al eficienței lor. Nicolae Teodorescu, alt 
promotor al aplicaţiilor matematicii în economie, 
a făcut ca Centrul de calcul pe care îl dirijează să 
devină bine cunoscut peste hotare. Mărturie stau 
cursurile UNESCO organizate sub conducerea sa, cu 

participare internațională, Din bibliografiile obligatorii 
ale cursurilor de mecanica fluidelor, în majoritatea 
universităţilor din Europa și America, nu lipsește 
tratatul devenit clasic al lui Caius Iacob, în timp ce 
tratatele de analiză funcțională ale lui Gh. Marinescu 
contribuie pretutindeni la formarea tinerelor promoții 
de specialiști în acest domeniu. 

La Cluj-Napoca, o pleiadă de cercetători, în frunte 
cu Tiberiu Popoviciu, se afirmă în analiza numerică. 
La lași, o altă pleiadă de: matematicieni (Alexandru 
Myller, Octav Mayer, H. Haimovici) au conturat 
domenii noi de cercetare și noi metode, care justifică pe 
deplin numele școlii de geometrie de aici, subiect al 
unor interesante teze de doctorat în U.R.S.S. și Sta- 
tele Unite ale Americii. 

Marea forță a matematicii românești, și desigur 
semnul cel mai sigur al vitalității ei, ne-o demons- 
trează tînăra generaţie, pe care chiar maeștrii ei o 
numesc „generaţia de aur“. Cei mai tineri profesori 
titulari din învățămîntul românesc se găsesc la Facul- 
tatea de matematică. Nume ca Ciprian Foiaș, Nicolae 
Dinculescu, Nicolae Cristescu, George Ciucu, Gheorghe 
Gussi, I. Bucur, Romulus Cristescu, Dan Burghelea, 
Mihai Botez sînt cunoscute azi de specialiștii din toate 
marile centre de învățămînt și cercetare. Lingvistica 
matematică, reprezentată de S. Marcus, sau teoria 
matematică a negocierilor politice, creația lui Mircea 
Malița, sînt domenii de cercetare modernă care oricind 
și-ar putea revendica Bucureștii drept capitală. 

Se afirmă adesea că ştiinţa nu ar avea naţionalitate 
şi că ea-constituie un patrimoniu fără specific particular 
al umanității, contribuţiile personalităților proemi- 
nente devenind după scurt timp anonime. Există 
totuși un specific și o culoare locală în matematica 

arabilor, grecilor sau italienilor, așa cum există și în 
matematica elaborată de români. Măsura, echilibrul, 
refuzul modei agresive, un anumit simț al concretului 
sînt caracteristica orientării matematice de pe meleagu- 
rile carpato-danubiene. Ca şi o anumită deschidere 
către o interpretare matematică a fenomenelor sociale 
şi politice, într-o perspectivă pluridisciplinară, în care 
punctul de vedere se supune obiectului cu o modestie 
proprie oamenilor locului. 

UNELE PRINCIPII ALE NOII POLITICI 


Am vorbit pe larg, în paginile anterioare, pe rînd, 
despre necesitatea unei înțelegeri europene şi, în cadrul 
ei, despre un specific românesc. Ne întoarcem, în final, 
la.conexiunea acestor două realități, aparent aflate la 
distanță una de alta, în realitate, după modul nostru 
de a le concepe, fiind complimentare, dovedindu-și 
valabilitatea una paralel cu cealaltă și nu o dată una 
prin cealaltă. Ele nu sînt două alternative contra- 
dictorii, ci două laturi ale conștiinței cetățeanului unei 
țări și națiuni care știe că trăiește și trebuie să trăiască, 
nu poate exista altfel decât ca membru al unei colec- 
tivităţi cu specific propriu, naţional, într-un ansamblu 
de colectivităţi cu specific propriu fiecare, şi în continuă 
relație politică, economică, socială, culturală, artis- 
tică, sportivă etc. 

O formulă politică generală, valabilă pentru toate 
popoarele de pe glob — sau numai de pe continentul 
nostru — și în toate timpurile, nu există. Platon a 
adus un mare deserviciu umanității cînd, prin scrierea 
sa Republica, a lăsat impresia posterităţii că formula 
de el concepută pentru statul în care trăia (Atena din 
secolul al V-lea î.e.n.) ar fi valabilă pentru toate timpu- 

rile și pentru toate cetăţile, În primul rînd, ea se referea 
la o organizație statală de dimensiunile unei cetăți 
(polis), care nu trebuia să depășească zece mii de cetă- 
teni, deoarece altfel aceştia riscau să nu se mai cunoască 
între ci, cunoaștere care este pusă la baza democraţiei 
platoniene. În al doilea rînd, chiar în timpurile sale, 
nu la mare distanță de Atena, o altă cetate, tot atît de 
importantă o vreme, Sparta, avea principii diametral 
opuse și o filozofie a vieţii diferită de aceea pe care 
se baza politica ateniană, 

E firească întrebarea dacă astăzi s-ar mai putea 
vorbi, la popoarele formate din milioane de cetățeni, 
situate în zone geografice cu condiții climatice diferite 
și inspirate de o etică și o filozofie tipice, despre apli- 
carea principiilor de bază ale democraţiei antice. Fără 
îndoială, realismul ne va face să renunțăm din capul 
locului la o astfel de transplantare de formule și prin- 
cipii și să admitem că există multe forme de guvernă- 
mînt, de organizare statală, de viață a naţiunilor, a 
popoarelor, care diferă în timp și în spaţiu. În acecași 
ordine de idei, încercarea de a standardiza și, impune 
pe toate paralelele și meridianele, de exemplu, sistemul 
democratic englez s-ar dovedi ineficientă și contra 
firii. Admiţînd o pluralitate de sisteme politice, trebuie 
să concludem că fiecare popor e dator să-și găsească 
formula cea mai potrivită pentru momentul istoric 
respectiv, Orice popor are guvernul pe care îl merită 
sau de care are nevoie, după vremi. Dealtfel, și romanii, 
în momente de cumpănă și de restriște, se adresau 
unui Cincinat, care, îndeplinindu-și misiunea, se în- 
torcea liniștit la îndeletnicirile agricole ! 

O încercare recentă a danezilor şi suedezilor de a 
transfera formula, democratică nordică unei țări medi- 
teraneene, copleșită de istorie, într-un moment de 

regenerare și industrializare, a dus la expulzarea acestei 
țări din sînul comunităţii culturale europene, care, 
în loc să aglutineze popoarele Europei, s-a găsit în 
situația de a le separa și îndepărta. Acţiunea nu poate 
fi calificată altfel decît de interferență în treburile 
interne ale altei naţii şi o încălcare a suveranității ei, 
deși a fost făcută sub motivarea unei solidarități de- 
mocratice și a unei libertăţi încă atît de greu de definit 
în echilibrul nestabil dintre drepturile și datoriile in- 
dividului și drepturile și datoriile statului, ca expresie 
permanentă și de durată a grupului. 

Oricine se cufundă în istorie își dă seama că indi- 
vizii, naţiile și căpeteniile lor nu sînt creații spontane, 
Condiţiile geografice, ecologia, variatele trăiri, tre- 
cutul care a săpat adînc în sufletul oamenilor au dus 
la șlefuirea națiunilor și la puternicele lor diferențieri 
în Europa. La fel s-au petrecut lucrurile și în alte 
continente. „Națiunea americană“ este pe cale de for- 
mare și nu putem prevedea care vor fi elementele sale 
specifice definitorii, ținînd seama de intuziile primite 
din Europa și de transfuzia africană. Şi dacă în Vene- 
zuela și Argentina, unde componentele de bază au 
fost cele hispanice și italiene, evoluția naţiunilor res- 
pective poate fi, în principiu, previzibilă, nu același 
lucru se poate spune în cazul națiunii braziliene, cu 
un substrat aborigen puternic și cu un amestec african 
deloc de neglijat, Popoarele țărilor africane se găsesc 
în tensiuni și lupte tribale, în căutarea unui numitor 
comun, greu de aflat, pentru a se ajunge la constitu- 
irea unci nații organizate autonom pe plan politico- 
economic și juridic, în prezent greu de realizat din 
motive de dezvoltare inegală și adesea insuficientă. 
Economia modernă cere spații din ce în ce mai mari 
pentru a produce în mod eficient și a ajunge la o dis- 

tribuţie de masă. Cazul Australiei, ocupată de elemente 
preponderent anglo-saxone, răspîndite pînă în Tasmania 
și Noua Zeelandă, oferă prognozei naționale rezultate 
mai sigure și mai lesne de formulat, 

Oricât ar afirma anumite ideologii și viziuni reli- 
gioase și ar insista asupra ideii că „scopul suprem al 
vieţii“ este individul, realitatea științifică și istoria 
ne arată că elementul real și de durată, elementul 
biologic fundamental este grupul, sub diferitele sale 
denumiri, de la familie, clan și trib, la națiune și la 
ansambluri de națiuni. Individul este trecător, colecti- 
vitatea eternă, de unde și maxima înțeleaptă a roma- 
nilor: „Salus rei publicae suprema lex“. 

Care este azi „suprema lex“ a României în curs de 
regenerare și industrializare? Care este. formula mai 
apropiată țării românești pentru apărarea, dezvoltarea 
și afirmarea sa în interiorul străvechi al traco-roma- 
nilor, în cadrul mai larg, european mai întîi, și apoi 
mondial? Orice politică și sistem reprezintă expresia 
unor elemente multiple și sinteza unor realități care 
țin de așa-zisa geopolitică. Privind. lucrurile cu spirit 
realist, istoric și geografic, în: perioada contemporană 
și ca urmare a evoluţiei generale a intensificării pro- 
blemei sociale, se poate afirma ca o evidenţă, ca un 
rezultat al dezvoltării logice, că nici un alt sistem po- 
litic valabil nu s-ar fi putut consolida în România 
decit sistemul socialist existent şi politica actuală 
realistă, conștientă, clarvăzătoare în raport cu relaţi- 
ile mondiale din această epocă şi întemeiată în același 
“timp pe tradiţiile geopolitice și pe cele peste douăzeci 
şi cinci de secole de tradiţii și istorie proprie. 

Lăsînd deoparte principiile elecțiunii și selecțiunii care 
stau la baza alegerii conducătorilor, entităților publice sau 
private, odată stabilită conducerea sau administraţia, 

aceasta trebuie să urmeze anumite linii trasate de 
organele de elaborare a principiilor directoare în diferite 
domenii. Se observă că, în trecutul nu prea îndepărtat, 
această funcţie era îndeplinită de clite care, cu mult 
spirit de improvizare, elaborau directivele uneori cu 
reușită, alteori cu insuccese, iar în această ipoteză din 
urmă plăteau greșelile cu demisia — sancțiune foarte 
uşoară pentru incompetență. Consecințele activității 
eşuate ale elitelor sau indivizilor sînt întotdeauna și 
oriunde plătite de întregul popor și, în cele mai multe 
cazuri, devin ireversibile. Iată de ce adesea istoria este 
şi seria nesfirșită a greșelilor ce decurg una din alta, 
în loc să fie realizarea unui viitor prevăzut și pre- 
conturat, bazat pe posibilitățile oferite de prezent și 
de potenţialul conţinut în el. 

În lumina acestei evoluţii, politica devine tot mai 
mult o știință, o tehnologie și o artă, în sensul de stra- 
tegie, și mai puţin rezultatul inspirației unor lideri, 
care s-au impus ori chiar au fost aleși prin vot popular, 
egal și general. În același cadru de consideraţii se 
pune și problema preferinței sistemului selecției în 
locul sistemului elecției în alegerea cadrelor și în for- 
marea piramidei “administrative. Deosebirea între con- 
ducerea marilor întreprinderi, acelea care îmbrăți- 
șează toale problemele umane ale consumatorilor şi 
ale producătorilor, şi întreprinderea cea mai mare, 
care este statul, nu consistă în principiu decît în di- 
mensiuni și complexitate, 


Formula politică a lui Platon, sistemul de la începu- 
tul secolului al XX-lea, sistemele de după cel de-al 
doilea război mondial și cele ale anului 2000 vor fi 
cu necesitate structural deosebite, încît cu greu vor 
mai putea fi comparate între ele. 

În decursul anilor, însuși omul, obiect al organi- 
zării politice, a evoluat în pregătirea sa și în felul de a 
vedea lumea, îndreptîndu-și atenția spre viața actuală 
mai mult decît spre viața de apoi, cum s-a întimplat 
timp de mii de ani graţie religiei, participantă la con- 
ducerea politică, adesea interferîndu-se cu ea, iar azi 
constituindu-se — uneori și în unele puncte — în forță 
politică autonomă, de dimensiuni internaționale. Stu- 
diul omului a fost perfecționat, cunoașterea de sine s-a 
lărgit și s-a aprofundat, iar tehnicile și științele omului 
s-au înmulţit, completîndu-se între ele. Psihologia, 
rociologia, statistica, năzuințele și preferințele, cunoaşte- 
sea nevoilor micro şi macro economice, calitatea vieţii și 
așa mai departe sînt instrumente de măsură, de diag- 
noză şi prognoză a individului și societății. 

Prin urmare, altele sînt premisele societăţii politice 
de azi și de miine, și altele au fost ele odinioară. 

Înseşi organele de elaborare a politicilor necesare 
de urmat în diferite domenii au devenit funcții institu- 
ționalizate și structurate și se regăsesc în cadrul parti- 
delor, sub forma de comitete centrale, existente pe 
plan mondial, și a secretariatelor partidelor respective, 
dătătoare de ton şi de directive guvernelor. Această 
funcţie se exercită uneori mai discret, alteori manifest. 


DECANTAREA SOCIALISMULUI ROMÂNESC 


Afirmarea României 
și mondial, fixarea unei 


comportat mobilizarea t 
ale țării, 


pe plan naţional, european 
misiuni proprii în lume au 
uturor forțelor constructive 

În atmosfera de destindere, care comportă o atentă 
privire în toate direcţiile, de la Extremul Orient pînă 
la Extremul Occident, România și-a făcut o severă 
evaluare a situației și, în ce privește poziţia economică, 
în raport cu alte națiuni și state, s-a decis să-și croiască 
un drum îndrăzneț și a optat pentru industrializarea 
rapidă a țării. În acest fel, pe singura cale posibilă, 
s-a început cursa pentru recuperarea timpului pierdut. 
Industrializarea a îngăduit mai buna valorificare a 
resurselor materiale și umane, România dispunînd din 
abundență și de mînă de lucru, și de materie cenușie. 
Prin educarea și formarea profesională a maselor s-au 
pus la dispoziția industriei tot mai specializate noi 
contingente de energie, ieșindu-se, după secole de aștep- 
tare, din faza în care părea predestinată să rămînă 
această țară, aceea a activităților agricole. Perfecțio- 
narea cadrelor se desfășoară pe toate planurile, iar 
rezultatele nu vor întîrzia să se arate. După calculele 
econometrice ale profesorului de marketing și statistică, 
Guglielmo Tagliacarne, România anului 1980 va deține 
un loc deosebit de important în spațiul danubian. 
În calculele sale, el se întemeia pe oțel, energie şi 
demografie, elemente care determină forța unei naţii. 
Ele constituie date esențiale pentru formula de calcul 
a puterii, cum atît de bine a arătat-o omul de știință 
german, profesorul dr. Wilhelm Fuchs, în Formeln zur 
Macht. 

În afară de resursele energetice, ca petrolul și 
cărbunele, o premisă esențială a industrializării Ro- 
mâniei a fost utilizarea căderilor de apă din Munții 
Carpaţi și Apuseni, Realizarea vechilor planuri de ame- 
najări hidroenergetice la Bicaz sau la Porțile-de-Fier 
deveniseră posibile, Sistemul hidroenergetic și de na- 
vigaţie de pe Dunăre, realizat în colaborare cu lugo- 

slavia, reprezintă un punct de reper în ascensiunea 
economică a României, și el este pentru oamenii locului 
un eveniment tot atit de important ca pentru alte 
popoare barajul de la Assuan, canalele de Suez, de 
Panama etc. 

Industria siderurgică bănățeană, creată cu aproape 
trei secole în urmă, s-a dezvoltat necontenit, alături 
de altă vatră de foc, Hunedoara. Dar în ultimul de- 
ceniu a demarat și marele combinat siderurgic de la 
Galaţi, care înseamnă altă piatră miliară pe drumul 
progresiv al industrializării țării. 

Activităţile primare, adică cele agricole, au fost 
revizuite și puse pe baze noi. Mecanizarea și comasarea 
micilor proprietăți în mari cooperative sau întreprinderi 
de stat constituie formula modernă pentru a se ajunge 
la o producție de masă, uniformă calitativ și aprecia- 
bilă cantitativ, pentru satisfacerea cererii mărite, în 
raport cu creșterea populației și a pieţei. Soluţii adec- 
vate pentru ridicarea randamentului muncilor agricole 
au fost mai demult găsite de America, unde populația 
angajată în agricultură s-a redus considerabil. Europa 
n-a rezolvat încă această problemă şi azi ea constituie 


preocuparea cea mai grea a Pieței Comune, care a fost ` 


nevoită să elaboreze așa-zisul „Plan verde“ și cheltu- 
iește cea mai mare parte din timpul său pentru deli- 
berări pe- această temă. Orice mişcare valutară — și 
în deceniul ultim n-au lipsit asemenea ocazii — pro- 
duce și un cutremur pe plan agricol, manifestat în 
termeni contradictorii, Pe de o parte, agricultorii sînt 
nemulțumiți de preţul care li se oferă, pe de altă parte, 
costul produselor agricole se ridică peste măsură, 
Dealtfel, și țările răsăritene sînt în fața problemei 
agricole, care însă se prezintă aici sub alt aspect, 
acela al productivității încă reduse, rămășiță a vechiu- 

lui sistem de cultură a pămîntului. O neglijare a acestui 
sector poate duce — și duce negreșit — la crize agri- 
cole de amploare, ajungîndu-se ca țări clasice expor- 
tatoare de cereale să devină importatoare, plătind în 
valută obținută din exportul altor produse. De aici 
se vede că industrializarea nu poate fi făcută prin 
abandonarea agriculturii sau trecerea ei pe plan se- 
cundar. 

România practică, în prezent, o formulă care sa- 
tisface și cerințele de export, în ramurile pe care ea 
le are în vedere, furnizînd Occidentului produse agri- 
cole diverse și de calitate, în cantități compatibile, cu 
atare operații. Fermele de pomi fructiferi din Dobrogea, 
cele de viță producătoare de struguri de masă, alte 
ferme producătoare de legume și zarzavaturi din zona 
de vest a țării corespund cererilor pieţei externe şi le 
servesc. într-un ritm continuu, atît vara, cît și iarna. 
Produsele obținute n-ar fi fost corespunzătoare dacă 
n-ar fi fost cultivate în sere bine organizate, cu aspect 
industrial, bine utilate și mecanizate. Serele pentru 
culturile de ciuperci sînt adevărate laboratoare chi- 
mice. 

Pentru ocuparea populaţiei crescînde şi ridicarea 
standardului de viață, pentru a include în produsele 
de export o cît mai mare cantitate de mînă de lucru, 
ameliorînd în acest fel ecuaţia schimbului internațio- 
nal, politica industrializării a adus o seamă de ele- 
mente noi în raportul dintre statele europene. Golul 
existent se reduce, şi România, spre a se menţine în 
cursa cu țările din vest, face eforturi deosebite. In- 
dustrializarea, în cadrul unui plan aprofundat și pro- 
iectat în termeni de lungă durată, își dovedește din 
plin utilitatea, și orice economist nu poate decît să o 

aprobe. Paralel cu dotarea tehnică, se dezvoltă. școlile 
de specialitate. Formarea este una din problemele esen- 
tiale, deoarece personalul constituie prima structură 
a oricărei întreprinderi, și de gradul de formare pro- 
fesională depind și productivitatea și eficiența între- 
prinderii. 

Problema problemelor au reprezentat-o, pentru Ro- 
mânia, capitalurile necesare industrializării, căci finan- 
tarea nu putea să fie obținută nici prin credite externe 
apăsătoare, dar nici prin restringerea strictă la dis- 
ponibilităţile interne moștenite. Unica soluţie a fost în 
prezent acumularea intensivă, pentru producerea cu 
prioritate a capitalurilor necesare, ceea ce, în alți 
termeni, însemnează un echilibru specific între consu- 
mul intern și ritmul accelerat de industrializare. În 
fond, este vorba de proporționarea bunăstării între 
ziua de azi și ziua de miine, aceasta fiind posibilă prin 
investiții de scurtă, medie și lungă durată, pe care 
generația de azi le realizează — după ce generaţiile 
anterioare nu au avut posibilitatea să le realizeze — 
pentru a nu lăsa generaţiilor de mîine înapoierea moște- 
nită. 

În ce privește dirijarea devizelor pentru cumpă- 
zarea uzinelor și echipamentelor industriale, s-au ob- 
ţinut realizări însemnate și trebuie recunoscut că, în 
genere, utilajele și maşinile cumpărate reprezintă 
„ultimul strigăt“ în materie de modernizare și auto- 
matizare, Totul se face cu viziunea viitorului, cînd 
aparatura automatizată va înlocui o bună parte din 
eforturile fizice și intelectuale ale omului. Natural, 
de aici rezultă inerente restringeri valutare. 

Nici sectorul activităților „terțiare“ nu a fost 
neglijat. S-au dezvoltat transporturile terestre, fero- 

viare, aeriene și maritime, mijloacele de comunicație 
și alte domenii auxiliare economiei, printre care co- 
merțul, băncile. Bătălia comerțului exterior se com- 
pletează prin bătălia comerțului interior, în sensul 
unor mai bune distribuții și servicii, rămase în urmă 
după război. Turismul a ridicat noi exigenţe, a atras 
atenția conducătorilor economiei și, grație lui, s-a 
desfășurat o largă acțiune de valorificare a zonelor 
solicitate și în special a litoralului Mării Negre. 

Toate aceste direcții de dezvoltare sînt menite 
să ducă la valorificarea integrală a posibilităţilor celor 
douăzeci de milioane de români cuprinși în hotarele 
țării şi să pregătească premisele României anilor "80. 
Menţinînd un coeficient de creștere ridicat, România 
-şi-ar putea mări populația pînă la douăzeci și cinci — 
treizeci de milioane pînă în 1990 și să încheie mileniul 
cu peste treizeci și cinci de milioane de locuitori. Iar 
dacă acest ritm de creștere demografică se păstrează, 
populaţia s-ar dubla în prima generaţie a secolului 
viitor, teritoriul și resursele țării îngăduind alimentarea 
unei populaţii tot atît de mari ca aceea a Italiei de azi. 
O asemenea ţintă ar putea fi atinsă printr-o politică 
adecvată, oferindu-se suficiente posibilități economice 
populaţiei şi menținînd un echilibru ideal între indus- 
trializare și dezvoltarea agricolă, 

Un astfel de program ar fi util nu numai națiunii 
române, care, în baza calculului probabilităților, și-ar 
mări efectivele de oameni capabili, dar şi Europei, 
care ar beneficia de pe urma unui popor care-și urmă- 
rește cu statornicie politica sa de pace şi bună înțe- 
legere între toate popoarele lumii, militînd activ 
pentru ducerea la capăt a unei atare misiuni. 

Conștiința unității, implicând solidaritatea, carac- 
terizează gradul de maturitate al unei națiuni, ca 
produs organic a istoriei — o istorie de care tracii- 
romanizați nu duc lipsă, rădăcinile lor fiind înfipte 
în cele mai străvechi straturi ale Antichității și epocii 
primitive. Naţia este permanentă și dăinuie cu 
atît mai mult cu cît conștiința de sine este mai puternic 
conturată, așa după cum prea bine arată una din cele 
mai vechi națiuni, cea evreiască: deși răspîndită pe 
întreaga suprafață a planetei, ea a reușit, printr-o 
„Teligie-stat“, să se mențină de peste cinci milenii și 
să se înscrie în ierarhia națiunilor rezistente și dura- 
bile. š 

Individul se naşte în sînul națiunii sale ca ființă 
Zoologică, dar devine ființă socială și politică în urma 
procesului de formare și instruire, învățind limba, 
alfabetul, însușindu-și cunoștințele utile, pentru a se 
plasa apoi în cadrul societăţii piramidale după posibi- 
lităţile cu care l-au dotat natura și mediul ambiant. 
Chiar în condiții egale de pregătire şi formare, nu toți 
indivizii dau aceleași rezultate şi același randament, 
căci oamenii sînt inegal dotați, iar societatea, oferind 
șanse egale tuturor, îndeosebi în societăţile socialiste, 
corectează natura în măsura posibilului şi cu un spirit 
de justiţie ce tinde, într-o parte a lumii, să îmbrace 
forme ideale, După condiționarea făcută membrilor 


săi, se pot judeca puterea și calitatea unei naţiuni, 
ale unui stat, 

Giorgio del Vecchio, cel mai de seamă filozof ju- 
ridic contemporan, enumera cîteva „societăți facul- 
tative“ — în afară de societatea naţională — care de- 
pășesc uneori frontierele politice ale unei ţări. Sînt 
așa-zisele societăți științifice, sportive, religioase, care 
aduc la un numitor comun indivizi din națiuni diferite, 
Una din societăţile posibile, în care individul trecător 
se poate încadra, spre deosebire de formele societare de 
existență, dăinuind dincolo de viața sa limitată, este 
societatea politică obligatorie și coercitivă, într-o con- 
tinuă reînnoire. Prin natura sa, ea devine și economică, 
administrativă, cultural-educativă, cu misiunea su- 
premă de a apăra grupul și componenții săi, pe plan 
juridic internaţional, împotriva celor ce nu respectă 
îndatoririle și ca atare îi devin dușmani. 

Statului, ca formă obligatorie de organizare, din 
care fac parte toate naţiunile “stabilite pe teritoriul 
lui, nu i se poate sustrage nimeni și, în caz de încăl- 
care a legii, suferă variate consecinţe. Indivizi autonomi, 
independenți, neaparținind unui stat, nu există, însăși 
definiţia sau calificarea unora drept apatrizi nelipsin- 
du-i pe aceștia de protecția statului pe teritoriul căruia 
se găsesc temporar. Printr-o cetățenie nouă, ei se pot 
reatașa unui stat adoptiv, beneficiind de anumite 
drepturi și asumindu-și anumite obligaţii politice şi 
militare, pe lingă cele civile, acordate tuturor, indi- 
ferent de cetăţenie. 

De-a lungul celor douăzeci și cinci de secole de 
istorie (și a altor zeci de secole consfinţite în tradiţii, 
limbă, documente arheologice), traco-romanii au fosi 
încadrați politicește în numeroase forme statale, care 
s-au perindat de-a lungul mileniilor, avînd dimensiuni 
mai largi sau mai restrînse, după epoci, Ei au făcut, 
după cum am arătat, parte din cel mai mare imperiu 

al Antichității, statul roman, cunoscut și sub numele 
de Romania și divizat apoi în două. Romania din 
nordul Dunării, dăinuind pînă în zilele noastre, ca 
singură parte care a ființat fără întrerupere, și-a pus 
întotdeauna una din problemele vitale ale supravie- 
ţuirii ei, aceea a capitalului uman autohton. 

În ultimele decenii, dar mai ales în anii din urmă, 
o problemă capitală a României s-a dovedit a fi pro- 
blema demografică. Urmînd anumite idei eronate, 
care au dus la organizarea unui serviciu național pentru 
eliminarea sarcinilor la simpla cerere, s-a ajuns la 
crearea unei mentalități dăunătoare și la apariția 
unor generaţii rareliate și cu un indice de rezistență 
în scădere. Era firesc ca o lege să pună capăt acestei 
situații de sinucidere și să întrerupă efectele a ceea ce 
s-a numit uneori în lume „dreptul modern de opţiune 
al femeii“. S-a revenit deci la legile naturii, care cer 
ca funcția femeii de perpetuare a speciei umane să 
fie îndeplinită în condiții normale. Încercările de în- 
trerupere a acestei misiuni au devenit infracțiuni con- 
damnate prin lege. Consecința acestei măsuri n-a 
întirziat să se arate în creșterea şi întărirea poporului 
român, 

Viaţa modernă și socialismul au pus femeia în 
drepturi egale cu bărbatul și au lansat-o în cîmpul 
muncii, în toate domeniile accesibile ei. Altădată, 
atribuţiile sale naturale superioare nu au fost întot- 
deauna susținute de condiția economică. O politică 
demografică iluminată era nevoită să țină seama de 
acest aspect, care se reflectă în multe din măsurile 
luate pe plan naţional, căci rezolvarea situației demo- 
grafice, fără o economie adecvată, nu ar fi posibilă, O 
parte din resursele economiei au fost dirijate și dedicate 
sectorului respectiv, spre a se obține roade potrivite, 

aceasta fiind cea mai de seamă investiție, investiția în 
ceea ce constituie structura de bază a întreprinderii, 
capitalul uman. Codul Familiei, legile și decretele ce 
decurg din articolul 23 al Constituţiei României con- 
Sfințesc faptul că statul ocroteşte familia și apără 
interesele mamei și copilului. 

O privire asupra tabelelor statistice arată că femeile 
au o pondere importantă în totalul salariaților. Un 
sfert din personalul cadrelor didactice din universi- 
tăți și din institutele științifice de cercetări aduc în 
aceste domenii ale educaţiei și gîndirii creatoare aportul 
de fineţe, inteligență şi sensibilitate al femeilor, care 
contribuie astfel la nuanțarea și realizarea unui echi- 
libru ideal în domenii atît de însemnate ale culturii. 
Faţă de răspunderile sporite ce i s-au dat femeii, statul 
a acordat un- sfert din bugetul țării pentru ocrotirile 
sociale, odată cu o seamă de drepturi, avantaje și 
privilegii. Unităţile sanitare au ajuns să fie în măsură 
să asigure asistență medicală gratuită aproape tuturor 
cetățenilor țării. Îngrijirea sănătății poporului în con- 
diții de egalitate a devenit o problemă de stat, cu nu- 
meroase implicaţii etice și psihologice. 

Dirijarea investiţiilor în opera de educare şi for- 
mare a tinerelor generaţii, ca și în reciclarea generați- 
ilor mature, reprezintă, de asemenea, un indice sen- 
sibil și semnificativ după care poate fi judecat poten- 
țialul economic, tehnic și cultural al unui popor, vi- 
itorul său, Nu se putea ca România modernă să nu 
acorde multă atenţie școlii, azi aceasta fiind în măsură 
să ridice limita obligatorie a instruirii la zece clase și 
să asigure ca absolut toate studiile să fie gratuite, 
de la primul an al ciclului elementar, pînă la ultimul 
an de universitate, desigur, după o selecţie prealabilă, 
potrivit capacităților fiecăruia, dar și după nevoile 

„societăţii. Orientarea tineretului spre diverse discipline 
se realizează în mod chibzuit, ceea ce lipsește în Occi- 
dent, 

Legarea învățămîntului de nevoile societății face 
ca, mai ales în anii din urmă, să se țină seama de pers- 
pectivele societății viitoare, să se asigure diferențierea 
impusă de noile domenii apărute, sau în curs de apariție. 
Şcolile profesionale erau pînă de curînd orientate pe o 
specializare îngustă. Practica în producție a impus 
să se dezvolte în chip paralel învățarea bazei comune 
teoretice și practice. Grupul de meserii înrudite se cere 
studiat în ansamblu, pentru ca tînărul să capete o 
viziune cît mai amplă a aportului său social. Cu cît 
viziunea de ansamblu este mai justă, cu atît partea 
individului este făcută mai bine. Cum societatea este 
în necontenită schimbare și cum uzinele însele își 
modifică profilul sau se perfecţionează, muncitorul 
trebuie să capete mobilitate, să se adapteze necon- 
tenit procesului, să cunoască mai multe specialități, 
ca să-și mențină fără dificultate locul în producție. 
Aceeași problemă se pune în domeniul muncii inte- 
lectuale. Unui economist i'se cere să cunoască filozofia, 
unui filozof să aibă: acces la științele matematice, să 
cunoască geografia și psihologia, să poată ilumina cu 
știința sa zonele vitale sau zonele mai puțin cunoscute 
ale societăţii. Filozofia nu mai este văzută ca o ştiinţă 
pură, care se nutrește din ea însăși şi care nu are nici 
o legătură cu viaţa din preajmă. I se cere să fie activă 
și să participe la progresul material al lumii actuale. 
Drept consecinţă, în nomenclatorul de perfecţionare a 
cadrelor de specialitate a început să apară tot mai 
frecvent dubla sau tripla perfecționare, trecerea unor 
serii de doctorate etc, 

Ieri, ca și azi, politica demografică a fost văzută 
ca un instrument de întărire a statului, Prin echilibrul 
demografic, populația acestor locuri a putut să în- 
frunte toate vicisitudinile istoriei, îndeplinind o funcție 
de strajă în zona curopeană unde se află, deseori în 
frămîntare și fierbere, întocmai ca apele Dunării la 
Cazane. Aceeași orientare demografică, de data aceasta 
conştientă și ştiinţifică, devine un element de bază 


al sistemului românesc, o coordonată constantă a des- ` 


tinului său. Spaţiul ocupat azi de români pe teritoriul 
străvechi al Romaniei de nord, în afară de celelalte 
teritorii locuite de români, se va cimenta prin creșterea 
populaţiei în deceniile următoare. Creșterea populației 
românești (ale cărei calități biologice și spirituale s-au 
verificat de-a lungul mileniilor) se face spre binele 
Europei pe care a apărat-o cît a putut odinioară şi 
faţă de care, în prezent, contribuie ca ea să se cunoască 
mai bine și să se orienteze mai just. 

Așadar, inteligență politică demografică se justi- 
fică din plin și devine o condiție sine qua non pentru 
viitorul atît de disputat al națiunilor mici și mijlocii. 


MODEL — PENTRU LUMEA A TREIA 


România este o țară socialistă în scurs de dezvol- 
tare. Ea devine o ţară multilateral dezvoltată, ea 
aparţine deci Lumii a „Doua, după terminologia utili- 
zată frecvent azi pentiu clasificarea nivelului tehnic, 
Formulările acestea, des întilnite în presa românească, 

subliniază caracterul de sinteză al unei lumi și civi- 
lizaţii deosebite, pe care îl prezintă spaţiul danubian. 

Termenul „model“, utilizat uneori în legătură cu 
România, ar trebui înainte de toate explicat. Există 
un prim sens al său, de esenţă platoniciană. Modelul 
este, în această viziune, un exemplu oferit sau impus 
spre a fi copiat aidoma. Există însă și un alt sens al 
termenului „model“, caracteristic științei moderne: 
acela de reprezentare sintetică a unei realități, de simbol 
cu putere operantă, proiectat nu spre a fi copiat, ci 
spre a stimula capacitatea de concretizare, abstracti- 
zare și de înțelegere a realității. Credem că în acest 
al doilea sens trebuie înțeleasă afirmația că „România 
este un exemplu pentru țările în curs de dezvoltare“. 

Toate detaliile strategice sau tactice ale politicii 
românești sînt atît de legate de realitatea pentru care 
au fost concepute, încît fac imposibilă sau ineficientă 
transplantarea mecanică pe alte meleaguri. Spiritul 
acestei politici poate fi însă un model. Realismul, 
luciditatea, curajul, respingerea analogiei simpliste sînt 
elemente care invită la reflecții. 

Pe plan intern, progresul economic planificat și 
riguros controlat nu reprezintă o noutate senzațională, 
acesta fiind firesc în principiu mai tuturor țărilor în 
timp de pace. Elementul care personalizează însă 
această evoluţie este ritmul înalt și mijloacele concrete 
prin care acesta a fost atins, Este caracteristică astfel 
ponderea diferită a investiţiilor în unele ramuri, în 
funcţie de priorități specifice, nu numai de tendinţele 
mondiale, România a făcut în ultimii ani eforturi 
mari pentru echiparea economiei naționale cu sisteme 
electronice de calcul, Prioritatea acordată sistemului 
informaţional naţional, această reţea de terminaţii 
nervoase, a justificat investiţii care, la prima vedere, 

au părut disproporționate faţă de nivelul general al 
dezvoltării social-economice, Dar această strategie, 
care punea mari dificultăţi în pregătirea cadrelor, s-a 
arătat a fi realistă, Ar fi fost desigur mai costisitor să 
se dezvolte întîi extraordinar unităţile de producție 
și abia apoi să se organizeze sistemul circulației infor- 
mațiilor, necesar conducerii științifice a unităţilor in- 
dustriale. Astfel s-a ajuns ca, înainte de încheierea 
construcției combinatului siderurgic de la Galaţi, un- 
sprezece sisteme de calcul să fie instalate pe platformă. 

Această dotare a economiei cu tehnică de calcul 
modernă este o caracteristică a marilor structuri ale 
organizării socialiste. Cînd totul este planificat şi 
corelat, este absolută nevoie de o „minte“ care să 
înmagazineze toate informaţiile, să le regăsească ope- 
rativ şi să le interpreteze cu obiectivitate deplină. 
În zilele noastre, doar mașina poate efectua astfel de 
uriașe operațiuni de „gîndire“. 

O anumită literatură, propusă de unii observatori 
grăbiţi, care n-au putut să-și depășească propriile 
prejudecăţi, a difuzat în țările de vest o imagine falsă 
cu privire la contribuția poporului român la progresul 
economic și social. S-ar părea astfel că planul odată 
stabilit anulează orice inițiativă, invitînd la pasivi- 
tate și la o simplă încadrare conformistă într-un sistem 
determinat. Lucrurile sînt departe de a fi atît de simple. 
Stabilirea obiectivelof de plan se face, în primul rînd, 
într-un cadru instituțional, care permite și chiar re- 
clamă dezbaterile și controversele. Nu este vina acestui 
sistem că nu este totdeauna fructificat de unități sau 
de oameni așa cum s-ar cuveni, Stabilirea planului 
pretinde creativitate de la toți cei chemați apoi să-l 
îndeplinească, Dar planul, odată lansat, nu rămîne 
un tipar imuabil, menit să fie îndeplinit pînă la ultima 

literă, și numai atit, dacă pe parcurs se ivesc noutăţi 
tehnologice, sociale, politice care impun schimbări, 
adaptări. Planul poate fi reactualizat, în funcție de 
plusul de informaţie care apare pe parcurs. El poate 
fi şi depăşit. „A depăşi“ e un termen neobişnuit pentru 
economia occidentală, interpretat deseori ca o. simplă 
comprimare a timpului de execuţie a unor lucrări. 
Depășirea este însă și ea o invitație la creativitate 
colectivă, 

Un alt element caracteristic al construcției eco- 
nomice și sociale este integrarea omului în cele mai 
perfecţionate forme de producție. Odată cu uzina se 
formează și cei care urmează să lucreze în ea, Construc- 
torii reprezintă adesea etape de pregătire pentru cali- 
ficarea muncitorilor și specialiștilor, Cea mai mare 
hidrocentrală de pe Dunăre, inaugurată recent la 
Porţile-de-Fier, a fost construită de zece mii de oa- 
meni. Este cunoscut gradul de fineţe pe care îl com- 
portă, de pildă, montajul unor turbine cu peste două- 
sprezece mii de repere, tot așa cum se știe cît de mari 
dificultăți pun lucrările subacvatice, devierea apelor 
unui fluviu, construcția unui baraj, a unei ecluze care 
trece drept cea mai mare din lume. Numeroasele cadre 
de înaltă tehnicitate și specialitate s-au format de-a 
lungul unui deceniu la alte hidrocentrale mai mici, 
pe rîurile interioare, s-au calificat, au suferit selecția 
severă a șantierului și au ajuns să facă față la cele mai 
dificile activități, O țară mică şi fără tradiţie indus- 
trială, ca România, printr-o politică economică judici- 
oasă și tenace, reuşeşte să creeze un sistem hidro- 
energetic în Carpați, să regularizeze cursurile rîurilor 
Bistrița, Argeş, Lotru, să treacă la alte ansamble pe 
Siret, Someș, Olt etc, prin propriile forțe, fără a apela 

la ajutorul străin și fără a împrumuta capital financiar 
şi capital uman. 

Demn de interes pentru Lumea a Treia este și 
rolul care se acordă în România științei și tehnicii, 
ca și culturii și artei în genere. Sistemul românesc nu 
vrea să fie un simplu consumator de licenţe științifice 
și tehnice, chiar dacă aceasta ar putea oferi unele 
succese parțiale și imediate. Dezvoltarea spiritului de 
creație şi competiție este ridicată la rangul de politică 
de stat. Spre deosebire de Japonia, de pildă, care a 
imitat pas cu pas fenomenul american, un cercetător 
român care are- o idee originală este mai apreciat decît 
unul care adaptează imediat o idee străină. Obser- 
vația nu trebuie absolutizată, pentru că România 
este și un producător, și un consumator de știință și 
tehnică. Investiţiile în oameni, în inteligență, în for- 
marea de cadre rămîn în mod constant la loc de frunte. 

Aceste elemente de politică internă sînt deseori 
remarcate și interpretate de reprezentanții Lumii a 
Treia, de toate nivelele, în contact cu realitatea româ- 
nească. Este un merit al politicii ei externe active și 
eficiente multiplicarea acestor contacte și transformarea 
lor într-o pîrghie a colaborării și cooperării mondiale. 
Pentru că și în acest domeniu, situîndu-se în rîndul 
țărilor active, care nu se mărginesc să asiste indiferente 
la confruntările internaționale, România încearcă să-și 
aducă propria ei contribuţie la lămurirea și aflarea 
căilor de propășire a idealurilor de progres și de bună 
înţelegere manifestate de țările mici și mijlocii, 

Africa, acest continent pe care, la un moment dat, 
Europa părea grăbită să-l părăsească (s-a și făcut un 
film cu sugestivul titlu Adio, Africa), suscită cel mai 
viu interes din partea conducerii României. Departe 
de a considera Continentul negru o simplă piaţă de 

desfacere, politica românească merge pe linia partici- 
pării directe la făurirea unei industrii proprii în diferite 
țări, printr-un export de utilaje constructoare, prin 
colaborarea la prospecțiuni miniere, prin muncitori 
şi specialişti și chiar prin intelectuali (profesori, medici, 
ingineri etc.) care participă efectiv la efortul de formare 
a intelectualității africane. 

Un teren al contactelor directe între România și 
țările Lumii a Treia (și poate chiar și pentru ţările din 
Lumea Întâi) îl constituie rezolvarea. problemei națio- 
nale. Majoritatea țărilor în curs de dezvoltare au, sub 
o formă sau alta, stări conflictuale latente sau declarate, 
legate de pluralitatea etnică. Obișnuiţi să conviețuiască 
cu mai multe naţii, de-a lungul veacurilor, pe același 
spațiu, românii ca nație majoritară au avut omenie și 
toleranță pentru cei care nu vorbesc ca ei, se închină 
în cele mai diverse feluri. Drepturile egale, eliminarea 
oricăror discriminări, cultivarea limbilor, protejarea 
şi încurajarea tuturor formelor specifice de cultură 
(presă, carte, cinematograf, teatru etc.) au lichidat 
tensiunile interne de specific naţional și au făcut ca 
toți locuitorii țării să participe la realizarea obiecti- 
vului fundamental al politicii sociale: construirea unei 
societăți moderne. 

România s-a făcut purtătoare de cuvint a idealu- 
rilor de independență naţională, împotrivindu-se cu 
consecvență politicii dreptului celui mai tare de a se 
amesteca sau de a dicta de pe poziţii de forță. Îmbrăcînd 
diferite forme, această protecție este mult prea bine 
cunoscută din istoria poporului român, spre a-i mai 
putea acorda credit, Refuzînd tutela, România se 
arată gata să medieze diferite confruntări internațio- 
nale, Tocmai prin principialitatea acestei orientări, 
lipsa ei de echivoc explică succesele înregistrate şi 

largul ecou pe care diferite intervenţii le-au avut în 
întreaga lume, Refuzul tutelei nu înseamnă însă izolare, 
iar independenţa nu trebuie confundată cu lipsa de 
colaborare, lăcînd parte din organisme internaționale, 
România a demonstrat că și o ţară mijlocie sau mică 
are aceeași responsabilitate faţă de problemele umani- 
tății şi, deci, i se impune o participare egală în rezol- 
varea lor. 


ÎN PERSPECTIVELE ANULUI 2000 


Se spune că prospectiva este un semn de maturi- 
tate. Ţările în curs de dezvoltare, de curînd intrate în 
concertul civilizației mondiale, trăiesc mai degrabă 
sub semnul unei preocupări exclusive pentru problemele 
prezentului, înțeles însă ca un rezultat al dezvoltării 
trecute, și mai puțin ca un resort către viitor. Este 
un merit al României acela de a se fi emancipat relativ 
repede și de a fi dat aceste semne de maturitate înaintea 
altor țări, în rîndul cărora se situează prin prezentul său. 

România este una dintre primele care a abordat 
cu curaj problemele viitorului său, viitor care nu trebuie 
doar cunoscut, ci și construit. Gîndirea prospectivă s-a 
instalat în spațiul românesc fără aerul de senzațional 
cu care a fost întovărășită pe alte meridiane. După ani 
de zile de planificare economică și de rezultate în dome- 

niul organizării sociale, faptul că orice construcție 
cuprinde o dimensiune prospectivă nu părea surprin- 
zător, Dimensiunea prospectivă cere însă mai mult 
decât bune intenţii şi dorințe generoase; ea pretinde 
studii, tehnică, măsură și rigoare, spre a elabora acele 
strategii de dezvoltare profund originale, realiste, 
deci compatibile cu resursele prezentului și cu aspi- 
rațiile de viitor. 

Este remarcabilă această adevărată întoarcere spre 
viitor, operată prin politica română. Prezentul și 
problemele imediate nu mai sînt evaluate doar în 
funcție de nivele trecute, şi astfel întovărășite de excla- 
maţii de satisfacţie, ci sînt considerate din ce în ce mai 
mult drept puncte de plecare pentru o construcție 
socială ambițioasă și durabilă. Aceste linii strategice, 
care conturează un mănunchi coerent de obiective 
— numite în România „societate multilateral dezvol- 
tată“ — trebuie însă transformate în planuri tactice, 
în acțiuni concrete, în cifre și îndrumări practice. Aici, 
bineînţeles, intervine știința. Numai rigoarea siste- 
matică poate îndepărta din acest cerc de probleme 
— care, la prima vedere, par să suporte orice elucu- 
braţie — aproximația diletantă sau analogia simplistă. 
Pentru că România nu dorește să devină în viitor 
o Franță mai mică, o Rusie sau o Chină reduse la altă 
scară. Ea nu importă de nicăieri modele de urmat Și, 
parafrazindu-l pe celebrul Bertrand de Jouvenel, 
am spune că ea urmăreşte să trăiască „românește“ 
în Viitor, fără a fi obsedată de complexele subdezvol- 
tării cronice, Atunci cînd în România se vorbește de 
modernizare sau de dezvoltare, nu se înțelege o simplă 
sporire a unor indicatori economici, destul de discu- 
tabili dealtfel, cum ar fi P.N.B, sau venitul pe cap de 
locuitor. Românii nu-și închipuie, cu toate marile 

eforturi pe care le fac, că în douăzeci de ani vor ajunge 
din urmă sau vor depăși economiile fruntașe pe plan 
mondial. Aceasta însă nu le diminuează convingerea 
în faptul că rămînerea în urmă va fi lichidată. Este 
vorba de o răminere în urmă altfel înţeleasă decît în 
raport cu acești indicatori impersonali. Ecartul dintre 
valorile românești şi maximele mondiale ale acestor 
indicatori nu rămîn singurele criterii de apreciere a 
evoluţiei naționale. Valorile absolute ale indicatorilor 
ca atare au mai mare valoare decît comparaţiile, deoarece 
economia este „baza de plecare“ pentru o dezvoltare 
socială, culturală și spirituală, înțeleasă în sensul celui 
mai nobil umanism. Dar anumite probleme sociale nu 
pot fi „puse“ și „rezolvate“ decît după atingerea unui 
nivel suficient de dezvoltare economică și, așa cum spu- 
nea un filozof indian, „cîtă vreme în țara mea mai 
există un cfine flămând, religia și politica mea este să-l 
hrănesc“. Economia rămîne resortul progresului, cel 
puţin pentru moment. Dar cum este preconizat acest 
viitor? Mulţi observatori grăbiţi s-au aventurat să 
analizeze caracterul „prescriptiv“ şi „determinist“ al 
unei „evoluții dogmatice“, care blochează dinamica 
valorilor şi schimbarea valorilor în numele unui economo- 
centrism moştenit din secolul trecut. Confruntată cu 
realitatea de care ne ocupăm, această idee apare, 
indubitabil, fără fundament. 

Într-un recent discurs al președintelui Nicolae 
Ceauşescu se menționează că scopul politicii româ- 
neşti este construcția unui viitor în care să fie asigurate 
condiții pentru dezvoltarea liberă și multilaterală a 
personalității umane, Nu avem de-a face, deci, cu un 
program strict determinat, care prelungește doar 
prezentul, prescriind un viitor în care generațiile urmă- 
toare vor fi automat încadrate pe drumuri de pe acum 

trasate, ci de păstrarea veșnicei tinereți a acestor 
pămînturi străvechi, tinereţe pe care o asociem liber- 
tăţii de opţiune și creativității novatoare. 

România este prima ţară în care gîndirea. prospec- 
tivă pe termen lung a fost ridicată la rangul de politică 
de stat, Președintele statului este, în același timp, 
președintele Comisiei centrale de prognoză, în sarcina 
căreia a intrat elaborarea științifică și, în același timp, 
democratică a liniilor de dezvoltare pe următoarele 
decenii. O experiență inedită — comisiile de prog- 
noză înființate, reunind specialişti și reprezentanţi ai 
orientărilor celor mai diverse, au asigurat din plin atît 
caracterul multidisciplinar al unei cercetări prospective 
lucide, cât și dialogul dintre cei care studiază și cei care 
iau decizii, în vederea- transformării „visurilor“ . în 
realități. Pentru că este evident că viitorul aparține 
tuturor, iar societatea nu este un cîmp de experiențe 
pe care să se încerce numai fantezia uneori discu- 
tabilă a unor oameni de ştiinţă, ci un domeniu al tuturor, 
în care contribuția colectivă devine esențială. 

Originalitatea acestei experienţe a fost remarcată 
la cea de-a treia Conferinţă :Mondială de Cercetare a 
Viitorului, ţinută la București, în septembrie 1972, 
ca o recunoaștere a realizărilor obținute de români 
în investigația și practica previzională. Schițele de 
dezvoltare a României, elaborate de această comisie, 
în urma unei activități care a polarizat în jurul ei inte- 
resul aproape doi ani, sînt foarte grăitoare pentru con- 
cepţia originală pe care o au românii despre propriul 
lor viitor, 

În momentul în care, în multe părţi ale lumii, di- 
vergę Casandre propovăduiesc limitarea creșterii eco- 
nomice, popularizind negre viziuni legate de epuizarea 


resurselor, poluare, dezumanizare sau catastrofe mili- 322 


` 


| 


| 


Scanned with CamScanner 


323 


tare, poporul român, măsurindu-și calm resursele și 
aspiraţiile, conștient de pericolele creșterii, își aceele- 
rează ritmul de dezvoltare, Industria va înregistra 
progrese vertiginoase. A fost depăşit însă stadiul indus- 
trializării uniforme sau al împrăștierii industriei pe 
teritoriu după criterii de simetrie elementară, în fa- 
voarea unei politici nuanţate, în care priorităţile sînt 
acordate și conform cu cerinţele viitoare, și în care ana- 
logia este asociată cu complementaritatea. Am spune, 
în limbajul marketingului, că românii nu cred că ei 
trebuie să producă exact ceea ce produce toată lumea, 
înscriindu-se automat în tendințele mondiale, aceleași 
pentru toți, ci își construiesc propriile lor strategii, 
sîndindu-se și la posibilitatea de a face ceea ce nu fac 
alţii și de a folosi în mod optimal tendințele mondiale, 
spre a-și atinge propriile lor -obiective. 

Problema ecologică începe să fie considerată pre- 
ventiv. Românii nu vor să ajungă în situaţia de a fi 
nevoiţi să se depolueze, ci-vor să găsească echilibrul 
între construcţie și protejarea mediului, concepție. care 
a caracterizat întotdeauna aceste locuri. În satele mol- 
dovene, coșurile de fabrică nu vor aduce deci smog 
și ape înnegrite, Se calculează pînă în cele mai mici 
amănunte cît costă stricarea mediului prin ampla- 
sarea obiectivelor industriale. Românii ştiu că trebuie 
să calculezi și cît costă ceea ce nu faci şi că numai ţinînd 
seama de acest lucru poți aprecia adevăratul poten- 
țial al viitorului, Poate de aceea unele fapte ar părea, 
unui observator neavizat, neobişnuite. Pentru că ceea ce 
se spune în alte părţi că e bine nu e neapărat lege, și 
pentru că oamenii acestor locuri țin să -gîndească ei 
înșiși, cu capul lor, împămintenind, după o matură 
chibzuinţă, numai ceea ce li se potrivește, 

Agricultura va continua să se modernizeze, cu toate 
că ponderea ei în venitul național va scădea — prin 
creşterea venitului — după cum va scădea şi pro- 
centul populaţiei ocupate cu muncile cîmpului, cres- 
cînd în celelalte sectoare. În 1990 se plănuiește ca repar- 
tiţia între aceste sectoare să atingă nivelul unor țări 
dezvoltate, Vor lua amploare comerțul, turismul, 
serviciile. Deoarece „România multilateral dezvoltată“ 
nu înseamnă o Românie cu economie autarhică, izo- 
lată, constrinsă să-şi dezvolte ineficient toate ramurile 
economiei şi practicînd un comerț exterior uniform 
şi nediferenţiat. Această expresie trebuie înțeleasă 
pe linia legăturilor multilaterale, posibile numai într-o 
economie în care toate resursele au fost activate, spre 
a putea primi în mod eficient stimulii externi. 

Se schimbă însuși peisajul țării. Prudenţi față de 
urbanizarea forțată și agresivă, ce impune pe alocuri 
transplantarea. de imagini întîlnite în alte părți, după 
o seamă de experiențe — unele remarcabile, altele 
nereușite — arhitecții încearcă să găsească soluții ori- 
ginale, acordate tradițiilor. și aspirațiilor existente aici. 
Se fac multe eforturi pentru păstrarea individualității 
arhitecturii diferitelor părți ale ţării, pentru cultivarea 
elementelor care fac ca locuinţele transilvane să nu fie 
identice cu cele dobrogene, iar cele moldovene cu cele 
bănățene, chiar dacă ritmul înalt de construcție, 
impus de dezvoltarea economică, reclamă locuințe 
de serie, greu de personalizat, Este evident că rezul- 
tatele încep să se vadă, 

Nu este lipsit de interes să contempli, în acest cadru 
al viitorului, articulat mai cu seamă pe baze tehnice 
şi ştiinţifice, imaginea pe care o vor alcătui cultura 
și artele la sfîrșitul secolului al XX-lea, Un popor care 
a trăit de milenii, stratificîndu-și speranţele, idealurile, 

ideile într-o cultură populară dintre cele mai interesante 
din lume, loc de întretăiere și de sinteză originală a 
mai multor civilizații, nu crede că tehnica va distruge 
cultura și arta cultă. Este reconfortant optimismul cu 
care tinerii români ai civilizației electronice privesc 
spectacolul de teatru, poezie, universul formelor. Căci 
în România se dezvoltă astăzi una din cele mai auten- 
tice mișcări teatrale, o pictură și o sculptură de reală 
valoare, o literatură semnificativă pentru experiența 
și idealurile acestei naţiuni. Iar prognozele arată că 
această dezvoltare a culturii nu va fi stînjenită de urba- 
nizare și tehnicitate, ci, dimpotrivă, va fi stimulată 
și va găsi noi modalități de existență şi expri- 
mare, 

Aceste proiecţii îndrăznețe au cerut preocupare, 
efort și competenţă. Un element care a asigurat compe- 
tența a fost dezvoltarea, în România, a uneia dintre 
mișcările de prospectologie științifică. La Universi- 
tatea din București, la Academia Română, la Consiliul 
Naţional pentru Știință și Tehnologie, la Comitetul 
de Stat pentru Planificare, teoria și metodologia pre- 
viziunii, în strînsă legătură cu preblemele practice, 
conturează o posibilă școală românească și în acest 
domeniu de vîrf al gîndirii științifice şi politice. Înteme- 
indu-se pe principiile teoriei sistemelor, asociind aspec- 
tele explorative (viitorul posibil se poate naște în pre- 
zent) și cele normative (obiectivele dorite: se prescriu 
în acest cadru), atentă la inovaţie şi creativitate, la 
perspectiva demografică, lucidă și angajată, școala de 
prospectologie română pare să-și fi găsit un drum tactic 
propriu, dincolo de jocurile gratuite ale fanteziei și de 
expertocraţie. Cea de-a treia Conferință Mondială de 
Cercetare a Viitorului a înregistrat originalitatea acestui 

punct de vedere, nutrit din experiența locurilor şi a 
unui popor pentru care viitorul nu este un mit, ci un 
stimulent pentru acțiune și o priveliște tonică. 


EXISTĂ UN MIRACOL AL ROMÂNIEI ? 


Aflîndu-se- pe o placă turnantă a Europei, Româ- 
nia este indicată de, însăşi. poziția ei geografică să-și 
spună cuvîntul în interesele . continentului nostru. 
Factor de echilibru între Est și Vest, aşa cum am arătat, 
ea a devenit punct de interferenţă între Nord și Sud, 
între civilizații deosebite şi rase diferite. Oamenii 
ei politici au adus întotdeauna. o contribuție în armoni- 
zarea. stărilor, conflictuale, au: promovat dialogul la 
mari distanţe și au ridicat practica negocierilor la rang 
de. virtute, demonstrând că, înțelepciunea este un factor 
esenţial în supraviețuirea naţiunilor. Ei au dat priori- 
tate strategiilor pe termen îndelungat şi au făcut 
eforturi pentru adaptarea la condiţiile schimbătoare 
ale momentului prezent. Dimensiunile pe care s-a 
mișcat România nu au fost numai acelea ale interesului 
propriu, Ea s-a socotit întotdeauna o: națiune angajată 
în Europa și a participat la dezvoltarea patrimoniului 
cultural și științific al continentului. 

Miracolul economic despre care s-a vorbit este o 
expresie poetică, pe care însă am putea s-o echivalăm 

cu creația însăși, definită drept nouăzeci și nouă la 
sută muncă acerbă și unu la sută inspirație. Nu vom 
spune, așadar, că România ar fi atins parametri excep- 
ţionali, calculaţi în cifre absolute, şi să vorbim despre 
ea în termenii în care se vorbește despre miracolul 
economic al Germaniei apusene sau al Japoniei. Dacă 
ne gîndim însă că în România antebelică o treime din 
populație nu ştia carte, iar la mai puțin de un 
deceniu după război statisticile luau act de dispa- 
riția acestui fenomen, putem realiza un aspect însemnat 
din șirul de mutații fundamentale prin care trece 
poporul român. 

Partea neobișnuită în creșterea economică a unei 
ţări este pretutindeni numai de unu la sută. Și dacă 
nu ne vom preocupă să argumentăm o metaforă cu 
date: ştiinţifice, putem. însă vorbi despre mutaţiile 
profunde. și, mai ales, despre o voință dirză a unui 
întreg popor de-a 'recupera mii de ani de istorie în care 
nu s-a putut bucura de roadele muncii proprii. Miracu- 
loasă este supraviețuirea acestui „pumn de latini 
abandonaţi în calea tuturor răutăților“, cum spune 
un cronicar; miraculoasă este: conservarea unei limbi, 
a unei civilizații și culturi, a etnicității și, mai cu seamă, 
a spiritului de echilibru și distanțare faţă de adversi- 
tăţile timpurilor. O rezistență, dar și o abilitate în 
utilizarea tuturor oportunităţilor în momentele cru- 
ciale ‘în care istoria i-a deschis unele șanse, în lanțul 
cel lung de adversități. Mai mult, acest neam a reușit 
să se salveze pentru că în fiecare verigă a lui s-a găsit 
un conducător care să-i interpreteze cel mai bine situa- 
tiile complexe și dramatice şi să-i unească toate resur- 
sele, pentru a face față pericolelor de tot felul. 

Revenind la favorita expresie a celor ce au privit 
cu uimire şi simpatie peisajul României şi evoluția 

spiritualităţii ei, ne întrebăm iarăși care ar fi partea 
reală a metaforei miracolului românesc. În România 
dinainte de război, optzeci la sută din populaţie era 
rurală, trăia în sate și cătune uneori uitate de lume 
şi de Dumnezeu. Astăzi, mai puţin de jumătate din 
populaţie este ocupată în agricultură. În chip evident, 
ne surprinde, ca peste tot, apariţia noilor forme de 
comerț, șoselele, casele (peste un milion și jumătate 
de case noi în mediul rural în ultima vreme), utilajele 
mecanizate cu care sînt lucrate ogoarele etc. Popu- 
laţia sătească folosește practic același sortiment de 
mărfuri ca și locuitorii orașelor. Opincile, care timp 
de milenii au servit ca încălțăminte, au dispărut, și 
lumea se îmbracă la sate într-un mod nu prea deosebit 
de cel de la oraș. Există, desigur, costuri ale creșterii. 
Ca peste tot în Europa, portul naţional este tot 
mai puţin folosit, deoarece industria casnică își limi- 
tează mereu activitățile; peisajele virgine ale naturii 
sînt asaltate firesc de coșuri de fabrici, de schelele 
exploatărilor petrolifere, de rețelele și stîlpii de înaltă 
tensiune. Dar cum altfel s-ar putea proceda, și unde 
în lume s-a petrecut altfel? Ba chiar, așa cum s-a 
arătat, România a luat din timp măsuri ca excesele 
de tehnicism, fascinația civilizaţiei tiranice să fie echili- 
brate judicios prin valorificarea frumoaselor tradiții 
şi apărarea peisajului natural. 

| Aceste eforturi de creștere economică sînt progre- 
sive şi reprezintă nu mai puțin decît o treime din venitul 
național, rată foarte ridicată şi printre cele mai înalte 
din lume. Rezultatul eforturilor reprezintă, în mod 
corespunzător, și una din marile rate ale dezvoltării 
economice, lucruri dealtfel destul de cunoscute. Se 
poate prevedea cu ușurință că, într-un viitor apropiat, 

poporul român le face în fiecare an, se vor reflecta în 
mod vizibil într-o creştere accentuată a prosperității 
familiilor din România. 

Încercînd o sinteză a observaţiilor privitoare la 
această țară danubiană, constați clipă de clipă că toate 
ideile au implicaţii adînci și multiple. Scriind despre 
România, scrii, în cele din urmă, despre Europa. 
Pentru că România este o ţară cu probleme tipic euro- 
pene și ea rezumă întreaga istorie a continentului, rămî- 
nînd mereu ea însăși — România. 

